ROBERT FLAGEL ERE 


VILĂ LA UE LALELE. ALL 


ÎN GRECIA 
SECOLULUI LUI PERICLE 


HUMANITAS 


ROBERT FLACELIÈRE (1904-1982) a fost un reprezentant de frunte 
al pleiadei de clasicişti francezi ai secolului XX. Și-a început cari- 
era ca profesor la Facultatea de Litere din Lyon, devenind apoi, rând 
pe rând, profesor de limbă şi literatură greacă la Facultatea de Litere 
din Paris, director al prestigioasei Ecole Normale Supérieure, mem- 
bru al Școlii franceze de la Atena şi membru al Academiei franceze 
(Academie d’inscriptions et belles-lettres). A scris importante studii 
Şi cărți despre civilizaţia elenică şi a tradus câteva din operele ma- 
rilor autori greci, printre care Iliada pentru colecția Pléiade a edi- 
turii Gallimard, Medeea lui Euripide şi Viețile paralele ale lui Plutarh. 


OPERE: Istoria literară a Greciei antice (1962; trad rom. Univers, 
1970), Enciclopedia civilizației grecești (în colab., 1962; trad. rom. 
Meridiane, 1970). 


ROBERT FLACELIERE 


VIATA 
DE TOATE ZILELE 
ÎN GRECIA 
SECOLULUI LUI PERICLE 


Traducere din franceză de 
LILIANA LUPAȘ 


Ediţia a doua revăzută și adăugită 


HUMANITAS 


BUCUREŞTI 


Coperta 
IONUŢ BROȘTIANU 


Descrierea CIP a Bibliotecii Naţionale a României 
FLACELIERE, ROBERT 

Viaţa de toate zilele în Grecia secolului lui Pericle / Robert Flacelière; 
trad.: Liliana Lupaș. — Ed. a 2-a. — Bucureşti: Humanitas, 2006 

ISBN (10) 973-50-1265-0; ISBN (13) 978-973-50-1265-6 


I. Lupas, Liliana (trad.) 
94(38) 


ROBERT FLACELIERE | 
LA VIE QUOTIDIENNE EN GRECE AU SIECLE DE PERICLES 
© Librairie Hachette, 1959 


© HUMANITAS, 2006, pentru prezenta editie româneascä 


EDITURA HUMANITAS 

Piața Presei Libere 1, 013701 Bucureşti, România 
tel. 021/317 18 19, fax 021/317 18 24 
www.humanitas.ro 

Comenzi CARTE PRIN POŞTĂ: tel. 021/311 23 30, 
fax 021/313 50 35, C.P.C.E. — CP 14, Bucureşti 
e-mail: cpp@humanitas.ro 
www.librariilehumanitas.ro 


Cuvânt înainte 


Grecii, nu numai cei care locuiau în Peninsula Balcanică, 
dar si cei din Asia Mică si Sicilia, cei de la Marsilia si din ora- 
sele de pe țărmul Pontului Euxin (Marea Neagră), se socoteau 
toți de același neam, fraţi, si erau conştienţi de unitatea lor 
profundă în privinţa limbii (în ciuda unor diferenţe proprii dia- 
lectelor locale), a religiei si a obiceiurilor, unitate care-i deose- 
bea de lumea pe care ei o numeau „barbară“, adică de totalitatea 
popoarelor care vorbeau altă limbă decât greaca. Însă cuvântul 
„Grecia “ — Hellás — nu a avut nicicând, în Antichitate, o sem- 
nificaţie politică reală; Grecia propriu-zisă nu a fost nicicând 
un stat unitar înainte de dominaţia macedoneană si romană. 
Este adevărat că trei orașe mai importante şi mai ambitioase 
decât celelalte, Atena, Sparta și Teba, au călăuzit rând pe rând 
destinele țării, exercitându-și hegemonia, dar confederatiile pe 
care le-au creat ele au avut o viață scurtă si, fapt încă si mai 
semnificativ, n-au inclus niciodată toate cetăţile grecești. Fie- 
care cetate, oricât de mic i-ar fi fost teritoriul, voia să fie cu 
totul independentă si avea propriile sale instituții politice, reli- 
gioase si judecătorești si chiar, adesea, moneda sa specială şi 
sistemul ei de măsuri şi greutăți. 

În mijlocul unei asemenea diversitäti, față în față cu un ase- 
menea „roi“ de state suverane, cum s-ar putea descrie viața de 
toate zilele „în Grecia“? Existenţa spartanului, înrolat încă de 
la vârsta de şapte ani în formațiuni premilitare şi supus până 
la vârsta de șaizeci de ani la o disciplină de viață severă, se de- 
osebea foarte mult de cea a atenianului care avea parte de o edu- 
catie mai liberală si, ulterior, de obligaţii mai putin apăsătoare. 
Trebuie deci să facem o selecție, dar putem spune că această 

selecţie este dictată de situația documentării noastre literare si 
arheologice. Aproape toți autorii din epoca clasică ale căror ope- 
re au ajuns până la noi sunt atenieni si, desigur, cele mai mul- 
te dintre informaţiile pe care le găsim la ei se referă la viața 
propriilor lor concetățeni. Cât despre ruinele descoperite de ar- 
heologi, ele traduc in viaţă profeția lui Tucidide (1, 10, 2) si chiar 
și în privința aceasta, Atena este favorizată în raport cu majo- 
ritatea celorlalte cetăţi greceşti si în primul rând în raport cu 
Sparta. Cu toate acestea este adevărat că, în privința locuințe- 
lor particulare, așezarea Olynthos din peninsula Chalcidică este 
mult mai bogată decât Atena, dar, în afară de planul caselor 
lor, ce ştim noi despre viața de toate zilele a olintienilor? 

De aceea vom vorbi în această carte în primul rând despre 
Atena şi despre atenieni, fără a sovdi totuşi să aruncăm câte 
o privire asupra altor cetăţi, de dragul comparatiei. De altfel 
si cei vechi socoteau că Atena este „Elada Eladei “. 

Cât despre epoca pe care o tratăm, ni s-a părut cu nepu- 
tinfà să ne mărginim la administraţia lui Pericle (de pe la 450 
până în 429 ï.e.n.): prea multe documente importante pentru 
subiectul nostru sunt anterioare, şi mai ales posterioare, aces- 
tei scurte perioade. Chiar dacă am cuprinde răstimpul de cinci- 
zeci de ani (pentecontaetia) care se întinde între lupta de la 
Plateea (479) şi moartea lui Pericle (429), tot am fi siliți să lă- 
săm la o parte mărturia esenţială a lui Aristofan şi pe cea a 
oratorilor din secolul IV. Ni se va întâmpla uneori să facem apel 
și la autori din secolul III, dar în principiu vom lua drept ca- 
dru cronologic „secolul lui Pericle “ într-un sens larg, definin- 
du-l în chip arbitrar, dar comod, drept perioada care începe 
către 450, după marea criză a războaielor medice* și se în- 
cheie către 350, înainte de lupta de la Chaeroneea (338) care 
va inaugura dominaţia macedoneană și va prevesti astfel trans- 
formările multiple si profunde, de natură politică şi socială, ale 
epocii pe care o numim „elenistică“ sau „alexandrină “. 


* Războaie pe care le-au purtat cetăţile greceşti, conduse de Atena și 
de Sparta, împotriva armatelor persane ale lui Darius (în 490) şi Xerxes 
(în 480-479). (Toate notele de subsol aparțin traducătoarei.) 


I 
Cadrul. Oraşul şi câmpia 


Călătorul care vine din Occident si se îndreaptă spre Atena 
în avion observă, de cum ajunge deasupra golfului Corintului, 
cele două caracteristici esențiale ale pământului grėcesc: im- 
portanta regiunilor muntoase, care ocupă optzeci la sută din 
întreaga lui suprafață, si întrepătrunderea intimă a uscatului cu 
marea datorită unor coaste extrem de dantelate. 

Munții nu sunt prea înalți: în partea de nord, cel mai înalt 
dintre ei, Olimpul, lăcașul zeilor după cei vechi, are ceva mai pu- 
tin de 3 000 de metri; în Grecia centrală, în Focida, culmea Par- 
nasului nu atinge 2 500 de metri; munţii din Atica — Parnes, 
Pentelic, Himetos — au între 1 000 şi 1 500 de metri; în Pelopo- 
nez, numai Taigetul, Cilene şi Erimantul depășesc 2 000 de metri. 
Aceşti munţi nu reprezintă obstacole de netrecut, dar Grecia 
antică n-a avut niciodată un echivalent al drumurilor romane 
de mai târziu: drumuri bune n-au existat aici, iar drumurile de 
pământ bătătorit erau rareori destul de late ca două care să poată 
trece unul pe lângă celălalt fără dificultăți. 

De aceea, grecii călătoreau mai degrabă pe mare dacă aveau 
de parcurs o distanță cât de cât mai lungă. Ca să meargă de la 
Troizen (în Argolida) la Atena, numai un erou de talia lui Tezeu 
putea să aleagă drumul, pe uscat, lung si primejdios!, când dru- 
mul pe mare era atât de uşor. În Grecia, nici un punct nu e situat 
la mai mult de nouăzeci de kilometri de coastă. Marea greceas- 
că prin excelență este marea Egee care formează parcă adevă- 
ratul centru al Eladei, cu insulele ei numeroase, folosite ca escale 
între Europa şi Asia. Pe aici vântul suflă adesea vijelios şi 

navigația este de multe ori primejdioasă toamna, iarna si pri- 
măvara, dar grecii nu se îmbarcau niciodată în sezonul rece. 

Dintotdeauna cutremurele de pământ au fost frecvente în 
Grecia. În 464 î.e.n., în Laconia, dezastrul a fost atât de mare 
încât hilotii* au profitat de dezordinea generală si s-au răscu- 
lat. În 426 au venit la rând oraşele din Locrida. În 373, orașele 
Helike şi Bursa, din Ahaia, au fost complet distruse de un seism 
şi de valul uriaş care l-a urmat. Se ştie că şi în zilele noastre 
cutremurele de pământ au provocat multe distrugeri la Candia, 
în 1926, la Corint în 1928 şi, de curând, în insulele ioniene şi 
Santorin. Cumplită e mânia lui Poseidon, zeul ce ţine triden- 
tul. Lui, într-adevăr, zeului „care cutremură pământul“ la Homer, 
îi atribuiau anticii seismele, tot aşa cum pentru furtuni îl fă- 
ceau răspunzător pe Zeus „adunătorul de nori“, zeul cerului si 
al atmosferei. 

Pământul acesta grecesc, de-atâtea ori zguduit, nu este prea 
roditor în general. Fireşte, nu se simte lipsa soarelui, de vreme 
ce Grecia se situează în zona pe care geografii o numesc „tem- 
perat-caldă“. Limpezimea atmosferei este remarcabilă; aerul 
e luminos si transparent, mai ales în Atica, si se știe cât de mult 
au cântat poeţii greci această „lumină a zilei“ care era pentru 
ei cea mai sigură chezäsie si cel mai bun simbol al vieţii fericite. 
Dar prețul acestei lumini splendide este seceta. Ploile sunt rare 
şi au debit redus. Fac excepţie unele furtuni care aduc ploi atât 
de neaşteptate si de torențiale încât produc adevărate catastrofe. 
Cursurile de apă, ca Ilisos şi Cefisos la Atena, sunt uscate cele 
mai adeseori, dar se pot transforma brusc în torente primej- 
dioase. Rare sunt râurile ca Peneios din Tesalia, Aheloos din 
Acarnania şi Alfeios din Peloponez, care au apă tot timpul anu- 
lui. E de la sine înţeles de ce, într-o ţară atât de uscată, râurile 
şi izvoarele au avut o importanţă atât de mare încât au fost so- 
cotite sacre încă de timpuriu. Fiecare râu, fiecare pârâu era o 
divinitate, de vreme ce apa lui făcea să trăiască plantele, tur- 
mele şi oamenii. Fiecare izvor era o nimfă. 


* Vezi p. 58. 

Vegetaţia este cea specifică țărilor mediteraneene, determi- 
nată de intensitatea razelor soarelui şi de gradul redus de umidi- 
tate. Pădurile, mult mai întinse odinioară decât astăzi, acopereau 
în bună parte munții; creşteau în număr mare platanii, stejarii 
şi multe alte specii lemnoase, dar, pe suprafeţe încă şi mai mari, 
copacii erau înlocuiţi de arbuşti şi de tufe. Sălbăticiunile care 
bântuiau prin păduri în epoca eroică — leul din Nemea de pil- 
dă — sunt pe cal: de dispariţie în epoca clasică; totuşi mai exis- 
tă încă destui lupi şi urşi prin munți. În vastele zone de hätisuri, 
unde cresc mirtul, arbatul, iarba neagră sau verigariul, se găsea 
vânat din belşug; iepuri, potârnichi, sturzi, prepelite, ciocârlii. 
Vânatul mare însă, cerbul si mistrețul, nu mai exista decât în 
munți. Creșterea vitelor se practica mai ales pe păşunile de pe 
înălțimile munţilor. 

Activitatea omului se concentrează pe pantele cele mai joase 
şi în câmpii, fiindcă numai aici există pământ roditor, bun pen- 
tru cultura cerealelor. Câmpia Tesaliei era întinsă si potrivită 
pentru creşterea cailor; câmpia Beotiei producea grâu si orz din 
belşug. Atica era mai putin favorizată şi cei vechi se plângeau 
de pământul ei uscat si pietros. Câmpiile de la Maraton si de la 
Eleusis erau, în parte, insalubre din cauza mlaștinilor. Ținutul 
numit Mesogaia, „pământul din mijloc“, situat între Himetos şi 
Laurion, era regiunea cea mai cultivată şi cea mai roditoare: aici 
cresc, alături de câţiva chiparosi, mai ales vita-de-vie joasă si 
măslinii: vita lui Dionysos şi măslinii Atenei, iată principalele 
resurse ale Aticei, care n-a exportat niciodată, dintre produsele 
pământului, decât vinul si uleiul. Aceste lichide erau expediate 
în recipiente de pământ ars: aşa se explică importanţa pe care 
o va căpăta în Atica mestesugul olarului, fabricarea ceramicii. 
Singura bogăţie a subsolului era plumbul argentifer de la Lau- 
rion, care a început să fie exploatat din nou, în zilele noastre, 
chiar împreună cu alte metale. 


* 


Istoricul Tucidide ştia că, în epoca veche, toți grecii locuiau 
în nişte sate sărăcăcioase. Contopirea mai multor sate vecine 

putea da naştere unui oraş. Aşa s-a întâmplat, pe câmpia des- 
chisă spre mare si mărginită de munţii Parnes, Pentelic si Hi- 
metos, cu aglomeraţia umană al cărei centru se afla pe Acropolă. 
Legenda spune că Tezeu a unit toate aşezările din Atica prin sy- 
noikismôs şi Că toți locuitorii Aticei au devenit atunci atenieni. 
Aglomeratia centrală propriu-zisă s-a format însă prin unirea 
mai multor sate şi aşa se explică de ce numele ei a rămas în- 
totdeauna la plural, căci Athénai înseamnă de fapt ,, Atenele“. 

În secolul V, Acropola ajunsese soclul pe care nu se mai înăl- 
tau decât templele zeilor, dar lucrurile n-au stat întotdeauna așa. 
Ne-o spune tot Tucidide: „Înainte de Tezeu, Acropola de astăzi 
şi regiunea care se întinde la poalele ei, mai ales spre sud, con- 
stituiau cetatea.“? Într-adevăr, din întregul oraș de la poalele 
Acropolei, partea situată imediat spre sud pare să fi fost lo- 
cuită cel mai de timpuriu: în acest cartier mlăștinos, numit chiar 
„Mlaştina“, nu departe de albia râului Ilisos, se aflau mai multe 
locuri de cult foarte vechi. 

Atena, la fel cu majoritatea oraşelor antice şi moderne, dacă 
nu ținem seama de colonii şi de întemeieri, a apărut fără nici un 
plan dinainte stabilit, iar dezvoltarea ei ulterioară n-a avut ni- 
mic raţional: această dezvoltare oglindeşte pe teren creșterea, 
oarecum organică, a poporului atic, în cadrul pe care i-l fixau, 
în jurul Acropolei, movila Colonos Agoraios, colina Nimfelor, 
colina Pnyx, Museionul şi Ardetosul, căci si Atena ar putea fi 
numită, pe drept cuvânt, „orașul celor şapte coline“. 

În jurul acestui leagăn al orașului, Acropola, şi în jurul ane- 
xei sale meridionale, Mlaştina, viața urbană s-a concentrat, cel 
puţin de la sfârşitul secolului VII, mai ales către nord-vest, în car- 
tierul mestesugäresc Cerameicos, al cărui nume se explică uşor 
prin numărul mare al olarilor. În acest cartier se găsea piaţa pu- 
blică a Atenei, sau agora din Cerameicos, loc de întrunire şi 
religios, si politic, şi economic: aici au avut loc, în orchestra 
Sau spațiul rezervat dansului, primele reprezentanții în cinstea 
lui Dionysos, zeul teatrului, aici s-au ţinut adunările poporului, 
în perischoinisma, incinta delimitată la început numai de nişte 
frânghii întinse, aici vindeau negustorii produsele pământului 
şi ale activității mestesugäresti. Dar îngrămădeala din piață si 

mulțimea trecătorilor au făcut în scurt timp ca acest loc prea 
frecventat să nu mai fie potrivit pentru întrunirile politice şi pen- 
tru reprezentațiile teatrale, astfel că cele dintâi emigrară spre 
Pnyx (la vest de Areopag şi de Acropolă), cele din urmă spre 
sanctuarul lui Dionysos Eleutheros (pe pantele meridionale ale 
Acropolei). Numai piața propriu-zisă rămâne în Agora. Cu toa- 
te acestea, membrii Sfatului și pritanii* îşi aveau aici locul lor 
de întrunire şi tot aici se putea ţine ocazional adunarea cetă- 
tenilor. 

Cel mai vechi zid de incintă al Atenei fusese construit în 
secolul VI, pe vremea tiranului Pisistrate şi a fiilor lui care spo- 
riseră foarte mult prosperitatea si puterea Atenei. El a fost mă- 
rit şi fortificat de Temistocle în timpul războaielor medice, în 
anii care au urmat luptei de la Salamina (480). Această nouă 
incintă avea un contur oarecum circular, cu o lungime totală de 
circa 6 km, şi un diametru de 1 500 metri. Acropola nu se află 
chiar în centru, ci puțin mai în sud, din cauza importanţei pe care 
o dobândise cartierul Cerameicos şi agora lui. Această incintă, 
care întâlnea în partea de sud-vest Zidurile Lungi, mai cuprin- 

* Vezi pp. 42-47. 

dea si alte cartiere, care corespundeau, fiecare, câte unui dem 
urban (diviziune administrativă creată de Clistene în 510 î.e.n., 
concomitent cu cele 10 triburi): la nord, întinsul cartier rezi- 
dential Scambonidai de unde puteai ajunge la câmpie trecând 
prin porțile Phyle si Acharnai; la sud-vest, între Cerameicos 
şi Mlastinä, cartierele populare, Collytos şi Melite. La est, în 
afara zidurilor, se întindea un cartier de agrement, Agryle, pe 
care, mult mai târziu, împăratul Hadrian îl va încorpora în oraş 
sub numele de Noua Atenă. 

Zidurile Lungi uneau Atena cu portul ei, Pireul. Zidul de 
nord și Zidul de sud, lungi fiecare de peste 6 km, încadrau dru- 
mul militar, lat de un stadiu, adică de aproximativ 160 m. În 
timp de pace însă, drumul pe care se circula mult mai des între 
Atena si Pireu se afla mai la nord, în afara Zidurilor Lungi. 
Acestea reuşeau să facă din oraș și din portul lui o fortăreață 
unică, ușor de apărat, şi le îngăduiau atenienilor să se aprovi- 
zioneze și în timp de război, fiindcă cea mai mare parte a pro- 
viziilor lor sosea pe mare. În felul acesta, după planul lui Pericle, 
câtă vreme Atena își păstra supremația maritimă, ea rămânea 
la adăpost de orice atac peloponeziac: lacedemonienii şi aliaţii 
lor n-aveau decât să devasteze Atica, să taie vita si măslinii; la 
adăpostul zidurilor ei, Atena era aprovizionată în continuare 
prin Pireu, iar flota ei de război da lovituri cumplite duşmanilor. 

Pireul, ca si zidurile Atenei, a fost organizat mai întâi de 
Temistocle. Se spune că pentru a-l construi atenienii au făcut apel 
la geometrul si filozoful Hippodamos din Milet, care trece drept 
părintele planurilor urbane zise „geometrice“, cele în care toate 
străzile se intersectează în unghi drept, delimitând loturi de lo- 
cuinte pătrate sau dreptunghiulare. La drept vorbind, ceea ce 
mai rămâne din construcţiile Pireului nu ne îngăduie câtusi de 
puţin să credem că planul lui a fost chiar atât de regulat, dar se 
poate totuşi observa o adevărată planificare: domeniul public 
este aici clar delimitat pentru a lăsa loc dezvoltării ordonate a 
instalaţiilor portuare de tot felul, administrative, religioase, 
navale şi comerciale. 

Spre deosebire de Pireu, oraşul Atena s-a născut si a crescut 
fără nici un plan, la întâmplare parcă. În secolul V, centrul reli- 
gios rămânea Acropola, unde Pericle avea să reconstruiască în 
chip grandios templele distruse de armata lui Xerxes. În con- 
trast cu orașul de jos, aici totul era dispus într-o ordine splen- 
didă. Un autor modem a putut scrie: „La Atena, estetica ordinii 
n-a putut triumfa decât pe Acropolă fiindcă numai acolo per- 
şii au ras din temelii trecutul.“ Însă viaţa socială şi economi- 
că, ca și activitatea politică şi judiciară, într-o mare măsură, 
aveau drept cadru agora din Cerameicos, pe care începem s-o 
cunoaştem destul de bine datorită săpăturilor americane. 

Poarta Dipylon, păstrată în parte, constituia capătul drumu- 
rilor care veneau de la Academie si de la Eleusis (Calea Sacrä). 
Aici, nu departe de cimitirul din Cerameicosul exterior, Dro- 
mosul (promenada) care urma cursul râului Eridanos se împăr- 
tea în două căi: una, numită Calea Panateneelor, ducea spre 
partea de sud-est a Acropolei, trecând prin Agora în diagonală; 

cealaltă cotea drept spre sud si era continuată de strada Tre- 
piedelor, unde putem admira si astăzi frumosul monument al 
lui Lisicrate. Imediat după bifurcatie, această a doua cale lăsa 
în dreapta cele mai vechi monumente publice din Agora, rân- 
duite între această stradă si movila Colonos Agoraios, pe care 
se înalță, intact până astăzi, templul Hephaisteion, numit şi The- 
seion: este vorba, pornind dinspre nord, de Porticul regal (sau 
Porticul lui Zeus, fiindcă este probabil că aceste două nume 
se referă la unul şi acelaşi monument), de templul lui Apolon 
Patroos, de Merroon sau sanctuarul Maicii zeilor Cibele, unde 
se păstra arhiva publică, de Bouleuterion, unde se întrunea Sfa- 
tul celor Cinci Sute, si de Tholos, un monument rotund unde se 
adunau și unde îşi luau masa pritanii, comisia permanentă a Sfa- 
tului. De partea cealaltă a aceleiaşi căi şi la o oarecare depăr- 
tare de ea se înältau altarul celor doisprezece zei olimpieni, 
considerat drept centrul oficial al orașului, templul lui Ares şi 
monumentul eroilor eponimi, de la care îşi trăgeau numele cele 
zece triburi ale lui Clistene. Nu se ştie unde era aşezat faimosul 
portic pictat (Stod Poikile), care fusese construit sub administra- 
ţia lui Cimon, după cum nu se cunoaşte nici locul sanctuarului 
lui Tezeu, care data din aceeași epocă şi unde au fost transfe- 
rate, în 475, rămăşiţele eroului, descoperite de Cimon în insu- 
la Sciros. Numai trupurile eroilor se puteau odihni în interiorul 
oraşului căci cimitirele, inclusiv cel din Cerameicos, se aflau 
întotdeauna extra muros*. 

În secolul II î.e.n., două porticuri mari vor străjui latura de 
sud şi latura de est din Agora, dar în secolul V, sub rezerva unor 
descoperiri viitoare, se pare că numai partea occidentală din 
Agora avea o înfăţişare cu adevărat monumentală. Aspectul ei 
trebuie să fi fost destul de impresionant, fără să fie comparabil, 
desigur, cu aspectul marilor pieţe din epoca elenistică, încon- 
jurate din toate părțile de porticuri somptuoase. 

Cum ne-am putea reprezenta partea orientală din această 
Agora, cea care servea drept piață comercială? Numai textele 


* În afara zidurilor (/at.). 

ne pot fi de folos. Existau în Agora platanii säditi de Cimon.* 
Nenumărate prăvălii si ateliere invadau orice colț liber fiind- 
că în Agora clientela era mai numeroasă si negustorii şi mes- 
terii puteau face afacerile cele mai bune. Invalidul lui Lysias* 
le spune atenienilor de la care îşi cere dreptatea: 

„Acuzatorul meu pretinde că prăvălia mea e locul de întâl- 
nire al unei bande de pungasi care şi-au tocat averea si se leagă 
de toți cei care râvnesc să şi-o păstreze. Luaţi seama însă că acu- 
zatiile acestea nu mi se potrivesc nici mie mai mult decât ce- 
lorlalti negustori, nici clienților mei mai mult decât clienţilor 
confratilor mei. Aveţi cu toții obiceiul să dati o raită, unii pe la 
negustorul de parfumuri, alţii pe la cizmar, fiecare în sfârşit pe 
unde îi place; treceţi cel mai adesea pe la negustorii care s-au 
stabilit foarte aproape de Agora, rareori pe la cei de departe.“ 

Multe dintre prăvăliile acestea erau, desigur, nişte construc- 
ţii foarte fragile, ca cele din târgurile noastre de astăzi, nistre 
barăci de scânduri acoperite cu piei sau cu împletituri de ră- 
chită care slujeau și de streaşină: Demostene povesteşte că în 
panica ce s-a stâmit când a sosit vestea că Filip a ocupat Ela- 
teea, în 339 î.e.n., aceste barăci au fost aprinse, si ca să se facă 
loc în vederea întrunirii imediate a Adunării Poporului, si ca să 
se atragă atenţia țăranilor din împrejurimi prin acest incendiu.$ 

În ciuda unei dezordini care trebuie să fi avut pitorescul ei și 
despre care îşi pot face o idee toți cei care au vizitat bazarele ora- 
şelor din Orient, se pare că aceste prăvălii erau grupate oarecum 
în funcție de mărfurile pe care le ofereau clientelei: într-un colț 
din Agora se aflau îndeosebi librarii, în altul, oalele şi celelalte 
obiecte de gospodărie, într-o parte, legumele si vinul, în alta, 
articolele de toaletă feminină, coroanele de mirt pentru înmor- 
mântări etc. Oräsenii nu erau singurii care veneau după cumpä- 
rături sau pentru a face apel la serviciile frizerului: se îngrămădeau 
aici şi sătenii, vânzând si cumpărând în acelaşi timp, si Chiar 
o mulțime de străini veniţi din oraşele greceşti care plăteau tri- 
but cetăţii imperiale. Aceştia din urmă veneau mai ales în epo- 
ca marilor Dionisii, către sfârșitul lui martie. 


* Vezi pp. 50-52, 57. 

Monumentele de pe Acropolă si, într-o măsură mai mică, 
cele din Agora, precum şi parcurile suburbane care ţineau de 
gimnazii, trezeau admirația vizitatorilor. În schimb, drumurile 
Atenei, cu excepția Drémosului si a străzii Trepiedelor, erau mici, 
înguste, întortocheate si mărginite de case cu un aspect, în cele 
mai multe cazuri, foarte modest. În această privință existau to- 
tusi deosebiri între cartiere: între cartierul Scambonidai, de pil- 
dă, unde locuiau mai mult cei bogaţi, şi cartierele Cerameicos, 
Collytos şi Melite, pe cât de populare, pe-atât de populate. Aici, 
diferitele meşteşuguri erau grupate pe sectoare sau pe străzi, 
cam ca prăvăliile din Agora. Chiar numele de Cerameicos ne 
spune că acolo trăiau mulți olari. Meşterii care prelucrau lem- 
nul sau pielea, negustorii de arme sau de peşte îşi aveau fieca- 
re sectorul lor. Aceste tradiţii s-au păstrat de-a lungul veacurilor 
si, Chiar în Atena modernă, cartierele populare care ocupă zona 
de la poalele Acropolei, nu departe de Agora, au strada vân- 
zătorilor de papuci, strada căldărarilor, strada fierarilor... 

Privit în ansamblu, orașul de jos nu arăta prea bine. Un că- 
lätor din secolul III î.e.n. scria: 

„Oraşul Atena este foarte arid, lipsit de apă, alcătuit fără nici 
un plan din cauza vechimii lui. Străinul care l-ar descoperi pe 
neaşteptate s-ar îndoi că aceasta este cu adevărat mult lăudata 
cetate a atenienilor.“7 

Este însă foarte probabil că între secolele V şi III aspectul 
general al Atenei devenise ceva mai frumos. Aprecierea de mai 
sus se aplică deci a fortiori oraşului din vremea lui Pericle. 

Cei care se miră de aceste constatări ar fi bine să ia în con- 
siderare două lucruri. În primul rând, în ţările mediteraneene, 
oamenii stau mult pe-afară, în aer liber, şi deseori nu intră în casă 
decât noaptea ca să doarmă; mai mult, vara li se întâmplă ades 
să se întindă pe terasă, unde nu este atât de cald. E adevărat 
că iarna poate fi frig la Atena, dar perioadele cu temperatură 
joasă sunt de obicei destul de scurte şi soarele îndreaptă totul 
de îndată ce se arată. În al doilea rând, toți anticii, nu numai 

grecii, au fost pätrunsi de spirit religios si, de aceea, s-au îngri- 
jit mai mult să le ofere zeilor lor locuinţe somptuoase decât să-și 
asigure lor înşile confortul. 

Contrastul între rânduiala frumoasă de pe Acropolă şi de- 
lăsarea din orașul de jos este semnificativ în această privinţă. 
Mândria naţională se aprindea la vederea templelor de pe Acro- 
polă, înălțate de Pericle, se aprindea fără îndoială şi la vederea 
porticelor si a clădirilor municipale din Agora, dar ar fi fost 
aproape un sacrilegiu să construieşti pentru oameni locuinţe prea 
luxoase. Preceptul delfic „nimic prea mult“ își găsea şi aici, ca 
şi în alte împrejurări, aplicarea. 

Se prea poate ca tiranii din secolul VI să fi pretins mai mult 
pentru ei înşişi, dar în Atena democratică şi egalitară a seco- 
lelor următoare luxul particularilor trezea imediat indignarea. 
Iată în ce termeni îi atacă Demostene pe unii oameni politici 
contemporani care îşi înfrumusetau casele cu ajutorul unor averi 
dobândite pe căi necinstite, după părerea lui: 

„Odinioară, oamenii de stat dădeau dovadă de atâta sim- 
plitate în viaţa lor particulară, moravurile lor se potriveau atât 
de mult cu firea cetăţii noastre încât și astăzi aceia dintre voi 
care cunosc casa lui Aristide sau a lui Miltiade sau a celorlalți 
cetăţeni iluştri din vremea aceea pot vedea că ea nu arată mai 
bine decât casele vecine. Şi asta fiindcă ei nu-şi puneau în gând 
să se îmbogăţească ocupându-se de treburile publice. Cinstiti 
față de greci, piosi față de zei, respectând egalitatea în cetate, 
ei ne-au adus o mare bunăstare, cum era și de aşteptat... As- 
tăzi, o să-mi spuneţi, treburile noastre nu stau prea bine, dar, 
pentru oraş măcar, s-a făcut mult. Adevărat? Şi ce anume s-ar 
putea cita? Că reparăm meterezele zidurilor? Că refacem stră- 
zile şi fântânile? Nişte nimicuri... Priviti-i însă pe oamenii care 
duc această politică: au ajuns, unii de la sărăcie la bogăţie, al- 
ţii, de la o existență obscură la onoruri. Câţiva și-au construit 
case mai impunătoare decât edificiile publice şi pe măsură ce 
averea publică a scăzut, a crescut averea lor tot pe-atât.“8 

Astfel de vorbe, demagogice fără îndoială, oglindesc totuși 
părerile unei părți a poporului atenian si este uşor de înţeles 

de ce oamenii care voiau să joace un rol în cetate au evitat să 
facă cheltuieli prea vizibile, pentru a nu trezi invidia. 

Mai aflăm din acest pasaj din Demostene şi că, pe vremea 
lui, se reparau zidurile cetăţii, străzile şi fântânile. Supraveghe- 
rea patrimoniului public revenea, în vechime, Areopagului, un 
consiliu care era format din foştii arhonti* si se întrunea pe co- 
lina lui Ares, foarte aproape de Acropolă; când Efialte şi Peri- 
cle au restrâns atribuţiile acestui consiliu aristocratic, funcţiile 
lui privind patrimoniul public au trecut în seama Sfatului celor 
Cinci Sute. Curând însă a fost nevoie să se creeze un colegiu 
specializat de funcţionari pentru a veni în ajutorul Sfatului: aşa 
au apărut cei zece astinomi (cinci pentru Atena şi cinci pentru 
Pireu) care se ocupau de bunul mers si de poliţia orașului şi cei 
zece agoranomi, repartizaţi la fel între cetate și port, care su- 
pravegheau pieţele. Astinomii au un rol important: în sarcina lor 
cade poliția de moravuri (supravegherea flautistelor, a dansa- 
toarelor și a curtezanelor), în sarcina lor cad străzile (apărarea 
de încălcările proprietarilor particulari, ridicarea gunoaielor), 
construcţiile, sărbătorile etc. Ei trebuie să aibă grijă ca guno- 
ieri (coprolôgoi) să nu descarce gunoaiele la mai putin de zece 
stadii de incinta cetăţii.” Agoranomii supraveghează aplicarea 
reglementării prețurilor şi aprovizionarea piețelor; în privința 
controlului greutăților și a celorlalte etaloane de măsură, ei sunt 
ajutaţi de zece supraveghetori numiți metronomi. Într-o lucrare 
de Xenofon, un personaj îl laudă pe frumosul Charmides că şi-a 
dezvoltat armonios, prin exerciţii fizice, şi braţele, şi picioarele 
şi-i spune în glumă: 

„Mi se pare că ai membrele dezvoltate în mod atât de egal 
încât, dacă ţi-ai cântări în fața agoranomilor separat partea de sus 
şi partea de jos a trupului, ca pe nişte pâini, cu siguranţă n-ai avea 
de plătit nici o amendă.“!0 

Știm că în subordinea astinomilor se află nişte supraveghe- 
tori ai drumurilor, numiţi hodopoioi, care au la dispoziţie, în 
calitatea lor de cantonieri, un număr de sclavi publici. Mai exista, 
în sfârşit, la Atena si un arhitect-sef al oraşului, dar acesta nu 


* Vezi pp. 4647. 

pare sä fi avut puteri prea mari, cel putin în privinta orasului de 
jos; nu încape îndoială că singura lui obligaţie era să se ocupe 
de întreţinerea templelor si a edificiilor publice. 

Într-un oraș atât de arid ca Atena, problema apei era cea mai 
importantă dintre toate. Tiranii din secolul VI se ocupaseră de 
ea şi dotaseră Atena, în urma unor lucrări importante, cu mai 
multe fântâni, dintre care cea mai vestită era Ennedcrounos (fân- 
tâna cu nouă guri). Serviciul apelorera încredințat, în secolul IV, 
unui funcționar special, care avea o importanţă atât de mare 
încât nu era desemnat prin tragere la sorti, ca cea mai mare par- 
te a magistraților, ci era ales. Acest funcționar trebuia să fie bo- 
gat ca să poată contribui cu propriii săi bani la îndeplinirea 
îndatoririlor legate de funcţia sa. Un decret atenian din 333 î.e.n. 
îl cinsteste pe „funcţionarul însărcinat cu fântânile“ Pytheas 
din demul Alopece „pentru că a îndeplinit cu râvnă toate în- 
datoririle funcţiei sale şi îndeosebi pentru că a pus să se termi- 
ne fântâna cea nouă de lângă sanctuarul lui Ammon si a construit 
fântâna din sanctuarul lui Amphiaraos, îngrijindu-se de aduce- 
rea apei si de canalul de scurgere“; ca răsplată, Pytheas va primi 
o coroană de aur în valoare de o mie de drahme.!! Vedem de 
aici că acest funcționar se ocupa nu numai de fântânile din Atena, 
ci de toate fântânile din Atica, de vreme ce înzestrase cu o fân- 
tână nouă sanctuarul lui Amphiaraos, care se afla aproape de 
granița cu Beotia. 

Oricâtă râvnă ar fi avut, aceşti funcționari nu puteau schim- 
ba cu totul o stare de lucruri foarte neplăcută. Mai toate stră- 
zile Atenei erau strâmbe. Ele urmau întocmai forma trecerilor 
naturale dintre coline; deseori ele se strâmtau şi mai mult şi nu 
păstrau nicicând aceeași lățime pe întregul lor parcurs. Casele 
au o aliniere defectuoasă: când sunt retrase, când ies în afară. Apa 
de ploaie — cel puţin cea care nu e adunată în rezervoare —, 
ca si apa murdară, este evacuată în stradă, unde e aruncată pe 
uși si pe ferestre. Cu toate acestea, canalizarea neacoperită din 
mijlocul străzii pare să fi fost înlocuită în multe cazuri, în se- 
colul IV, cu tuburi îngropate şi cu canale de scurgere. Străzile 
nu sunt pavate; surpate de apele care se scurg şi acoperite de 

noroaie, ele se transformă repede în nişte mocirle, de îndată ce 
se strică timpul. Nu numai că nu poate fi vorba de urbanism 
în acest caz, dar nu poate fi vorba nici măcar de igienă și este 
ușor de înțeles de ce epidemiile — ne gândim, de pildă, la ma- 
rea ciumă din 429 care l-a răpus pe Pericle — s-au putut dez- 
volta atât de repede într-un astfel de oraș, mai ales că atunci 
se afla înghesuită acolo, contrar obiceiului, şi populaţia de la 
țară. Fireşte, străzile nu erau luminate noaptea, aşa cum reiese 
şi dintr-o anecdotă pe care o povestește Plutarh pentru a ilustra 
trufaşa stăpânire de sine a lui Pericle: 

„Într-o zi, Pericle a fost acoperit de ocări şi de vorbe urâte 
în Agora, de către un om obraznic si bädäran, el l-a räbdat pe 
acest individ toată ziua şi s-a ocupat de treburile urgente. Seara, 
s-a întors liniştit acasă, iar omul acela s-a ținut scai de el, con- 
tinuând să-i spună lucrurile cele mai neobrăzate. Când să in- 
tre în casă, fiindcă se întunecase deja, Pericle i-a poruncit unui 
slujitor să ia o faclă şi să-l însoțească până acasă pe cel care 
îl insultase.““12 

Heliaştii din Viespile, care se scoală în mijlocul nopții ca să 
meargă la tribunal, încearcă să ocolească noroaiele punând niște 
sclavi tineri să le lumineze drumul cu opaitele.! 


* 


Călătorul din secolul III de care am mai vorbit, cel care se 
arăta deceptionat de înfăţişarea Atenei!%, adăuga: „Cele mai 
multe case sunt foarte umile, numai câteva sunt acceptabile.“ 

Unele locuinţe sărăcăcioase erau săpate direct în stâncă, 
de pildă în cartierul märginas Coile (Scobitura), în locul unde 
Zidurile Lungi se întâlneau cu zidul de incintă. Una dintre aces- 
te caverne artificiale are trei camere si un vestibul în formă de 
şopron; ea a fost numită în mod abuziv ,,temnita lui Socrate“; 
în realitate era o locuinţă rupestră care a slujit drept cavou fu- 
nerar în epoca romană. 

Alte locuinţe se sprijină numai pe peretele cioplit al stâncii, 
ori sunt aşezate pe nişte mici terase obținute prin nivelare. În apro- 
pierea acestor case de trogloditi sunt săpate rezervoare de apă. 


22 GRECIA ÎN SECOLUL LUI PERICLE 


În cartierele populare, majoritatea caselor erau foarte mici 
Şi n-aveau decât un parter format din două sau trei încăperi mi- 
nuscule. Când aveau si una sau două camere la etaj, adesea se 
ajungea la ele pe o scară exterioară de lemn. Aceste mansarde 
puteau fi închiriate unor țărani săraci sau unor străini care 
doreau să aibă şi o locuinţă la oraș. „Casa noastră, spune un 
împricinat, avea un etaj, pe care îl ocupa Philoneos, când venea 
să stea la oraş.“15 

Zidurile acestor case erau făcute din lemn, din cărămidă ne- 
arsă sau din pietre lipite cu un mortar de pământ umed. Era atât 
de uşor să le străpungi, încât hoţii nu se mai osteneau să for- 
teze uşile si ferestrele, ci preferau să facă o gaură în acești pe- 
reti atât de subțiri. De aceea, la Atena, spărgătorii erau numiți 
toichorychoi, adică „spărgători de ziduri“. Un atenian care tre- 
cea drept hot era poreclit Chalcôus „omul de bronz“; într-o zi, 
pe când acesta îşi bătea joc, în adunare, pe sârguinta cu care-şi 
scria Demostene discursurile în timpul nopţii, oratorul i-a răs- 
puns: „Ştiu că te stânjenesc tinându-mi lampa aprinsă. Iar voi, 
atenieni, să nu vă mirati că se produc atâtea furturi dacă hoţii 
sunt de bronz, iar zidurile, de chirpici!“16 Aceste case erau în 
general lipite una de alta şi atenienii ar fi putut proceda şi ei 
ca plateenii care, în 431, când tebanii le-au ocupat pe neastep- 
tate cetatea, „ca să se adune în secret, fără să fie văzuţi tre- 
când pe străzi, au spart zidurile care despärteau casele vecine““.!7 

Proportiile caselor ale căror contururi se mai văd încă la 
Atena sunt, fără excepţie, foarte reduse. Uşile de la intrare, ne 
spune Plutarh, se deschideau în afară şi cel care voia să iasă 
ciocănea, pentru a-i scuti pe trecători de neplăcerea de a fi lo- 
viti de uşa deschisă pe neașteptate. 

Acoperisurile erau plate. Ferestrele, dacă existau, erau prin 
forţa lucrurilor foarte mici, cât nişte lucarne, fiindcă cei vechi 
nu cunoşteau geamurile transparente: dacă voiau să astupe fe- 
restrele din cauza timpului urât, n-o puteau face decât cu pa- 
nouri opace. 

Când închiria asemenea case, proprietarul, dacă nu primea 
regulat chiria, recurgea la mijloace energice ca să-și capete ba- 

nii; el demonta ușa de la casă sau tiglele de pe acoperiş sau chiar 
bloca putul. Chiriașii insolvabili îngroșau rândurile celor fără 
acoperiș, mulți la Atena. 

Printre cei pe care i-am putea numi „vagabonzi“ existau bieti 
oameni declasati, victime ale durității oamenilor si ale unei soarte 
neîndurătoare; existau însă si „voluntari“, mă refer la filozofii 
de felul celor care vor ajunge atât de numeroși în epoca ele- 
nistică, oameni pentru care era o mândrie să dispretuiascä nu 
numai avutiile, ci şi confortul cel mai elementar în viață. N-am 
ajuns încă în epoca lui Diogene si a butoiului său, dar Antiste- 
ne, întemeietorul școlii cinice, este un discipol al lui Socrate. 

„Filozoful cinic, va spune Teles, în secolul III, dacă simte 
nevoia să se frece cu ulei, se duce la baia publică si se freacă 
cu murdăria amestecată cu ulei (pe care cei care se scaldă au 
dat-o jos de pe trup cu ajutorul strigilului). I se mai întâmplă 
şi să se apropie de focul dintr-o fierărie, să-şi frigă nişte albi- 
şoare, să pună deasupra puţin ulei, să se așeze şi să-şi ia astfel 
masa. El doarme vara în sanctuare, iama în băi. Nu duce lipsă 
de nimic de vreme ce se mulţumeşte cu ce are.“18 

Încă din secolul lui Pericle, oamenii săraci, o ştim, se adă- 
posteau în sezonul rece în băile publice, ca să se bucure de pu- 
țină căldură si uneori, apropiindu-se prea tare de sobă, se ardeau. 
În comedia Plutos de Aristofan, Chremylos o întreabă pe Să- 
răcie: „Tu ce lucru bun ne-ai putea aduce, afară de arsurile pe 
care le căpătăm la baie?“!° 

De obicei, alimentele erau pregătite afară, pe un brasero, aşa 
cum se întâmplă şi astăzi în multe sate greceşti. Într-adevăr, 
înainte de secolul IV, casele nu par să fi avut şi bucătării şi chiar 
când exista o bucătărie, nu exista, pare-se, o vatră fixă: focul 
era întâi aprins afară şi apoi era adus în casă, după ce lemnul 
sau cărbunii începuseră să ardă si nu mai scoteau atâta fum. 
Cu toate acestea, problema evacuării fumului se punea oricum 
în timpul iemii, când cei din casă simțeau nevoia de a se în- 
călzi. Procedeul cel mai expeditiv (întâlnit încă şi astăzi în une- 
le case țărănești) era să se dea la o parte o placă sau o ţiglă din 
acoperiş atunci când se aprindea focul: asta se putea face din 

interior, cu ajutorul unei prăjini. Aceste găuri de aerisire (opdi), 
care nu trebuie să fie confundate cu ferestrele (thyrides), pu- 
teau fi plasate şi în partea de sus a zidurilor, sub comișă.20 Tex- 
tele vechi vorbesc însă si de niște coșuri pentru fum 
(capnodâke)?!, care trebuie să fi fost făcute din tuburi de ce- 
ramică, ceea ce dovedeşte că se folosea si un dispozitiv mai 
puţin rudimentar decât gaura de aerisire. Astfel de coşuri exis- 
tau maiales în casele mai evoluate decât cele despre care am vor- 
bit până acum, în casele oamenilor bogați sau măcar înstăriți. 

Într-adevăr, dintre cele aproximativ zece mii de case pe care 
le înregistra Xenofon în Atena timpului său, cele mai multe 
semănau, fără îndoială, cu locuinţele sărace pe care le-am de- 
scris mai sus; altele însă, mai ales în cartierele rezidenţiale, cum 
ar fi, de pildă, Scambonidai, aveau desigur mai mult confort, 
cel puţin în secolul IV, de vreme ce trezeau invidia contempo- 
ranilor lui Demostene. S-a descoperit în Atica, la Vuliaghmeni, 
în apropierea sanctuarului lui Apolon Zoster, o casă cu peris- 
til care datează probabil din secolul VI, iar la Atena, în Agora, 
s-a găsit o construcţie mare, cu porticuri, din aceeași epocă”, 
dar putem noi susține că acestea sunt locuinţe particulare? Lu- 
crul este foarte îndoielnic. Ele par a fi mai degrabă nişte edi- 
ficii municipale care slujeau drept reședință unor colegii de 
magistrați. 

Știm că existau la Atena, cel puţin în secolul IV, locuinţe co- 
lective mari, de tipul blocurilor noastre, căci oratorul Eschine 
ne spune: 

„Numim synoikia locuința în care trăiesc mai multe familii 
şi oikia pur şi simplu, locuinţa în care trăieşte o singură fami- 
lie. Dacă într-una din aceste dughene însirate de-a lungul stră- 
zilor noastre se instalează un doctor, dugheana primește numele 
de cabinet medical, dacă în acelaşi loc se instalează, după ple- 
carea doctorului, un fierar, localul începe să se numească fie- 
rărie, sau curätätorie, dacă-l ocupă un meşter care spală tesäturile, 
sau atelier de dulgherie...; când se instalează aici nişte pros- 
tituate împreună cu patronul lor, locul capătă imediat numele 
de casă deochiată.'24 

Nu s-au descoperit însă în Atica case mari și bogate care 
să fie cu siguranță locuinţe particulare. Ca să ne facem o idee 
despre acestea trebuie să apelăm la rezultatele remarcabile ale 
săpăturilor de la Olynthos (în nordul Greciei, în peninsula Chal- 
cidică) şi de la Delos, în marea Egee.25 

Casele descoperite la Olynthos datează din secolul IV. Cele 
mai bine păstrate au un plan de ansamblu de forma unui pătrat 
aproape perfect. Încăperile se deschid, toate, nu spre stradă, ci 
spre un portic interior (pastäs) care vine după o curte (aulé) pre- 
cedată de un vestibul (prôthyron). Acest aranjament preves- 
teşte încă de pe acum casele cu peristiluri interioare din epocile 
elenistică şi romană. Porticul pastäs este orientat în mod nor- 
mal drept spre sud, ca în recomandarea pe care o face Socrate 
în opera lui Xenofon: „Când casele sunt orientate spre mia- 
zăzi, soarele pătrunde iama în încăperi, în vreme ce vara el tre- 
ce pe deasupra capetelor noastre, peste acoperișuri, si ne lasă 
în umbră.“26 Usa de la intrare poate fi aşezată pe latura de sud 
sau pe latura de est, fără ca asta să schimbe cu ceva orientarea 
porticului interior. De asemenea, sala împodobită cu mozaic 
unde aveau loc banchetele, andron, se putea găsi în colțul de 
nord-est sau în colțul de sud-est, dar spatiosul „living-room“ 
(diaiteterion) era aşezat în principiu la nord, în spatele porti- 
cului interior prin care primea lumina. În sfârșit, sufrageria de 
toate zilele (dikos) avea alături baia şi bucătăria. O cămară si 
un atelier completau planul parterului. La etajul întâi se aflau 
în principiu camerele: camera conjugală (thälamos), încăpe- 
rile femeilor (gineceul) şi boxele unde dormeau sclavii.” 

Atrage atenţia asocierea obișnuită a bucătăriei cu baia; 
motivul este uşor de înţeles, căci bucătăria poate transmite 
încăperii alăturate o parte din căldura ei. În Viespile lui Aris- 
tofan, Bdelycleon îl ţine prizonier, în propria lui casă, pe ta- 
tăl său, Filocleon, iar bătrânul prostănac vrea să scape ca să 
meargă la tribunal să fie judecător. Auzindu-l pe tatăl său că 
mişcă, Bdelycleon îi spune unuia dintre servitori: „Tata s-a vâ- 
rât în cuptor si, ghemuit acolo, scotoceste ca un şoarece. Vezi să 
nu cumva să fugă prin gaura de la baie.“28 De curând, cineva a 

propus să se înțeleagă prin „gaura de la baie“, gaura, sau mai 
bine zis gura de aer cald care ar fi fost tăiată în peretele din- 
tre cele două încăperi, bucătăria si baia.?? Se pune însă întreba- 
rea, Filocleon, odată ajuns în baie, cum ar fi putut scăpa din 
casă? Fără îndoială, gluma este cam forțată când se subîntelege 
că Filocleon ar putea ajunge atât de mic încât să se strecoare prin 
gaura de scurgere a apei, dar cititorii lui Aristofan acceptau exa- 
gerarea poetului fără nici o soväialä. De fapt, Filocleon va scä- 
pa pe hom si va spune triumfător, la versul 144: „Eu sunt fumul, 
eu ies.“ S-a descoperit efectiv în ruinele de la Olynthos o ti- 
glă care are un orificiu elipsoidal de 47 cm pe 23, prin care 
un om se putea strecura cu ușurință pe acoperiş. Comparatia 
dintre săpăturile de la Olynthos și textul lui Aristofan ne în- 
gäduie așadar să credem că încă de la sfârşitul secolului V exis- 
tau la Atena case de acest tip. Un alt text, din Demostene de 
astă dată, vine să confirme faptul că un datomic insolvabil, în 
momentul când autoritățile veneau să-l ridice de acasă, se pu- 
tea gândi să fugă pe acoperiş şi să treacă în mod discret la ve- 
cini, mergând pe terasă.30 

Casele de la Delos aveau adesea nu numai singurul şir de 
coloane care alcătuiesc o pastăs, ci chiar portice pe mai multe 
din laturile curții interioare. Aceasta era uneori înconjurată de 
peristil cu totul, pe toate cele patru laturi ale sale. Atâta doar 
că aceste case datează din epoca elenistică şi nimic nu ne ga- 
rantează că tipul lor era curent în Atena secolului IV. 

Nu încape îndoială că multe locuinţe particulare aveau încă 
de pe atunci cel puţin un etaj. Un atenian înstărit explică într-un 
discurs al lui Lysias: 

„Trebuie să vă spun în primul rând (fiindcă şi aceste amă- 
nunte sunt necesare) că am o căsuţă cu un etaj; ea are aceeaşi 
împărțire si sus şi jos, şi în apartamentul femeilor si în cel al 
bărbaţilor. S-a născut cel mic, iar maică-sa îl alăpta. De câte ori 
trebuia să-l spele, ea era obligată să coboare şi risca să cadă pe 
scară, de aceea m-am hotărât să mă mut la etajul întâi şi să las 
femeile la parter. Ne-am obişnuit așa şi nevastă-mea se ducea 
deseori să doarmă lângă cel mic ca să-i dea să sugă și să-l facă 
să tacă.“ 

Clientul lui Lysias adaugă: „În prostia mea, o credeam pe 
nevastă-mea cea mai cuminte femeie din tot orasul.“! Dar vai! 
ea avea să profite curând de această nouă repartiție a camere- 
lor pentru a-și primi în voie iubitul la parter, în timp ce bărbatul 
dormea la etajul întâi. 

Adesea acest etaj întâi ieşea în afară deasupra străzii, dar 
statul considera că aceste balcoane reprezintă o încălcare ne- 
justificată a spaţiului public. Deja fiul lui Pisistrate, Hippias, 
tiranul Atenei, „a scos la vânzare tot ceea ce, la etajele case- 
lor, depășea alinierea spre stradă: scările, balcoanele şi ușile care 
se deschideau în afară“22. În secolul IV, Ificrate le-a propus ate- 
nienilor să instituie un impozit asupra tuturor clădirilor care 
ies în afară, pentru a ameliora starea îngrijorătoare în care se 
aflau finanţele statului.*? Terasele de la etajul de sus puteau fi 
împodobite cu balustrade si coloane, așa cum le vedem repre- 
zentate pe vasele pictate din secolul IV. 

În privinţa decorării caselor nu putem aminti, pentru pri- 
mele timpuri, decât un simplu strat de var pe pereți. În seco- 
lul IV, andrôn-ul sau curtea cu peristil puteau fi împodobite cu 
mozaicuri, ca la Olynthos. Casa lui Focion, din cartierul Me- 
lite, „era împodobită cu plăci de bronz, dar altminteri simplă 
şi mobilată sumar“.34 E îndoielnic că putem lua ad litteram ver- 
sul lui Bacchylide, potrivit căruia „aurul si fildesul împodobeau 
casele“.% Zidurile locuinţelor celor mai bogate erau acoperite 
cu tapiserii si broderii; tavanele erau decorate uneori si aveau 
lambriuri. Se povestea că Alcibiade îl sechestrase la el acasă 
timp de trei luni pe pictorul Agatharchos, ca să-l oblige să-i 
împodobească locuinţa cu fresce.% Cu toate acestea, luxul casei 
lui Alcibiade, lăudat atât de mult, era cu totul relativ: „Catalogul 
bunurilor sale, scoase la vânzare când s-a executat sentința cu 
care s-au terminat procesul Hermocopizilor şi cel al Mistere- 
lor nu lasă impresia unui lux foarte costisitor. Două himätia 
care pot fi „veşmintele de purpură“ de care vorbeşte Plutarh; 
un mobilier descris în amänuntime, din care piesa cea mai bo- 
gatä era un «ansamblu de sufragerie» format din patru mese 
şi douăsprezece paturi «cu lucräturä de Milet», cu o valoare 

totalä de circa 120 drahme: la asta se reducea, pare-se, garde- 
roba si mobilierul unui om al cärui lux particular este pe mä- 
sura stilului de viață modest al atenienilor din secolul 5.“37 În 
afară de paturi, mese, scaune şi taburete, mobilierul mai cuprin- 
dea în special cufere şi cutii, în care se păstrau hainele si biju- 
teriile. Trebuie să socotim, de asemenea, că multe din vasele 
pictate semnate de artişti celebri nu aveau nici un fel de între- 
buintare în gospodărie, ci erau expuse ca podoabe în unele în- 
căperi din casă, la fel ca farfunile pictate sau vasele de pret care 
împodobesc astăzi apartamentele noastre. Cam aşa ne putem în- 
chipui casa lui Callias, atenianul bogat pe care ni-l înfățișează 
Platon în dialogul Protagoras: în această casă, subprostoon (por- 
ticul cel mai apropiat faţă de intrare), celebrul sofist, înconjurat 
de „corul“ prietenilor si discipolilor săi, se plimba stând de vor- 
bă, iar savanta adunare descria rotiri armonioase, când au intrat 
Socrate si tânărul Hipocrate, nu fără a întâmpina dificultăți din 
partea portarului, un eunuc, care nu voia să le deschidä.?8 

Astfel de case erau însă rare în Atena secolului lui Pericle. 
Multe păreau mai degrabă niște maghemiţe, iar majoritatea erau 
prea mici ca să permită luxul unor instalaţii sanitare. De aceea 
se recurgea în mod curent?” la amis (oala de noapte, acest „pot 
qu’en chambre on demande“, după perifraza din Les racines 
grecques). O foloseau chiar si soldaţii din gamizoane, care fă- 
ceau cu ea uneori farse grosolane.#° 

Noaptea, oamenii își scoteau mantaua şi cingătoarea de la 
tunică, dar păstrau tunica, pe care o foloseau si drept cămașă 
de noapte. Dintr-un pasaj foarte licentios din Aristofan aflăm că 
paturile erau de fapt nişte rame de lemn prevăzute cu chingi pe 
care se punea, în chip de saltea, o rogojină subțire de papură 
sau de trestie (psiathos). Aristofan vorbeşte si de peme și pă- 
turi, dar nu spune nimic de cearceafuri. În timpul verii, oamenii 
preferau să doarmă pe terasa care slujea ca acoperiş, ca să se 
poată bucura de răcoarea nopții. Ei se înfäsurau atunci în pă- 
turi, dar puricii şi plosnitele le stricau adesea somnul: întepä- 
turile parazitilor îl gonesc din aștemut pe moş Strepsiade.*! 

În asemenea condiţii de locuit, igiena rămânea prin forța lu- 
crurilor rudimentară. Vom vorbi în capitolul VI despre curäte- 
nia corporală care, evident, cunoştea variaţii în funcție de clasele 
sociale si de nivelul de trai. Sobolanii, mustele si tântarii răs- 
pândeau tot felul de boli, iar epidemiile nu erau rare. Murdă- 
ria şi mirosul urât nu lipseau, desigur, din Atena clasică. 


* 


Dacă plecai din Atena prin nord-vest, ieşind pe poarta Di- 
pylon, ajungeai aproape imediat în cel mai important cimitir 
al oraşului, situat de ambele părți ale drumului care ducea la 
Academie. Această necropolă datează cel puțin din secolul VIII, 
de vreme ce aici s-au găsit marile vase funerare de stil geo- 
metric pe care cercetătorii le numesc „vase tip Dipylon“. Mai 
târziu, aici va înălța statul atenian mormântul colectiv al sol- 
datilor căzuți în război, aici va cinsti amintirea lor, din însăr- 
cinarea statului, un orator ales în mod oficial, al cărui nume 
va fi Pericle, Demostene sau Hiperide. 

Aleea mormintelor dezvelită de săpături este un drum se- 
cundar, la sud de drumul care duce la Academie, aproape de 
malul râului Eridanos; ea aminteşte întrucâtva de aleea Alis- 
camps din Arles si de Via Appia din Roma. Taluzurile ei sunt 
mărginite de terase pe care nişte zidulete le împart în mici „con- 
cesiuni“ aparținând unor familii de atenieni, cetățeni sau me- 
teci. Fiecare loc împrejmuit adăposteşte mormintele membrilor 
familiei si pe cele ale sclavilor ei. Monumentele funerare con- 
stau, cele mai adeseori, din plăci de marmură sau „stele“, aşe- 
zate în picioare și împodobite cu basoreliefuri, dar întâlnim şi 
adevărate edicule* cu frontoane. Deasupra unora dintre morminte 
se înalță vase de marmură, mai ales lékythoi şi loutrophoroi 
(vase de formă prelungă, cu una sau două toarte), semn că aco- 
lo sunt îngropaţi tineri necăsătoriți. În sfârșit, sclavii nu au de- 
cât nişte simpli cippi rotunzi (coloane trunchiate) care le poartă 
numele. Animale simbolice — tauri, lei, câini, sfincsi sau sire- 
ne — sunt reprezentate fie pe piedestale înalte, fie la colțurile 


* Monument mic, semănând oarecum cu un templu în miniatură. 


30 GRECIA ÎN SECOLUL LUI PERICLE 


locurilor de înmormântare. Stelele sculptate înfăţişează scene, 
simbolice si ele, de rămas-bun sau de revedere. Facem cunos- 
tintä si cu o femeie tânără care se gäteste (Heges6) si cu un 
călăreț atenian de douăzeci de ani care doboară un dușman îna- 
inte de a pieri el însuși (Dexileos). 

Dacă mergeai în continuare pe acelaşi drum care pleacă de 
la Atena spre vest, după ce treceai de cimitirul din Ceramei- 
cos, intrai pe teritoriul demului Colonos, locul de naştere al 
poetului Sofocle, si ajungeai la Academie, adică la grădina lui 
Academos, personaj care ar putea fi ori vechiul proprietar al 
terenului, ori mai degrabă un erou local care-şi avea aici un 
sanctuar rustic. Era de fapt o mare pădure sacră pe care Hi- 
parh, fiul lui Pisistrate, o împrejmuise cu ziduri. Pădurea era 
consacrată Atenei; aici creșteau cei doisprezece măslini sacri 
ai zeiţei (moriar), räsäriti, pe cât se spunea, dintr-un butas al 
măslinului din Erehteion*. De la aceşti măslini provenea uleiul 
dat ca premiu învingătorilor de la Panatenee. Si alţi zei si eroi 
îşi aveau aici altarele, de pildă Hermes, zeul gimnaziilor, si Eros, 
zeul dragostei. Cimon, „care a făcut din Academia fără apă şi 
uscată de până atunci o grădină bine irigată şi cu alei umbroa- 
se“, a amenajat aici și un gimnaziu“? pe ale cărui piste se an- 
trenau efebii care erau apoi trecuţi în revistă de membrii Sfatului. 
Săpături recente au readus la lumină locul unde se afla acest 
gimnaziu, ruinele unei palestre, porţiuni din zidul de incintă 
şi un mic templu. Aristofan evocă în chip spiritual acest gim- 
naziu în Norii, când defineşte idealul vechii educatii: 

„Strălucitor şi proaspăt ca o floare, îți vei petrece timpul în 
gimnazii, în loc să sporovăieşti în Agora lucruri fără cap şi coadă, 
cum fac cei de azi, sau să te agiti pentru o pricină fără impor- 
tantä în care totul e numai sicanä, tăgăduială si înşelăciune. Vei 
merge la Academie şi vei alerga pe sub măslinii sacri, purtând 
o coroană ușoară de trestie, împreună cu un prieten de vârsta 
ta, mirosind a salcie, a lipsă de griji si a plop care-şi scutură 
mâtisorii, bucurându-te de primăvară, atunci când ulmul si pla- 


* Templu de pe Acropolă, celebru datorită porticului cu Cariatide. 

tanul își şoptesc... În felul acesta vei avea întotdeauna piep- 
tul putemic, pielea frumoasă, umerii laţi...“4% 

Dar dacă Academia este celebră şi numele ei a fost preluat 
de toate ,, Academiile“ din lume e numai datorită lui Platon care 
a inaugurat aici, în 387, o şcoală cu cursuri regulate. Într-ade- 
văr, fiindcă nu exista nici o instituţie de învățământ superior, 
pe vremea „sofiştilor“ — savanţi şi filozofi — gimnaziile au 
ajuns locul de întrunire recunoscut al unor adevărate cercuri 
intelectuale pe care noi le numim „școli“. S-a spus pe bună drep- 
tate că „gimnaziile sunt replica exactă a acelor «centre cultu- 
rale» în care arhitecţii urbaniști de astăzi își propun să aşeze 
tot ce ţine în același timp de cultivarea trupului si a minţii““.% 
În aceste gimnazii era nevoie de apă, ca să se poată spăla atletii 
şi nu este desigur o întâmplare că Academia se afla aproape de 
râul Cefisos. 

La fel, în partea de est a Atenei, Liceul, care va fi „școala“ 
lui Aristotel, era aşezat aproape de izvoarele Eridanosului, iar 
în partea de sud, gimnaziul Cynosarges, unde şi-a expus învă- 
tätura cinicul Antistene, se găsea aproape de Ilisos, desigur nu 
departe de acel loc încântător pe care l-a descris Platon, prin 
gura lui Socrate, într-un pasaj celebru din dialogul Phaidros: 

„Pe Hera, frumos loc de popas! Platanul acesta este într-a- 
devär, pe cât de înalt, pe-atât de răsfirat. Iar această mielărea, 
cât e de mare si ce umbră minunată aruncă! E încărcată de flori 
şi parfumează împrejurimile cum nu se poate mai frumos. Şi 
iarăşi, ce farmec neîntrecut are acest izvor care susură sub pla- 
tan, ce rece îi e apa: e destul să-mi moi piciorul ca s-o aflu! Dacă 
mă iau după aceste figurine, după aceste statui de zei, izvorul e 
fără îndoială consacrat unor nimfe, lui Aheloos. Şi nu-i așa că 
aerul de aici e neîntrecut şi neînchipuit de plăcut? O melodie 
limpede de vară care se împletește cu cântecul greierilor. Dar 
plăcerea cea mai aleasă ţi-o dă iarba de aici, de pe coasta asta 
atât de lină, pe care te poţi întinde tinându-ti capul într-o po- 
zitie foarte comodă.“ 

Pe Phaidros îl miră acest entuziasm din partea unui om „care 
nu pleacă niciodată din oraș, nu întreprinde călătorii nici dincolo 

de hotarele Aticei, ba nici chiar dincolo de zidurile Atenei“. 
Iar Socrate, despre care știm oricum că mergea adesea la Li- 
ceu şi uneori la Academie, îi răspunde: „Câmpia şi copacii nu 
vor să mă înveţe nimic, în vreme ce de la oamenii din oraș poţi 
învăţa atâtea!“45 Nu este mai putin adevărat că pasajul de mai 
sus trădează, din partea lui Platon, o dragoste sinceră pentru 
natură. În secolul III, Zdilele lui Teocrit vor marca, în această pri- 
vintä, un aspect cu totul nou al sensibilităţii literare, dar cele două 
texte din Aristofan si din Platon pe care tocmai le-am citat ara- 
tă destul de limpede că grecii erau, ca şi noi, sensibili la pros- 
petimea verdetii, la calmul unui peisaj frumos, la frumusețea 
copacilor, aşa cum o dovedesc, de altfel, şi locurile pe care le-au 
ales pentru a-și așeza gimnaziile. 


* 


Fără îndoială, multi atenieni bogați aveau si o casă la țară, afară 
din cetate, fie în cartierul mărginaş Agryle, fie în altă parte. În 
afară de Calea Sacră care ducea la Eleusis şi pe unde trecea pro- 
cesiunea religioasă a misterelor, şi în afară de cele două dru- 
muri, civil şi militar, care legau orașul de portul său; Pireul, şi 
pe unde circulaţia cärutelor încărcate trebuie să fi fost consi- 
derabilă, nu existau decât niște drumuri de pământ bătătorit sau 
nişte biete poteci pe care se circula mai ales pe jos ori călare 
pe măgari, pe catâri sau pe cai si pe care trecerea unui car ușor 
cu două roți era o problemă. 

De îndată ce se lăsa noaptea, aceste drumuri erau încă și mai 
nesigure decât strädutele întunecoase si întortocheate din Atena, 
unde stăteau la pândă hoţii. În Păsările lui Aristofan, atenia- 
nul Euelpides povesteşte ce necaz a pätit: 

„Mi-am pierdut, vai! o manta de lână frigiană, din cauza unui 
cocoș. Fiind invitat la un banchet, ca să sărbătorim a zecea zi 
de la naşterea unui copil, băusem putin si adormisem înainte 
ca ceilalți să se aşeze la masă, când a cântat un cocos. Crezând 
eu că s-a făcut de ziuă, am plecat la Halimous; de-abia am pus 
piciorul afară din cetate, că un tâlhar m-a și lovit cu ciomagul 
în spate. Cad, vreau să strig, dar el îmi şi furase mantaua.““46 

Fireşte, drumurile nu erau lipsite de hanuri care primeau 
călătorii, oferindu-le casă şi masă. Tot Aristofan ne asigură de 
existenţa lor, dar în acelaşi timp el ne inspiră şi îndoieli serioase 
cu privire la curăţenia lor, când, în comedia Broaștele, pune în 
gura lui Dionysos, care vrea să afle de la Heracles care e cel 
mai bun drum spre Hades, aceste vorbe: 

„Numeşte-mi, pentru orice nevoie, gazdele care te-au ajutat 
când te-ai dus să-l aduci pe Cerber, numeste-mi si porturile, 
brutăriile, lupanarele, popasurile, răspântiile, fântânile, dru- 
murile, cetățile, adăposturile şi hanurile unde sunt mai pu- 
ţine ploşniţe.““+7 

Multă vreme au existat în Atica domenii rurale întinse, stă- 
pânite de Eupatrizi. Pe timpul lui Solon, prima clasă de cetă- 
teni, care avea singură acces la arhontat, cuprindea pe atenienii 
cu un venit anual care atingea sau depășea cinci sute de me- 
dimne de cereale. Ei erau numiţi pentacosiomedimnoi şi tre- 
buiau să recolteze cel putin două sute cincizeci de hectolitri, 
fiindcă un medimn măsura ceva mai mult de cincizeci de litri. 
Încă din secolul V, fiul lui Miltiade, Cimon, era destul de bo- 
gat ca să-și poată spori popularitatea printr-o nemaipomenită 
liberalitate: 

„Făcea din casa sa un pritaneu pentru toți cetăţenii (ospäta, 
adică, la el pe toți cei care i-o cereau, tot aşa cum statul hră- 
nea în pritaneu pe cei care-i aduseseră servicii însemnate) şi 
pe proprietăţile lui le îngăduia străinilor să consume sau să ia 
fructele si tot ce era mai bun în fiecare anotimp.'%8. 

Pericle avea si el, în Atica, pământuri si case pe care a pro- 
mis să le dea statului dacă lacedemonienii, în invaziile lor, 
le-ar fi cruțat ca să-l facă suspect în ochii concetätenilor lui.4? 
Economia atică se mai baza încă în cea mai mare măsură pe 
agricultură si pe creşterea animalelor si numai în chip acceso- 
riu pe comerţ. În demele rurale, s-au descoperit ruinele câtor- 
va case de proprietari, dar ele sunt într-o stare prea proastă ca 
să ne poată oferi vreo informaţie precisă. 

Este mai bine să ne referim la o descriere făcută de atenia- 
nul Xenofon; vorbind despre domeniul său de la Scillous, din 
Elida, în Peloponez, el spune: 


34 GRECIA ÎN SECOLUL LUI PERICLE 


„Prin acest domeniu curge râul Selinus... bogat în peste si 
în SCoiCI...; există aici şi terenuri de vânătoare. Xenofon a înăl- 
tat un altar si un templu zeiței Artemis... Vânatul — mistreți, 
gazele, cerbi — putea fi prins fie chiar pe terenul sacru, fie pe 
terenul Pholoe. Locul se află la marginea drumului care duce 
de la Sparta la Olimpia, la o depărtare de douăzeci de stadii de 
templul lui Zeus. În incinta sacră există o pajişte și nişte dea- 
luri împădurite, bune pentru creşterea porcilor, a caprelor, a boi- 
lor şi chiar a cailor... Templul e încon jurat de o livadă de pomi 
fructiferi care dau fructe foarte bune în orice anotimp.“50 

Dar mai ales în Economicul ne informează Xenofon asu- 
pra vieţii nobilului de țară. În această lucrare citim un splen- 
did elogiu al agriculturii care este înfăţişată ca izvor al tuturor 
virtuţilor. Acest tablou idilic răspunde, desigur, unei experienţe 
personale. Vom mai avea prilejul să revenim asupra lui. 

Cu toate acestea, dezvoltarea democraţiei ateniene care pre- 
tindea de la cei bogaţi sacrificii materiale foarte grele, prin 
intermediul liturgiilor (servicii aduse comunităţii, cum ar fi trie- 
rarchia sau choregia), şi mai ales împărțirea pământului între 
copii au dus la o scădere considerabilă a numărului si a impor- 
tantei proprietăţilor mari. În secolul V, Atica era cultivată mai 
ales de micii proprietari care-și lucrau ei înşişi bucata de pă- 
mânt, ajutaţi de câțiva sclavi şi muncitori agricoli. Această clasă 
mijlocie de mici proprietari care nu se speriau de muncă a fost 
tăria Atenei în timpul războaielor medice, din rândurile ei pro- 
veneau desigur cei mai multi dintre luptătorii de la Maraton, 
acei „marathonomâchoi“ a căror glorioasă amintire a fost ri- 
dicată în slăvi de atâtea ori, de Aristofan si de alți scriitori atici. 

La munte, viața era aspră: principalele resurse erau creşte- 
rea animalelor (mai ales porci, capre, oi), mierea din stupii de 
pe Himetos şi exploatarea mangalului, în special pe coastele îm- 
pădurite ale muntelui Parnes, unde se afla demul bogat Achar- 
nai: comedia lui Aristofan Aharnienii prezintă un tablou realist 
al acestor oameni de la munte, aspri si încäpätânati. 

La câmpie, cultura cerealelor nu prea dădea randament şi 
Atena era silită să importe o mare parte din grâul pe care-l con- 

suma, dar vita-de-vie şi arborii fructiferi, în special măslinii si 
smochinii, dădeau recolte frumoase. Strepsiade din Norii, Di- 
caiopolis din Aharnienii şi Trigeu din Pacea sunt printre cele 
mai reprezentantive portrete ale acestor țărani din Atica pen- 
tru care pământul însemna fericirea în vremea binecuvântată 
a păcii. Strepsiade, care s-a mutat la oraș, regretă viaţa liberă 
şi îmbelșugată pe care o ducea la ţară înainte de căsătoria lui 
dezastruoasă: 

„Aveam o viaţă de ţăran aşa de plăcută, tihnită, nemătura- 
tă, tolănită în voie, forfotind de albine, de oi şi de drojdie de 
măsline. Şi m-am căsătorit cu nepoata lui Megacles fiul lui Me- 
gacles, țăranul de mine, cu o orăşeancă, o domnişoară, o fan- 
dosită... În ziua nunții, amândoi alături, eu miroseam a vin nou, 
a brânză lăsată să se zvânte, a lână, a belşug; ea, a parfumuri, a 
sofran, a sărutări lascive, a cheltuială, a lăcomie, a Afrodită...“5! 

La fel spune si Dicaiopolis în Aharnienii: 

„Îndrăgostit de pace, privesc de departe înspre ogorul meu; 
nu pot să sufăr orașul si duc dorul satului meu care până acum 
nu mi-a spus niciodată «cumpără cărbuni, oțet, ulei» care nici nu 
cunoştea cuvântul «cumpără», ci îmi dădea singur de toate, fără 
refrenul ăsta «cumpără».““52 

Și în sfârşit Trigeu, în Pacea: 

„Eu însumi ard acum de dorinţa de a mă duce la ţară să în- 
torc cu sapa bucätica mea de pământ... Hai, amintiti-vä oa- 
meni buni, ce viață aveam pe vremuri de la zeița noastră, ce calupi 
de smochine uscate... şi smochinele proaspete, și mirtul, şi 
vinul dulce, şi brazda de violete lângă fântână, şi măslinii pe 
care îi regretăm atâta!““53 

Acest tablou este fără îndoială înfrumusețat de dragul ca- 
uzei păcii, căci Aristofan vrea să trezească ura pentru război, 
ridicând în slăvi fericirea pe care o aduce pacea si este cu to- 
tul îndoielnic că el însuşi a arat vreodată pământul cu mâna 
lui sau că a lucrat la vie. Cu toate acestea trebuie să ne închi- 
puim că multi dintre țăranii din Atica, oricât de aspră le-ar fi 
fost viaţa, erau totuşi mulțumiți de soarta lor. 


II 
Populația: cetățeni, meteci, sclavi 


În Grecia antică, o cetate se defineşte nu atât prin teritoriul 
pe care îl ocupă, cât prin oamenii care o alcătuiesc. Granițele 
între state, când nu sunt fixate de cursul unui râu, rămân vagi 
şi nesigure în ținuturile de munte, eschatiai, acele păşuni de 
pe înălțimi unde niște turme mici pasc o vegetaţie anemică. 
Oamenii sunt ceea ce constituie o polis. Limba oficială nu spu- 
ne niciodată „Atena“, ci întotdeauna „atenienii“ sau „poporul“ 
sau „cetatea atenienilor“. 

O polis clasică este „o comunitate de cetăţeni pe de-a-ntre- 
gul independentă, suverană peste cetăţenii care o compun, ci- 
mentată de cultele religioase şi condusă de legi“.! 

„Pe de-a-ntregul independentă“. Într-adevăr, cetatea, în vre- 
me ce membrii ei au conştiinţa că aparțin unei comunități et- 
nice și culturale mai vaste, nu admite nici o legătură politică 
de subordonare față de un alt stat. Tocmai pentru a-și salva pre- 
tioasa lor autonomie mai multe cetăţi, în frunte cu Atena si 
Sparta, au respins pe barbarii conduşi întâi de Darius, apoi de 
Xerxes. Această pasiune sălbatică pentru independenţă, carac- 
teristică fundamentală a Greciei antice, n-a avut numai rezul- 
tate bune, fiindcă ea a împiedicat statele grecești să se unească 
în mod durabil într-o federație care ar fi dus la unitatea poli- 
tică a întregii țări. Fiecare cetate se teme mai mult decât de 
orice să nu ajungă supusa alteia, dar se străduieşte să-şi domi- 
ne vecinii: Atena, Sparta, Teba îşi vor crea astfel sisteme de 
alianţe (symmachiai), în cadrul cărora cetăţile, numite „alia- 
te“ pentru a li se menaja susceptibilitatea, vor fi practic supu- 
se, dar dorința fundamentală de autonomie va face ca aceste 
alianțe să fie întotdeauna precare și de scurtă durată. 

„Suverană peste cetăţenii care o compun.“ Cetatea antică 
este un scop în sine, un absolut care nu lasă nici unuia dintre 
membrii ei prea multă libertate şi care acaparează activitatea 
tuturor. În acest sens, ea este esențialmente totalitară. Acest lu- 
cru este evident în cazul Spartei. În cazul Atenei, aspectele li- 
berale ale firii ateniene pot masca această realitate profundă, 
exisenta ei nu e însă mai putin adevărată. Libertatea de gân- 
dire si de expresie, mai ales în privinţa zeilor, e nulă: o dovedesc 
procesele de impietate şi moartea lui Socrate, şi e semnifica- 
tiv faptul că tocmai democraţia restaurată în 403, după regimul 
oligarhic al Celor Treizeci, l-a silit pe Socrate să bea cucută.? 
Un cetăţean poate fi ostracizat Chiar fără să i se reproșeze nici 
un delict. 

„Cimentată de cultele religioase.“ Cei vechi nu făceau deo- 
sebirea dintre religios şi laic. Atena era cetatea zeiţei Atena, 
iar preoţii acestei zeițe, ca şi preoții tuturor celorlalți zei, sunt 
magistrați ai cetăţii. Religia, cel putin cea oficială, face corp 
comun cu statul; chiar și unele culte celebrate prin mistere, 
misterele de la Eleusis de pildă, sunt patronate si controlate 
de cetate. Așa se explică de ce statul este în mod necesar in- 
tolerant, căci legăturile care îi unesc pe toți cetăţenii săi nu sunt 
numai politice şi sociale, ci şi religioase. 

„Condusă de legi“. Legile, nomoi, determină întreaga viață 
a cetățeanului, de la naştere până la moarte, chiar şi la Atena, 
unde totuşi rigoarea acestei aserviri este mai putin constantă 
decât la Sparta. Desigur, aceste legi au fost stabilite chiar de 
cetăţeni sau de părinţii lor (obiceiurile strămoșești, legile ne- 
scrise au tot atâta putere de constrângere ca şi legislaţia insti- 
tuită prin decrete) si în acest fapt stă demnitatea de oameni liberi 
a grecilor, prin opoziţie cu barbarii, supuşi ai unui stăpân care 
poate fi nedrept sau capricios, dar această libertate grecească 
are de fapt limite foarte strâmte. Demaratos îi spune lui Xerxes: 
„Spartanii sunt liberi, dar nu sunt liberi în orice privință: ei au 
un stăpân, legea, de care se tem mult mai tare decât se tem de 
tine supușii tăi.“ Iar Platon personifică aceste legi în Criton: 

„Închipuie-ţi — spune Socrate — că, în clipa în care am fi 
gata să evadăm (din această închisoare)... ni s-ar înfätisa Legile 

si Cetatea si ne-ar întreba: «Spune-ne, Socrate, ce ai de gând 
să faci? Prin fapta pe care o pui la cale, crezi tu că faci altceva 
decât să lucrezi, atât cât atâmă de tine, la pieirea noastră, a Le- 
gilor si a întregii Cetăți? Sau îți închipui cumva că mai poate 
dăinui fără să se prăbuşească o cetate în care sentintele date 
nu mai au nici o putere, ci îşi pierd autoritatea şi efectul prin voința 
unei persoane private?» 


* 


Atena este o democrație directă, în care toți cetățenii, în- 
truniti în Adunare (ecclésia), participă la conducerea statului. 
Într-adevăr, chiar dacă nu putem spune că cei vechi n-au cu- 
noscut deloc sistemul reprezentativ de conducere, aşa cum exis- 
tă el în statele moderne (constituţia confederației beotiene, în 
forma în care a funcţionat ea între 447 si 386, pare a oferi, în 
măsura în care o cunoaștem, un caz tipic de conducere prin re- 
prezentantis), totuşi cele mai multe dintre cetăţile antice au fost 
conduse direct de totalitatea cetăţenilor lor şi toate puterile, pu- 
terea legislativă, cea executivă si cea judecătorească, emanau de 
la Adunarea poporului. Evident, o asemenea formă de guver- 
nământ nu este cu putință decât în statele cu întindere mică şi 
numai adunările locale din cantoanele elveţiene ne mai pot da 
astăzi o idee despre ecclesiai din republicile antice. 

Două condiţii erau necesare ca să fii cetățean şi să ai drep- 
tul de a participa la adunarea poporului: în primul rând trebuia 
să fii născut dintr-un tată atenian si, cu începere de la legea lui 
Pericle din 451, trebuia ca si mama ta să fie ateniană; în al doi- 
lea rând trebuia să fii major, major ajungeai la 18 ani, dar erai 
obligat să faci serviciul militar timp de doi ani, astfel încât nu 
puteai pătrunde în Adunare înainte de douăzeci de ani. Atenie- 
nii puteau acorda, prin decret, dreptul de cetăţenie unui străin, 
după cum puteau retrage acest drept unuia dintre ei, pedepsin- 
du-l cu atimia, adică cu pierderea drepturilor cetăţeneşti. 

Viaţa de toate zilele a cetăţeanului atenian era dominată, în 
principiu măcar, de grija pe care o purta el treburilor statului. 
Este evident însă că țăranii din Atica — un Strepsiade, un Di- 

caiopolis, un Trigeu, înainte de mutarea lor forțată la oraş — 
nu-și puteau neglija mereu gospodăriile şi munca câmpului, 
mai ales în vremea semănatului şi a secerișului, ca să participe 
la adunările de pe Pnyx. Aşa'se explică de ce, dintr-un total de 
aproximativ 40 000 de cetăţeni, era suficientă prezenţa unui nu- 
măr de 6 000 de votanti ca să se ia hotărârile socotite drept cele 
mai grave.$ Dar acest absenteism inevitabil era menţinut la ni- 
velul cel mai scăzut cu putință si acesta era desigur scopul ur- 
mărit prin măsura ca orice convocare a adunării să fie anunţată, 
împreună cu ordinea ei de zi (prôgramma), cu patru zile îna- 
inte: în felul acesta, țăranii erau înştiințați din vreme. 

Opinia publică este foarte aspră față de toți cei care nu arată 
interes pentru treburile statului si de abia la sfârșitul secolului IV, 
după ce Atena și-a pierdut independenţa la Chaeroneea (în 338), 
una dintre școlile filozofice, cea a lui Epicur, va îndrăzni să-l 
îndemne pe înţelept să se ocupe numai de treburile lui perso- 
nale, de propria lui fericire. Pe vremea „„Maratonomahilor“, nu 
era de conceput că fericirea individului ar putea fi disociată 
de bunăstarea statului. Instituirea unei indemnizaţii bănești pen- 
tru cetăţenii prezenţi la Adunare (misthôs ecclesiasticos), în tim- 
pul războiului peloponeziac, n-a fost numai o măsură demagogică, 
aşa cum se susține adesea pe nedrept: fără această indemniza- 
tie, cum ar fi putut oare tetii, adică atenienii care trăiau din sa- 
lariu, proletarii, cum ar fi putut ei asista la şedinţele adunării 
care durau uneori câte o zi întreagă si se ţineau de cel putin pa- 
tru ori pe lună si, în fapt, mult mai des? 

Dacă ar fi să descriem viaţa de toate zilele a unui european 
din secolul XX, am putea lăsa la o parte îndatorirea de elector, 
pe care el nu are prilejul s-o îndeplinească decât din când în când. 
Atenianul care locuia în oraş nu numai că lua parte la adunări 
frecvente, dar mai putea fi numit, pe termen de un an, magistrat 
sau membru al Sfatului celor Cinci Sute (bouleutés) sau judecă- 
tor, în care caz, fireşte, cea mai mare parte a timpului lui era 
acaparată de treburile publice. S-ar părea deci că nu ne putem 
lipsi aici de o descriere, fie si sumară, a angrenajelor mașinii 
politice ateniene; organizarea justiţiei va fi tratată în capitolul IX. 

Un om liber atenian nu avea datoria de a lua parte numai 
la Adunarea de pe Pnyx. Mai erau şi adunările fratriilor, ale 
demelor si ale triburilor, care asigurau administraţia locală. În 
510, Clistene a desființat vechile subdiviziuni ale Aticei, cam 
în acelaşi fel în care revoluţia franceză avea să înlocuiască pro- 
vinciile prin departamente, şi i-a împărțit pe cetăţeni în zece 
triburi (phyläi). Fiecare dintre ele avea ca „patron“ câte un erou 
din Atica şi-i purta numele: Erechtheis (tribul lui Erehteu), Egeis 
(al lui Egeu, tatăl lui Tezeu), Pandionis (al lui Pandion) etc. 
Fiecare trib avea terenurile sale si alegea magistraţii ca să-i ad- 
ministreze bunurile. Putem spune același lucru si despre deme, 
care erau o subdiviziune a tribului (la origine au existat o sută 
de deme, câte zece de fiecare trib, dar ulterior ele au devenit 
mai numeroase). Cerameicos, Collytos, Melite, Scambonidai 
erau deme urbane; Achamai, Marathon, Decelia erau deme ru- 
rale. Fiecare cetăţean atenian purta în mod oficial trei nume: 
pe al său, pe al tatălui său (patronimul) si pe al demului său 
(demoticul): Pericle, fiul lui Xanthippos, din demul Cholargéis; 
Alcibiade, fiul lui Cleinias, din demul Scambonidai; Demos- 
tene, fiul lui Demostene, din demul Paianiéa. Conducătorul de- 
mului, démarchos, avea funcţii oarecum asemănătoare cu cele 
ale unui primar de astăzi; la el se afla lista membrilor demului, 
registrul de stare civilă am putea spune, sau, mai bine poate, lista 
electorală; el era ales de concetätenii săi pe timp de un an. 

În sfârșit, fratria este o subdiviziune a demului având o or- 
ganizare necunoscută nouă. Numele ei ne duce cu gândul la 
un grup de familii unite prin legături de sânge fiindcă e! are, fără 
îndoială, aceeași origine ca si latinescul frater. 

Adunările triburilor, ale demelor și ale fratriilor îl prindeau 
aşadar pe cetățeanul atenian într-o adevărată reţea de obligații 
si de drepturi, dar ele aveau loc mai rar decât adunările cetății. 


* 


Prima scenă din Aharnienii lui Aristofan, piesă care a fost 
jucată în 425, înfăţişează o şedinţă a Adunării poporului. La 
drept vorbind este mai mult o caricatură decât un tablou fidel, 

dar chiar si aşa, făcând corecturile si adăugirile necesare, îl pu- 
tem lua pe Aristofan drept călăuză. Relatarea lui este, desigur, 
mai putin completă si mai putin exactă decât cea a lui Aristotel, 
dar e cu mult mai amuzantă. Vom adăuga aici si unele amănunte 
care provin din altă piesă de Aristofan, Ecclesidzousai — Adu- 
narea Femeilor — al cărei titlu este el însuşi o glumă: femeile 
n-au avut niciodată drepturi politice în Antichitate, ca atare ele 
nu puteau lua parte la Adunarea poporului si nimeni, în afară 
de Aristofan, n-a folosit vreodată verbul ecclesiäzo („a parti- 
cipa la o şedinţă a ecclesiei) la participiul feminin. 
Dicaiopolis, eroul lui Aristofan cu care am făcut deja cu- 
noștinţă”, este, la început, singur pe Pnyx, la Atena. Colina nu- 
mită Pnyx (adică „locul unde oamenii stau înghesuiți, locul unde 
sunt multi oameni“) era în mod normal, în secolul V, locul de 
întrunire al Adunării poporului, care initial îşi ţinea şedinţele 
în Agora si care, în secolul IV, va fi convocată de preferință pe 
băncile mai comode din teatrul lui Dionysos. Această colină se 
află la sud-vest de Areopag, în fața intrării care duce spre Acro- 
polă. Se mai văd şi astăzi, pe versantul stâncos orientat către 
Areopag si Propilee, resturile unei uriașe terase semicirculare. 
Acest hemiciclu, care avea un diametru de 120 m şi care putea 
adăposti în jur de 20 000 de persoane, se sprijină pe un zid de 
susținere enorm. Tribuna oratorilor (béma), săpată în stâncă, 
se mai păstrează încă: este un cub de piatră așezat pe o estradă 
cu trei trepte, încadrat de două scări mici laterale şi mărginit de 
o banchetä si de câteva scaune joase. Din acest loc oratorii ve- 
deau Propileele si Partenonul si le puteau arăta auditoriului. 
Grefierii se aşezau pe banchetă şi pe scaune. Cubul de piatră 
era poate altarul lui Zeus Agorâios, altar pe care se aducea un 
sacrificiu la începutul fiecărei şedinţe. În spatele și deasupra 
acestei tribune se pot vedea urmele lăsate de două loje cu bănci, 
săpate în stâncă, rezervate desigur preşedinţilor Adunării: în 
principiu prezidau cei cincizeci de pritani ai unui trib, mem- 
bri ai Sfatului care formau o comisie permanentă pe durata unei 
zecimi dintr-un an, adică timp de aproximativ treizeci şi cinci sau 
treizeci şi şase de zile, perioadă numită pritanie. În secolul V, 

preşedinte al Adunării era pritanul desemnat în fiecare zi prin 
tragere la sorti, iar numele funcţiei sale era epistătes. 

Dicaiopolis îşi pierde răbdarea si se plictiseşte singur pe 
Pnyx şi afirmă că tot ce a suferit el în trecut nu e nimic în com- 
paratie cu ce simte acum „văzând că nu e nimeni pe Pnyx, cu 
toate că adunarea obișnuită (kyria ecclesia) fusese anunțată pen- 
tru zorii zilei“ (v. 19-20). Existau, într-adevăr, patru adunări 
obişnuite în fiecare pritanie, iar şedinţele începeau în zori. Sem- 
nalul începerii se dădea prin semeion, un fel de emblemă sau 
de steag care fâlfâia deasupra colinei Pnyx.8 

Dar, în ciuda faptului că Dicaiopolis pretinde mai jos (v. 40), 
exagerând în chip evident, că se făcuse aproape ora prânzului, 
atenienii mai stau încă în Agora din Cerameicos: „Oamenii noștri 
trăncănesc în Agora și, grămadă, fug de frânghia dată cu roşu.“ 
În Agora era, într-adevăr, locul de întâlnire preferat al celor fără 
ocupaţie si al unei mulțimi de gură-cască. Demostene va spune: 
„Vă plimbaţi mereu întrebându-vă unii pe alții «ce mai e nou», 
iar autorul care a compus Acta Apostolorum îi va ţine isonul: 
„Atenienii şi străinii care locuiesc la Atena nu fac nimic alt- 
ceva, tot timpul, decât să spună si să asculte ce mai e nou.“10 
Cum îi poți sili pe aceşti pierde-vară să meargă pe Pnyx? Scla- 
vii publici în sarcina cărora cădea poliţia oraşului blocau stră- 
zile care duceau spre Agora şi-i îndreptau pe cetățeni în direcția 
dorită întinzând prin mijlocul drumurilor o frânghie vopsită cu 
cinabru: era destul de neplăcut să te trezeşti mânjit de vopsea 
roşie şi mi se pare de prisos să presupunem că atenienii cărora 
li se întâmpla una ca asta mai aveau de plătit şi o amendă ori 
nu mai primeau misthôs ecclesiasticos. 

Dicaiopolis adaugă: „Nici chiar pritanii nu sunt aici; or să vină 
târziu şi-or să se îmbrâncească unii pe alții, vă fnchipuiti în ce 
fel!, ca să se aşeze pe prima bancă, toți laolaltă ca un torent!“ 
(v. 23-26). Şi putin mai jos: „Uite-i pe pritani, sosesc în sfârșit 
la amiază! Ce vă spuneam? Uite-i cum se îmbrâncesc ca să apuce 
locurile din față!“ (40-42). Am amintit mai înainte că cei cinci- 
zeci de pritani formau prezidiul adunării si erau conduşi de epis- 
tatul lor. 

Crainicul public îi zoreste pe cetăţeni să înainteze şi să ia 
loc „în interiorul incintei consacrate“, câtharma (v. 43-44). 
Acest cuvânt ne amintește și singur că la începutul fiecărei se- 
dinte preoții numiţi peristiarchoi sacrificau pe altar mai multi 
porci si trasau cu sângele victimelor, de jur-împrejurul Adu- 
nării, un cerc sacru, după care crainicul rostea o rugăciune pen- 
tru zei şi pronunţa blesteme împotriva tuturor celor care ar putea 
încerca să înșele poporul. 

Dar Aristofan, bineînţeles, de dragul piesei, scurtează si sim- 
plifică. În realitate, preşedintele îl punea pe crainic să citească 
raportul Sfatului (Boulé) cu privire la proiectul trecut pe ordi- 
nea de zi (acest raport, prezentat ca o propunere de decret, se 
numea probouleuma), iar apoi cerea Adunării să hotărască, vo- 
tând prin ridicarea mâinii, dacă acceptă proiectul de decret ca 
atare sau dacă vrea să se treacă la discuţii. Numai în acest ul- 
tim caz, crainicul pronunţa formula rituală care apare la ver- 
sul 45 din Aharnienii: „Cine vrea să ia cuvântul?“ Cetăţeanul 
care se scula în picioare se urca atunci la tribună si îşi punea 
pe cap o coroană de mirt care îi dădea un caracter sacral.!! 

În piesa nostră, se ridică Amphitheos. El pretinde că zeii 
l-au însărcinat să plece la Sparta ca să ducă tratative de pace 
şi se plânge că pritanii nu vor să-i acorde bani pentru acope- 
rirea cheltuielilor de drum (ephodia). Pe dată, la un semn al 
preşedintelui, crainicul îi cheamă pe „arcași“ (v. 54) să-l ia pe 
Amphitheos şi să-l dea afară. Este vorba de arcasii sciți care 
au însărcinări polițienești la Adunare.!? 

Dicaiopolis protestează, dar crainicul îi închide gura (v. 
55-59) şi-i introduce pe ambasadorii trimişi de Atena la regele 
Persiei, evident pentru a-i cere sprijinul împotriva pelopone- 
zilor, fiindcă neînțelegerile dintre greci făceau tot mai mult din 
Marele Rege arbitrul situaţiei. Ambasadorii, într-adevăr, rapor- 
tau cu privire la misiunea lor, întâi în fața Sfatului si apoi în 
faţa Adunării, așa cum ne-o dovedesc, de pildă, în secolul IV, 
cele două discursuri compuse de Demostene și de Eschine în 
legătură cu ambasadele trimise la Filip. Fireşte, darea de seamă 
asupra ambasadei din piesa noastră este mult sarjatä. Aristofan 

exprimă aici invidia atenienilor de rând faţă de oamenii poli- 
tici, faţă de oratorii care primeau sume mari de bani (două drah- 
me pe zi, v. 66) pentru a face pe cheltuiala statului călătorii 
splendide, pe care le prelungeau cât puteau de mult. Ambasa- 
dorii au adus cu ei si un aşa-zis trimis al Persiei, „Ochiul Re- 
gelui“, însoțit de doi eunuci: pe toţi trei îi demască Dicaiopolis, 
dovedind că sunt atenieni. Cu toate acestea, Ochiul Regelui este 
invitat de Sfat la Pritaneu (v. 123-124), adică la o recepție ofe- 
rită de stat în casa comunităţii, acest obicei ne este cunoscut 
prin nenumărate decrete păstrate în care citim: „Poporul a ho- 
tărât ca ambasadorii să fie primiți mâine la Pritanecu, ca oaspeţi 
ai statului.“ 

Apoi, crainicul introduce un alt ambasador, care se întoarce 
de la curtea regelui Traciei, Sitalces, aliat al Atenei, și care pre- 
zintă câțiva războinici odomanti, o mostră a armatei pe care 
Sitalces, spunea el, o va trimite în curând în ajutorul atenieni- 
lor. Aceşti străini îi şterpelesc însă lui Dicaiopolis sacul plin 
cu usturoi. Scos din fire, Dicaiopolis începe să strige: „Pritani, 
puteţi să-i lăsaţi să se poarte în felul ăsta cu mine pe niște bar- 
bari, în propria mea ţară? Să nu mai continue şedinţa pentru 
a discuta ce soldă trebuie să le acordăm tracilor, mă opun: 
declar în faţa voastră că s-a arătat un semn ceresc (diosemia), 
m-a atins o picătură de apă“ (v. 167-171). Pe dată, crainicul 
anunţă: „Tracii sunt rugați să se retragă şi să se prezinte poi- 
mâine; pritanii pun capăt adunării“ (v. 172-173). O picătură 
de ploaie nu era poate de ajuns pentru a opri dezbaterile Adu- 
nării, dar este foarte adevărat că o furtună, un cutremur de pă- 
mânt, o eclipsă aveau acest efect dacă exegefii vedeau în ele un 
semn al voinţei lui Zeus, o prevestire nefavorabilă. De aceea, 
Norii personificati le vor spune atenienilor, în altă piesă a lui 
Aristofan: 

„Noi aducem mai multe servicii cetăţii decât toți ceilalți zei, 
cu toate că suntem singurele divinități căror” nu le oferiţi nici 
sacrificii, nici libatii. Se hotărăște o expediţie 1ärä nici un sens? 
Pe dată facem auzit tunetul sau vărsăm picături mărunte de ploa- 
ie. Iar apoi, când era să-l alegeţi strateg pe tăacarul din Pafla- 

gonia cel urât de zei (Cleon), noi ne-am încruntat sprâncene- 
le, ne-am dat toată osteneala și am stârnit furtuna; luna s-a abă- 
tut din drum, iar soarele, strângându-se în sine, v-a spus că nu 
mai luminează dacă ajunge strateg Cleon.“ 

Adunarea putea respinge textul propus de Sfat sau îl putea 
modifica, aducându-i oricâte amendamente credea de cuviinţă. 
Xenofon ne povesteşte cum s-au desfășurat două ședințe dra- 
matice ale Adunării, cele în care strategii victorioși în lupta na- 
vală de la Arginuse au fost acuzaţi că n-au trimis corăbii ca 
să-i salveze pe marinarii atenieni naufragiati (în 406 î.e.n.). Dez- 
baterile n-au putut fi încheiate într-o singură ședință „căci se 
făcuse târziu şi nu s-ar fi putut zări mâinile“ ridicate pentru 
votare (cheirotonia).!+ Aşadar o şedinţă începută în zori se pu- 
tea prelungi până în amurg. În aceste condiţii înțelegem de ce 
multi atenieni îşi aduceau, ca și Dicaiopolis, sacul de merinde 
când veneau la Adunare. 


* 


Pritanii, care constituie prezidiul Adunärii, sunt o emana- 
tie a Sfatului (Boulé). Acest Sfat, care prevesteste, în unele pri- 
vinte, sistemul reprezentativ al parlamentelor moderne, era 
format din cinci sute de membri, câte cincizeci de fiecare trib, 
iar cei cincizeci de buleuți dintr-un trib erau pritani, adică pre- 
sedinti ai Sfatului, a zecea parte din durata unui an, adică timp 
de aproximativ treizeci şi şase de zile. 

Buleutii sunt aleşi prin tragere la sorti „cu bobul“ dintre 
membrii demului, demotii, în vârstă de peste treizeci de ani 
care își pun candidatura. Tragerea la sorti arată voinţa zeilor. 
Se puneau într-o umă täblitele cu numele candidaților si, în 
alta, un număr egal de bobi, albi şi negri, numărul bobilor albi 
corespunzând cu cel al buleutilor care urmau să fie aleși. Se 
trăgeau, în același timp, un nume şi un bob; dacă bobul era 
alb, candidatul al cărui nume era scos din umă în acelaşi timp 
cu bobul era ales. 

Candidaţii nu erau chiar atât de numeroşi pe cât s-ar putea 
crede, căci cei aleşi aveau de petrecut un an întreg în slujba 

statului, neglijându-și treburile personale. Remuneratia nu era 
decât de cinci oboli pe zi, pentru buleuti, iar pentru pritani de şase 
oboli, adică de o drahmă, ceea ce nu este prea mult, dacă ne 
gândim că un lucrător bun putea câștiga două drahme pe zi. 
Legea nu-i îngăduia unui atenian să fie buleut decât cel mult 
de două ori în viață. Cum se alegeau câte cinci sute de buleuti 
pe an, iar numărul cetăţenilor era de aproximativ patruzeci de 
mii, se înțelege că orice atenian, dacă dorea, avea mari șanse 
să facă parte din Sfat. 

Sfatul în exerciţiu îi supunea pe viitorii buleuti, după de- 
semnarea lor, la un examen prealabil (dokimasia) şi, dacă exa- 
menul se termina cu bine, aceștia depuneau jurământul. Buleutii 
se întruneau în Bouleuterion, o clădire situată în agora din 
Cerameicos. De-a lungul întregului an, ei nu puteau fi mobi- 
lizati şi aveau locuri de onoare la teatru. Ei erau convocați la 
şedinţe de către pritani. 

Aceştia din urmă locuiau în Scids sau Thôlos, un monument 
rotund așezat în imediata vecinătate a Bouleuterionului şi care 
nu se confunda cu Prytanéion, „vatra comună“ a cetăţii, locul 
unde erau invitați atenienii sau străinii pe care poporul voia 
să-i cinstească, ambasadorii de pildă. Cel puţin o treime din 
pritani stăteau în permanență acolo, chiar și noaptea. Epista- 
tul lor, tras la sorti în fiecare zi, rămânea în funcţie de la un 
apus de soare la altul si era adevăratul şef al statului, pentru 
un timp foarte scurt însă. El avea în păstrare sigiliul statului 
şi cheile templelor în care era depus tezaurul public; era pre- 
şedintele Sfatului si al Adunării. Această sarcină n-o putea în- 
deplini decât o dată, astfel încât, din cei cincizeci de pritani, 
cel putin treizeci si şase ajungeau preşedinţi (existau si prita- 
nii care depășeau durata de treizeci si şase de zile, anume în 
anii care aveau o lună intercalară), ceea ce înseamnă că un ate- 
nian obișnuit, de vreme ce avea multe şanse să facă parte din 
Sfat, dacă o dorea, avea aproape tot atâtea să fie, o zi din viața 
lui, preşedintele republicii.!5 

Pritanii sunt magistraţii supremi în stat, dar mai existau multi 
alți magistrați, grupaţi întotdeauna în colegii si aproape întotdea- 
una în colegii formate din zece membri, câte unul de fiecare trib. 

I-am amintit deja pe astinomi, agoranomi şi metronomi.!$ Ma- 
gistratii financiari erau numeroşi: poletäi (funcţionarii care se 
ocupau de adjudecarea bunurilor scoase la licitaţie), prácto- 
res (perceptori), apodectai, colacretai şi vistiernicii Atenei (în- 
särcinati, toți, cu păstrarea și gestiunea fondurilor publice), 
hellenotamiai (,,vistiemici ai grecilor“), care percepeau tribu- 
tul de la orașele aliate etc. 

Printre funcţionarii civili, cei mai importanţi erau arhontii, 
iar printre funcționarii militari, strategii. 

Numărul neobișnuit al arheontilor (nouă) se explică prin fap- 
tul că această magistratură este cea mai veche, cu mult ante- 
rioară lui Clistene si iniţiativei sale de a împărți Atica în zece 
triburi. Oricum, colegiul arhontilor îşi asocia un secretar, ceea 
ce făcea ca numărul membrilor săi să se ridice la zece, astfel 
încât arhonții si secretarul lor se puteau ocupa fiecare de câte 
un trib, în împrejurări ca repartizarea heliastilor la tribunale, 
de pildă, operaţie foarte complicată, descrisă de Aristotel.!” Ei 
aveau, de altfel, funcţii foarte variate: arhontele eponim, de la 
care îşi lua numele anul, avea în grijă litigiile de familie, mai 
ales moştenirile, precum si unele sărbători religioase, cum ar 
fi Marile Dionisii. Arhontele rege a moştenit funcţiile religioa- 
se şi judiciare ale vechiului rege. Polemarhul, la origine coman- 
dant suprem al armatelor, avea în grijă procesele referitoare la 
meteci* si la străini si organiza funeraliile nationale care se fă- 
ceau pentru cetățenii căzuţi în luptă pe pământ străin. În sfâr- 
sit, cei şase thesmothetai erau păzitorii legilor. 

Arhontii, întocmai ca majoritatea celorlalți magistrați, erau 
desemnaţi prin tragere la sorti. Procedeul era analog cu cel pe 
care l-am descris mai sus în legătură cu tragerea la sorti a bule- 
utilor. Cei zece strategi erau însă aleși de adunarea poporului, 
câte unul din fiecare trib; ei puteau fi realesi de un număr inde- 
finit de ori. Într-adevăr, atribuţiile lor cereau o asemenea com- 
petentä, încât numirea lor nu putea fi lăsată în voia sorții si era 
în interesul tuturor ca cei care-şi dovediseră priceperea să poată 


* Vezi p. 48. 

sluji statul în continuare. Ei erau însărcinaţi, în esenţă, cu apă- 
rarea națională și comandau armatele si flotele aflate în cam- 
panie. Ei discutau în numele statului clauzele tratatelor și puteau 
cere pritanilor să convoace adunarea. Se ştie că Pericle a con- 
dus statul timp de multi ani fără să aibă nici o altă însărcina- 
re oficială, multumindu-se doar să fie unul din cei zece strategi. 

Mare era neîncrederea democraţiei față de toți cei cărora le 
delega o părticică de putere. Numărul magistraților, grupaţi în- 
totdeauna în colegii, era o primă precauţie. Ca si buleuţii, ma- 
gistratii nu intrau în funcţie decât după ce treceau printr-o 
cercetare minuțioasă, dokimasia, care privea atât moralitatea, 
cât şi competenţa lor. Fiecare magistrat depunea jurământ si 
putea fi oricând destituit printr-un vot al ecclesiei, ba chiar putea 
fi condamnat la moarte, cum au fost condamnaţi, în 406, stra- 
tegii care învinseseră în faţa insulelor Arginuse. La ieșirea din 
funcţie, orice magistrat trebuia să dea socoteală, în amänunti- 
me, de actele sale (éuthyna). În sfârşit, orice om politic care, 
exersând unele funcții, a atras asupra lui bănuiala că ar fi prea 
ambițios, putea fi lovit de ostracism, adică de un exil pe ter- 
men de zece ani, printr-un vot al adunării poporului, fără să se 
fi formulat împotriva lui nici un cap de acuzare. 


* 


Dacă atenienii puteau consacra o parte atât de însemnată 
din timpul lor treburilor politice ale cetăţii e numai pentru că 
multi dintre ei puteau lăsa orice activitate economică în seama 
celorlalte două clase ale societăţii: metecii si sclavii. 

Cetatea antică, o spuneam la începutul acestui capitol, este 
totalitară: totalitară față de membrii ei, cărora le îngrädeste în 
mare măsură libertatea individuală, dar mult mai totalitară față 
de străini, pe care-i considera a priori drept duşmani. Sträinul 
care trăieşte într-o cetate grecească este cel mai adesea un pri- 
zonier de război, un sclav. La Sparta se practica periodic expul- 
zarea străinilor (xenelasia). Atena era mai liberală si a îngăduit 
multor greci neatenieni să trăiască pe pământul ei și să se bucure 
aici de drepturi apreciabile. Aceşti străini cu domiciliul într-o 

cetate care nu era a lor se numeau meteci („cei care locuiesc 
împreună cu“). Nu trebuie să ne mirăm deloc că acest cuvânt, 
ca şi cuvântul „barbari“ care-i denumea pe non-greci, a păstrat 
de-a lungul veacurilor o valoare peiorativă, uşor de explicat prin 
orgoliul national al fiecărei cetăți. Majoritatea metecilor din 
Atena sunt greci, dar există printre ei si fenicieni, frigieni, egip- 
teni si Chiar arabi. 

Metecii erau numeroşi la Atena în secolul V: numărul lor 
era cam jumătate din cel al cetăţenilor, deci circa douăzeci de 
mii. Ei erau supuși la aproape toate obligaţiile financiare ale 
cetăţenilor, si mai ales la Jiturgii (servicii publice), cum ar fi, 
de pildă choregia pentru sărbătoarea Leneenelor (erau datori, 
adică, să întrețină şi să instruiască pe cheltuiala lor un cor dra- 
matic pentru această sărbătoare, atunci când îi desemna arhon- 
tele), dar erau scutiți de rierarhie, fiindcă această sarcină comporta 
comanda unei corăbii de război. Metecii plătesc şi o taxă spe- 
cială, la drept vorbind foarte mică, numită metoikion: două- 
sprezece drahme pe an pentru bărbaţi şi şase pentru femei, adică 
salariul pe şase şi respectiv trei zile de muncă. Metecii nu erau 
primiți în rândurile efebilor, dar puteau frecventa gimnaziile 
publice (la care sclavii nu aveau acces); ei serveau în armata 
ateniană, ca hopliti sau ca soldaţi în infanteria uşoară, si mai 
ales în flotă, ca vâslaşi;, pe uscat, ei contribuiau în special la 
apărarea teritorială a Aticei. Căsătoriile între cetăţeni şi meteci 
erau, desigur îngăduite de lege, dar, cu începere din 451, nici 
măcar fiul unui atenian si al unei metece nu avea drept de cetä- 
tenie, cu atât mai putin fiul unui metec si al unei ateniene. Me- 
tecii puteau dobândi bunuri mobiliare şi puteau fi stăpâni de 
sclavi, dar nu puteau avea case sau pământuri, dacă nu obtinu- 
seră în chip excepțional acest drept (énctesis). De obicei, drep- 
tul numit énctesis era însoțit de un alt privilegiu, isoteleia, care, 
din punct de vedere financiar, stergea orice deosebire între me- 
tec și cetățean. 

În justiție, metecii puteau fi supuşi la tortură, dar această dis- 
poziţie a legii nu era aplicată niciodată. În fața tribunalelor, ei 
erau reprezentaţi de un cetățean care era patronul lor, prostätes. 
Ucigaşul unui metec putea fi condamnat la exil, dar nu la moarte, 

ca ucigașul unui cetățean: așadar, legea nu punea exact acelaşi 
pret pe viaţa unuia si pe a celuilalt. Bunurile metecilor erau însă 
protejate de arhontele polemarh, care avea în grijă toate litigi- 
ile referitoare la ei. Metecii puteau celebra nestingheriti cul- 
tele țării lor de origine si se puteau uni în asociaţii religioase numite 
thiasoi, iar divinitätile străine introduse de ei, zeița tracă Bendis 
sau Maica din Frigia, recrutau multi adepți chiar printre atenieni. 
Metecii erau invitaţi să ia parte şi la celebrarea unor sărbători 
oficiale, ca Hephäisteia sau Panateneele, la care participau ală- 
turi de aliații Atenei si de cleruhi (cetăţeni care-și au reşedinţa 
într-o colonie ateniană). La Atena, ei se bucură deci de un re- 
gim destul de blând, cel puţin în comparaţie cu atitudinea pe 
care o au față de ei Sparta si multe alte cetăţi greceşti, şi nu e 
de mirare că Tucidide i-a putut atribui lui Pericle fraza: „Ce- 
tatea noastră este deschisă tuturor, nici o lege nu-i alungă pe 
străini, nici nu-i lipseşte de învățătura sau de spectacolele care 
există la noi.“18 

Metecii erau repartizaţi între diferitele deme; din punct de 
vedere administrativ, ei erau deci înglobati în populaţia ateniană, 
dar ei nu aveau, firește, nici un drept politic. Ei puteau exersa 
unele funcţii publice, dar numai din cele minore, cum ar fi cea 
de crainic, de medic public, de arendas al impozitelor sau de 
antreprenor de lucrări publice. Cei mai multi dintre ei lucrau 
în industrie sau comerţ, sau exercitau profesiile pe care astăzi 
le numim liberale. 

Numărul metecilor era ridicat în meşteşuguri si în industrie, 
mai ales în domeniul tesätoriei, al tăbăcăriei si al pieläriei, al 
ceramicii si al metalurgiei. În prelucrarea metalelor se pare că 
ei au avut, de fapt, un adevărat monopol. Siracuzanul Kepha- 
los, pe care Platon ni-l înfăţişează la începutul Republicii ca pe 
un bătrân simpatic, bogat şi înţelept în acelaşi timp, conducea 
la Atena o fabrică de arme; el este tatăl oratorului Lysias. 

Metecii ocupă primul loc şi în comerţ, atât în cel cu amă- 
nuntul, cât şi în cel cu ridicata. Ei sunt vânzători de textile, de 
legume si de grâne, dar sunt si mari negustori si importatori. 
Mai ales ei armează corăbiile care aduc la Atena lemnul din 
Macedonia, foile de aur din Orient, cerealele şi peştele sărat 

din Pontul Euxin. Cea mai mare întreprindere de conserve din 
Atena este cea a lui Chairephilos si a fiilor săi; Chairephilos 
va obține dreptul de cetățenie si va consacra la Delfi un ex-voto 
cu această dedicație: „Ca urmare a unui legământ, Chairephi- 
los fiul lui Pheidon, atenian, a adus această ofrandă lui Apolon 
Pitianul.“ Noi însă ştim din alte izvoare că nu era atenian din 
naştere.! Cei mai importanți bancheri (trapezitai) din Atena sunt 
meteci sau foşti sclavi care, odată eliberaţi, au dobândit statu- 
tul de meteci. 

Mulţi meteci, ajungând înstăriți sau chiar bogaţi datorită ac- 
tivităţii lor economice, le asigură fiilor lor o educaţie foarte în- 
grijitä, fapt care le va îngădui acestora să se remarce în meseriile 
de artist, medic, orator: de exemplu, fabricantul de arme Ke- 
phalos, originar din Siracuza, pe care l-am mai amintit, l-a cres- 
cut pe fiul său Lysias în toväräsia copiilor din cele mai de seamă 
familii ateniene, iar acesta a ajuns un orator celebru. Pe de altă 
parte, multi oameni talentaţi, care dobândiseră deja o faimă în 
propria lor ţară, veneau la Atena, atrași de strălucirea ei incom- 
parabilă şi de consacrarea pe care o putea găsi aici talentul lor, 
şi adesea rămâneau definitiv în cetate. Așa s-a întâmplat cu ma- 
rii pictori Polygnotos din Thasos, Zeuxis din Heracleea şi Par- 
rhasios din Efes. Părintele medicinei, Hipocrate din Cos, s-a 
bucurat de un mare succes la Atena, iar părintele istoriei, He- 
rodot din Halicarnas, a făcut lecturi publice (astăzi le-am numi 
conferinţe) si a petrecut multi ani aici, înainte de a pleca în Italia 
meridională, ca participant la colonia panelenică întemeiată la 
Thourioi, din inițiativa lui Pericle şi sub conducerea atenienilor. 

Pericle, pe care l-am putea crede xenofob din cauza legii 
pe care a dat-o în 451 pentru a stăvili extinderea dreptului de 
cetăţenie, este el însuşi înconjurat de meteci: profesorul său, 
Anaxagoras din Clazomenai, si tovaräsa sa de viață, Aspasia 
din Milet. Arhitectul Pireului, Hippodamos din Milet, şi astro- 
nomul Phaeinos, profesorul lui Meton*, sunt şi ei tot meteci. 
Cât despre „sofişti“, savanţi sau profesori de elocintä, care vin 


* Astronom şi geometru atenian. A realizat o importantă reformă a 
calendarului, în anul 433/432. 

în trecere la Atena si uneori rămân aici, pe ei îi cunoaștem da- 
torită lui Platon, duşmanul lor: Protagoras vine din Abdera, în 
Tracia; Gorgias, din Leontion, în Sicilia; Prodicos, din insula 
Ceos; Hippias, din Elis. Printre „cei zece oratori“ atenieni soco- 
titi ca cei mai mari, trei sunt meteci: Isaios din Chalcis, Deinar- 
chos din Corint şi Lysias, fiul siracuzanului Cephalos. Datorită 
averii sale, Lysias va juca chiar un oarecare rol în restaurarea 
democraţiei în 403 şi va fi atunci pe punctul de a obţine drep- 
tul de cetăţenie, ca şi Chairephilos. Îl merita cu prisosintä căci 
discursurile sale sunt considerate drept cel mai strălucit model 
de proză atică. 

Nu încape nici o îndoială că metecii au contribuit din plin la 
puterea economică si la prestigiul intelectual si artistic al Ate- 
nei. Cu toate acestea, Platon nu avea încredere în ei si ar fi vrut 
să li se îngrădească activitatea. Putem presupune că această ati- 
tudine îi era dictată de admiraţia lui pentru constituţia Spartei, 
cetatea xenofobă prin excelență, dar un alt atenian, mai realist, 
un om entuziasmat şi el de instituţiile lacedemoniene, îi sfă- 
tuia totuşi pe atenieni să acorde, în propriul lor interes, încă si 
mai multe înlesniri metecilor. Este vorba de Xonofon. Acest om, 
care a trăit un timp atât de îndelungat departe de ţara sa si care 
a luptat împotriva ei, ne apare întrucâtva ca un precursor al cos- 
mopolitismului din epoca alexandriană. Prezenţa si activitatea 
intensă a atâtor meteci, ca si loialitatea lor statomică față de 
cetatea care îi primise aveau să pregătească la Atena atmo- 
sfera pentru această tendinţă universalistă; dar ea intra în opo- 
ziție — şi Platon o înţelegea foarte bine — cu totalitarismul 
fundamental al cetăţii grecești. Atitudinea practică a atenienilor 
față de meteci era un compromis onorabil între principiile lor 
politice tradiționale şi firea lor mai curând liberală. 


* 


Metecul care nu mai plăteşte taxa numită metóikion sau care 
încearcă să obțină prin fraudă dreptul de cetățenie este făcut sclav, 
comportare care aminteşte de atitudinea inițială a cetății grecești 
față de străini. Metecii nu făceau singuri toată treaba si am vă- 
zut mai sus că mulți dintre ei erau antreprenori, patroni care 

supravegheau munca lucrătorilor. Acești lucrători erau în primul 
rând sclavii. 

Marii filozofi din secolul IV au acceptat sclavia ca pe un fapt 
şi n-au protestat câtusi de putin împotriva nedreptätii pe care 
ea o reprezintă. Singura recomandare pe care o face Platon în 
Legile este ca grecii să nu devină sclavi şi ca sclavii să fie bine 
trataţi şi vom vedea că, scriind aceste lucruri, el se lasă călău- 
zit de atitudinea plină de omenie pe care o aveau cei mai multi 
dintre compatrioții săi față de propriii lor slujitori. Aristotel însă, 
în capitolele 1 si 2 din cartea I a Politicii, se arată mult mai dur. 
El vorbește de oamenii care pretind că „numai legea stabileşte 
deosebirea dintre omul liber şi sclav şi adaugă că această deo- 
sebire e nedreaptă fiindcă e rezultatul violenței (mai ales al vio- 
lentei pe care o constituie războiul)“, dar el este departe de a 
împărtăşi această părere, care începuse deja să se răspândească, 
pe vremea lui: 

„Există în rândul oamenilor, scrie el, indivizi la fel de lipsiţi 
de valoare, în comparaţie cu alţii, pe cât e trupul față de suflet 
sau animalul față de om; cel mai bun lucru care se poate face 
cu ei este să li se folosească forța trupului. Acești indivizi sunt 
häräziti prin însăşi natura lor să fie sclavi fiindcă nimic nu li se 
potriveşte mai bine decât să asculte.“ 

Aristotel scrie chiar: 

„Războiul este întrucâtva un mijloc legitim de a-ţi procu- 
ra sclavi fiindcă el este ca o vânătoare, justificată în cazul ani- 
malelor sălbatice și al oamenilor care, născuţi pentru a asculta 
de alţii, nu vor să li se supună.“ 

Vânătoarea de sclavi se practica într-adevăr în Laconia şi 
purta numele de cryptéia. Aristotel înțelege însă foarte bine că 
singura justificare a sclaviei este necesitatea existenţei ei, de vre- 
me ce întreaga viață economică a cetăţii greceşti se bazează pe 
munca sclavilor. 

„Dacă fiecare unealtă ar lucra singură, la o poruncă, dacă 
suveicile ar ţese singure, dacă plectrul ar cânta singur la liră, 
atunci antreprenorii s-ar putea lipsi de lucrători şi stăpânii s-ar 
putea lipsi de sclavi.“ 

Homer îşi închipuise deja, în lumea zeilor, nişte „roboți“ 
miraculosi fabricati de Hephaistos: nişte trepiede care „pe ro- 
titele lor de aurintră singure în palatul unde se adună zeii şi apoi 
se întorc la el“ şi mai ales două fete tinere, lucrate din aur, care 
îl slujesc şi care-l sprijină când merge schiopätänd din greu; 
în fierăria lui, foalele lucrează singure și-i ascultă poruncile.2 
Se poate spune deci că grecii presimtiserä ceea ce numim noi 
astăzi „automatizarea“, tot aşa cum aripile lui Icar prevesteau, 
de departe, avionul, dar ei nu aveau la dispoziţie decât braţele 
sclavilor lor. 

Prima sursă de sclavi este tot războiul, ca şi în epoca ho- 
merică. Războinicul învins căruia i se crutä viața devine sclavul 
învingătorului lui și rămâne în stăpânirea acestuia dacă fami- 
lia lui nu poate plăti o răscumpărare potrivită. Când este cu- 
cerit un oraş, toți locuitorii care nu sunt uciși sunt făcuţi sclavi: 
în această situaţie se află Hecuba, Andromaca, Casandra. Pi- 
rateria procură si ea multi sclavi: Eumeu povesteşte în Odise- 
ea cum l-au răpit din palatul tatălui său nişte pirați fenicieni, 
negustori şi hoţi de copii în același timp. În secolul V, dacă ta- 
lasocratia* Atenei a eliminat practic piraţii, războaiele în schimb 
sunt aproape neîntrerupte. Tucidide, de pildă, după ce reproduce 
tragicul dialog dintre atenieni si locuitorii micii insule Melos, 
vinovaţi doar de-a fi vrut să rămână neutri, ne povestește pe scurt 
cum a fost cucerită insula de o escadră ateniană si încheie ast- 
fel: „Atenienii i-au ucis pe toți melienii în stare să poarte armele 
şi au luat în sclavie femeile si copiii.“2! Şi melienii erau tot greci! 

Și în timp de pace, sursele de sclavi sunt destul de nume- 
roase. La barbari şi chiar în Grecia (dar nu în Atica, cu începere 
de la Solon), tatăl are dreptul să-și vândă copiii. Negustorii de 
came vie mergeau mai ales în Tracia, în Caria şi în Frigia, căci 
sclavii proveniţi din aceste trei țări sunt deosebit de numeroşi. 
Chiar și la Atena, un tată care, din egoism sau din cauza sără- 
ciei, nu voia să-şi crească copilul avea dreptul să-l „expună“ ime- 
diat după naştere, putea adică să-l lase pe o grămadă de gunoi; 


* Termen de origine grecească desemnând stăpânirea absolută a mă- 
rilor. 

copilul nou-născut pierea sau, dacă-l lua cineva (așa cum s-a 
întâmplat cu Oedip şi cu alți eroi), ajungea sclav. Proletarul 
care nu găseşte de lucru si e muritor de foame poate să se vândă 
pe sine ca sclav unui stăpân care-i va da de mâncare. Ni se po- 
vesteşte chiar că un medic, Menecrates din Siracuza, nu accepta 
să îngrijească pe unii bolnavi, aflați într-o stare disperată, decât 
cu o condiţie: aceștia se angajau să devină sclavii lui dacă se 
vindecau.?? Debitorul insolvabil era vândut ca sclav (dar nu la 
Atena, cu începere de la Solon), iar preţul obținut din vânzare 
i se dădea creditorului. 

Filozoful Platon a avut parte de o întâmplare foarte neplă- 
cută în anul 388 î.e.n.: se dusese în Sicilia, la curtea tiranului 
Dionysios al Siracuzei şi, căzând în disgrație, a fost urcat cu 
sila pe o corabie lacedemoniană, iar căpitanul corăbiei l-a vân- 
dut ca sclav la Egina; din fericire, Platon a fost răscumpărat de 
un om din Cirene, care l-a redat prietenilor şi filozofiei. Şi în 
Atica, la ţară sau chiar în plin oraş, se întâmpla să fie răpiți de 
andrapodistäi (cei care răpesc persoane de condiţie liberă) co- 
piii sau adolescenţii, de vreme ce, la Atena, o lege stabilea pe- 
deapsa pentru acest delict. 

Principalele târguri de sclavi se aflau la Delos, la Chios, la 
Samos, la Bizanţ și în Cipru. În Atica existau două: unul la Su- 
nion, pentru a aproviziona cu mână de lucru minele de la La- 
urion, situate în apropiere, celălalt la Atena, în Agora. Ele se 
țineau la fiecare lună nouă, iar vânzarea se făcea prin licita- 
tie. Preţul sclavilor a variat mult în funcţie de epocă, depin- 
zând bineînţeles şi de calitățile si competenţa fiecăruia dintre 
ei. Preţul de răscumpărare a prizonierilor de război era, în se- 
colul V, de aproximativ două mine, adică o sută de drahme:; el 
s-a ridicat până la cinci mine către sfârșitul secolului IV. Un mun- 
citor necalificat costă în jur de două mine; femeile, de obicei, 
costă ceva mai mult, dar un muncitor calificat poate valora în- 
tre trei şi şase mine. 

Printre sclavi se face deosebirea între cei născuţi în casă si 
cei cumpăraţi. Ar fi greşit să credem că stăpânii încurajau le- 
găturile dintre sclavi — care nu sunt socotite ca adevărate că- 
sătorii (gâmoi) — pentru a-și procura la pret ieftin „şeptel 

uman“, căci copiii aveau nevoie de hrană timp de multi ani îna- 
inte de a deveni, la rândul lor, „productivi“. Stăpânii le îngă- 
duiau sclavilor buni să întemeieze o familie în primul rând ca 
să-şi asigure devotamentul lor. În Economicul lui Xenofon, Is- 
chomachos spune: 

„I-am arătat tinerei mele soţii apartamentul femeilor des- 
pärtit de cel al bărbaţilor printr-o ușă pe care o tineam încuiată 
pentru ca nimeni să nu ia nimic fără voie şi pentru ca sclavii să 
nu aibă copii fără îngäduinta noastră. Căci sclavii buni, dacă 
au copii, de obicei dau dovadă de mai mult devotament, în timp 
ce sclavii răi, după ce-și găsesc o pereche, fac răul cu mai multă 
ușurință.“23 

La ţară, dacă nu ţinem seama de minele de la Laurion, scla- 
vii erau destul de puţini la număr, fiindcă micii proprietari (auto- 
urgoi) nu erau suficient de bogaţi ca să poată ţine multi sclavi. 
Proprietarii înstăriți, cum era Ischomachos, aveau mai multi 
sclavi, conduși de un vechil, tot sclav si el. De altfel, micii cul- 
tivatori puteau să închirieze sclavi pentru muncile de sezon, 
căci uneori cetățenii si metecii bogaţi îşi investeau banii în cum- 
părarea si întreținerea mâinii de lucru servile pe care o închi- 
riau apoi pentru perioade de timp determinate. 

Desigur, industria foloseşte cel mai mare număr de sclavi: 
minele de la Laurion, unde se extrage plumbul argentifer, în su- 
dul peninsulei Atica, utilizează peste zece mii de sclavi şi poate 
Chiar, în unele epoci, aproape douăzeci de mii. 

„O tehnică defectuoasă îi silea să lucreze cu unelte rudi- 
mentare, în galerii strâmte, luminate de opaițe care fumegau. 
Afară, într-un peisaj pustiit — căci minereul, amestecat cu sulf, 
scoate la topire vapori care distrug vegetația — ei erau cazaţi 
în tabere sordide, fără familii, ca să nu se facă cheltuieli de în- 
tretinere în plus.“24 

Dar o asemenea concentrare a mâinii de lucru pare să fie 
un caz unic în Atica. Pentru celelalte ramuri ale industriei nu 
cunoaștem nici un atelier care să fi folosit mai mult de 120 de 
sclavi, cifră pe care o atingea fabrica de arme a metecului Ke- 
phalos, tatăl lui Lysias. 

Comerţul atenian, atât de înfloritor, avea şi el nevoie de multă 
mână de lucru, mai ales la Pireu, pentru încărcarea si descăr- 
carea corăbiilor, acești „docheri“ erau desigur, în marea lor ma- 
joritate, sclavi. În domeniul bancar cunoaștem, datorită 
discursurilor lui Demostene, cazul a doi sclavi cărora stăpâ- 
nii le-au dat posturi de încredere și care au ajuns să aibă o si- 
tuatie importantă. Un anume Pasion, funcţionar la o bancă, s-a 
remarcat prin munca şi priceperea sa în afaceri într-atât încât 
stăpânul său l-a eliberat; mai târziu, lui Pasion i s-a ivit prile- 
jul de a face servicii statului, prin intermediul fondurilor de care 
dispunea, si el a obținut chiar dreptul de cetăţenie, ceea ce se 
întâmpla foarte rar unui om de provenienţă servilă. La moar- 
tea lui, în 370, Pasion a lăsat în urmă o văduvă si doi fii, unul 
în vârstă de 24 de ani, celălalt de zece. Cum nu avea încrede- 
re în talentele financiare ale fiului mai mare, care se pricepea 
mult mai bine să cheltuiască banii decât să-i câştige, Pasion a 
dispus prin testament ca banca precum si o fabrică de scuturi 
care era tot proprietatea lui să fie administrate de un functio- 
nar credincios, Phormion, care era tot un fost sclav eliberat; 
Pasion a mai hotărât şi ca Phormion să se căsătorească cu vă- 
duva sa şi să devină tutorele celui mai mic dintre fiii săi. Bi- 
neînțeles, acest testament a fost atacat în justiţie de fiul cel mare 
al lui Pasion.25 Acest exemplu ilustrează modul cum unii sclavi 
plini de talent puteau atinge poziţii de invidiat. 

La oraș, treburile gospodăriei erau făcute în mod normal 
de sclavi. Un cetățean extrem de bogat, cum era omul politic 
Nicias, avea numai el singur peste o mie de sclavi, dintre care 
pe cei mai multi îi închiria fiindcă nu-i putea folosi el pe toți, 
fireşte. Din câte spune Platon, un atenian înstărit are, în mod 
normal, vreo cincizeci de sclavi. Atenianul obişnuit pare să fi 
avut vreo zece: portarul, bucătarul, „pedagogul“ care duce co- 
piii la şcoală și-i supraveghează si, în sfârşit, femeile care cu- 
răță prin casă, aduc apa, macină gräuntele cu râsnita, torc si 
tes după poruncile stăpânei lor. Multi atenieni săraci n-aveau 
însă nici un sclav. Este cazul „Invalidului“ lui Lysias care tre- 
buie să fi fost bărbier sau cizmar, nu se ştie precis, şi care afir- 
mă: „Am o meserie, dar ea nu-mi aduce cine ştie ce câștig; îmi 

vine greu să lucrez singur și încă nu mi-am putut cumpăra un 
sclav care să-mi țină locul.“26 

În sfârşit, statul este el însuşi proprietar de sclavi, ca si sanc- 
tuarele care deţin hierodouloi*. Dintre sclavii publici, îi cu- 
noastem în primul rând pe aprozii care lucrează la ecclesia, la 
boule, la tribunale si pe lângă diferiți magistrați; angrenaje in- 
dispensabile ale maşinăriei statului, ei formează de fapt birou- 
rile administraţiei ateniene. Mai există si călăii (de pildă slujitorul 
Celor Unsprezece care pregăteşte cucuta si i-o aduce lui So- 
crate), măturătorii, lucrătorii de la monetăria care bate piese- 
le de o drahmă si, în sfârșit, agenţii de poliţie, adică arcaşii sciți. 
Nu trebuie să se confunde acest corp de polițiști, înființat în 
476, cu trupele auxiliare ateniene, înarmate și ele tot cu arcuri. 
Asa cum am văzut, aceşti sciți, cumpăraţi de către stat, päs- 
trau ordinea pe străzi si în Agora, la Adunare si în tribunale. Ei 
erau în număr de o mie, iar tabăra lor se afla pe Areopag, de 
unde le era ușor să supravegheze Agora şi orasul.?? 

Teoretic, sclavii, cei publici ca şi cei care aparţineau parti- 
cularilor, erau lipsiți de orice drept. Din punct de vedere legal 
ei erau consideraţi ca nişte obiecte, niște bunuri mobiliare care 
puteau fi vândute, închiriate sau lăsate zălog. Ei nu au deloc 
personalitate juridică si nici măcar nu pot depune mărturie în 
faţa tribunalelor, dar adesea stăpânul de sclavi implicat într-un 
proces cerea să fie torturați sclavii lui pentru ca mărturisirile 
lor să confirme spusele sale. Legăturile dintre sclavi n-au nici 
un caracter juridic şi trebuie să primească încuviințarea stăpâ- 
nului care rămâne apoi proprietarul copiilor. Sclavul care fuge 
este pedepsit cu asprime și însemnat cu fierul roșu. 

Nu încape îndoială că la Sparta sclavii, cărora li se spune 
hiloti, aveau o situaţie îngrozitoare: instituția numită cryptéia şi 
anecdota cu privire la hilotul beat sunt semnificative în această 
privință. Este deci uşor de înţeles de ce au profitat hilotii de 
neorânduiala provocată de cutremurul din 464 î.e.n. pentru a 
se răscula. La Atena însă, obiceiurile si, cu timpul, chiar şi le- 
gile au devenit treptat tot mai blânde. Sclavul care fuge de la 


* Sclavi aparținând unor sanctuare. 

un stăpân neomenos se poate refugia într-un sanctuar, cel al 
lui Tezeu sau cel al Eriniilor; în acest caz, el se află sub pro- 
tectia dreptului de azil, iar stăpânul lui este obligat să-l scoată 
la vânzare. Mai mult decât atât, pe sclav, ca şi pe omul liber, 
legea îl apără de ofensele grave sau de actele de violență (dike 
hÿbreos): ea îi dă chiar şi sclavului un synégoros, adică un fel 
de avocat, în orice litigiu privind eliberarea lui. Peculiul, suma 
de bani pe care o putea strânge un sclav, aparţinea stăpânului 
lui, dar acesta, foarte adesea, îl lăsa pe sclav să se bucure de ea. 

Sclavii tineri, cei născuţi în casă, nu primeau în mod obis- 
nuit nici o instrucţie. Ei nu se puteau duce la gimnazii, căci aces- 
tea erau deschise numai oamenilor liberi si copiilor lor. Sclavii 
cumpăraţi erau însă primiţi la Atena cu un ritual menit să-i în- 
corporeze în familie: ei erau puşi să se aşeze lângă vatră, iar stă- 
pâna casei lăsa să cadă peste capul lor smochine, nuci si dulciuri.26 
În acelaşi timp li se dădea si un nume. Această ceremonie nu 
e lipsită de analogii cu ceremonia căsătoriei şi cu cea a adop- 
tiunii: sensul ei este desigur să arate că nou-venitul, străin până 
în acea clipă, devine din acel moment un membru al familiei şi 
împărtăşeşte credințele ei religioase. De aceea sclavul era de față 
la rugăciuni si lua parte la sărbători... Din această pricină, scla- 
vul trebuia să fie înmormântat la un loc cu membrii familiei?”, 
așa cum am văzut că se întâmplă în cimitirul din Cerameicos. 
Sclavii care sunt greci de neam se puteau iniția în misterele 
de la Eleusis. Odată eliberat, sclavul nu este scutit de toate obli- 
gatiile față de familia fostului său stăpân, căci legăturile reli- 
gioase se mențin. 

Situaţia sclavilor aflați în stăpânirea unor particulari pare 
să fi fost, în general, suportabilă la Atena. Cât despre sclavii 
publici, ei au, la urma urmelor, o viaţă de funcţionari mărunți; 
ei locuiesc unde vor (cu excepția arcașilor sciți), primesc un 
salariu, iar legăturile dintre ei sunt îngăduite. De asemenea, multi 
dintre sclavii folosiţi în comerț sau industrie își puteau alege 
singuri domiciliul, după cum puteau administra ei înșiși o între- 
prindere. Din punct de vedere legal, profitul aparţinea în întregi- 
me stăpânului, dar acesta găsea deseori că e mai avantajos pentru 
el să-i „intereseze“ în afacere, lăsându-le un anumit procent. 

În felul acesta au ajuns la o situaţie înfloritoare Pasion si suc- 
cesorul său Phormion.° 

Teatrul, şi mai ales comedia, oglindește importanţa dobân- 
dită de sclavi în viaţa de toate zilele. În Broastele, Aristofan îl 
prezintă pe Xanthias ca pe un om înzestrat cu toate calităţile si 
în primul rând cu priceperea si curajul care-i lipsesc stăpânului 
lui, zeul Dionysos. În Plutos, sclavul Carion este cel care trage 
toate itele si se ştie prea bine cât de mare va ajunge rolul scla- 
vului descurcäret, siret, neobrăzat, numit adesea Daos, în come- 
dia nouă, la Menandru. 

Dar cel putin două categorii de sclavi erau cu totul nefericiti: 
cei folosiți în mori ca să învârtă piatra şi să macine gräuntele si 
cei de la Laurion, minerii despre care am mai vorbit. Deseori stă- 
pânul care voia să pedepsească un sclav îndărătnic sau necinstit 
Îl trimitea la moară sau la mină. În timpul războiului pelopone- 
ziac, incursiunile pe care le făceau lacedemonienii în Atica le-au 
îngăduit sclavilor de la Laurion să fugă în masă şi să se împrăş- 
tie prin zonele de câmpie, unde au instituit o adevărată teroare. 


* 


În secolul V, Atena număra în jur de 40 000 de cetățeni si 
20 000 de meteci. Dacă adăugăm la aceste cifre numărul femei- 
lor si al copiilor din ambele categorii constatăm că populația 
liberă se putearidica la circa 200 000 de persoane. Iar sclavii erau 
cel puțin încă o dată pe atât, cu toate că numărul lor nu poate 
fi evaluat nici măcar cu aproximație. Se poate să fi fost vreo 
300 000 sau chiar mai mulți. 

Vedem aşadar că din totalul unei populații de o jumătate de 
milion de persoane, câte trăiau în Atica, numai două cincimi erau 
oameni liberi. Cât despre oamenii care aveau drepturi politice si 
participau la conducerea cetății, ei nu formau decât o mică mi- 
noritate. N-ar trebui să uităm niciodată acest lucru atunci când 
vorbim despre democrația grecească. 

N-ar trebui să uităm nici că grecii din epoca clasică au moste- 
nit din epoca anterioară disprețul pentru munca servilă, adică 
pentru activitatea lucrătorului care își capătă de la altcineva sa- 
lariul şi hrana. În special comerțul era privit cu ochi răi si de aceea 

atenienii îl lăsau atât de ușor în seama metecilor.! Se știe că 
Lacedemona îi oprise de la orice activitate economică pe „Egali“, 
adică pe spartanii cu drepturi depline, care trăiau din venitul 
adus de lotul lor inalienabil de pământ, pe care-l cultivau hi- 
lotii. La Atena, e adevărat, exista încă de la Solon o lege care 
nu le îngăduia cetățenilor să trândăvească (dike argias). Plu- 
tarh ne povesteşte următoarea anecdotă: 

„Un spartan care se afla la Atena într-o zi când lucrau tri- 
bunalele a aflat că tocmai fusese condamnat pentru trândăvie 
un cetățean şi că acesta se întorcea acasă foarte abătut împreună 
cu prietenii lui care erau la fel de trişti ca si el si care-i împăr- 
tășeau durerea; spartanul i-a rugat atunci pe oamenii care erau 
cu el să-i arate şi lui pe acest bărbat «condamnat pentru că trăise 
ca'un om liber», într-atât erau de convinși lacedemonienii că 
numai sclavii se cuvine să exercite o meserie şi să munceas- 
că pentru a câștiga bani. “3? 

Lacedemonienii nu erau singurii care gândeau astfel şi păre- 
rile lor în această privință erau împărtășite de mulți oameni, chiar 
şi la Atena, în ciuda legii lui Solon. 

Adevărul este că munca manuală este în ochii grecilor o ac- 
tivitate inferioară, nedemnă de un om liber. Platon şi Aristotel 
consideră că fabricarea (poiesis) unui obiect oarecare şi chiar 
crearea unei opere de artă sunt îndeletniciri de mâna a doua; în- 
teleptul nu trebuie să se ocupe decât de práxis şi de theoria, adică, 
pe de o parte, de treburile politice şi de conducerea statului, pe 
de alta, de studiul filozofiei.” În mitul din dialogul Phaidros, 
Platon aşază modurile de viaţă în funcţie de valoarea lor, pe nouă 
trepte: țăranul si mestesugarul stau pe treapta a şaptea si se ri- 
dică numai deasupra demagogului si a tiranului care sunt, în 
ochii filozofului, pacostea cea mai mare și oamenii cei mai vred- 
nici de dispreţ.% 

O democraţie plină de prejudecăţi față de munca manuală 
si mercantilă, o democraţie în care, de drepturile politice ale 
cetățeanului nu se bucură decât o slabă mincritate din totalul 
populaţiei, o astfel de democraţie nu seamănă oare îngrijorător 
de mult cu o aristocrație? 


III 
Femeile, căsătoria şi familia 


Aşa cum am văzut, la Atena, nevasta unui cetățean nu are 
nici un drept, nici politic, nici juridic, aidoma cu sclavii. Femeile 
au pierdut aici rolul important pe care-l jucau în societatea mi- 
noică! și pe care-l păstraseră în parte, pe cât se pare, în epoca 
homericä.? Cu toate acestea, o ateniană măritată, dacă e ade- 
vărat că trăieşte închisă în casă, nu-i mai puţin adevărat că are 
autoritate în conducerea gospodăriei, cel puţin atâta vreme cât 
domnul şi stăpânul ei nu-i pune piedici; pentru sclavii ei, ea este 
despoina, stăpâna. De altfel, bărbatul ei are destule ocupaţii 
în afara casei — la ţară, munca câmpului si vânătoarea, iar la 
oraș, meseria lui si participarea la treburile politice si juridice 
ale cetății — ca să fie silit, o bună parte din timp, să-și lase 
nevasta să organizeze gospodăria după bunul ei plac. 

Condiţia de dependenţă si subordonare a femeii ateniene este 
vizibilă în primul rând în viața fetelor nemăritate si în modul 
cum ajung ele să se căsătorească. Nu poate fi vorba ca o fată 
nemăritată să facă cunoştinţă în mod liber cu tinerii necăsăto- 
riti, fiindcă ea nu părăseşte niciodată apartamentul rezervat fe- 
meilor, gineceul. În timp ce femeilor măritate li se poate întâmpla 
uneori să iasă afară pe poartă, fetele de măritat de-abia dacă-și 
fac apariţia în curtea interioară, căci ele trebuie să trăiască la 
adăpost de priviri, ferite chiar si de bărbaţii din propria lor fa- 
milie. Nimic nu amintește, în Atena secolului V, de acel institut 
de educaţie pentru fetele de familie nobilă pe care-l conducea po- 
eta Sappho, în insula Lesbos, la începutul secolului VI; nimic nu 
aminteşte nici de exerciţiile fizice pe care le făceau fetele din Spar- 
ta, îmbrăcate în veşminte scurte si „arătându-şi coapsele“ (phai- 
nomerides).5 lată cum le prezintă Euripide pe tinerele spartane: 

„Împreună cu tinerii, ele pleacă de-acasă și merg cu coap- 
sele descoperite si cu hainele larg desfäcute.“ 

În această singură privință, Sparta cea rigidă dă dovadă de 
mai multă toleranță decât Atena, iar Euripide este scandalizat 
de obiceiurile lacedemoniene tocmai pentru că ele sunt, din acest 
punct de vedere, diametral opuse faţă de cele ateniene. 

Toată învăţătura pe care o capătă o tânără ateniană — în 
esență deprinderile casnice: bucătăria, prelucrarea lânii si te- 
sutul, poate si unele rudimente de citit, de socotit si de muzi- 
că —, ea o capătă de la mama ei, sau de la o bunică, sau de la 
slujnicele din casă. În mod obişnuit, singurul prilej pe care-l au 
fetele de.a ieși din casă le e dat de unele sărbători religioase 
în cadrul cărora ele asistă la sacrificiu şi iau parte la procesiune, 
așa cum se vede si pe friza Partenonului care înfăţişează Pan- 
ateneele; este totuși necesar ca unele fete să înveţe să cânte şi 
să danseze ca să poată face parte din corurile religioase, dar co- 
rurile de fete sunt întotdeauna despărțite cu stricteţe de corurile 
de băieți. 

În Economicul lui Xenofon, Ischomachos spune despre tâ- 
năra lui soție: 

„Ce putea ea să ştie, Socrate, când am luat-o la mine în casă? 
Încă nu împlinise cincisprezece ani când a venit la mine; până 
atunci trăise sub o supraveghere strictă: ea trebuia să vadă cât 
mai puţine lucruri, să audă cât mai puţine lucruri, să pună cât 
mai puţine întrebări.“ 

Acesta era, într-adevăr, idealul bunei educatii, idealul de 
sophros ÿne pentru fete. 

Același Ischomachos, vorbind de astă dată cu soţia sa, îi 
spune: 

„Ai înțeles acum de ce te-am luat în căsătorie pe tine si de 
ce părinţii tăi mi te-au dat mie? Nu mi-ar fi greu să-mi găsesc 
pe altcineva ca tovarăș de pat, îți dai seama desigur de asta. 
Dar, după ce am meditat, eu pentru mine şi părinţii tăi pentru 
tine, care ar fi cel mai bun asociat pe care ni l-am putea luat 
ca să se ocupe de casa noastră si de copiii noştri, eu te-am ales 
pe tine, tot aşa cum părinții tăi m-au ales pe mine, probabil 
dintre alte partide posibile.“ 

Într-adevăr, cel care este kÿrios asupra fetei (tatăl ei sau, în 
lipsa acestuia, un frate născut din același tată sau un bunic sau, 
în sfârşit, tutorele ei legal) îi alege un soț si ia hotărâri în privința 
ei. Desigur, putem presupune că era si ea întrebată în multe ca- 
zuri, dar nu avem nici o dovadă în acest sens si consimțămân- 
tul ei nu era câtusi de putin necesar. Herodot, e drept, ne relatează 
o faptă neobişnuită a unui atenian din secolul VI: 

„Faţă de cele trei fiice ale sale, el s-a purtat astfel: când le-a 
venit vremea să se mărite, el le-a dat zestrea cea mai strălucită 
şi apoi a lăsat-o pe fiecare să aleagă dintre toți atenienii pe acela 
pe care-l voia de bărbat si a măritat-o cu el.“ 

Herodot, care trăia în secolul V, aminteşte purtarea acestui 
tată, elogiind-o pe cât se pare, si putem bănui că o aproba, dar, 
în același timp, el o prezintă ca pe un fapt cu totul ieşit din co- 
mun. Regula e cea pe care o formulează în versuri un autor din 
epoca târzie: 

„Ja-ţi bărbatul pe care-l vor părinţii.“ 

Un cetăţean atenian se însoară în primul rând ca să aibă co- 
pii; de la copii, el aşteaptă nu numai să-l îngrijească la bătrâ- 
nete, dar mai ales să-l îngroape după ritual si să ducă mai departe, 
după el, cultul familiei. Primul rost al căsătoriei este de ordin 
religios și, în această privință, concluziile formulate de Fustei 
de Coulanges în Cetatea antică rămân pe deplin valabile: omul 
antic urmăreşte prin căsătorie, mai presus de orice, să aibă copii 
de sex bărbătesc, dacă nu mai multi, cel putin unul, care să con- 
tinue neamul şi să-i aducă tatălui său cultul pe care acesta l-a 
celebrat în onoarea strămoşilor, cult socotit ca indispensabil 
pentru fericirea morţilor pe lumea cealaltă. 

La Sparta, burlacii înräiti erau pedepsiţi de lege. La Atena, 
nu exista nici o obligaţie juridică de a te căsători, dar presiu- 
nea opiniei publice era putemică căci bărbatul necăsătorit era 
privit cu dispreţ şi cu dezaprobare. Cu toate acestea, cei care 
aveau un frate mai mare căsătorit şi cu copii (băieţi) se puteau 
sustrage mai ușor de la obligaţia de a se căsători. 

Se pare într-adevăr că majoritatea atenienilor se căsătoreau 
pentru a respecta o normă religioasă și socială, nu din pasiune. 

Dacă e să-l credem pe poetul Menandru, care a scris la sfârşi- 
tul secolului IV, căsătoria era pentru ei „un rău necesar“.8 În orice 
caz, nu reiese de nicăieri, înainte de comedia nouă, că ar fi fost 
vorba de dragoste între logodnici. De altfel, cum s-ar fi putut 
îndrăgosti un atenian de o fată pe care, în majoritatea cazurilor, 
n-o văzuse niciodată? Se ştie că grecii din secolele V şi IV 
foloseau cuvântul eros (dragoste) în primul rând pentru a 
desemna pasiunea dintre eronenos şi erdstes, adică tocmai ceea 
ce noi numim „amorul grecesc“, despre care va fi vorba în capi- 
tolul următor privitor la educaţie. 

Bineînţeles, toate acestea nu înseamnă câtuşi de puţin că dra- 
gostea nu'putea să apară între soți mai târziu. Xenofon, în Ban- 
chetul său îi atribuie lui Socrate aceste vorbe: „Nikeratos, din 
câte mi se spun, o iubește cu pasiune pe soţia sa, iar ea îl iu- 
beşte la fel.“ Poetul Euripide, care oricum trecea drept misogin, 
a înfățișat pe scenă devotamentul sublim al Alcestei care-şi jert- 
feşte viața din dragoste pentru bărbatul ei, şi însuși Platon a scris: 
„Nimeni nu vrea să moară în locul altuia, afară de cei care iu- 
besc: şi nu numai bărbaţii, ci chiar şi femeile fac asta.“ El ci- 
tează apoi exemplul Alcestei „pe care zeii au pretuit-o într-atât 
încât i-au îngăduit să iasă din Hades şi să revadă lumina zilei.“10 
Opera lui Aristotel, care se însurase cu nepoata prietenului său 
Hermias şi o nimerise foarte bine, este plină de pasaje în care 
căsătoria este prezentată nu ca o afacere sau ca o toväräsie me- 
nită doar să asigure menţinerea neamului, ci ca o legătură ba- 
zată pe afecţiune si tandrete reciprocă, în stare să împlinească 
toate nevoile morale ale existenţei. Cu toate acestea, numai stoi- 
cismul târziu va reuşi, probabil sub influența moravurilor ro- 
mane, să reabiliteze pe deplin, în Grecia, dragostea conjugală. 
Tradiţia filozofică, care sprijinea dragostea între bărbaţi, era 
atât de putemică încât, la începutul secolului II al erei noastre, 
Plutarh, înainte de a face apologia căsătoriei, se mai crede încă 
obligat să demonstreze că si fetele sunt în stare să trezească 
eros-ul, la fel ca băieţii!!! 

La Atena, incestul nu era interzis de nici o lege a cetăţii, 
dar se considera că legătura dintre ascendent şi descendent este 


66 GRECIA ÎN SECOLUL LUI PERICLE 


monstruoasă si atrage după sine pedeapsa divină, aşa cum se 
vede şi la Sofocle, în Oedip rege. Aceeaşi interdicţie religioa- 
să şi socială acţiona şi în cazul legăturilor dintre frate și soră 
născuți din aceeaşi mamă, dar un frate vitreg se putea căsători 
cu sora lui de tată. O fiică a lui Temistocle, de pildă, Mnesip- 
tolema, născută din a doua căsătorie a marelui om politic, s-a 
măritat cu fratele ei Archeptolis care nu avea aceeași mamă ca 
ea.!2 La fel, un împricinat spune despre bunicul lui că s-a în- 
surat cu propria soră, care era însă născută dintr-o altă mamä.! 
Principiul endogamiei, adică al căsătoriei în interiorul acelu- 
iaşi grup social, face ca însurătoarea între rude să fie nu numai 
îngăduită, ci chiar recomandată de tradiție. Un atenian spune 
într-o pledoarie că şi-a măritat fata cu un nepot şi nu cu un străin 
ca să păstreze si să întărească legăturile de familie. Nu rareori 
verii primari se căsătoresc între ei sau unchiul se însoară cu ne- 
poata, în care caz fratele fetei devine socrul propriului său unchi. 
Fiica epicleros, adică cea căreia îi revine moştenirea tatălui ei, 
în lipsa oricărui moștenitor de sex bărbătesc, trebuie să ia în 
căsătorie pe cea mai apropiată dintre rudele tatălui ei care ac- 
ceptă să se însoare cu ea: reiese de aici foarte limpede grija prim- 
ordială pentru menţinerea neamului si a cultului familiei. 

Hesiod îi sfătuia pe bărbaţi să se căsătorească pe la treizeci 
de ani cu o fată de şaisprezece.!* Nu există la Atena nici o re- 
gulă categorică în privinţa vârstei la care are loc căsătoria, aşa 
cum vor vrea s-o stabilească filozofii din secolul IV, dar sfatul 
lui Hesiod pare să fi fost urmat adesea. Fetele puteau fi mări- 
tate de îndată ce ajungeau la pubertate, adică pe la doispreze- 
ce-treisprezece ani, dar de obicei se aştepta, pare-se, ca ele să 
atingă paisprezece-cincisprezece ani; nevasta lui Ischomachos 
n-avea încă cincisprezece ani când s-a căsătorit!S; în orice caz, 
pare neîndoielnic că fetele nu erau măritate înainte de puber- 
tate, cum se întâmpla la Roma.! Tinerii nu se căsătoreau nici- 
odată, din câte ştim, înainte de a deveni majori, la optsprezece 
ani, şi foarte adesea o făceau mult după cei doi ani de efebie, 
adică de serviciu militar, care urmau după majorat, de la opt- 
sprezece la douăzeci de ani. Diferenţa de vârstă dintre soți era 
adesea considerabilă. 


FEMEILE, CĂSĂTORIA SI FAMILIA 67 
* 


Căsătoria legitimă între un cetăţean si o fiică de cetățean 
este caracterizată la Atena prin procedura numită engyesis (în 
traducere literală „înmânarea unui zălog'*), care e mult mai mult 
decât o simplă logodnă. Ea este, în esenţă, un acord, o întele- 
gere orală, dar solemnă, între două persoane: pe de o parte „pre- 
tendentul““, pe de alta cel care este kyrios al fetei, tatăl ei, fireşte, 
dacă acesta mai e în viață. Cele două părți îşi strâng mâinile si 
rostesc câteva fraze rituale, foarte simple, pe care le amintește, 
probabil, cu destulă precizie, acest dialog din Menandru: 

„„PATAJCOS: — Îţi dau această fată ca să aducă pe lume co- 

pii legitimi. 

POLEMON: — O primesc. 

PATAICOS: — Îţi mai dau şi o zestre de trei talanti. 

POLEMON: — O primesc si pe ea cu plăcere.“18 

Fiindcă procedura este exclusiv orală, la această înțelegere 
trebuie să asiste si martori care să poată afirma, în caz de ne- 
voie, că ea a avut loc cu adevărat. Viitoarea soţie asistă oare 
şi ea la ceremonie? Lucrul rămâne îndoielnic, dar este absolut 
sigur că fata, dacă e prezentă, nu joacă nici un rol, iar consim- 
tämântul ei nu este necesar. Trebuie să ne amintim că, în ve- 
chime, capul familiei are tot atâtea drepturi asupra copiilor săi 
ca şi asupra sclavilor săi şi că el îi poate vinde, ca atare, aşa cum 
se mai întâmpla încă, în secolul V, în multe ţinuturi, dar nu în 
Atica. De altfel, în epoca homerică, pretendentul îi aducea da- 
ruri socrului său, ceea ce înseamnă că el cumpăra fata, dar în 
această privință obiceiurile s-au inversat. La Atena, o fată se 
putea mărita fără zestre, dar acesta era un caz excepţional; se 
pare chiar că existenţa zestrei era un semn distinctiv care marca 
deosebirea dintre căsătoria legitimă si concubinaj. 

Viitorul soț, de vreme ce este major, nu trebuie să fie re- 
prezentat de tatăl său și acționează el singur în cadrul ceremo- 
niei engyesis. Cu toate acestea este de presupus că, în majoritatea 
cazurilor, el nu întreprinde nimic fără să ceară asentimentul tată- 
lui său si că, adesea chiar, el nu şi-a ales logodnica decât la sfa- 
turile acestuia. Un împricinat ne spune: „Cum atinsesem vârsta 

de optsprezece ani, tatăl meu a stăruit să mă căsătoresc cu fata 
lui Euphemos: voia să vadă copii din sângele meu. Cât despre 
mine, mă credeam dator să fac tot ce-i putea fi pe plac; i-am 
dat aşadar ascultare și aşa am ajuns să mă însor.“l? Este evi- 
dent că în acest caz tatăl îi alege fiului o mireasă, fie din inte- 
riorul propriei sale familii, fie din afară, în funcție de relațiile 
pe care doreşte să le aibă sau să le întărească cu unul sau cu al- 
tul şi ţinând seama mai ales de interese de natură materială. 

Engyesis este o promisiune de luare în căsătorie, dar o pro- 
misiune care te angajează foarte mult; ea atrage crearea unor 
legături puternice între pretendent si viitoarea lui soție. Ca să 
înțelegem acest lucru este de ajuns să ne amintim importanța 
deosebită pe care o avea, în ochii celor vechi, orice cuvânt ros- 
tit în chip solemn, orice gest împlinit după ritual, căci aceste 
cuvinte si aceste gesturi, chiar dacă nu erau însoţite de un ju- 
rämânt, comportau, în ochii lor, consecinţe grave şi nu te puteai 
sustrage de la un angajament asumat în asemenea condiţii fără 
a te expune, după credința lor, la niște sancțiuni din partea zei- 
lor. Nu numai blestemul (ará) are o eficacitate cu adevărat magi- 
că, ci şi orice formulă prin care îţi asumi o obligaţie în prezența 
zeilor, şi este de presupus că ceremonia engyesis se desfăşura 
în apropierea altarului domestic. Cu toate acestea, în secolul IV, 
cunoaştem cel puţin un caz în care o engyesis nu a fost urmată 
de căsătorie. Tatăl lui Demostene, înainte de a muri, și-a logo- 
dit fata, care avea cinci ani pe atunci, cu o rudă de-a sa, Demo- 
phon, care a primit pe dată zestrea urmând s-o ia în casa lui 
pe fată numai „când va avea vârsta potrivită, adică zece ani mai 
târziu“, fapt care vine să confirme ideea noastră că vârsta de 
cincisprezece ani era socotită ca normală pentru märitisul fe- 
telor; totuşi acest angajament a rămas fără urmări, iar căsătoria 
nu s-a celebrat niciodată.20 

Cunoaştem foarte puţine lucruri despre detaliile ceremo- 
niilor care alcătuiau căsătoria propriu-zisă (écdosis, adică 
„predarea logodnicei către mire“), dar ne putem forma oricum 
o imagine de ansamblu. 

Din punct de vedere legal, căsătoria începe din momentul 
când are loc engyesis, dar nu-i mai puţin adevărat că scopul 

ei ultim şi recunoscut este ca soții să locuiască împreună, de 
vreme ce căsătoria se încheie înainte de toate pentru a aduce 
pe lume copii. Consumarea căsătoriei, gâmos, necesită muta- 
rea logodnicei în casa pretendentului ei, iar această mutare con- 
stituie ceremonia principală a unei căsătorii; în mod normal, 
ea trebuie să aibă loc scurt timp după engyesis. Cu toate aces- 
tea, se pare că unele superstiții îi făceau pe greci să aleagă pen- 
tru căsătorie mai ales perioadele cu lună plină?! şi, ca anotimp, 
mai ales iama2: căsătoriile trebuie să fi fost deosebit de nu- 
meroase în luna Gameliôn (ianuarie), cea de a şaptea lună a ca- 
lendarului atenian, cea care era consacrată Herei, zeița căsătoriilor, 
şi cea care, prin chiar numele ei, înseamnă „luna căsătoriilor“. 
Ceremoniile începeau în ajunul zilei când logodnica trebuia 
să se mute în noul ei cămin. Mai întâi se aduce un sacrificiu 
divinitätilor care protejează căsătoria: Zeus, Hera, Artemis, Apo- 
lon, Peithé (Persuasiunea). Logodnica consacră zeilor jucări- 
ile ei de când era mică şi obiectele pe care le-a folosit în mod 
obișnuit în copilărie, aşa cum reiese şi din epigrama următoa- 
re: ,, Timareta, pe punctul de a se căsători, ţi-a consacrat tie, Ar- 
temis Limnatis, tamburinele ei, mingea care-i plăcea atâta si fileul 
care-i ținea strâns părul; fecioară, ea ţi-a dedicat tie, zeița fecioa- 
ră, precum se cuvine, si päpusile ei, împreună cu hainele lor.“ 
Avem si un cimbal de bronz care a fost dedicat tot lui Artemis 
Limnatis, după cum o dovedeşte inscripţia gravată pe el.” 
Dar ritualul cel mai important — un ritual de purificare — 
este baia pe care o face logodnica si pentru care un întreg alai 
mergea să ia apă de la o fântână anume, faimoasa Callirrhoe. 
Acest alai, înfățișat în picturile de pe vase, era alcătuit din fe- 
mei care duceau torţe; în mijlocul lor mergea un bărbat care 
cânta la oboi, iar în urma lui venea o femeie care ţinea un vas 
de o formă specială; în acest vas (Joutrophoros) cu corpul ovoi- 
dal, cu gâtul lung si subțire si cu douätoarte, se aducea apa pen- 
tru baie. De altminteri, pe laturile unei loutrophôros este pictată 
scena pe care am descris-o. Dar asemenea vase sunt împodobite 
şi cu scene de doliu, iar pe mormântul celor necăsătoriți se așeza 
o loutrophéros. La rândul lui, şi logodnicul trebuia să facă o baie. 

În ziua nunții (gdmos), casa miresei si cea a mirelui sunt 
împodobite cu ghirlande de frunze de măslin si de laur, iar 
tatăl miresei oferă un sacrificiu și un banchet. Mireasa ia parte 
la ele, cu chipul acoperit de un văl, purtând gătelile ei cele mai 
frumoase si având pe cap o cunună; ea este înconjurată de prie- 
tene şi are alături pe nympheutria, femeia care o călăuzeşte şi 
o ajută în timpul ceremoniilor căsătoriei. Şi mirele are întot- 
deauna alături pe cavalerul său de onoare, numit pérochos. E 
de la sine înţeles că în sala banchetului bărbaţii si femeile sunt 
aşezaţi separat. La ospätul de nuntă se serveau si câteva feluri 
de mâncare tradiționale, cum ar fi prăjiturile din susan menite 
să asigure fertilitatea. Printre mes ni circulă un băiat ai cărui pă- 
rinti sunt, ambii, în viață; numele lui este amphithales?5. El oferă 
tuturor pâine dintr-un cos și rostește cuvinte rituale care amin- 
tesc de anumite formule proprii religiilor cu mistere: „Am scă- 
pat de rău, am găsit ceva mai bun.“ La sfârşitul mesei, mireasa 
primea daruri. Poate că atunci îşi scotea vălul, dar lucrul nu e 
sigur. 

„Dacă rostul vălului era s-o apere de influențele malefice de-a 
lungul perioadei primejdioase când trecea ea la o condiţie nouă, 
am putea crede mai degrabă că scoaterea lui nu avea loc decât 
după sosirea în casa mirelui.“26 

Către seară se forma în sfârşit alaiul care avea s-o conducă 
pe mireasă până la noua ei casă. În vremurile mai vechi, această 
deplasare lua aspectul unei răpiri, iar această tradiţie s-a păstrat 
la Sparta: 

„În Lacedemona, bărbaţii se căsătoreau răpindu-şi soțiile. 
Odată răpită, fata era încredințată unei femei numite nympheu- 
tria, care-i tăia părul până la piele, îi punea haine și încălțări 
bărbăteşti si o culca pe nişte paie, singură, în întuneric. Mirele, 
care lua masa împreună cu tovarășii săi, ca de obicei, venea, îi 
dezlega cingătoarea, o lua în braţe şi o ducea în pat. După ce 
rămânea cu ea un timp destul de scurt, el se întorcea să doarmă 
lângă tovaräsii săi.“27 

La Atena, cei doi miri nu mergeau pe jos de la o casă la 
cealaltă; de obicei, ei mergeau într-o căruță trasă de catâri sau 
de boi şi mânată de un prieten al mirelui. Mireasa ducea un gră- 

tar si o sită, simboluri ale activităţii domestice pe care sta s-o 
înceapă. Cäruta înainta încet, iar rudele si prietenii mergeau pe 
jos în urma ei, la lumina tortelor şi în sunetul cântecului nup- 
tial (hymenaios) care era acompaniat de liră si oboi; mama mi- 
resei ţinea în mâna ei o tortä. Pe pragul casei mirelui stăteau 
părinții lui, tatăl cu o cunună de mirt pe cap, mama cu o tortä 
în mână. Peste capul miresei erau lăsate să cadă nuci si smo- 
chine uscate, în virtutea unui ritual care se practica si la primi- 
rea în casă a unui sclav nou, aşa cum am văzut mai sus. 28 Miresei 
i se oferea o bucată din präjitura nuptialä, pregătită din susan si 
miere, precum si o gutuie sau o curmală, simboluri ale fecun- 
ditätii. 

Cuplul intra apoi în camera nuptialä (thálamos) si poate că 
numai atunci îşi scotea mireasa vălul. Uşa camerei era închisă 
şi păzită de unul dintre prietenii mirelui (numit thyrorós), iar 
ceilalți cântau în gura mare un imn nuptial si făceau gălăgie, 
pe cât se pare, ca să sperie duhurile rele. Bineînţeles, fastul şi 
luxul din ziua nunții variau în funcţie de averea fiecărei familii. 
Ospätul nuptial era uneori atât de somptuos încât legea a limi- 
tat, în mai multe rânduri, numărul invitaţilor. 

Ziua de după nuntă era si ea tot zi de sărbătoare: părinții 
miresei veneau să aducă în chip solemn, în sunetul oboiului, 
daruri pentru noul cuplu (epâulia) şi cu această ocazie, desi- 
gur, înmânau si zestrea pe care o promiseseră la engyesis. 

După câtva timp, tânărul însurätel îi invita pe membrii fra- 
triei sale la un banchet si la un sacrificiu. El nu le-o prezenta 
pe soţia lui, dar, în felul acesta, le aduce la cunoștință în mod 
solemn că s-a însurat, fapt care urma să aibă multă importanță 
în viitor de vreme ce băieţii lui aveau să fie primiţi în fratrie. 

Dintre toate ritualurile de căsătorie pe care le cunoaştem, 
nici unul nu pare menit să consfinteascä în chip sensibil legă- 
turile are se creează între soți; totul se orientează în schimb 
spre prosperitatea dicos-ului, mica celulă socială și religioasă 
pe care o constituie noul cămin, ca si spre procrearea copiilor care 
vor asigura viitorul acestui dicos. Mireasa, de pildă, trebuie să 
mănânce în casa mirelui o bucată de prăjitură şi o gutuie, dar 

ea nu împarte cu soțul ei aceste alimente, aşa cum ne-am putea 
aştepta. Se ştie că la Sparta întreaga legislaţie privitoare la fa- 
milie şi la raporturile dintre sexe era determinată de grija pen- 
tru eugenie în așa măsură încât unui bătrân care avea o nevastă 
tânără i se îngăduia să aducă în casă un bărbat tânăr ca să se 
nască copii putemici si sănătoşi.2? La Atena nu se ajunge chiar 
până aici, dar suntem siliți să constatăm că nici în pregătirile, 
nici în ritualurile de căsătorie nu se pune accentul pe dragostea 
reciprocă dintre cei doi soți. 

Cu toate acestea, când Ischomachos îi povesteşte lui So- 
crate cum şi-a inițiat soţia, care era foarte tânără, în noile ei 
îndatoriri de stăpână a casei, el îi spune: „Mai întâi însă am adus 
sacrificii zeilor şi i-am rugat să ne dea, mie puterea de a-i ex- 
plica si ei puterea de a învăţa tot ce ne putea fi de folos la amân- 
doi.“30 Este evident că şi soția lua parte la acest sacrificiu prin 
care soții inaugurau în chip solemn viaţa lor comună. 

Un soţ are oricând dreptul de a-și repudia nevasta, chiar dacă 
nu poate invoca nici un motiv. Adulterul soției, atunci când este 
stabilit juridic, face ca repudierea să fie chiar obligatorie, căci 
altminteri bărbatul este lovit de atimie. Sterilitatea trebuie să 
fi fost adeseori cauză de repudiere: într-adevăr, dacă un bărbat 
se însura în primul rând pentru a asigura continuitatea fami- 
lie; şi a cetăţii, despärtindu-se de o nevastă sterilă el nu făcea 
nimic altceva decât să ducă la îndeplinire o datorie patriotică si 
religioasă. Pe de altă parte, faptul că femeia era însărcinată nu 
constituia o piedică în calea repudierii. Însă bărbatui care se 
despärtea de nevasta lui trebuia să înapoieze zestrea, iar această 
obligaţie era singura frână — în multe cazuri o frână efic: ce, fără 
îndoială — care oprea înmulțirea divorturilor. 

Dacă divorțul nu comportă nici o formalitate când bărbatul 
este cel care îl vrea, lucrurile stau în schimb altfel când despărțirea 
este dorită de soție, deoarece, din punctul de vedere al legilor, 
ea se află într-o stare permanentă de incapacitate. Femeia nu 
are decât o singură soluţie: să se ducă la arhonte, protectorul 
natural al celor lipsiți de drepturi, si să-i înmâneze un docu- 
ment în care sunt expuse motivele pe care se întemeiază ce- 

rerea ei de despărțire. Numai arhontele apreciază gravitatea 
ofenselor suferite de soție si este foarte probabil că infidelitatea 
patentă a soțului nu era de ajuns pentru a-l determina să hotă- 
rască despărțirea, căci moravurile epocii admiteau fără rezerve 
libertatea sexuală a soțului, dar loviturile şi bătăile suferite de 
soție trebuie să fi constituit un motiv valabil, dacă ancheta do- 
vedea că ele au evut loc. Cu toate acestea, opinia publică se 
pronunța împotriva femeilor care se despärteau astfel de bär- 
batii lor. Medeea, care vorbeşte la Euripide ca şi cum ar fi o ate- 
niană din vremea lui, o spune în chip limpede: „E rusinos pentru 
femei să-şi părăsească soţul si nu le e îngăduit să-l repudieze.‘#! 


* 


Căsătoria nu pune capăt vieții sedentare pe care o duc fe- 
meile, închise în casă. Fireşte, la Atena, gineceele nu au uși în- 
chise cu cheia (decât noaptea), nici ferestre cu gratii, dar datinile 
sunt de ajuns ca să le ţină pe femei în casă. Aceste datini sunt 
stricte si se exprimă în formule imperative: „O femeie cinstită 
trebuie să rămână acasă; strada e pentru femeile ticäloase.“?? 
Chiar femeia care zăboveşte, din curiozitate, la poartă este sus- 
pectată. Bărbaţii sau sclavii merg de obicei în agorà să facă 
cumpărăturile necesare vieţii de toate zilele. 

Cu toate acestea e bine să facem aici o distincţie între dife- 
ritele clase sociale. Atenienii săraci, care nu aveau decât o lo- 
cuintä mică, le îngăduiau mai uşor nevestelor lor să plece de acasă. 
De altfel, ele erau deseori silite să lucreze în străini pentru a 
asigura întreţinerea familiei: ştim, de pildă, că multe dintre ele 
se făceau vânzătoare la piață. Dimpotrivă, atenienii din clasa mij- 
locie şi cei din clasa avută par să fi fost mult mai severi în pri- 
vinta asta; e adevărat însă că soțiile lor aveau un gineceu mai 
spaţios şi adesea chiar o curte interioară unde puteau ieși la aer 
ferite de privirile indiscrete. 

O femeie, chiar dacă făcea parte din burghezie, avea de făcut 
din când în când o cumpărătură cu caracter personal — un obiect 
de îmbrăcăminte sau de încălțăminte — care o obliga să iasă 
din casă. În această împrejurare, ea avea în mod obligatoriu o 

însoțitoare, care era una dintre sclavele ei. Dar mai cu seamă 
särbätorile cetätii si evenimentele familiale le pun pe femei în 
situatia de a iesi din casä. 

Există de pildă la Atena o sărbătoare, numită Tesmoforiile*, 
la care nu participă decât femeile măritate. Un soţ încomorat, 
care l-a ucis pe iubitul soţiei sale, le spune judecătorilor: 

„La început, soţia mea era o soţie model, gospodină price- 
pută şi chibzuită, desăvârşită stăpână a casei. Dar mi-am pier- 
dut mama si această moarte a fost pricina tuturor nenorocirilor 
mele. Într-adevăr, pe când lua parte la înmormântarea ei, ne- 
vastă-mea a fost zărită de Eratostene, care, cu timpul, a reuşit 
s-o seducă: el a pândit-o pe sclava care mergea la piață, a luat 
legătura cu stăpâna ei si a dus-o la pierzare.“ 

Acelaşi împricinat povesteşte mai departe, în discursul lui, 
cum l-a înștiințat de necazul care se abătuse asupra lui sclava unei 
alte femei măritate, care era şi ea iubita lui Eratostene, şi cum 
a făcut-o pe sclava soției lui să-i mărturisească totul, amenin- 
tând-0: „Ea mi-a povestit cum a acostat-o, după înmormântare. .; 
în sfârşit, la Tesmoforii, pe când eu eram la ţară, ea s-a dus la 
sanctuar cu mama lui.“34 

Pe femeie nu trebuie nici măcar s-o intereseze ce se întâm- 
plă în afara casei: aceste lucruri îl privesc pe bărbat si numai 
pe el. De altfel, ea nu are prea des ocazia de a vorbi mai mult cu 
bărbatul ei, care lipsește de-acasă mai tot timpul şi care nu stă 
în mod obişnuit cu ea la masă, pe cât se pare. „Există oameni 
pe care să-i cunoşti si cu care să stai de vorbă mai putin de- 
cât cu nevastä-ta?“ îl întrebă Socrate pe Critoboulos, iar aces- 
ta îi răspunde: „Dacă există, atunci chiar că nu există.“35 Când 
un atenian invită la el acasă niște prieteni, nevasta lui nu apare 
în sala în care are loc ospätul, andrôn, decât poate pentru a-i 
supraveghea pe sclavii care servesc la masă, si ea nu-și înso- 
teste bărbatul când el e poftit de vreun prieten. Numai la săr- 
bătorile de familie stau femeile la un loc cu bărbaţii. 

Și totuşi, soția este cea care domneşte în interiorul casei, 
având grijă de toate. Economicul lui Xenofon ne îngăduie să 

aflăm în detaliu ce îndatoriri are stăpâna casei. Să amintim doar 
aceste recomandări ale lui Ischomachos către soția sa: 

„Va trebui să stai acasă, să-i trimiti la lucru împreună pe toți 
servitorii care nu lucrează acasă şi să-i supraveghezi pe cei care 
lucrează acasă; să iei în primire ceea ce ti se aduce, să împarţi 
ceea ce urmează să fie cheltuit, să te gândeşti dinainte la ceea ce 
trebuie să fie pus deoparte şi să ai grijă să nu cheltuiesti într-o 
lună ce-ar trebui să cheltuiești într-un an. Când ti se va aduce 
lână va trebui să te îngrijești să se facă haine pentru cei care au 
nevoie, si va trebui să te îngrijesti ca rezervele de grâne să nu 
se strice... Când se va îmbolnăvi un slujitor va trebui întot- 
deauna să veghezi să i se dea îngrijirile necesare.“ 36, 

Femeia nu face ea însăși pâinea decât în familiile foarte să- 
race. Când trimisii lui Alexandru l-au însoțit acasă pe atenianul 
Focion, din cât spune Plutarh, „au găsit multă simplitate în gos- 
podăria lui: nevasta lui frământa pâinea, iar Focion se ducea 
chiar el să scoată apă din put pentru a-şi spăla picioarele“.% 
În mod obișnuit aceste munci erau făcute de sclavi, pe care îi 
supraveghea însă despoina, ca pe vremea lui Homer, când Eu- 
ricleea spăla picioarele lui Ulise.3%8 

Însemnul autorităţii unei femei sunt cheile pe care le ţine 
asupra ei, în special cele de la cămara cu provizii si de la beci. 
Teofrast ne zugrăvește astfel portretul omului neîncrezător: „După 
ce s-a vârât în pat, o întreabă pe nevastă-sa dacă a închis si- 
petul, dacă a pus sigiliul pe dulapul în care ţin argintăria, dacă a 
zăvorât poarta de la curte.“ Dar dacă o femeie este lacomă, 
betivä sau risipitoare, bărbatul ei se poate hotărî să-i ia cheile. 

Mărturia lui Aristofan în legătură cu viaţa pe care o duc fe- 
meile e greu de folosit, căci nu ştim întotdeauna unde se termină 
tabloul vieţii reale şi unde începe caricatura. Cu toate acestea, 
comediile lui ne lasă impresia că, încă de la sfârșitul secolu- 
lui V, vechea claustrare a femeilor admitea foarte multe excep- 
ţii şi nu e greu să înțelegem de ce: războiul peloponeziac îi silea 
pe bărbaţi să stea departe de căminele lor şi mai mult decât în 
timp de pace, mobilizându-i pentru expediții războinice sau pen- 
tru paza zidurilor de incintă. Corul femeilor din Lisistrata, 

femei de condiţie liberă fără doar si poate, ateniene pe deasupra, 
cântă: „În zorii zilei mi-am umplut urciorul la fântână cu greu, 
din cauza mulțimii, a zarvei si a crätitelor care se ciocneau una 
de alta, îmbrâncită de gloata de slujnice si de sclavi însemnați 
cu fierul roșu.“40 

Aristofan spune că femeile merg nu numai la fântână, ci şi 
în agora să cumpere alimente si să-și vândă produsele proprii, 
cum făcea mama lui Euripide care era, pe cât se pare, zarza- 
vagioaicä.# Mai aflăm dintr-un discurs judiciar despre o ate- 
niană care a fost întâi vânzătoare de panglici şi apoi doicä*?, 
dar atenienele nu exercitau o meserie decât când ajungeau la cea 
mai mare nevoie, pe când nevestele metecilor se ocupau ade- 
sea cu țesutul lânii, cu cizmăria, cu croitoria etc. Unele dintre ele 
par să fi fost adevărate „femei de afaceri“.P 

Se întâmpla şi ca unii atenieni mai neciopliti, mai ales cei de 
la ţară, să fie puși în situaţia de a se înclina în faţa unei ne- 
veste sirete şi autoritare. Țăranul Strepsiade se vaită că a luat de 
nevastă „o oräsancä, o domnişoară, o fandositä“ care nu l-a lă- 
Sat nici măcar să-i dea fiului lor numele pe care-l dorea; el voia 
să-i dea, după obicei, numele propriului său tată, Pheidonides 
(„economul, zgârcitul“); ea insista pentru un nume terminat în 
hippos („cal“), deoarece cavalerii erau oameni înstăriți, aris- 
tocrați; fiecare a contribuit cu ceva şi din acest compromis a 
ieşit numele Pheidippides („cel care-şi crutä calul“).# Pe bună 
dreptate s-a socotit, poate, că în Atica, la ţară măcar, „femeia 
nu avea nimic din aspectul umil si șters pe care gospodina tä- 
rancă îl va păstra atât de multă vreme în câmpia francezä“# 
Este adevărat că şi astăzi, în unele provincii din Franța, când 
capul familiei are musafiri, stăpâna casei poate fi văzută ser- 
vind la masă, fără să se aşeze alături de bărbați. 

Femeile, însoţite întotdeauna de cel puţin o sclavă, mergeau 
bucuros în vizită unele la altele: se făceau vizite în vecini pen- 
tru a se împrumuta obiecte de uz casnic, dar mai ales pentru 
a sta de vorbă, sub acest pretext, şi pentru a discuta despre unii 
şi despre alţii, aşa cum reiese dintr-o pledoarie din secolul IV 46 
Siracuzanele lui Teocrit ne duc în plin secol III şi departe de Atena, 

la Alexandria, dar este de presupus că dialogul atât de vioi din- 
tre Gorgo şi Praxinoa ar fi putut avea loc, la fel de bine, şi în- 
tre două ateniene din secolul IV: 

„GORGO (la ușă): Praxinoa e acasă? 

PRAXINOA (ieșindu-i grăbită în întâmpinare): Dragă Gorgo, 

în sfârşit ai venit. Sigur că sunt. Mare minune că ai mai ajuns 

astăzi! (către sclavă) Eunoa, vezi să-i dai doamnei un scaun. 

Si pune şi o pernä. 

GoRGo: E foarte bine așa. 

PRAXINOA: Ia loc. 

GORGO (așezându-se): Cred că n-am minte deloc. Venind la 

voi, Praxinoa, de-abia dacă am scăpat cu viață din această 

îmbulzeală de oameni si de căruțe... Iar drumul, nu se mai 
sfârșea! 

PRAXINOA: Apucatul ăsta de bărbatu-meu! S-a dus la capă- 

tul lumii să închirieze... o cocioabă, asta doar nu-i locuinţă, 

ca să ne-mpiedice să fim vecine, să-mi facă în contra, urâ- 
ciosul, niciodată n-a fost altfel. 

GORGO (observând figura uimită a copilasului Praxinoei): 

Nu vorbi aşa de bărbatul tău Deinon în fața copilului, iubita 

mea. Uite cum te priveşte. Nu te speria, Zopyrion, micu- 

tule dulce; nu vorbeşte de täticul. 

PRAXINOA: Zău, înţelege puştiul. Zău! 

GorGo: E drăguţ tăticul. 

PRAXINOA: Tăticul ăsta, mai deunăzi i-am spus să meargă 

la prăvălie să cumpere salpetru si fard si s-a întors cu sare, 

minunea de el!“* 

Vedem aşadar că la Alexandria, în secolul III, tot bărbatul 
se ducea după cumpărături. Gorgo şi Praxinoa stau mai departe 
să trăncănească si să-și bârfeascä soţii, apoi pleacă împreună, 
fiecare cu sclava ei, la sărbătoarea lui Adonis. Am amintit că 
atenienele din secolul IV plecau de acasă mai ales cu prilejul 
sărbătorilor religioase. 

Reprezentatiile teatrale erau însă o parte constitutivä a săr- 
bătorilor în cinstea lui Dionysos. Orice s-ar spune, femeile aveau 
fără nici o îndoială dreptul de a asista la ele. Se foloseau desigur 

de acest drept pentru a vedea tragediile, care erau urmate, ce-i 
drept, de o dramä satiricä, adesea foarte licentioasä. Asistau ele 
oare si la comediile lui Aristofan (la Lisistrata, de pildă) care 
nu respectă câtusi de putin acea virtute alcătuită din decentä, pe 
care atenienii o pretuiau mai mult decât orice la nevestele lor, 
sophrosyne? Un pasaj din Legile lui Platon ne face să credem 
că atenienele cu educaţie alească preferau tragedia si evitau, 
desigur, să se arate la spectacolele de comedie.“ Un text din 
Aristotel vorbeşte de ceremoniile licentioase care au loc în multe 
dintre cultele grecești şi-i sfătuieşte pe bărbaţi să ia parte la 
ele singuri, fără neveste şi copii.4 Asa procedau desigur capii de 
familie care se îngrijeau mai mult de moralitate, „dar rămâne pro- 
babil, cu toate acestea, că ei erau o excepţie si că în rândurile 
publicului lui Aristofan se aflau foarte multe femei din pătu- 
rile de jos şi că ele nu rămâneau cu nimic în urmă când era 
vorba să se distreze şi să râdă cu candoare de cele mai mari 
grosolănii““.50 


* 


Se pare deci cu-adevărat că la Atena nu exista, în general, 
decât puţină intimitate, puţine schimburi intelectuale, puţină 
dragoste adevărată între soți. Bărbaţii îşi făceau vizite unii al- 
tora si se întâlneau mereu la agora, la tribunale, la adunare si în 
treburile lor. Femeile trăiau separat. Gineceul era întotdeuana 
despărțit în mod clar de andrôn. Multi atenieni trebuie să fi avut 
despre căsnicie părerea pe care o va exprima şi Montaigne: 

„După încheierea acestui târg cuminte, dorințele nu mai sunt 
aşa nebunești; ele sunt mai întunecate şi mai tocite. Nimeni nu 
se căsătorește pentru sine, orice s-ar zice; căsătoria se face, în 
măsură egală sau chiar mai mare, de dragul urmaşilor, de dra- 
gul familiei... De aceea este un fel de incest să folosesti în 
această înrudire venerabilă si sacră eforturile si extravaganta 
licenţelor amoroase... O căsătorie reuşită, dacă există aşa ceva, 
nu acceptă toväräsia și condiţiile dragostei.“! 

Atâta doar că atenianul care nu găseşte acasă împlinirea 
acestor nevoi trupesti şi sentimentale, deoarece în ochii lui ne- 

vasta nu e decât mama copiilor lui şi stăpâna casei, caută să 
şi le împlinească în afara căminului... 

Aici se cuvine să facem totuși o distincţie între secolul V 
şi secolul IV. Soliditatea familiei ateniene pare să se fi menti- 
nut de-a lungul celei mai mari părţi din secolul V, dar războiul 
peloponeziac, care a durat treizeci de ani si a fost sălbatic, a adus 
mari schimbări în moravuri. Ciuma îngrozitoare din 430-429 
care l-a răpus pe Pericle a fost urmarea acestui conflict; iată 
cum descrie Tucidide efectele pe care le-a avut ea asupra mo- 
ralității publice: 

„Asistând la spectacolul vicisitudinilor subite, văzând cum 
cei bogaţi sunt secerati de moarte pe neaşteptate şi cei fără un 
ban mostenesc o avere, oamenilor le-a venit mai uşor să se de- 
dea pe față la nişte plăceri pe care mai înainte le-ar fi ascuns. 
Ei căutau satisfacţii imediate si socoteau că nu trebuie să se 
gândească decât la voluptäti, cuprinși fiind de ideea că nu erau 
stăpâni pe bunurile si pe viaţa lor decât o zi.“52 

Multe femei au devenit mai libere în purtări, urmând mo- 
delul femeilor spartane, care nu duceau nici pe de departe viața 
retrasă a atenienilor si trăiau mai mult în societatea bărbaţilor. 
Aceste dezordini au determinat numirea unui magistrat spe- 
cial, însărcinat să vegheze asupra comportării femeilor si mai 
ales asupra luxului lor, care-l preocupase cândva si pe Solon; 
acest magistrat se numea gynaiconâmos.53 Ba chiar, citind Li- 
sistrata, jucată în 411, şi Adunarea femeilor reprezentată în 392, 
putem socoti că multe femei ateniene, constatând că politica 
pe care o făcuseră numai bărbaţii ducea cetatea la pierzare, s-au 
gândit că treburile ar merge poate mai bine dacă ar avea şi ele 
un cuvânt de spus si dacă şi-ar sfătui soţii, dar în aceste piese 
de Aristofan caricatura se amestecă cu farsa plină de fantezie 
şi ele nu ne îngăduie să tragem concluzia că ar fi existat ceea 
ce astăzi s-ar numi o „mişcare feministă“, mișcare de neconceput 
în Atena antică. 

De altfel, chiar Praxagora, travestită în bărbat si vorbind ca 
atare, pune în contrast astfel, în Adunarea femeilor, traditio- 
nalismul liniștit al femeilor si mobilitatea nelinistitä si inova- 
toare a bărbaţilor: 

„Obiceiurile femeilor sunt mai bune decât ale noastre, am să 
v-o arăt: În primul rând, ele spală lâna cu apă caldă întotdeauna, 
după obiceiul din vechime, si nu-i chip să le vezi încercând 
vreo schimbare. Cetatea atenienilor însă, când are o tradiţie bună, 
s-ar crede pierdută dacă nu s-ar strădui s-o transforme. Femeile 
stau jos şi fac friptura ca mai înainte; ele coc prăjiturile ca mai 
înainte; aduc iubiţi în casă ca mai înainte; își pregătesc bună- 
täti ca mai înainte, iubesc vinul fără apă ca mai înainte; iubesc 
jocul dragostei ca mai înainte.““54 

Cât despre bărbaţi, războiul acesta nesfârşit îi ținea mereu 
departe de nevestele şi de căminele lor şi nici ei nu s-au sfiit 
să dea frâu liber dorințelor lor. În secolul IV, nu în secolul V 
trăia împricinatul care a declarat într-o zi în plin tribunal: 

„Avem curtezane ca să ne distrăm, concubine ca să ne în- 
grijească zi de zi, neveste ca să ne dea copii legitimi si ca să 
păzească cu credință căminul nostru.““55 

Desigur chiar în secolul V a existat acest cuplu care trăia 
în afara normelor, Pericle si Aspasia. Pericle a cunoscut-o pe 
frumoasa mileziană pe când era însurat cu o rudă a lui si avea 
deja doi fii. El s-a despărțit de soție ca să trăiască cu Aspasia. 
Divorțul era îngăduit la Atena, şi Pericle ar fi putut să se recă- 
sătorească, luând-o de nevastă pe Aspasia, dacă ea ar fi fost ate- 
niană sau născută într-una din cetăţile cărora Atena le acordase 
dreptul de epigamia. Miletul, patria Aspasiei, nu era însă în 
această situaţie. Aspasia a fost, ca atare, concubina lui Pericle, 
care a trăit cu ea în bună înțelegere, pare-se, până la moarte. 
De altfel, ea era o femeie inteligentă şi deosebit de cultivată 
şi Socrate o pretuia foarte mult, dacă e să-i credem pe Xeno- 
fon si pe Platon.56 Cu toate acestea, poeţii comici au atacat-o 
cu violență și-au mers atât de departe încât au prezentat-o ca pe 
o prostituată sau ca pe o patroană de casă deochiatä.57 

Cineva a scris: 

„Nimeni nu l-ar fi învinuit pe Pericle dacă ar fi iubit tineri, 
nici dacă s-ar fi purtat urât cu prima lui soţie, dar era un scan- 
dal faptul că o socotea pe cea de a doua soţie drept o ființă ome- 
nească, că trăia cu ea în loc s-o închidă în gineceu, că invita la 

el prieteni împreună cu nevestele lor. Toate acestea erau prea 
uimitoare ca să fie fireşti, iar Aspasia era prea strălucitoare ca 
să fie cinstită.““58 

Lucrurile acestea sunt, poate, adevărate, dar eu cred că re- 
prosul care i se adresa lui Pericle, cel mai de vază cetăţean din 
Atena, cel pe care lumea s-ar fi aşteptat să-l vadă dând exem- 
plu de virtute în viața particulară, era că s-a despărțit de o ate- 
niană pentru a lua o străină. 

Se pare că în secolul IV mulţi atenieni aveau o concubină 
(pallake) fără să se despartă, din această cauză, de nevasta lor 
legitimă. Aceste concubine, care puteau fi ateniene, ori sclave, 
ori străine de condiţie liberă, aveau ele oare o situaţie legală şi 
recunoscută în mod public? Ne putem îndoi de asta, dacă e să 
judecăm după discursurile care vorbesc de ele.5 Dar obiceiu- 
rile, în ciuda legilor, erau pline de îngäduintä faţă de ele, si un 
mare număr de atenieni par să fi fost, în fapt, bigami. Se spune 
că Socrate, pe lângă artägoasa Xantipa, mai avea încă o nevastă 
care se numea Myrt6, dar asta nu este, probabil, decât o näsco- 
cire. Euripide se arată misogin în mai multe dintre tragediile 
lui: şi acest lucru era explicat prin afirmaţia că era bigam si 
că avusese astfel două prilejuri, în loc de unul singur, de a cu- 
noaste bine răutatea femeilor! Aflăm de la nişte autori, e drept 
târzii, că pe vremea războiului peloponeziac, pentru a se găsi 
un leac împotriva depopulării, i s-a îngăduit oricărui atenian 
să-şi ia, pe lângă soţia ateniană de care era legat printr-o căsă- 
torie în regulă, încă o nevastă, chiar şi străină, care să-i poată 
da copii legitimi. Cu mult timp înainte însă, Temistocle se năs- 
cuse ca fiu alunui cetățean atenian și al unei sclave trace, Abro- 
tonon, şi această împrejurare nu l-a împiedicat să facă carieră, 
chiar dacă era bastard. Plutarh avea să scrie: 

„Când soția legitimă ajunge de nesuferit, cea mai bună so- 
lutie nu este oare atunci să iei drept tovaräsä de viață o femeie 
ca Abrotonon din Tracia sau ca Bacchis din Milet, nu cu engye- 
sis, ci cumpărându-le si lăsând să cadă nuci peste capul lor?60 

Atunci când concubina era ateniană, ce deosebire exista în- 
tre ea si soția legitimă, dacă si copiii ei erau socotiți cetăţeni 

atenieni? Isaios ne spune: „Chiar si cei care-și dau fetele drept 
concubine altora, cad la învoială asupra unei sume care urmează 
să fie dată concubinei.““S! Ne putem închipui că atenienii săraci, 
care nu le puteau da fiicelor o zestre, le puneau să aibă legă- 
turi de felul acestora, multumindu-se doar să pretindă pentru 
ele anumite avantaje materiale în caz de despărțire. Dimpotrivă, 
soția legitimă îi aducea în mod obişnuit bărbatului ei o zestre. 

Cât despre curtezane (hetdirai), ele erau de cele mai multe 
ori sclave. Ele se multumeau adesea cu retributia modestă de 
un obol, în vreme ce altele, hetairele de mare clasă, îi împin- 
geau pe iubiții lor la cheltuieli foarte mari. În epoca elenistică 
au existat curtezane care au reuşit chiar să se căsătorească cu 
prinți şi să ajungă regine: , Cântäretele de oboi, dansatoarele 
din Samos, o Aristonica, o Oinanthe cu tamburina ei, o Agatho- 
cleia, au călcat în picioare diademele regilor.““S2 Dar încă din 
secolul IV, celebra Phryne, beotianä din Thespiäi, a ajuns foarte 
bogată. Numele ei adevărat era Mnesarete, adică „cea care-și 
amintește de virtute“! Porecla Phryne i se trăgea de la tenul ei 
gălbui (phryne înseamnă broască) care n-o împiedica însă să 
fie foarte frumoasă. Se ştie în ce chip oratorul Hiperide, unul 
dintre iubiții ei, i-a obținut, zice-se, achitarea într-un proces de 
impietate care-i fusese intentat, dar această anecdotă este foarte 
suspectä.® Se mai spune că, fiind iubita lui Praxitele, i-ar fi slu- 
jit de model pentru mai multe statui ale Afroditei. Averea pe 
care o dobândise i-a îngăduit să-şi înalțe propria ei statuie de 
aur în sanctuarul de la Delfi, în mijlocul statuilor de generali 
şi regi. Plutarh, care a fost preotul lui Apolon Pitianul, avea să-şi 
arate indignarea şi să spună că această statuie care o reprezenta 
pe Phryne era ca „un trofeu cucerit de la desfrâul grecilor“.$ 

Existau la Atena, în cartierul Cerameicos, dar mai ales la 
Pireu, încă de pe vremea lui Solon, case de prostituţieS5; o parte 
din profitul realizat de patroanele lor a slujit la ridicarea tem- 
plului Afroditei Pândemos.55 

Aceste curtezane, care trăiau libere sau erau închise în anu- 
mite case, erau oare într-adevăr, aşa cum pretind unii, mai in- 
struite şi mai cultivate decât femeile cinstite din Atena? Avem 

tot dreptul să ne îndoim de acest lucru, dacă e să judecăm după 
curtezanele pe care le vedem, în discursurile judiciare, intrând 
în conflict cu soțiile legitime: Alké, patroană de casă deochiată, 
care îl acaparează pe bătrânul Euctemon$”, Néaira, care trăiește 
cu Stephanos, si fiica sa Phanò care va reuşi să se căsătorească 
cu un atenian care a ajuns arhonte-rege si care va lua parte, 
alături de el, la ceremoniile cele mai sfinteS8, nici una din aces- 
te femei nu pare să fi primit o educaţie rafinată. Néaira a fost 
crescută de un proxenet „foarte priceput în a deosebi pe chi- 
pul copilelor de vârstă foarte fragedă frumuseţea pe care aveau 
s-o aibă cândva“, dar această educaţie pare să fi constat în spe- 
cial în deprinderea artei de a se găti şi a celorlate mijloace de 
seducţie fizică. Despre Phryne ni se spune că era frumoasă, nu 
că era inteligentă si cultivată ca Aspasia. Atentiile şi actele de 
complezentä le făceau pe hetaire să nu-şi piardă iubiții. Cum 
spune şi un poet comic: 

„O iubită nu este întotdeauna mai amabilă decât o soţie? 
Fără îndoială, lucrul are o explicaţie foarte limpede. Oricât de 
supărătoare ar fi soția, legea te obligă s-o ţii în casa ta. Iubita, 
dimpotrivă, ştie că nu poate păstra un bărbat decât dându-i multă 
atenţie; altminteri va trebui să-şi caute altul.‘? 

Cu toate acestea, este probabil că multe curtezane primeau 
o educaţie mai liberă şi mai temeinică decât burghezele din 
Atena, în special în privința muzicii, a cântului şi a dansului; 
multe curtezane erau cântărețe la oboi (aulôs) şi veneau să cân- 
te la instrument şi cu vocea şi să danseze la banchete. 


* 


Cäsniciile, în Grecia, nu duceau la nasterea multor copii, 
din douä motive: sotul gäsea usor satisfacerea instinctului se- 
xual în afara căminului si, pe de altă parte, părinții se fereau, 
din cauza sărăciei sau a egoismului, să aibă si alte guri de hrănit 
şi se temeau, pe deasupra, ca patrimoniul familiei să n-ajungă 
să se împartă între prea mulți moştenitori, ceea ce ar fi mic- 
şorat în consecință partea fiecăruia. Hesiod deja este catego- 
ric: „Fie să nu ai decât un singur fiu care să se îngrijească de 

avere! În felul acesta sporeşte bogăţia în case“, iar Platon îi 
ţine isonul: „Numărul de copii pe care legea îl socotește de ajuns 
va fi un băiat si o fată”! Si numai în cazul fiicei epicleros îl 
sfătuia Solon pe cel care o luase de nevastă „să aibă legături cu 
ea cel putin de trei ori pe lună“, căci era vorba aici să se obțină 
cât mai repede un moştenitor de sex bărbătesc ca să poată dăi- 
nui Gicos-ul; când Plutarh scrie însă în Eroticos: „Dând această 
lege, Solon voia să fie oarecum reînnoită şi călită din nou că- 
sătoria, prin această dovadă de iubire“7?, el se înşală desigur 
în privinţa intentiilor legislatorului şi-i atribuie propria sa con- 
ceptie despre dragostea conjugală. Ideile obişnuite ale celor 
vechi sunt exprimate de Menandru, atunci când scrie: „Mai ne- 
fericit decât un tată este doar un tată cu copii mai mulţi.“+ Prin- 
tre copii trebuie, de altfel, să facem deosebirea între băieți si fete. 
Un poet comic spune: „Un fiu îl cresti întotdeauna, chiar dacă 
ești sărac; o fată o expui, chiar dacă ești bogat.““5 

Existau două mijloace de a evita să ai o familie prea nu- 
meroasă: avortul şi expunerea copiilor nou-născuţi, amândouă 
aceste mijloace erau considerate drept legitime, în general cel 
puţin. 

Într-adevăr, avortul nu este interzis de lege. Legea nu in- 
tervine decât pentru a asigura drepturile stăpânului copilului 
care urmează să se nască, drepturile tatălui adică: mama nu poate 
avorta fără consimțământul soțului ei, nici sclavul fără con- 
simtämântul stăpânului; un străin îl lezează pe tată sau pe stă- 
pânul sclavei dacă provoacă avortul soției sau al sclavei. Cu toate 
acestea, conștiința religioasă este mai puţin îndrăzneață decât 
legea civilă şi aşa se explică de ce Aristotel recomandă să se 
practice avortul „înainte ca fătul să fi dobândit viaţă şi simtire“, 
înainte ca el să fie cu adevărat o ființă vie. În acelaşi chip, o 
veche lege religioasă din Cirene face deosebirea între embrio- 
nul format şi cel încă neformat: în caz de avort, în prima si- 
tuatie impuritatea care loveşte întreaga casă este asimilată cu 
impuritatea care apare în urma unui deces; în cea de a doua 
situaţie, nu există decât o impuritate ușoară, asemănătoare cu 
cea care se produce după o naştere.” Nu este vorba câtusi de 

puţin de un principiu general care ar recunoaşte dreptul la via- 
tä chiar şi copilului care se află încă în pântecele mamei, ci nu- 
mai de un scrupul religios. 

Același scrupul îi oprea pe greci să ucidă copilul care se 
născuse, dar nu-i oprea să-l lase să moară din lipsa hranei si 
a îngrijirilor. Pe bună dreptate cred că s-a scris: 

„În general, infanticidul este privit adesea ca un act aproape 
indiferent, deoarece copilul nu participă încă la viaţa grupu- 
lui social. Câtă vreme nu a fost integrat în aceasta prin riturile 
statornicite care îi dau măcar un început de personalitate si în 
special câtă vreme nu a căpătat un nume, copilul nu are o exis- 
tentä reală: dispariţia lui nu pune în mișcare sentimentele pe 
care le numim naturale.“78 

Dar, ca urmare a aceleiași ipocrizii care îl determină pe Creon 
să n-o execute pe Antigona, după ce a condamnat-o la moarte, 
ci s-o închidă într-o grotă unde va muri singură de asfixie şi de 
foame (aceasta va fi, la Roma, pedeapsa vestalelor care şi-au 
călcat legământul de castitate), ca urmare a aceleiaşi ipocrizii 
deci, copilul pe care părinţii nu vor să-l crească nu este ucis, 
ci părăsit afară, într-o oală sau cratiţă de argilă care-i va sluji 
de mormânt.” Bineînţeles, copiii nelegitimi sunt „expuşi“ mai 
adesea decât ceilalți, aşa cum se întâmplă, în legendă, cu fiul 
Creusei, pe care zeul Apolon o sedusese pe când era tânără, dar 
şi copiii legitimi „supranumerari“ aveau aceeași soartă. Fireşte, 
aceşti copii nou-născuți puteau fi luaţi şi crescuţi de alții si ajun- 
geau apoi sclavi; ba chiar uneori ei aduceau împlinirea dorin- 
telor unor soții sterile care-și înselau soțul prefăcându-se că sunt 
însărcinate şi-i dăruiau astfel fiul mult dorit! 

La Sparta, unde eugenia era o preocupare importantă, co- 
pilul nou-născut trebuia să fie arătat bătrânilor din trib: 

„Ei cercetau copilul: dacă era bine făcut si zdravăn porun- 
ceau să fie crescut; dacă nu ieşise bine si era diform, ei puneau 
să fie dus în locul numit Apothetai, o prăpastie din apropierea 
Taigetului.“8 

Copilul nou-născut trecuse de altfel printr-o încercare pre- 
alabilă: 

„Femeile din Sparta nu spälau copiii nou-născuţi cu apă, ci 
cu vin, ca să le pună la încercare firea. Se spune, într-adevăr, 
că copiii epileptici şi bolnäviciosi, la atingerea vinului curat, 
sunt cuprinşi de convulsii.“8! 

În alte regiuni, copiii erau puşi la încercare cu ajutorul apei 
îngheţate sau chiar al urinei. 

La naştere, atenienele nu erau asistate decât de femeile din 
casă: cuvântul mdia se poate referi la orice femeie care a atins 
o anumită vârstă, la orice slujnică cu experienţă, în stare să facă 
oficiul de omphalotâmos („cea care taie cordonul ombilical“). 
Cu toate acestea, în cazurile grele, era chemată o moașă sau chiar 
un doctor. 

Înainte de a începe naşterea, casa e unsă cu smoală ca să se 
gonească demonii sau, mai degrabă, pentru că smoala te apără 
de impuritatef?; orice naştere comportă, într-adevăr, o impu- 
ritate si pentru mamă, si pentru toți cei din casă; aşa se explică 
de ce nici o naştere nu trebuie să aibă loc în interiorul unui sanc- 
tuar. De îndată ce s-a născut copilul, se pune deasupra ușii de la 
casă o ramură de măslin, dacă e băiat, sau, dacă e fată, o ben- 
titä de lână. Se procedează aşa si în semn de bucurie si pentru 
a-i înstiinta pe vecini cu privire la naşterea si sexul copilului. 

În a cincea sau în a șaptea zi de la naștere are loc sărbătoarea 
familială numită amphidromia. Ea comportă, pe de o parte, ri- 
turi de purificare pentru mamă si pentru toate persoanele care 
au venit în contact cu nașterea si, pe de alta, ceremonia care duce 
la integrarea copilului în grupul social: copilul este luat în braţe 
şi purtat în fugă în jurul vetrei (numele sărbătorii înseamnă 
„alergare de jur-împrejur“). Cu această ocazie se întrunesc toți 
membrii familiei. Din acest moment, copilul este acceptat de 
comunitate, hotărârea de a-l creşte este luată, iar tatăl familiei 
nu mai are dreptul să se descotorosească de el. 

În sfârşit, în cea de a zecea zi de la naştere, membrii fami- 
liei se adună din nou şi iau parte la un sacrificiu si la un ban- 
chet.8 Atunci i se dă copilului un nume. Primul băiat primește 
de obicei, la Atena, numele bunicului dinspre tată, dar nu e vorba 
aici de o regulă obligatorie si se cunosc excepții. Rudele care 

au fost pofiite la banchet aduc daruri, mai ales amulete pentru 
copil. În cea de a zecea zi se socoteşte că mama este purificată 
şi-şi poate relua treburile obișnuite. 


* 


Respectul față de bătrâni este afirmat cu deosebită tărie la 
Sparta, dar el e general în Grecia antică. Cea dintâi îndatorire 
a fiilor este să se îngrijească de bätrânetea părinților si să le asi- 
gure cele necesare. Ni s-a păstrat pe o inscripţie din Delfi în- 
ceputul unei legi din această cetate: „Dacă cineva nu asigură 
întreținerea tatălui şi a mamei sale, când va fi denunţat în faţa 
sfatului, sfatul să-l pună în lanţuri pe vinovat si să-l ţină la în- 
chisoare până când...“ Nu avem urmarea textului fiindcă piatra 
este spartă.8 Detentiunea, chiar si temporară, este o pedeapsă 
foarte gravă, când e vorba de un om liber, şi cetățenii nu erau 
închişi decât pentru delicte socotite ca majore. 

Îndatorirea de a-i întreţine pe părinții bătrâni este denumită 
prin cuvinte anume create (geroboskia, gerotrophi a) şi cel care 
nu o îndeplineşte calcă, la Atena, o lege a lui Solon si se expune 
la o amendă si la atimia parţială. 

Cea mai serioasă obligaţie este însă legată de înmormân- 
tare: copiii trebuie să-și îngroape părinții după ritual, căci alt- 
minteri înseamnă că nu şi-au îndeplinit principala lor îndatorire 
față de ei. 

Rudele cele mai apropiate ale mortului îi fac toaleta funebră: 
îl spală cu parfumuri şi îl îmbracă în haine curate, de obicei 
albe. Pe urmă fi înfäsoarä în jurul trupului bentite şi-l învelesc 
într-un giulgiu, dar îi lasă fața descoperită. Era interzis prin lege 
să-i pui unui mort mai mult de trei veşminte. Odată cu mortul 
sunt îngropate și diferite obiecte de valoare (inele, coliere, bră- 
țări), iar arheologii care cercetează mormintele au găsit aceste 
obiecte în mari cantităţi. În unele epoci a existat obiceiul să se 
pună în gura mortului un ban, obolul pe care el urma să-l plă- 
tească luntrașului Charon ca să-l treacă peste râul infernului; 
ne vine mai uşor să înţelegem acest obicei după ce aflăm că, 
pentru oamenii de rând la Atena, portmoneul obişnuit era gura, 

aşa cum o dovedesc mai multe pasaje din Aristofanf8 si acest text 
din Teofrast: „Cinicul îşi vâră în gură banul pe care-l strânge din 
comerţ.“ Uneori se punea lângă mort și o prăjitură cu miere, 
cu ajutorul căreia se credea că el îl va îmbuna pe Cerber, câi- 
nele din infern.” 

Si astfel, cadavrul este expus (próthesis) pe un pat de ce- 
remonie, timp de o zi sau două, în vestibulul casei sale, cu pi- 
cioarele îndreptate spre uşă. Scena este reprezentată pe foarte 
multe vase pictate si mai ales pe acele lékythoi cu fond alb care 
erau aşezate sub patul funerar. Capul mortului poartă o cunu- 
nă de flori şi se odihneşte pe o pernă; de jur-împrejur, nişte fe- 
mei tin umbrele şi evantaie ca să-l apere de soare si de muşte; 
alte femei, de-o parte şi de alta a patului, îşi pun cenușă în cap, 
îşi sfâşie obrajii, se bat cu pumnii în piept sau întind mâna 
dreaptă spre mort: toate fac să răsune bocetele și cântecele ri- 
tuale (ololygé), pe care legea încearcă totuși să le suprime. 

Toţi bărbaţii care vin sunt lăsaţi să intre în casă, dar legisla- 
ţia limitează cu stricteţe prezenţa femeilor. Iată ce prevede, de 
pildă, o dispoziţie de la Iulis, în insula Ceos: 

„Nu vor intra în casa mortului decât cele care sunt atinse de 
impuritate (din cauza apropierii de defunct): mama, soția, su- 
rorile, fiicele; în plus, cel mult cinci femei şi două fete nemă- 
ritate, alese dintre rudele care merg până la gradul de copii de 
veri primari; nici o altă femeie nu va intra.“”! 

Tot astfel, la Atena, după legea lui Solon, „femeile nu vor 
avea dreptul să intre în casa mortului sau să ia parte la cortegiul 
care-l duce la groapă decât dacă sunt rude mai apropiate de- 
cât copiii de veri“.%? Asistenţa poartă costume de doliu, negre 
sau gri, uneori albe; toţi au părul tăiat în semn de durere. Ade- 
sea erau angajați bocitori si bocitoare plătite, ca să cânte thré- 
nos-ul funebru, dar si în această privință legea limita luxul si 
splendoarea înmormântărilor. În fața porţii de la casă se pu- 
nea un vas (ardânion) plin cu apă lustrală adusă din vecini, căci 
apa din casa mortului se consideră că e contaminată; cei care 
ies din casă se stropesc singuri cu această apă, iar vasul dă de 
ştire trecătorilor că în casă se află un mort. 

Cortegiul funebru (ecphorâ) era organizat, în mod normal, 
Chiar a doua zi după expunerea corpului neînsuflețit. Iată ce 
prescria legea lui Solon: „Mortul va fi expus în interiorul casei, 
aşa cum va dori familia. Va fi luat de acolo a doua zi, înainte 
de răsăritul soarelui.“” La Atena, înmormântările se fac, asa- 
dar, în toiul nopții, dintr-un motiv de ordin religios: exista tea- 
ma ca razele soarelui chiar, venind în contact cu moartea, să nu 
fie atinse de impuritate. Înainte de plecarea din casa mortuară 
se fac libatii în cinstea zeilor, apoi se formează cortegiul. Mor- 
tul este luat cu patul pe care fusese expus și este dus fie de rude 
ori de sclavi, pe braţe, fie într-o căruţă trasă de cai sau catâri. 
În fruntea cortegiului merge o femeie care ţine un vas pentru li- 
batii, apoi merg bărbaţii, pe urmă femeile (numai rudele apro- 
piate ale mortului) si la sfârşit cei care cântă la oboi. La cortegiul 
celor care au pierit asasinați, cineva duce înaintea corpului o lance, 
ca semn al răzbunării sângelui care trebuie să-l urmărească pe 
ucigas.% 

Cimitirul era aşezat întotdeauna în afara zidurilor cetăţii. 
Aici corpul era fie înhumat, fie ars pe un rug; în cazul din urmă, 
cenuşa si osemintele sunt strânse într-o pânză si aşezate într-o 
urnă. Apoi i se oferă mortului libaţii, legea din Iulis precizează 
că este interzis să duci la cimitir mai mult de trei congii de vin 
şi un congiu de ulei (congiul era o măsură de trei litri şi un sfert). 
I se adresează mortului un ultim salut şi apoi toată lumea se 
întoarce la casa mortuară. Aici au loc ceremonii de purificare 
lungi şi minutioase, căci impuritatea provocată de contactul cu 
moartea este cea mai gravă dintre toate”: rudele mortului îşi 
spală tot trupul şi apoi iau parte la banchetul funebru. A doua 
zi, tot după legea lui Iulis, era purificată şi casa, cu apă de mare 
Şi cu isop. 

Pe urmă, banchetul şi sacrificiile se repetă în a treia zi de la 
înmonnântare, iar apoi în a noua și în a treizecea zi și cu ocazia 
zilei de naștere a defunctului. Așa începe cultul adus morților. 


IV 
Copiii. Educaţia 


Nu am vorbit, în capitolul precedent, decât despre femeile 
ateniene, despre familie şi căsătorie aşa cum ni se înfățișează 
ele la Atena. Când ajungem însă la educaţie, Sparta nu mai 
poate fi trecută cu vederea, căci acesta este, fără îndoială, do- 
meniul în care deosebirile sunt cele mai categorice, în care opo- 
zitia între „modul de viață“ atenian si cel lacedemonian este 
marcată cel mai bine. De altfel, chiar dacă ne-ar interesa să cu- 
noastem numai educaţia atică, tot ar fi important pentru noi să 
ştim ce influenţă a putut avea asupra ei „mirajul spartan“. 

Instituţiile spartane par să fi „îngheţat“, într-un anume fel, 
către mijlocul secolului VI, într-o epocă când o lovitură armată 
a aristocrației a curmat categoric tendinţele spre o evoluţie de- 
mocratică, care se manifestau aici ca şi în multe alte oraşe gre- 
ceşti, şi a făcut din legile atribuite lui Licurg acel corset de fier 
care va strânge multă vreme energiile cetăţii. De aceea, edu- 
catia spartană din secolele V si IV ilustrează pentru noi cel mai 
arhaic tip de educaţie, cu toate că închistarea de care a fost ne- 
voie pentru a o păstra a împins sistemul vechi spre o rigiditate 
aproape caricaturală şi, mai ales, spre o dependență sâcâitoare 
a particularilor față de un stat care înțelegea să fixeze până si 
raporturile dintre tinerii căsătoriți. 

Plutarh nesocotește evidenţa atunci când vrea să ni-l pre- 
zinte pe Licurg, pe care-și propune să-l compare cu pasnicul 
Numa, ca pe „un bărbat cu o fire foarte blândă, a cărui princi- 
pală preocupare era să asigure domnia păcii“.? Adevărul este 
că nu avem nici o garantie cu privire la existenţa istorică a lui 
Licurg, dar dacă instituţiile Spartei sunt opera unui legislator 

unic, nu încape îndoială că acest legislator se gândea la război 
mult mai mult decât la pace. Suntem îndreptățiți să credem, de 
altminteri, că sistemul educaţiei spartane este rodul unei evo- 
lutii istorice îndelungate, mai degrabă decât opera unui singur 
om: o instituţie ca cea numită crypteia, despre care vom vorbi 
în curând, are analogii în alte țări, după cum o dovedește etno- 
grafia comparată, si este sigur că numai numărul lor mic i-a si- 
lit pe cuceritorii dorieni ai Laconiei să trăiască ca într-o cazarmă, 
în mijlocul unor populaţii care au fost supuse, dar care au păs- 
trat întotdeauna o ostilitate surdă. Asa se explică de ce, pentru 
a asigura menţinerea stăpânirii lor, ei s-au văzut siliți să mo- 
deleze încă din copilărie curajul şi energia viitorului hoplit al 
Spartei. 

În timp ce la Atena, aşa cum spuneam, fetele trăiau închise 
în casă, la Sparta ele practicau în mod public numeroase spor- 
turi, aidoma cu băieţii. Ele se antrenau la luptă si la aruncarea 
discului și a sulitei, care e o armă de război. Din grijă pentru 
eugenie se urmărea ca mamele să fie zdravene si voinice, iar 
femeile să fie înzestrate cu calități virile. Licurg, ne spune Plu- 
tarh, „dând la o parte moliciunea unei educatii deprinse numai 
în casă si prea blânde (cum era cea a tinerelor ateniene), le-a 
obişnuit pe fete, întocmai ca si pe băieţi, să apară fără veşminte 
la procesiuni, să danseze şi să cânte la ceremoniile religioase în 
prezenţa si în văzul băieţilor“.? Aşa se pregăteau acele căsă- 
torii foarte potrivite care-i vor da Spartei copii voinici, iar Pla- 
ton se va inspira din acest exhibitionism pentru a-i pune pe 
locuitorii cetăţii sale utopice să încheie căsătorii, în folosul in- 
teresului general, „datorită forței de constrângere a dragostei, 
cu totul diferită de cea a geometriei“. Corurile de fete din Sparta, 
care cântau partheneia de Alcman, se bucurau de cea mai mare 
celebritate. 

Cât despre băieţi, ei erau lăsaţi în grija familiei doar până la 
vârsta de şapte ani. Încă din cea mai fragedă copilărie, de alt- 
fel, ei par să fi fost obiectul unui dresaj, al unei creşteri speciale. 
„Doicile laconiene, ne spune tot Plutarh, erau grijulii şi pricepute: 
în loc să înfăşoare în scutece copilasii pe care îi cresteau, ele 

le lăsau membrele si chiar tot corpul absolut libere; ele îi obis- 
nuiau să nu facă mofturi si să nu aibă sensibilitäti la mâncare, 
să nu se sperie de întuneric, să nu se teamă când sunt singuri, 
să nu manifeste capricii vulgare, să nu plângă si să nu tipe.“ 
De aceea, la Atena, familiile aristocratice care aveau nevoie de 
o bonă pentru progenitura lor, o căutau cele mai adesea la Sparta. 

La şapte ani împliniti, tânărul spartan este luat în primire 
în mod direct de către stat, căruia îi va aparține, fără încetare, 
până la moarte. Din acel moment, el este înregimentat, aşa cum 
aveau să fie în zilele noastre tinerii fascisti si hitleristi, în di- 
ferite formaţiuni premilitare care-i ocupă întreaga sa copilărie 
şi se află sub înalta supraveghere a magistratului numit pai- 
donomos, adevărat „comisar al educaţiei nationale“ Dintre în- 
cercările de a restitui succesiunea claselor de vârstă prin care 
trecea un băiat spartan, cea mai verosimilă mi se pare aceasta: 
băiatul era rând pe rând, de la opt la unsprezece ani „băiețel“ 
sau „pui de lup“ (rhobidas, promikkiddomenos, mikizomenos, 
propais), apoi, de la doisprezece la cincisprezece „băiat“ în ade- 
văratul sens al cuvântului (prato pámpais, atropâmpais, mel- 
léiren), în sfârşit, de la şaisprezece la douăzeci, iren, adică efeb 
în anul întâi, doi, trei şi patru.” | 

De la opt la unsprezece ani, copiii sunt împărțiți în „cete“ sau 
în „trupe“ comandate de cei mai mari dintre tineri, iren-ii cei mai 
în vârstă. Aceste „cete“ sunt subîmpärtite în patrule conduse de 
cel mai dezghetat dintre băieţii care le alcătuiesc, cel care e 
numit bouagos. S-au semnalat analogii de netăgăduit cu orga- 
nizatii moderne ca acelea de cercetași, prieteni ai drumetiei, 
boy-scouts, dar aceste analogii sunt superficiale şi nu trebuie 
să ascundă o deosebire adâncă și esenţială: la Sparta nu e vorba 
de o îndeletnicire facultativă, limitată la zilele de sărbătoare și 
la vacanțe, ci de o activitate obligatorie de zi cu zi, de structura 
însăşi a unui mod de viaţă. 

Fără îndoială, acești băieţi învățau să citească si să scrie, 
dar Plutarh ne spune că „studiile de scris-citit pe care le făceau 
se limitau la strictul necesar; în rest, toată educaţia lor consta 
în a învăţa să se supună fără crâcnire, să îndure oboseala cu 

răbdare şi să iasă biruitori în luptă. De aceea antrenamentul 
lor devenea tot mai aspru pe măsură ce creșteau; li se rădea 
părul de pe cap; erau deprinsi să umble desculți si să se joace 
fără veşminte cea mai mare parte a timpului“.8 

Începând de la doisprezece ani, ei nu mai poartă tunică şi nu 
mai primesc decât o singură manta pe an. Ei se culcă în dor- 
mitoare pe rogojini de trestie. Nu fac baie şi nu se freacă cu 
ulei decât foarte rar, în anumite zile de sărbătoare. Pentru orice 
greşeală, chiar si mică, sunt biciuiti cu cruzime. La mesele pe 
care le iau laolaltă, nu li se dă dinadins decât o hrană proastă 
şi insuficientă ca să caute singuri să fure alimente şi să se de- 
prindă astfel cu îndrăzneala si cu siretenia. Este cunoscută po- 
vestea despre băiatul spartan care prinsese un pui de vulpe şi-l 
ţinea ascuns sub manta si, decât să fie descoperit, a lăsat mai 
bine animalul să-i sfâşie pântecele şi a răbdat durerea până a 
murit. „În această perioadă încep să fie autorizate şi relaţiile 
amoroase, poate chiar senzuale, ce par legate în chip necesar 
de traiul în comun si în izolare al tinerilor băieți. Legea si opinia 
publică autorizau aceste relații, impunându-le, pare-se, anumite 
limite foarte greu de precizat. 

Între iubitor și copilul pe care acesta îl alegea se stabilea o 
relaţie de strânsă solidaritate: cel dintâi era deopotrivă tutore 
şi model, aceste legături speciale, pe care le regăsim si la alte 
popoare doriene, creau o emulatie care contribuia şi mai mult 
la dezvoltarea valorilor războinice.“ 

Vom reveni asupra acestui subiect când vom vorbi despre 
Atena, unde pederastia era totuşi mai putin răspândită și mai 
ascunsă. 

În sfârşit, la şaisprezece ani se producea trecerea de la co- 
pilărie la adolescenţă. Jren-ii trec printr-o serie de initieri suc- 
cesive care constituie, în acelaşi timp, o încercare a capacității 
lor de a răbda si niște ceremonii cu caracter magic, la care de- 
seori participanţii dansau şi se mascau. Două grupuri rivale de 
efebi aveau datoria să fure de pe altarul lui Artumis Orthia niște 
bucăţi de brânză, iar acest „mare joc“ dă naștere la un schimb 
de lovituri de bici; dar flagelarea plină de cruzime a efebilor 

nu va fi practicată, pe cât se pare, decât mult mai târziu, în epo- 
ca romană. ° Încercarea cea mai stranie este cea numită cryp- 
téia, adică „ascunzișul““: după o perioadă în care tânărul se retrăgea 
dintre ai lui şi trăia singur si ascuns la ţară, asemenea unui ly- 
cânthropos (om-lup), el ieşea noaptea să vâneze hiloti, adică 
sclavi, şi trebuia să omoare cel puţin unul. Asemenea practici, 
atestate si în alte epoci si în alte ţinuturi, îşi au originea într-un 
trecut îndepărtat. |! 

Pe lângă aceste încercări şi exerciţii ţinând de pregătirea mi- 
litară, cărora le consacrau cea mai mare parte a timpului lor, 
tinerii spartani mai primeau şi o educaţie muzicală, care, de alt- 
fel, nu era nici ea lipsită de legături cu războiul, căci cadenta 
bine ritmată a corurilor pregătește manevra disciplinată a ba- 
talioanelor si noi ştim că oboiul (aulôs) şi cântecele ritmau miş- 
cările armatei spartiate. 

Lăsând la o parte această formaţie muzicală si deprinderea 
unor rudimente de scris şi de citit, putem spune că întreaga edu- 
catie spartană, organizată si controlată de stat până în cele mai 
mici detalii, consta în exerciţii fizice şi în pregătirea pentru 
război. 


* 


În comparație cu această subordonare totală a educației față 
de statul spartan, ce constatăm oare în Atena? Vedem că tată- 
lui de familie i se lasă aproape întreaga libertate de a-și creşte 
el însuşi copiii cum crede de cuviință sau de a-i pune pe alții 
s-o facă, până când copiii împlinesc optsprezece ani, vârstă la 
care adolescentul devine cetățean si își inaugurează viaţa ci- 
vică deprinzând mestesugul armelor. Există deci o deosebire 
foarte mare între viaţa tânărului spartan si cea a tânărului ate- 
nian, de la şapte până la optsprezece ani. 

Cât priveşte vârsta cea mai fragedă, în mod paradoxal, mi- 
cutul atenian e cel care are membrele mai putin libere! Am mai 
spus că, la Sparta, doicile nu înfăşau bebeluşii. La Atena, dim- 
potrivă, obiceiul cel mai răspândit pare să fi fost să-i înfășoare 
cu o fâşie de stofă petrecută în spirală si strânsă foarte tare.!? 

Leagănele pe care le vedem reprezentate pe vasele pictate 
sunt cel mai adesea nişte coşuri de răchită sau un fel de copăi 
de lemn, dar ocazional ele pot avea şi forme ciudate, ajungând 
să semene cu un pantof, dacă nu cumva această fantezie nu 
trebuie pusă pe seama pictorului. Obiceiul de a legăna copiii nu 
cunoştea excepţii, si pentru a-i adormi li se cântau cântece de 
leagăn: Platon avea să compare aceste practici cu folosirea com- 
binată a dansului si a muzicii când este vorba să fie vindecati 
cei care suferă de boala Coribantilor, adică cei care sunt stä- 
pâniti de duhuri.!? 

Cel mai adesea, mamele își alăptau singure copiii, aşa cum 
făcea de pildă si nevasta lui Euphiletos care, ca să-i vină mai 
Ușor, se mutase la parter, în camera copilului, lăsându-și băr- 
batul să stea la etaj, acolo unde stau de obicei femeile; în felul 
acesta, ea nu mai risca să cadă când cobora scara pe întuneric 
şi putea să-i dea copilasului să sugă noaptea... si, la nevoie, 
îşi putea primi iubitul fără știrea soțului, care dormea sus.!4 În 
familiile înstărite, mama este de obicei ajutată de o doică, care 
este de cele mai multe ori o sclavă, dar care poate fi si o fe- 
meie liberă din păturile de jos. În Choeforele lui Eschil, doica 
lui Oreste povesteşte într-un chip foarte realist ce îngrijiri îi 
dădea ea fiului lui Agamemnon, si este evident că poetul se in- 
spiră, în această descriere, din lucrurile pe care le putea vedea, 
pe vremea lui, la Atena: 

„Vai, Oreste al meu, pentru care-am ostenit atâta, pe care 
l-am primit din pântecele maicii sale şi l-am crescut! Și câte ne- 
cazuri n-am avut mereu, din cauza tipetelor lui ascuţite care 
mă făceau să alerg toată noaptea! Şi tot ce-am suferit e în za- 
dar. O făptură care nu ştie nimic, trebuie s-o crești ca pe un 
cätelus, nu-i așa? Trebuie să-i faci voia. În scutecele lui, copi- 
lul nu vorbeşte, chiar de-i e foame sau sete ori simte vreo ne- 
voie şi burtica lui se ușurează singură. Ar fi trebuit să fiu putin 
ghicitoare şi, cum m-am înșelat adesea, am ajuns să spăl scu- 
tece; făceam treabă si ca spälätoreasä si ca doică.“!5 

Mai multe vase pictate ne înfăţişează o doică aducând be- 
belusul gol, după ce tocmai îl spălase, desigur, mamei care şade 

jos si se pregăteşte să-i dea să sugă. Fireşte însă, multe doici 
alăptau chiar ele copilul care le era încredinţat. Am spus mai 
înainte că doicile voinice din Laconia erau deosebit de căutate 
la Atena. 

În Norii lui Aristofan moş Strepsiade îi aminteşte fiului său 
Pheidippides cum l-a îngrijit când era copil mic (la fel făcuse 
şi Fenix cu Ahile)!*: 

„Eu te-am crescut si îți ghiceam din gângurit toate gându- 
rile. Spuneai «bru», eu şi înțelegeam şi-ţi dădeam să bei. Ce- 
reai «mama» pe dată veneam si-ti aduceam pâine. Cum spuneai 
«caca» te şi scoteam afară si te tineam înaintea mea.“!? 

Trebuie oare să tragem din aceste versuri concluzia că la 
Atena era normal ca tatăl de familie să se ocupe astfel de co- 
pilasul lui? Fără îndoială că nu. Acest caz trebuie să fi fost cu 
totul excepțional si Aristofan îl prezintă tocmai pentru a stâmi 
râsul. Strepsiade s-a căsătorit cu „o fandosită“, o femeie co- 
chetă pe care o interesează mai mult propria sa toaletă decât 
cea a copilului şi poate că si Strepsiade, care e un zgârie-brânză, 
n-a vrut să cheltuiască bani luând o doică. În orice caz, atenie- 
nii aveau prea multe treburi în afara casei ca să se poată intere- 
sa prea mult de copiii mici. Este evident că mama, care sta închisă 
cu ei în casă, vedea de ei şi îi îngrijea cu ajutorul sclavelor. 

Mai târziu, de îndată ce băieţii vor merge la școală, ea nu 
va mai putea nici să-i ajute, nici să înțeleagă ce învaţă ei, deoa- 
rece propria ei educaţie, ca educaţia tuturor fetelor, de altfel, 
n-a fost câtusi de putin îngrijită, dar, câtă vreme suntprea mici 
ca să meargă la şcoală, copiii sunt lăsaţi numai în grija ei şi a 
femeilor din casă. 

Mamele şi dădacele, pe lângă faptul că-i cântau copilului cân- 
tece de leagăn şi diferite melodii, îi mai si spuneau, de îndată 
ce era el în stare să priceapă, „poveşti“ tradiționale şi aceasta 
era prima lui învățătură. Știm foarte puţin despre aceste cân- 
tece si despre aceste povești. Ştim că copiii neascultători erau 
ameninţaţi cu tot felul de „căpcăuni“, al căror nume era Acco, 
Alphito, Gello, Gorgo, Empousa, Lamia, Mormo sau Mormo- 
lyke, Ephialtes: ce gloată numeroasă si înspăimântătoare! Si 

lupul era sperietoare, aşa cum se vede din fabula lui Esop, Lu- 
pul si bătrâna.!8 Copiilor cuminţi li se istoriseau însă nişte po- 
vestiri nostime, în care rolurile principale le aveau animalele, 
acele poveşti esopice pe care Socrate le-a ştiut pe dinafară până 
la bătrâneţe şi pe care s-a străduit să le versifice în închisoare, 
putin timp înainte de a muri.!? Aceste fabule aveau o morală, 
morala experienţei, şi ca atare ele conţineau o învățătură. Bă- 
trânul Philocleon şi-o amintea pe aceea care începe cu vorbele 
„A fost odată un şobolan şi o nevăstuică“20... Nu încape în- 
doială că tot mamele si dădacele erau cele care intiau copilul, 
putin mai târziu, în mitologie si în legendele nationale, trans- 
mitându-i ceea ce învățaseră si ele, în copilărie şi mai târziu, 
luând parte la sărbătorile religioase şi privind operele de artă. 
În felul acesta, ele îi pregăteau pentru momentul când aveau 
să citească poemele lui Homer si Hesiod la grammatistes (pro- 
fesorul de citire). 

Platon recomandă ca, până la vârsta de şase ani, copiii să 
fie lăsaţi să se joace în voie, dar el nu uită totuşi să îndrepte 
jocurile lor spre deprinderea unei meserii viitoare. Si iată ce 
scrie cu seriozitate Aristotel, în Politica sa: 

„Copiii trebuie să facă ceva şi pe bună dreptate este privită 
drept una din invențiile frumoase ale lui Archytas (din Tarent, 
filozof si om de stat) plesnitoarea (platagé) pe care o dăm co- 
piilor mici ca să nu spargă nimic prin casă cât timp se joacă cu 
ea, căci copiii nu pot sta linistiti nici măcar o clipă; plesnitoarea 
este dar o jucărie potrivită pentru ei.“22 

Dacă plesnitoarea făcea prea multă gălăgie, erau totuşi de 
plâns mama şi tatăl copilului, când stătea acasă! 

Jocul cu mingea (sphäira) si cu arşicele (astrâgaloi) se prac- 
tica, fără îndoială, încă din prima copilărie, dar chiar si adoles- 
centii se mai distrau în acest chip; vom mai vorbi despre asta. 
Alte jucării aparțin mai strict vârstei celei mai fragede, ca de 
pildă micile cărucioare pe care le trag după ei copiii de pe va- 
sele pictate. Şi Strepsiade îi cumpărase unul fiului său Phei- 
dippides: 

„Dă-mi ascultare, îi spune el, fiindcă și eu te-am ascultat 
cândva, mi-aduc aminte, când aveai şase ani și încă nu vorbeai 

bine. Primul obol pe care l-am primit ca heliast l-am dat ca 
să-ți cumpăr la Diasia (sărbătoarea lui Zeus) un cărucior.“ 

Într-adevăr, mai multe sărbători religioase (nu numai Dia- 
sia, ci mai ales Anthesteria, celebrată la sfârşitul lui februarie) 
erau prilejul unor distracţii la care luau parte şi copiii mici şi 
în timpul cărora exista obiceiul să li se cumpere jucării, fie că- 
rucioare, fie vasele acelea mici, pe măsura lor, un fel de oino- 
choai în miniatură, pe suprafața cărora pictorii înfățișau copii, 
aproape întotdeauna goi, purtând pe piept, ca pe o eșarfă, un lanţ 
de amulete si jucându-se. Rostul acestor amulete (probascä- 
nia) era, după credinţa lor, să te ferească de deochi, de insucces, 
de boală. Băieţii mici probabil că se jucau aşa, aproape goi, 
în gineceu, în timp ce fetiţele, reprezentate si ele pe aceste vase, 
poartă de obicei o rochie sumară. | 

Arheologii au găsit în săpături multe figurine de lut ars care 
erau jucăriile copiilor mici, ca de pildă tetine de diferite forme, 
cäluti pe rotite si tot felul de animale (porci, cocosi, porumbei 
etc.), iar pentru fetiţe, nenumărate păpuși, dintre care unele miş- 
cau (erau neurôplasta’*). 

Dar jucăriile pe care le iubeau cel mai mult copiii erau poate 
cele mai ieftine, mă refer la cele pe care şi le făceau singuri. 
Tot Strepsiade e cel care-i laudă lui Socrate inteligenţa fiului lui: 

„Era de-abia un prichindel, nu mai înalt de-atâta, când mo- 
dela case de lut, sculpta, acasă, corăbii de lemn, construia că- 
rucioare mici de piele şi făcea de minune broscute din coji de 
rodie.'25 

La fel, tiranul Dionysos, pe când era copil si nu avea nici un 
tovarăş de joacă din cauza firii extrem de bănuitoare a tatălui 
său, nu găsea nimic altceva de făcut ca să-și treacă vremea de- 
cât „să fabrice cărucioare, lămpi, scaune şi mese de lemn“.25 

Copiii nu se distrau numai cu figurine, făcute în casă sau 
cumpărate, care înfățișau animale, ci şi cu animale vii, mai ales 
cu câini, aşa cum se vede din picturile de pe vase, dar si cu rate 
sau cu prepelite, pe care le creşteau, cu șoareci si cu nevăstuici 
şi chiar cu lăcuste. În acest caz, gineceul tindea să se transfor- 
me într-o mică menajerie. 

La Atena nu există, ca la Sparta si în alte oraşe doriene, un 
pedonom. Desigur, statul nu se poate dezinteresa cu totul de 
condițiile în care se asigura educația copiilor, din punctul de 
vedere al moralei, cel puțin. Legile lui Solon îi obligau pe pă- 
rinti să nu-și trimită copiii la şcoală decât după răsăritul soarelui 
şi să-i aducă înapoi înainte de asfintit, astfel încât să-i scuteascä 
de primejdiile mersului prin întuneric si tot ele îi opreau pe ti- 
neri și pe oricare persoană străină să intre în şcoală când se aflau 
acolo copiii, ca să se evite pederastia.27 Dar aceste măsuri, e 
lesne de văzut, nu privesc în nici un chip procesul însuşi de în- 
vățământ, indiferent dacă e vorba de ceea ce predă pedotribul 
(profesorul de gimnastică), citaristul, ori gramatistul. Nu este nici 
măcar sigur că, la Atena, părinţii erau obligați prin lege să-și 
trimită copiii la şcoală; dar, chiar dacă lipsea o lege scrisă, obli- 
gatia de a trimite copiii la şcoală era, fără îndoială, impusă de 
tradiţie, a cărei forță de constrângere era tot atât de mare.28 Cu: 
toate acestea, magistraţii cetăţii, şi în special strategii, se pu- 
teau oare dezinteresa în mod normal de educaţia copiilor care 
conditiona capacitatea viitorilor efebi, a viitorilor apărători ai 
cetăţii adică? Un decret de la jumătatea secolului IV al demu- 
lui Eleusis îl cinstește pe strategul Derkylos în primul rând „pen- 
tru chipul în care a vegheat asupra educaţiei copiilor din dem‘; 
grija de a grava acest decret este lăsată în seama demarhului 
şi a părinților copiilor care, plini de recunoștință, avuseseră ini- 
tiativa în privința acestei măsuri onorifice.? Acest document 
nu ne îngăduie să afirmăm că educaţia copiilor era una dintre 
atribuţiile constante ale strategilor, dar el ne arată că ea putea 
fi măcar una dintre preocupările lor ocazionale. 

În orice caz, indiferent că e vorba de învățarea literelor, a mu- 
zicii, ori a gimnasticii — acest trivium al educaţiei greceşti —, 
profesorul îi adună pe elevi în propria lui casă, nu într-un edi- 
ficiu public, construit pe cheltuiala statului. Acest lucru este 
evident în legătură cu gramatistul şi cu citaristul. În privința 
pedotribului, trebuie să facem o distincţie între palestrele efe- 
bilor şi ale bărbaţilor, care-şi aveau locul în gimnaziile publice, 

si palestrele pentru copii: se pare într-adevăr că acestea din urmă 
erau palestre particulare, proprietate a pedotribilor, de la care își 
iau şi numele (de pildă „palestra lui Taureas“, „palestra lui Si- 
byrtios*30). 

Se poate spune deci că la Atena educaţia era liberă aproape 
cu totul, lăsată în seama inițiativei particulare. Chiar si în cazul 
special al „pupililor naţiunii“, adică al fiilor cetăţenilor morți 
pentru patrie, a căror întreţinere era suportată de tezaurul pu- 
blic, statul se mulțumea să plătească costul educaţiei pupililor 
săi unor profesori particulari. În acelaşi chip, în 480, când ate- 
nienii şi-au dus femeile și copiii la Troizen deoarece Xerxes se 
apropia de cetate „trezenienii, he spune Plutarh, au hotărât prin 
decret că refugiații vor fi hräniti pe cheltuiala statului, că fieca- 
re dintre ei va primi doi oboli, că li se va îngădui copiilor să cu- 
leagă fructe de oriunde si că se va plăti salariul profesorilor“ 3! 

Bineînţeles, în mod normal, părinţii suportau cheltuielile le- 
gate de educaţia copiilor lor. Rezulta desigur de aici că fiii cetă- 
tenilor bogați sau înstăriți îşi puteau continua studiile până 
ajungeau efebi, în timp ce studiile făcute de cei săraci se opreau 
mai devreme, adesea imediat ce copiii ajungeau să stăpâneas- 
că cât de cât elementele de bază.*? Ba chiar, unii copii abia dacă 
învățau să citească. Este cunoscută anecdota cu privire la ate- 
nianul care, în 482, l-a rugat pe Aristide să scrie propriul său 
nume pe un 6stracon, fiindcă el nu ştia să scrie.*? Se pare însă 
că instructia s-a răspândit mult la Atena în decursul secolului 
V; în ultima treime a acestui secol, în timpul războiului pelo- 
poneziac, putem spune că nu există analfabeți printre persona- 
jele lui Aristofan: chiar şi rusticul Strepsiade din Norii, chiar 
şi necioplitul câmätar Agoracritos din Cavalerii ştiu cât de cât 
să citească şi să socotească.34 


* 


Atena avea desigur şcoli încă dinainte de războaiele medice. 
Aristofan evocă în Norii această „veche educaţie“ de care a 
avut parte generaţia „maratonomabhilor“, adică a celor care au 
luptat la Maraton (490 î.e.n.): 

„În primul rând, copiii n-aveau voie să scoată nici o vorbă; 
apoi, pe stradă, îi vedeai mergând în ordine, toți cei dintr-un 
cartier în grup, ducându-se la citarist fără mantale si în rân- 
duri strânse, chiar dacă zăpada se cemea deasă ca făina.“35 

Este foarte probabil că în unele şcoli se învățau în același 
timp si scrisul şi cititul şi unele rudimente de muzică. În ori- 
ce caz, o cupă celebră semnată de Duris, înfăţişează un gra- 
matist si un citarist în același local.?6 Dar dacă dăm crezare 
expunerii pe care o face Protagoras cu privire la educaţie, în 
dialogul platonician care-i poartă numele, lecţiile citaristului 
veneau în mod normal după cele ale gramatistului, iar cele ale 
pedotribului, după cele ale citaristului: 

„Profesorul, de îndată ce copiii ştiu să citească, îi pune pe 
toţi elevii să recite, sezând pe scăunele, versurile marilor poeți 
şi-i obligă să le înveţe pe dinafară... Citaristii, la rândul lor, 
de îndată ce elevul ştie să cânte la instrument, îl învaţă alte lu- 
crări frumoase, cele ale poeţilor lirici... Mai târziu, copilul e 
trimis la pedotrib. 7 

Este probabil într-adevăr că educaţia intelectuală — aşa nu- 
mita mousiké — care cuprindea în acelaşi timp scrisul, cititul 
şi muzica propriu-zisă, începea înaintea lecţiilor de gimnastică, 
în vreme ce, cam de pe la paisprezece ani, educaţia fizică ajun- 
gea să predomine asupra celei spirituale, fără s-o înlăture însă 
cu totul. 

De îndată ce micul atenian a atins vârsta şcolară, el trece 
de sub supravegherea dădacei sub supravegherea pedagogu- 
lui, cel putin în familiile înstărite care au mai multi sclavi. Pe- 
dagogul este un sclav afectat copilului si care are îndatorirea de 
a-l însoți pretutindeni şi de a-l învăţa bunele maniere („curtoazia 
bine educată si puerilă“), folosindu-se la nevoie, pentru a fi as- 
cultat, de pedepse corporale, în special de băț. Pedagogul îl con- 
duce dimineaţa pe copil acasă la profesor şi-i duce bagajul (tăblițe 
cerate pentru scris, stil, cărți; mai târziu liră şi oboi). 

Apoi, cât timp stă copilul la şcoală, pedagogul îl așteaptă, 
fie într-o sală specială3, fie, mai degrabă, chiar în clasă. Pe 
cupa lui Duris pe care am mai amintit-o, bărbatul care stă pe 

scäunel, cu picioarele încrucișate si ținând în mână un toiag 
lung, având capul întors spre copilul care recită un poem epic 
este fără îndoială un pedagog. După ce a asistat la lecţie, pe- 
dagogul va putea, odată ajuns acasă, să joace rolul de medi- 
tator. 

Profesorii stau pe nişte scaune cu spătar si cu picioare ar- 
cuite, nişte thrônoi, strămoși ai catedrelor, în timp ce elevii, 
pedagogii şi ajutorii de profesori nu au decât scăunele cu pi- 
cioare drepte şi fără spätar (bathra). Nu există mese: având tă- 
blite cerate rigide e ușor să scrii pe genunchi şi poți chiar pune 
pe ele o foaie de papirus. Demostene îi va spune lui Eschine, care 
eră băiatul unui ajutor de profesor: 

„În copilăria ta ai crescut în mijlocul celor mai mari lipsuri, 
îndeplinind alături de tatăl tău funcţia de ajutor într-o şcoală, 
pregătind cemeala (cu care se scria pe foile de papirus), spă- 
lând scăunelele, măturând prin clasă si având rangul unui ser- 
vitor, nu al unui copil liber.“3? 

Profesorii si mai ales ajutorii, pe care-i retribuiau ei înşişi 
din sumele de bani pe care le primeau de la părinţii elevilor, 
erau plătiți, probabil, cu multă zgârcenie. Pictura de pe alt vas 
ne arată un profesor de scris cu stilul în mână „aplecat în scaun 
într-o mișcare de mustrare violentă, cu arătătorul ridicat în chip 
amenintätor, ca si cum ar certa mulțimea de copii pe care-i are 
în grijă“.4% De abia odată cu sofistii din a doua jumătate a se- 
colului V vom întâlni adevăraţi profesori, care au destul pres- 
tigiu pentru a obţine o retributie pe măsura serviciilor lor. Se 
pare, de altfel, că oricine se poate decreta singur profesor, cu 
condiţia să ştie să scrie si să citească, şi că nu se cerea nici o 
„diplomă“. Dacă statul exercita vreun control, era numai din 
punctul de vedere al moralității si în nici un Caz în privinţa sti- 
intei si a competenţei profesorilor. 

Obiceiul repaosului săptămânal, de origine evreiască, este 
necunoscut în Grecia. Zilele când nu se lucrează sunt aşezate 
foarte neregulat, în funcţie de data sărbătorilor religioase din 
fiecare cetate. Cu toate acestea, unele luni, cum ar fi Anthes- 
teriôn, la Atena (februarie), aveau atâtea zile nelucrătoare, în- 

cât semănau probabil putin cu „vacanța mare“ a scolarilor de 
astăzi. Avarul lui Teofrast „când copiii lui au lipsit de la şcoală, 
fiind bolnavi, scade din retributia profesorului o sumă cores- 
punzätoare; şi toată luna Anthesterion, când sărbătorile sunt 
numeroase, nu-i trimite la şcoală, ca să nu fie silit să plătească 
această retribuție““.4! În plus, fiecare copil are zile de vacanță su- 
plimentare cu ocazia sărbătorilor de familie şi a propriilor lui 
sărbători (zi de naştere, ceremonia tăierii părului care marchează 
sfârşitul copilăriei etc.), precum şi cu ocazia evenimentelor im- 
portante, cum ar fi căsătoriile. 

Evident, copilul începea prin a învăţa întâi să citească si apoi 
să scrie. El trebuie să ştie mai întâi să recite pe dinafară nu- 
mele literelor din alfabet, dlpha, béta, gämma, delta etc., pe care 
şi le întipărea în minte îngânând versuri mnemotehnice. Aceste 
litere, stoicheia („elemente ale lucrurilor“) erau înconjurate de 
un respect aproape religios, cu atât mai mult cu cât ele notau 
nu numai vorbirea, ci si cifrele şi intervalele muzicale. În pe- 
dagogia antică, bazată foarte mult pe rutină, nimic nu preves- 
teşte metoda noastră „globală“. Se înaintează încet de la simplu 
la complex, de la literă la silaba formată din două litere (beta 
şi dlpha = ba), apoi la cea formată din trei si patru litere şi co- 
pilul este obișnuit să pronunţe cuvinte deosebit de grele şi de 
rare, cum ar fi lynx. Nimeni nu caută să-i usureze lucrurile; dim- 
potrivă, toți par să creadă că, odată învinsă dificultatea cea mai 
mare, copilul dobândește implicit şi celelalte cunoștințe mai 
elementare. Existau si silabare în care toate cuvintele erau des- 
pärtite în silabe. 

Se trecea apoi la citirea curgătoare, cu atât mai dificilă cu 
cât ediţiile obişnuite nu aveau nici un fel de punctuație si nici 
măcar nu despärteau cuvintele prin spaţii libere, lucru de care ne 
putem da seama din inscripţiile păstrate. Bineînţeles, copilul 
învăţa să citească cu voce tare și continua apoi să facă la fel, 
căci se pare că lectura în gând nu se practica deloc: grecii, fie 
citeau singuri cu voce tare, fie puneau un servitor să le citească. 
Acesta este motivul pentru care, de pildă, lucrarea în care Plu- 
tarh vorbeşte despre modul cum băieții trebuie să-i citească pe 
poeţi se intitulează Cum trebuie un băiat să asculte poemele. 

Elevul era deprins apoi sä scrie literele pe o täblitä de lemn 
care avea marginile mai înalte si mijlocul acoperit cu un strat 
de ceară. Aici trasa el caracterele cu ajutorul unui băț ascuțit 
la un capăt, numit stil; celălalt capăt era turtit şi rotunjit, în așa 
fel încât cu el se poate şterge. Aceste tăblițe, echivalentul tă- 
blitelor noastre de ardezie, puteau să fie făcute dintr-una, două 
sau mai multe bucăţi si, în acest ultim caz elementele consti- 
tutive erau ţinute la un loc fie de balamale, fie de sfori care tre- 
ceau prin nişte găuri. La început, profesorul desena literele uşor 
pe ceară, iar elevul urma întocmai acest contur, apăsând mai 
tare. Se putea scrie şi cu cemeală pe foi de papirus: cerneala 
era livrată sub formă solidă, iar profesorul sau unul dintre aju- 
toarele sale o pisau si apoi o amestecau cu apă; în chip de pe- 
nitä se folosea o bucată de trestie ascuţită si despicată la mijloc. 
Se foloseau si Ostraca, adică cioburi de vase pe care se făceau 
mai ales „ciomele“. Şcolarii aveau rigle în formă de cruce (cum 
este cea pe care o vedem, atâmată de perete, pe cupa lui Dunis 
amintită mai sus) ca să așeze literele pe orizontală în linie dreap- 
tă şi, în acelaşi timp, pe verticală exact unele sub altele, conform 
cu aranjamentul numit stoichedon, pe care-l cunoaștem din in- 
scriptiile acelei epoci. Poate că existau încă de atunci concursuri 
de caligrafie organizate între copiii din diferite şcoli, aşa cum sunt 
cele pe care le cunoaştem din perioada elenisticä.4 

Cu niște metode atât de rudimentare, deprinderea cititului 
şi a scrisului putea dura multă vreme, până la trei sau patru ani. 
De îndată ce copilul ştia să citească si să scrie aproape curent, 
el era pus să înveţe pe dinafară versuri si apoi bucăţi din ce în 
ce mai întinse din poeți si, în primul rând, din primu. poet al 
Greciei, Homer, autorul Jliadei şi al Odiseei. Într-adevăr, ceea 
ce va scrie, în primul secol al erei noastre, retorul Hera:lit este 
desigur valabil şi pentru secolul lui Pericle: 

„De la vârsta cea mai fragedă, minţii naive a copilului care 
îşi începe studiile îi este dat ca dădacă Homer: putem spune, 
aproape, că încă din scutece mințile noastre sug laptele versu- 
rilor lui. Creştem și-l avem mereu alături...*%4 

Grecii îl consideră pe Homer drept educatorul prin exce- 
lentä, iar gramatistul desprinde din versurile lui, pentru elevii 

săi, nu lecţii de estetică, ci lecţii de morală şi de religie şi, în- 
tr-un sens încă şi mai larg, lecţii de viață, căci Homer consem- 
nează tot ceea ce trebuie să ştie un om vrednic de acest nume: 
ocupațiile din timp de pace si din timp de război, meseriile, po- 
litica si diplomaţia, înţelepciunea, curtenia, îndatoririle fe tä de 
părinți şi de zei... În comparaţie cu Homer, ceilalți poeţi epici 
(poeţii ciclurilor) rămân pe locul al doilea, dar Hesiod si, la Atena, 
Solon oferă si ei materie de studiu. Cupa lui Duris, ca să nu mai 
vorbim de alte vase pictate, ne pune sub ochi o scenă fără în- 
doială esenţială atunci când ni-l înfățișează pe profesor, în mij- 
locul sălii de clasă, desfăşurând un papirus pe care sunt scrise 
primele versuri dintr-un poem epic si punându-l pe un băiat care 
stă în picioare în faţa lui să le înveţe. E drept că toate cărțile 
aveau pe atunci forma unui sul de papirus. 

Aritmetica venea, în sfârşit, să completeze această instruc- 
tie. Se ştie că grecii notau cifrele cu ajutorul literelor alfabe- 
tului, care ajungeau la numărul total de douăzeci si şapte prin 
adăugarea a trei semne vechi pe care scrisul nu le mai folosea: 
digamma cu valoarea 6, kóppa cu valoarea 90 şi sdmpi cu va- 
loarea 900. Existau în felul acesta nouă semne care notau uni- 
tätile (dipha până la théta), nouă care notau zecile (ióta până la 
kôppa) si tot atâtea care notau sutele (rh6 până la sâmpi). Pen- 
tru numerele mai mari de 999 se foloseau cuvintele chilioi (o 
mie) și myrioi (zece mii) ori se scria un alpha cu un iota în 
stânga pentru a nota 1 000 şi aşa mai departe. Calculele erau 
greu de făcut fiindcă grecii, necunoscându-l pe zero, nu pu- 
teau da literelor care notau cifrele o valoare prin poziţie. De 
aceea, pentru calculele elementare, ei se slujeau de degete, fo- 
losindu-le după regulile ciudate ale computului digital“, iar pen- 
tru calculele mai complicate, de jetoane de calcul si de abac. 
Acesta din urmă este o plansetä cu despärtituri convenţionale, 
trasate dinainte, care separă diferitele ordine de unități; în aceste 
despärtituri se aşază jetoanele, după o metodă empirică care 
mai supraviețuiește și astăzi în Orientul musulman. Bineînte- 
les, copiii învățau şi tabla înmulțirii, materializând-o cu aju- 
torul unor puncte dispuse în formă de pătrat, aşa cum făceau 
pitagoricienii. 

Este foarte putin probabil ca micul atenian din secolul V sä 
fi învăţat la şcoală fie si numai primele elemente de geometrie 
plană. Modestul său bagaj de cunoştinţe se reducea, fără în- 
doială, la cele patru operaţii si la câteva noțiuni privind frac- 
tiile simple: cum drahima avea șase oboli, era important să ştii, 
de pildă, că un sfert de drahmă înseamnă un obol şi jumătate. 

Iată deci în ce consta ştiinţa lui Strepsiade când s-a dus el 
la „gânditoriul““ lui Socrate ca să înveţe mai multe. 


* 


Din punct de vedere istoric, predarea muzicii trebuie să fie 
mai veche, în Grecia, decât cea a scrisului și a cititului. În toate 
epocile, grecii au fost îndrăgostiți de muzică si de dans“ şi au 
socotit că baza oricărei educații liberale este să înveți să cânti 
din voce sau la instrumente. Încă din epoca homerică, cântă- 
retii (aezii) care glorifică isprävile eroilor de odinioară sunt în- 
conjurati de respect si de stimă așa cum afirmă si Ulise în insula 
feacilor: „„...tot omul se-nchină cântăreților cinstindu-i,/ căci 
Muza i-a-nvätat pe ei să cânte/ tot felul de cântări, iubiţi fiin- 
du-i.“ Nici chiar eroii, nici chiar cel mai mare dintre toţi, Ahile, 
cel care întrupează cel mai înalt ideal al Greciei, nu dispretui- 
esc muzica: atunci când trimisii lui Agamemnon vin la Ahile, 
ei îl găsesc „veselindu-se acolo cu dulcele sunete din lira-i/ cea 
cu cälusul de-argint, frumoasă şi mestesugitä/ ...Cânta, vese- 
lindu-se fapte viteze. ..*48 

Este semnificativ faptul că însuşi numele muzicii derivă de 
la cel al Muzelor, zeițele care veghează asupra tuturor activi- 
tätilor intelectuale si artistice ale omului: totul se explică prin 
aceea că muzica era într-adevăr, în ochii grecilor, partea esen- 
tialä a oricărei culturi si cel mai bun simbol al ei. Omul cultivat 
este, într-adevăr, pentru ei, mousicos anér. Temistocle recu- 
nostea că educaţia lui fusese incompletă fiindcă nu învățase să 
cânte destul de bine la liră.% Se spune astăzi că „muzica îm- 
blânzeşte moravurile“, dar, pentru greci, ea era prima condiție 
a civilizaţiei şi orice modificare a tehnicii muzicale li se părea 
primejdioasă şi în stare să schimbe echilibrul moral al întregu- 

lui corp civic, al întregului stat.50 Se ştie ce importanță prim- 
ordială acordau pitagoricienii muzicii în concepţia lor despre 
viața omului şi-a lumii, concepție bazată pe armonia universală 
a numerelor care determină intervalele muzicale; în această pri- 
vintä, Pitagora si discipolii săi n-au făcut decât să urmeze si să 
dezvolte prin ştiinţă o tendinţă naturală a grecilor.! 

Vraja de care erau cuprinşi grecii când auzeau o muzică fru- 
moasä este redată în chip admirabil pe câteva vase pictate si în 
special pe un crater* din muzeul de la Berlin, care-l înfăţişează 
pe Orfeu cântând din voce şi la liră în faţa a patru traci, vădit 
fermecati: pe bună dreptate, cineva a propus să se dea acestei 
scene numele „triumful muzicii“.52 Alte vase pictate, nişte lé- 
kythoi funerare cu picturi pe fond alb, ne arată adesea un tâ- 
năr, care stă uneori jos, alteori în picioare, în faţa unei stele de 
mormânt, si cântă acompaniindu-se la liră, în mijlocul unui grup 
de persoane care par să-l asculte într-o tăcere religioasă. 

„Aceasta este, s-a spus, ofranda muzicală pe care supravie- 
tuitorii o aduc rudelor sau prietenului care nu mai e. Acestui 
biet trup care se presupune că-și continua viața sub pământ îi 
trebuie altceva decât niște libatii: îi trebuie o plăcere a spiri- 
tului. Iată de ce, chiar şi în mormânt, ceilalți se străduiesc să-l 
distreze, făcând să-i ajungă sunetul melodiilor care l-au desfătat 
în timpul vieții. “5? 

Kithära sau lýra este un instrument cu coarde, a cărui cu- 
tie de rezonanţă se spune că ar fi fost făcută, la origine, dintr-o 
carapace de broască ţestoasă: se credea că zeul Hermes, pe când 
era copil mic, ar fi inventat acest instrument, jucându-se.${ Par- 
tea scobită a acestei carapace, care seamănă cu o cutie, este aco- 
perită cu o bucată de piele bine întinsă; de pereţii cutiei sunt 
prinse două tije arcuite, legate în partea lor superioară printr-o 
stinghie care, în cazul lirei lui Ahile, era de argint. Nişte coarde, 
şapte la număr în mod normal, leagă această stinghie de ex- 
tremitatea de jos a instrumentului. În sfârşit, un căluș desparte 
coardele de piele. Lirele mai perfecționate vor ajunge să aibă 


* Vezi pp. 180-181. 

opt sau nouä coarde. Se cânta la lirä fie ciupind coardele cu de- 
getele, fie făcându-le să vibreze cu ajutorul unei lame mici, ase- 
mănătoare cu pana de la mandolină, plectrul, care era prins de 
instrument cu o panglică. 

Cât despre aulôs, în mod obişnuit acestui instrument de su- 
flat i se dă numele de flaut, dar el semăna mai mult cu un oboi, 
în ciuda faptului că avea, de cele mai multe ori, două tuburi 
divergente în prelungirea mustiucului. Aceste tuburi găurite, 
ca şi clapele sau anciile care produc vibraţiile, erau confectio- 
nate din trestie. Oboiştii profesionişti îşi fixau instrumentul la 
gură cu ajutorul unui dispozitiv făcut din mai multe curele de 
piele (phorbeid) care le acopereau în parte obrajii, dar copiii re- 
prezentaţi pe vasele pictate nu utilizează niciodată acest acceso- 
riu. Oboaiele și lirele erau fabricate în ateliere speciale: tatăl 
retorului Isocrate se îmbogăţise conducând un atelier de oboaie.55 

Există destul de multe vase pictate care ne înfăţişează co- 
pii învățând de la profesorul de muzică să cânte la liră sau la 
oboi.5 Profesorul este așezat pe un scaun cu spătar, iar elevul 
stă în fața lui pe un scăunel; profesorul cântă el însuși la in- 
strument ca să-i arate copilului cum se procedează, ori îl pune 
pe elev să cânte, iar el bate măsura; alteori cântă amândoi îm- 
preună, ţinând fiecare pe genunchi câte o liră. Metoda de pre- 
dare este așadar cu totul empirică şi se cântă după ureche, nu 
după note. Acest lucru ne poate surprinde astăzi, însă nu trebuie 
să uităm că muzica grecească era, în ansamblul ei, monodică 
şi, ca atare, mult mai ușor de învățat decât o muzică polifonică. 

Spre deosebire de oboi, lira lasă aparatului vocal posibili- 
tatea de a cânta si foarte adesea cei care cântă la liră sunt înfă- 
tisati cu gura întredeschisă: ei cântă din voce si se acompaniază 
singuri. Așa făcea, pe vremea sa, Ahile, cum am văzut-o mai 
înainte, iar obiceiul acesta ajunsese atât de răspândit încât un 
singur cuvânt îl denumea pe cântăreţul care se acompaniază sin- 
gur la liră: kitharodos. Iată cum e înfățișat pe un vas un fel de 
trio: profesorul cântă din voce acompaniindu-se la liră şi, în fața 
lui, elevul îl acompaniază la oboi. 

Copiii învățau deci, în acelaşi timp, si cântul și muzica in- 
strumentală. Cuvintele cântecelor erau cele compuse de vechii 

orice înnoire. Aristofan ni-i arată pe tinerii atenieni „învățând 
înainte de orice să cânte, fără a-și încrucișa picioarele (poziţie 
socotită ca incorectă) «O, Palas, de cetăţi amamică nimicitoa- 
re» sau «Un sunet ce se-aude până-n zări», şi reproducând me- 
lodia transmisă de strămoşi. Dacă vreunul dintre ei făcea pe 
măscăriciul sau îşi îngăduia vreo inflexiune de felul celor pe 
care le-a adus astăzi la modă Phrynis si care sunt atât de greu 
de modulat, el era snopit în bătaie fiindcă voie să desființeze 
Muzele“ 57 

Instrumentul nobil prin excelentä era lira. Oboiul, importat 
probabil din Beotia, s-a bucurat totuşi de o mare trecere la Atena 
în secolul V. Dar deja Alcibiade avea o mare reținere față de un 
instrument la care nu puteai cânta fără să-ţi schimonoseşti fața.58 
Întâietatea lirei era afirmată, între altele, si în mitul în care zeul 
citared Apolon îl biruia pe satirul aulet Marsyas, într-o între- 
cere arbitrată de Muze, mit care e ilustrat de un basorelief ce- 
lebru de la Mantineea.5° Plutarh, care citează un vers din Sofocle, 
ne spune că instrumentul numit aulôs „fusese folosit initial nu- 
mai în ceremoniile funebre, în cadrul cărora juca un rol lipsit 
de prestigiu si de strălucire“.5 În secolul IV, la oboi nu par să 
mai cânte decât muzicienii profesioniști şi curtezanele; numele 
de „cântăreață la oboi“ (auletris) ajunge astfel sinonim cu cel 
de hetâira.$! Tot în această epocă vedem pe vasele pictate si fe- 
mei cântând la harpă şi chiar femei cântând la tamburină, în ce- 
remoniile religioase de tip orgiastic mai ales. 

Tot în secolul IV apar si virtuozii, tehnica cântatului la liră 
devine mai variată şi mai complicată, în aşa măsură încât Aris- 
totel discută pe larg, în Politica sa, problema dacă lecţiile ci- 
taristului trebuie să ţină sau nu pasul cu arta muzicală; el ajunge 
la concluzia înteleaptä că aceste lecţii trebuie să-şi propună să 
formeze nu profesioniști, ci doar amatori luminaţi.? Cu toate 
acestea, „distanţa tot mai mare dintre muzica şcolară și arta vie“$ 
va atrage decăderea treptată a învățământului muzical. 

Tinerii atenieni îşi foloseau ocazional talentele muzicale pen- 
tru a contribui, ca membri ai unor coruri care cântau şi dansau, 

la strălucirea sărbătorilor organizate de dem, de trib sau de ce- 
tate. Astfel, în 480, după lupta de la Salamina, viitorul poet So- 
focle, pe atunci în vârstă de cincisprezece ani, a condus cu lira 
în mână, fără veşminte şi cu trupul uns cu ulei, corul de copii 
care a cântat peanul victoriei.5 

Și în astfel de împrejurări excepționale, dar şi în mod re- 
gulat, cu ocazia marilor sărbători religioase ale cetăţii, erau de- 
semnaţi niște choregoi, cetățeni aleşi în această funcţie fiindcă 
erau bogaţi si puteau suporta cheltuielile legate. de ea. Aceştia 
aveau îndatorirea de a recruta şi de a da în grija unor chorodi- 
däscaloi (profesori de cor) nişte grupuri de copii, adunaţi pen- 
tru a cânta împreună o bucată lirică în cinstea unui zeu. Executarea 
acestui cânt coral nu cerea prea multe repetiţii, pentru că se cânta 
întotdeauna la unison sau, în cazul corurilor mixte, la octavă, 
grecii necunoscând, cum am mai spus-o, polifonia. În mod obis- 
nuit, aceste manifestări si religioase si artistice luau forma unor 
concursuri între corurile organizate de fiecare dintre cele zece 
triburi. Choregul grupului învingător primea ca premiu un tre- 
pied şi se întâmpla ca el, de dragul gloriei, să vrea să come- 
moreze evenimentul asezând trepiedul ca ofrandă la marginea 
unui drum public, în vârful unui monument ridicat pe cheltu- 
iala sa. Aşa se face că una din străzile Atenei, fiind mărginită 
de asemenea ofrande, se chema strada Trepiedelor. Aceasta este 
şi originea monumentului choregic al lui Lysicrates, care mai 
poate fi admirat şi astăzi la Atena şi care poartă această inscrip- 
tie, datată din 335 î.e.n.: 

Lysicrates fiul lui Lysitheides din demul Kikynna fiind cho- 
reg, tribul Acamantis a ieșit victorios la concursul de copii. The- 
on a cântat la oboi. Lysiades din Atena a instruit corul, Euainetos 
l-a condus.65 


* 


Pasiunea grecilor pentru exerciţiile fizice este la fel de pu- 
temică şi la fel de veche ca şi dragostea lor pentru muzică: ca 
să ne convingem de acest adevăr este de ajuns să citim relata- 
rea jocurilor funebre celebrate de Ahile în cinstea lui Patrocle, 

în cântul XXIII al Jliadei, sau descrierea jocurilor de la curtea 
lui Alcinou si a întrecerii cu arcul din Itaca, în cânturile VIII 
şi XXI ale Odiseei. Oriunde au întemeiat grecii oraşe, au exis- 
tat aceste două edificii care par, mai mult decât oricare altul, 
caracteristice pentru civilizaţia lor: teatrul şi stadiul. 

Nu se ştie prea bine la ce vârstă începea tânărul atenian să-şi 
exerseze trupul sub supravegherea pedotribului, poate chiar de 
la vârsta de opt ani, dar mai probabil numai către doisprezece, 
vârstă până la care el urmase timp de mai multi ani cursurile 
gramatistului şi ale citaristului. Elevii pedotribului erau împăr- 
titi în două „clase“: „cei mici“ (paides), care aveau poate în- 
tre doisprezece si cincisprezece ani şi „cei mari“ (neanisco!), care 
aveau între cincisprezece şi optsprezece ani.57 

În vreme ce predarea scrisului si a cititului, ca si cea a mu- 
zicii, se puteau desfăşura în orice fel de încăpere, predarea gim- 
nasticii necesita amenajările speciale ale palestrei. Palestra este, 
în esenţă, un teren de sport în aer liber, pătrat ca formă şi împrej- 
muit cu ziduri; pe una sau două dintre laturile ei se află nişte 
încăperi acoperite, folosite ca vestiar, ca săli de odihnă prevă- 
zute cu bănci (exédrai), ca băi ori ca depozit de ulei si de ni- 
sip, căci vom vedea că grecii au nevoie de ulei şi de nisip pentru 
exerciţiile lor fizice. Palestra era împodobită cu busturi ale ze- 
ului Hermes, patronul gimnaziilor. Ea putea găzdui toate spor- 
turile pe care le vom trece în revistă, cu excepția alergării care 
se practica în mod obligatoriu pe un teren mai întins; pentru 
aceasta, pedotribul trebuia să-şi ducă elevii la stadiu. 

Pedotribul este adevăratul stăpân al palestrei; el poartă o 
manta de purpură pe care o scoate uneori, ca să arate el însuşi 
cum se execută un exercițiu. El are un băț lung, bifurcat la un 
cap, care este însemnul funcţiei sale şi cu ajutorul căruia îi pe- 
depseste fără menajamente pe copiii nedisciplinati sau neîn- 
demânatici şi îi desparte pe cei care se luptă. Adesea, el are în 
subordine mai multi monitori pe care-i alege, pe cât se pare, 
dintre elevii cei mai în vârstă sau cei mai talentați. 

Trei trăsături caracteristice sunt proprii gimnasticii greceşti: 
nuditatea totală a atletului („cuvântul „gimnastică“ derivă de la 

gymnôs, care înseamnă ,,gol“), obiceiul de a se unge cu ulei si 
faptul că exerciţiile se desfăşoară în sunetul oboiului. 

După Tucidide, primele două dintre aceste trăsături se da- 
torau influenţei spartane: 

„Cei dintâi lacedemonieni, spune el, s-au arătat goi şi, apă- 
rând în public fără veșminte, s-au frecat cu ulei la competiti- 
ile sportive. Odinioară, chiar la întrecerile olimpice, atletii purtau 
un fel de centură care le ascundea sexul.“$8 

Tinerii gimnasti pe care ni-i arată picturile de pe vase nu 
au nici centură, nici încălțări si stau, de obicei, cu capul gol 
sub soarele dogoritor; doar câțiva poartă uneori o cäciulitä mică 
de piele. 

Accesoriile de care nu se poate lipsi copilul când merge la 
palestră sunt: buretele cu care se spală, micuțul flacon cu ulei 
(aläbastron) şi răzuitoarea de bronz (stlengis sau, în latineste, 
strigilis) un fel de lopäticä arcuită la capăt, cu profilul în for- 
mă de jgheab. Înainte de lecţie, el se spală la o fântână sau în- 
tr-un bazin mare de piatră, atunci când palestra dispune de aşa 
ceva, îşi freacă cu ulei tot corpul şi îşi presară pe membre ni- 
sip sau praf, lăsându-l să cadă ca o ploaie fină printre degete- 
le pe care le răsfiră. Ca justificare a acestei practici era invocată 
igiena, căci se spunea că ea apără copilul de intemperii. După 
lecţie, copilul avea nevoie de strigil ca să cojească de pe piele 
stratul de ulei şi de praf amestecat cu sudoare. Bineînţeles, după 
aceasta el se spăla din nou. 

În sfârșit este sigur că cel puţin un cântăreț la oboi lucra pe 
lângă fiecare palestră. Îndatorirea lui era nu numai să ritmeze 
exerciţiile de mlădiere de felul celor pe care, astăzi, le numim 
„gimnastică suedeză“, ci chiar şi aruncarea discului sau a su- 
litei şi celelalte sporturi: vedem, într-adevăr, pe vase niște au- 
letäi, cu instrumentul fixat la gură printr-o phorbeid®”, cântând 
în timp ce copiii se antrenează." 

Încă din vremea lui Pisistrate, în secolul VI, la sărbătoarea 
Panateneelor a existat şi un concurs pentru copii, care consta 
din cele cinci probe ale „pentatlonului“ (pentathlon): luptă, aler- 
gare, săritură, aruncarea discului şi aruncarea sulitei. 

Lupta este sportul prin excelenţă, cel care dăduse numele 
său (păle) palestrei. Copiii încep prin a afâna pământul cu o 
cazma, unealtă care e înfăţişată adesea pe vasele pictate care 
reproduc scene de gimnastică. Săpatul este, de altfel, şi în sine 
un exercițiu sănătos. Pe urmă, copiii se înfruntă doi câte doi, 
cu capul aplecat si cu braţele întinse înainte; ei caută să se apuce 
fie de încheietura mâinii, fie de gât, fie de mijloc. Scopul ur- 
mărit este să-l faci pe adversar să cadă, rămânând tu însuţi în 
picioare. Meciul avea trei reprize. Pedotribul îi învăţa pe elevi 
fiecare priză împreună cu parada ei, iar aceste lecţii dăduseră 
naştere la un întreg vocabular tehnic pe care atenienii îl cu- 
nosteau foarte bine; scriitorii lor îl folosesc în multe expresii 
metaforice”! şi mai târziu Lucian va recurge la el într-un pa- 
saj erotic din Mägarul.”? La concursuri, si la cele de adulţi, si 
la cele de copii, perechile de luptători erau trase la sorti cu aju- 
torul bobilor: pe doi bobi se scria litera alpha, pe doi beta etc. 
Dacă numărul concurenţilor era impar, de pildă cinci, se pu- 
nea în urnă un bob pe care scria gamma şi cel care-l trăgea ră- 
mânea, ca rezervă, să lupte cu unul dintre învingătorii din primele 
lupte. Între aceştia se trăgea la sorti a doua oară si lucrurile 
continuau în acelaşi fel.” 

Alergarea era de mai multe feluri: cursa de viteză pe lun- 
gimea de un stadiu (această măsură varia de la cetate la ceta- 
te si era de aproximativ 180 m), de două stadii (diaulos) sau 
de patru stadii (hippios) şi cursa de fond care se putea desfă- 
şura pe o distanță de până la douăzeci si patru de stadii, adică 
peste patru km. Toate aceste distante erau parcurse în interio- 
rul stadiului, prin alergări dus şi întors între linia de plecare, 
marcată de un sir de cippi (coloane trunchiate), si extremita- 
tea terenului. Odată ajuns la capătul stadiului, alergătorul în- 
con jura un cippus (numit térma) şi se întorcea la punctul său 
de plecare, de unde pornea din nou, dacă distanța pe care se 
desfăşura întrecerea era de peste două stadii. Aceşti cippi de 
pe stadiu s-au păstrat la Epidaur, de pildă, si apar pe multe mo- 
numente figurate.” La start, alergătorii greci nu-și îndoiau un 
genunchi spre pământ, ci aşteptau semnalul drepți, cu trupul 
aplecat înainte si picioarele lipite. 

În privinţa säriturilor, grecii nu par să fi practicat decât sä- 
ritura în lungime cu elan. Pentru acest exercițiu, ca şi pentru 
luptă, copiii afânează mai întâi cu sapa locul unde vor lua con- 
tact cu pământul, după săritură. Apoi sar ţinând, de obicei, în 
fiecare mână câte o halteră (acest cuvânt vine din greceste si 
este înrudit cu verbul hd/lomai care înseamnă „a sări“). Aceste 
haltere, de piatră sau de plumb, aveau forma unei jumătăți de 
sferă scobite, ca să îngăduie palmei să intre în cavitate, ori erau 
făcute, ca şi halterele moderne, din două mase legate printr-o 
vergea, însă această vergea, care slujea de mâner, era încovo- 
iatä. Greutatea lor varia de la un kilogram la cinci. Halterele 
erau folosite si în exerciţiile de mlădiere. La sărituri, ele mă- 
reau efectul balansării brațelor. Se spune că atletul Phayllos din 
Crotona ar fi sărit, în felul acesta, mai mult de şaisprezece metri. 

Discurile erau de bronz si trăgeau între un kilogram si pa- 
tru. Copiii erau puşi să arunce discuri mai uşoare decât cele 
ale adulţilor. Locul de unde se făcea aruncarea nu era delimi- 
tat decât în față si pe margini. Aruncarea discului comporta două 
miscäri succesive: 

„După ce ridică discul, ţinându-l cu amândouă mâinile, dis- 
cobolul se apleacă în direcţia în care urmează să-l arunce şi-şi 
duce înainte piciorul stâng, apoi se îndreaptă cu putere, îşi ro- 
teste trunchiul de la stânga la dreapta din şolduri si, cu brațul 
drept, descrie un cerc dinspre față spre spate; într-o a doua fază, 
discul coboară din nou, trupul se îndoaie şi piciorul stâng, care 
se trăsese înapoi în timp ce discul urca, vine din nou în față, 
cu degetele strânse şi atingând pământul cu unghiile.“75 

Tinuta Discobolului lui Myron înfăţişează această a doua 
fază. Discul era frecat cu nisip ca să nu alunece printre degete. 
În locul unde cădea discul se înfigea în pământ un tärus ca să 
poată fi comparati între ei concurenții. 

Suliţa, o armă întrebuințată în mod obişnuit la vânătoare şi 
la război, era folosită și în sport. Suliţa sportivă, lungă cam de 
un stat de om şi groasă de un deget, nu avea vârf (ca să nu se 
producă accidente), dar avea lest la capăt; în centrul ei de gre- 
utate, ea avea un propulsor format dintr-un siret (ankyle) de piele 

lung de vreo patruzeci de centimetri care se înfäsura în jurul 
sulitei şi se termina cu un inel prin care aruncătorul îşi trecea 
arătătorul si degetul mijlociu de la mâna dreaptă. Acest pro- 
pulsor imprima sulitei o mișcare de rotaţie si ajungea astfel să-i 
dubleze sau să-i tripleze bătaia. Pe vasele pictate, aruncătorii de 
suliță au adesea un fel de compas si unul dintre ei pare să mear- 
gă în urma unui monitor numärându-si pasii/6; este deci pro- 
babil că se folosea compasul pentru a trasa, la distanţa dorită, 
un cerc în interiorul căruia trebuia să nimerească sulița. Aceasta 
era tragerea „la țintă“, dar atletii se puteau lua la întrecere şi pen- 
tru a vedea cine aruncă sulița mai departe. 

Pe lângă aceste cinci probe clasice, copiii puteau practica 
uneori si boxul sau exercițiul numit pancrătion. Pentru box, ei 
îşi înfăşurau mâinile în nişte curele de piele. Spaţiul pentru luptă 
nu era limitat si nu exista întrerupere. Lucrurile stăteau la fel si 
la pancrätion, exerciţiu încă si mai brutal unde erau îngăduite 
aproape toate loviturile, inclusiv prizele de luptă, loviturile de 
picior şi de pumn, răsucirea membrelor etc. Interzis era numai 
să-ți înfigi degetele în ochiii adversarului. În general, cei doi 
pacratiasti cad jos foarte repede şi se rostogolesc în noroi (căci 
pământul a fost nu numai săpat, ci și stropit cu apă). Lupta se 
termină atunci când unul din cei doi adversari, ajuns la epui- 
zare, ridică mâna în semn că se dă bătut şi acesta este moti- 
vul pentru care se spunea că ambele sporturi, box şi pancrătion, 
erau interzise la Sparta: un spartan nu trebuie să se recunoască 
învins niciodată.” 

Se vede că, în Grecia, sportul putea fi brutal şi violent. Așa 
cum scria H.-I. Marrou, „când încercăm să ne închipuim «atle- 
ţii goi sub cerul limpede al Eladei», este bine să nu ne încredem 
în transpunerea imaterială pe care ne-o oferă poeţii neo-cla- 
sici; trebuie să-i vedem în arsita soarelui si în vântul care ri- 
dică nori de praf, cu pielea unsă şi acoperită de un strat de pământ 
colorat, ca să nu mai vorbim de pancratiasti care se tăvălesc 
în noroi, mânjiti de sânge...“ 

În privința copiilor, cel puţin, putem crede că pedotribii 
aveau grijă să evite orice exces, potrivit cu înteleptele poveţe ale 
lui Aristotel: acest filozof, după cum îl sfătuia pe profesorul de 

muzică să nu tindă să formeze virtuozi, tot astfel îl îndemna 
şi pe pedotrib să nu vrea să scoată atleți în stare să iasă birui- 
tori la marile concursuri ale Greciei si îi cerea să-i pună pe ti- 
neri să practice toate sporturile, pentru a fi perfect echilibrati, 
nu să-i împingă să stabilească într-un sport oarecare vreun re- 
cord. 

Pe lângă pentatlon, box si pancrătion, copiii mai făceau si 
tot felul de exerciții de mlădiere, în ritmul oboaielor: mișcări 
ale membrelor inferioare şi superioare (cheironomia), jocuri cu 
mingea si cu cercul, punching-bag (corycos: un sac de piele 
umplut cu nisip si atâmat la nivelul pieptului, pentru antrena- 
mentul de box). Copiii de familie bună practicau, încă de la o 
vârstă fragedă, şi călăria, căci grecii au iubit dintotdeauna ca- 
lul. fnvätau ei oare si dansul propriu-zis? Lucrul pare foarte 
îndoielnic, dar exerciţiile din palestră îi pregăteau desigur să 
ajungă, dacă doreau, buni dansatori. Tot astfel nu încape îndo- 
ială că alergarea cu torţe (lampadedromia), des atestată la sär- 
bători, nu forma obiectul unor exerciţii speciale, dar era de ajuns, 
pentru a o practica, să fii un bun alergător. 

Un fapt uimitor la prima vedere este că nu apare aproape 
niciodată în concursuri o probă de înot, cu toate că grecii sunt 
un popor de marinari si cu toate că o expresie proverbială spu- 
nea că nătărăul e „cel care nu ştie nici să citească, nici să înoa- 
te“.8l Probele de vâslit si regatele sunt la fel de excepţionale. 
Este posibil ca explicaţia acestei stări de lucruri să stea în fap- 
tul că grecii au venit din nord, dintr-o regiune continentală, iar 
seria tradițională a probelor de concurs se stabilise într-un tre- 
cut îndepărtat, pe vremea când ei nu deveniseră încă marinari.s? 


* 


Am făcut deja aluzie la pederastie, atunci când am vorbit 
despre educația spartană. Oricât de delicat ar fi subiectul, e cu 
neputintä să fie trecut sub tăcere: dragostea pentru băieți a jucat 
un rol prea important în educația grecească. Se poate constata 
chiar că cuvântul „dragoste“ (eros) este destul de rar întrebuințat 
în textele epocii clasice atunci când e vorba despre atracția nor- 

mală dintre sexe, fiind aproape exclusiv rezervat dragostei 
homosexuale. Un poet precum Eschil, care nu prezentase nicio- 
dată în teatru dragostea pasională dintre un bărbat si o femeie, 
îşi luase drept subiect al piesei sale Mirmidonii dragostea tru- 
pească dintre Achile şi Patrocle (în vreme ce Iliada nu vorbea 
decât de prietenia caldă dar pură dintre cei doi eroi). În această 
privință, tradiţia era atât de puternică în Grecia, si atât de înrădă- 
cinată, încât chiar şi în epoca romană, Plutarh, deşi excelent 
sot şi tată al unei familii numeroase, se va crede obligat să con- 
sacre câteva pagini din Dialogul despre dragoste pentru a 
demonstra că, la urma urmei, tinerele fete sunt la fel de capa- 
bile ca si băieţii să inspire pasiuni!8 

Se poate spune oare că această stare de lucruri este, la Atena, 
urmarea faptului că tinerele fete trăiau claustrate şi erau anal- 
fabete? În Sparta însă, unde ele se arătau în public pe jumătate 
goale şi unde băieții nu-şi prea cultivau inteligența, pederas- 
tia înflorea (sau făcea ravagii) în mult mai mare măsură şi mult 
mai pe față decât la Atena. 

Un lucru este totuși de netăgăduit: nuditatea tinerilor la pedotrib 
a favorizat pederastia. Picturile de pe vase, extrem de numeroase, 
care zugrăvesc copii si efebi prinși în exerciții de gimnastică, 
poartă inscripții de tipul calos reprezentând tot atâtea dedicatii 
către „băieţi frumoşi“. 

Lucrurile trebuie cercetate totuşi mai în amănunt. Cred că 
H.-I. Marrou avea dreptate să insiste asupra originii militare 
a homosexualității în Grecia antică. Potrivit lui, ea a îmbrăcat 
mai întâi forma „camaraderiei războinice“ care va supraviețui 
„evului mediu“ elen, dar se va păstra mai bine în statele doriene 
care au cunoscut o „osificare“ arhaizantă a instituţiilor lor. 
Aparent, totul se petrece de altfel ca si cum dorienii înşişi ar 
fi adus aceste moravuri în Elada. Cetățile grecești, chiar cele 
evoluate precum Atena lui Pericle, rămân niște „cluburi băr- 
bătești“, „medii masculine închise“ interzise femeilor, în care 
legătura pasională dintre un bărbat (erastes) şi un adolescent 
între doisprezece şi optsprezece ani (eromenos) poate da naştere 
nobilelor sentimente de curaj şi onoare. Celebrul „batalion 

sacru“ de la Teba din secolul IV este un exemplu tipic de bravură 
colectivă susținută și cimentată de „prietenii de un caracter spe- 
cial“. Iar la Atena, încă din secolul VI, celebrii „tiranoctoni“ 
par să fi acționat mai puţin din dragoste pentru libertate şi mai 
mult fiindcă un fiul al tiranului Pisistrate îndrăznise să-i arunce 
ocheade frumosului Harmodios, iubitul lui Aristogiton. Plutarh 
citează mai multe cazuri analoge din alte cetăți, în care uciderea 
tiranului a fost de fapt un act inspirat de gelozie sau de răzbunare 
amoroasă&f, o crimă pasională deci; „tiranoctonii“ au fost însă 
pretutindeni celebrati ca eliberatori, astfel încât onorurile cu care 
le era înconjurată memoria se răsfrângeau si asupra dragostei 
masculine.85 

La tist, la ciatarist şi la pedotrib, tânărul atenian învață diverse 
noțiuni, tehnici si îndemânări, dar nicăieri nu se poate vedea 
aici că ar fi vorba de educaţie propriu-zisă, vreau să spun de 
educaţie morală. Acesta e, cu siguranță, lucrul cel mai dificil, 
şi, în zilele noastre, în Franţa, faptul că numele „Ministerului 
Instrucțiunii Publice“ a fost schimbat în cel de „Minister al Edu- 
catiei Naţionale“ nu va asigura de la sine o mai completă for- 
mare a copiilor. Se va spune poate că pedagogii erau însărcinațit 
cu această educaţie. Dar ei erau sclavi: cum ar fi putut să-i înveţe 
care sunt virtuțile unui om liber? Tatăl, educatorul firesc, era 
prea ocupat cu treburile cetății. Nu mai rămânea deci decât posi- 
bilitatea influenţei salutare exercitate de un băiat mai mare asupra 
unuia mai mic. 

La Atena, se pare că legile lui Solon interziceau accesul nu 
numai în școală ci si în palestră al bărbaţilor care nu aveau nici 
o funcţie de îndeplinit, dar dialogurile lui Platon ne arată că 
această interdicţie nu era câtusi de putin respectată: dialogul 
Lyisis, de pildă, ne introduce în palestra lui Miccos, împreună 
cu Socrate si cu mai multi tineri prieteni de-ai săi veniţi să-l 
admire pe „frumosul Lysis“. În felul acesta un bărbat putea remar- 
ca un adolescent şi-i putea face avansuri; iar dacă adolescen- 
tul răspundea la aceste avansuri şi se ataşa de el, lua naştere între 
ei o intimitate care, desigur, putea rămâne pură, dar care, ade- 
sea fără îndoială, lua cu totul alt caracter. Frecvent, această pri- 

etenie îi înflăcăra deopotrivă pe băiatul cel mare, animat de 
dorința de a-l proteja si forma pe îndrăgitul său (eromenos), cât 
şi pe cel mic, plin de recunoştinţă si de admiraţie pentru erastes. 
Acesta este cel puţin idealul pederastiei „pedagogice“ aşa cum 
o defineau cei vechi: „dragostea pentru un suflet tânăr si înzes- 
trat, care, pe căile prieteniei, accede la virtute“.86 

nseamnă aceasta oare că statul încuraja asemenea legă- 
turi? Cu siguranță nu, dacă era vorba de legături trupesti. Chiar 
în Sparta şi în Creta, unde pederastia se afişa la lumina zilei, 
relaţiile fizice şi, cu atât mai mult, violarea efebului erau interzise 
şi, în principiu cel putin, pedepsite de lege. În ce privește Atena, 
lectura discursului lui Eschine împotriva lui Timarchos arată 
destul de clar cât de sever condamna opinia publică, ca şi legile 
de altfel, prostituţia, proxenetismul şi violul unui adolescent. 
Fireşte, partizanii pederastiei susțineau că era vorba întotdeau- 
na de o prietenie foarte pură, şi aşa se face că Platon o poate 
prezenta drept o condiţie a ridicării sufletului până la Frumos 
şi Bine, si totodată drept principiul însuşi al oricărei cunoașteri 
cu adevărat superioare. 

Să admitem că dragostea lui Socrate pentru Alcibiade a 
rămas pură, spre marea ciudă a tânărului de altfel8?, dar, așa cum 
spune Plutarh, „dacă iubirea pentru băieți respinge voluptatea, 
e fiindcă îi e rușine si se teme de pedeapsă; si, cum are nevoie 
de un pretext onorabil ca să se apropie de băieţii frumoși, scoate 
în prim-plan prietenia si virtutea. Îşi dă cu praf pe trup în gim- 
naziu, face băi reci, ridică din sprâncene; pe dinafară, îşi dă aere 
de filozof si de înțelept, din pricina legii, apoi, noaptea, când 
totul e în repaos, culege fructul, mai dulce în absenţa gardian- 
ului“8. O maximă tipic grecească spune că frumuseţea fizică 
este „floarea virtuţii“, ca şi cum sufletul ar modela întotdeauna 
trupul şi ca şi cum un trup frumos nu s-ar putea însoţi decât 
cu un suflet frumos! 

În anumite regiuni ale lumii greceşti şi în anumite epoci, 
existența unui „club al bărbaţilor“ a dat naştere, ca o contrapon- 
dere şi ca un corolar, unui „club al femeilor“, aşa se face că 
homosexualității masculine îi corespunde homosexualitatea 

saphică. Sappho a fost, în secolul VI, la Lesbos, deopotrivă edu- 
catoare şi mare poetă, pe care cei vechi o aşezau aproape la 
înălțimea lui Homer; ea conducea un soi de „pension pentru 
tinere fete“ unde între profesoare şi eleve se legau prietenii spe- 
ciale. Nu găsim însă nimic comparabil în Grecia secolului 
lui Pericle. 


* 


Învățătura pe care o primea la școală tânărul atenian era, 
aşa cum am văzut, elementară, primară, si se pare că, de-a lun- 
gul primei părți a secolului V cekpuţin, n-a existat la Atena nici 
un fel de învățământ superior. Dar în a doua jumătate a seco- 
lului au apărut, în privința educației, nişte inovații capitale, da- 
torită aportului sofistilor. La origine, acest cuvânt nu este câtusi 
de puţin peiorativ, ba chiar dimpotrivă; el îi denumeşte pe oa- 
menii, pricepuţi şi învăţaţi în acelaşi timp, care sunt în stare să 
le comunice si altora ştiinţa sau iscusinta lor. 

Existau deja, în diferite puncte din Grecia, şi mai ales în 
insula Cos, şcoli de medicină. În secolul VI, filozofii din Ionia 
îşi puseseră deja întrebări cu privire la alcătuirea universului 
şi unii dintre ei, cum ar fi Xenofanes din Colofon de pildă, avu- 
seseră îndrăzneala de a critica, cu mult înainte de Platon, imo- 
ralitatea zeilor lui Homer. Se pare însă că pitagoricienii au creat 
pentru prima dată o şcoală de învățământ superior, străbuna uni- 
versitätilor noastre, în Magna Graecia*, la Metapont si la Cro- 
tona. Aici predau ei mai ales matematicile şi filozofia. Profesori 
şi discipoli erau grupaţi într-un fel de confrerie religioasă aşezată 
sub patronajul Muzelor si dedicată studiului, se ştie că, ulterior, 
şcolile lui Platon, Aristotel si Epicur vor avea sensibil aceeași for- 
mă, într-atât de adevărat este că, la cei vechi, aproape toate ac- 
tivitätile omului tin, mai mult sau mai putin, de categoria celor 
sacre: reprezentațiile teatrale, chiar când e vorba de piesele lui 
Aristofan cele mai licentioase şi cele mai lipsite de respect față 


* Nume dat părţii de sud a Italiei şi Siciliei, unde există foarte multe 
colonii greceşti. 

de zei, au loc în cadrul unor ceremonii religioase, iar cele mai 
libere discuţii ale filozofilor cu privire la lume şi zei se desfă- 
şoară în jurul altarului Muzelor, cărora li se aduce un cult. 

Sofiştii sunt însă, în primul rând, cei care vor sistematiza 
şi vor răspândi cunoştinţele noi. Ei nu predau într-un loc sta- 
bilit, căci aceşti primi profesori de învățământ superior sunt 
nişte conferentiari care se deplasează si fac mereu „tumee“. 
Demonstratiile pe care le fac, arätându-si ştiinţa si darul vor- 
birii, le aduc elevi care se tin după ei şi-i urmează din oraş în 
oraș, căci sofistii sunt, mai presus de orice, nişte educatori. Sub 
numele general de „filozofie“, ei predau tot ce se putea şti pe 
atunci si nu se învăţa la şcoala elementară: geometria, fizica, 
astronomia, medicina, diferitele arte şi tehnici şi, mai ales, re- 
torica şi filozofia propriu-zisă. 

Pretenţiile sofiştilor erau deci universale si acesta este, în 
primul rând, lucrul care i-a expus criticilor şi ironiilor crude ale 
unui Socrate si ale unui Platon. Telul lor, al tuturora, era să for- 
meze oameni de prim ordin, învăţaţi si pricepuți în același timp, 
şi mai ales conducători ai mulțimilor, oameni de stat, elita fie- 
cărei cetăţi în fond. Căci ei afirmau că areté e un lucru care 
se poate învăţa”!. Or, areté, la latini virtus, nu este în primul 
rând virtutea morală, ci este ansamblul calităților care-l fac pe 
om să fie eminent şi-i dau eficacitate și faimă. 

Mulţi atenieni tineri doreau mai mult decât orice să dobân- 
dească această ştiinţă, condiţie a virtuţii, areté. De aceea, so- 
sireaunui sofist renumit în oraşul lor era, pentru ei, un eveniment. 
Un dialog platonician ne înfăţişează tulburarea si nerăbdarea 
plină de neliniște a tânărului Hipocrate care vine să-l trezească 
pe Socrate înainte de ivirea zorilor pentru a-l implora să-l pre- 
zinte lui Protagoras din Abdera, care se afla în trecere la Atena. 
Amândoi se duc acasă la bogatul Callias, un „mecena“ care-i 
găzduiește bucuros pe sofisti. Aici, încă din vestibul, Socrate 
şi Hipocrate îl zăresc pe Protagoras plimbându-se şi stând de 
vorbă cu atenienii din cele mai bune familii: stăpânul casei, 
Callias, cei doi fii ai lui Pericle, Charmide... 

Era acolo şi Antimoiros din Mende, cel mai de seamă din- 
tre discipolii lui Protagoras, de la care învăţa el meseria de 

sofist ca s-o poată practica la rândul său. Alții mergeau în urma 
lor, ascultându-le discuţia; cei mai mulți dintre ei erau străini 
pe care Protagoras îi târâse după el prin toate orașele prin care 
trecuse, fermecändu-i cu vocea sa, ca un al doilea Orfeu, şi si- 
lindu-i să-l urmeze datorită acestui farmec; erau însă în acest 
cor si câțiva atenieni. „Vederea acestui cor mi-a produs o mare 
bucurie, povesteşte Socrate, datorită frumuseții mișcărilor prin 
care aveau grijă să nu stea niciodată în faţa lui Protagoras: ori 
de câte ori făcea el cale-ntoarsă împreună cu însoțitorii lui din 
rândul întâi, cei care-l ascultau din spate, cu o simultaneitate 
admirabilă, își deschideau rândurile spre stânga si spre dreapta 
şi, printr-o mişcare circulară, ajungeau din nou în urma lui: era 
minunat.“ 

Socrate mai recunoaşte acolo si alţi sofisti: pe Hippias din 
Elis, care se interesa de toate și era un savant în toate dome- 
niile, prefigurare a unui Pico della Mirandola, și pe Prodicos 
din Keos, care era, alături de Gorgias din Leontion, unul dintre 
cei mai celebri profesori de retorică.” 

Sofiştii nu sunt dezinteresati ca Socrate. Ei cer bani multi 
pentru lecţiile lor, dar, în acea vreme, sunt singurii care pot asi- 
gura o adevărată cultură generală si pot forma oratori. Multi- 
mea, desigur, e gata oricând să-şi bată joc de aceşti intelectuali 
cu haine somptuoase, pretentiosi şi pedanti, si spre ei tintesc 
cu precădere glumele poeţilor comici. În Norii, Aristofan îl pre- 
zintă pe atenianul Socrate ca pe unul dintre ei, închis în „gân- 
ditoriul“ său, ori atâmat într-un coş ca să studieze mai de 
aproape fenomenele atmosferice şi aştrii. Noi ştim că Socrate, 
cu idealul său moral si cu exigenta sa fundamentală de adevăr, 
se deosebea de sofiştii care erau înclinați spre utilitarism şi pre- 
ocupați de eficacitatea practică mai mult decât de rigoarea in- 
telectuală şi morală, dar atenianul obișnuit nu dădea atâta atenţie 
acestor lucruri. Aceste ironii, tribut al gloriei, nu-i împiedicau 
pe sofisti să câştige multi bani si să fie promotorii unui anumit 
umanism, pe care Socrate îl critică şi îl purifică desigur, dar 
care a contribuit ca atare, în chip incontestabil, la dezvoltarea 
elitei Greciei. 

Cea mai gravă dintre obiecțiile pe care Socrate si Platon le 
adresează învăţăturii sofiştilor este că acea areté spre care tind 
ei nu ţine seama, în fond, de ceea ce numim noi astăzi virtute: 
în dialogul Gorgias, Callicles îşi așază idealul de putere din- 
colo de bine si de rău. Viaţa si moartea lui Socrate stau măr- 
turie împotriva acestui imoralism. În 387, cu aproape douăzeci 
de ani după ce băuse el cucuta, în anul când „pacea Regelui“ 
a redat cetăților greceşti o oarecare linişte, Platon şi-a înteme- 
iat şcoala sa în gimnaziul de la Academie.% Maestrul și disci- 
polii săi căutau împreună adevărul în lungi discuţii „dialectice“ 
a căror transpunere literară ne este oferită de dialogurile plato- 
niciene. Însă nu trebuie să ne lăsăm înselati: acest gen de univer- 
sitate, prima instituţie de acest fel deschisă în Grecia propriu-zisă, 
nu era numai un loc dedicat învățăturii intelectuale: după exem- 
plul școlii pitagoreice, ea era, în același timp, şi un fel de co- 
munitate religioasă, în interiorul căreia, filozofi şi ucenici filozofi, 
legaţi între ei prin cultul Muzelor, dar şi prin amintirea pres- 
tigiosului Socrate, se străduiau să ducă viaţa cea mai curată, 
cea care pregăteşte sufletului, curățat de impuritätile trupului, 
accesul la contemplarea divinității după moarte. „Viaţa filo- 
zofică“ este, într-adevăr, o pregătire pentru moarte: ea anga- 
jează fiinţa în totalitate ei. Platon, desigur, se interesează si de 
cetatea pământească, al cărei plan ideal (si utopic) îl schiteazä 
în Republica şi în Legile, dar el tinteste totodată mai sus şi mai 
departe, spre destinul ceresc al omului.” 

În secolul IV, succesiunea sofistilor va fi preluată de Isocrate 
a cărui şcoală de retorică va voi să treacă drept rivala Academiei. 
Isocrate este un retor care se pretinde filozof, cu toate că filo- 
zofia propriu-zisă nu-l interesează decât în măsura în care adu- 
ce oratorului o cultură generală si subiecte pe care le-ar putea 
el dezvolta: el o consideră drept o „propedeutică“ pentru de- 
prinderea artei oratorice. Se ştie că, în această dezbatere, seco- 
lele următoare s-au pronunțat în favoarea lui Platon, de vreme 
ce în liceele din Franţa clasa de filozofie vine după clasa de reto- 
rică şi reprezintă încoronarea studiilor. Și nu se poate contesta 

că Platon este „părintele“ îndepărtat al claselor de filozofie, 
după cum Isocrate este cel al claselor de retorică. 

Această înflorire a studiilor intelectuale în rândurile elitei 
cetăților greceşti a avut ca urmare o anumită pierdere a inte- 
resului față de cultura fizică. Elevii sofistilor criticau adesea 
vechea educaţie care dădea atleți cu trupul splendid, dar cu min- 
tea seacă. Am amintit mai sus că în secolul IV şi învățământul 
muzical cunoştea un oarecare declin.’ Atunci apare, în schimb, 
predarea desenului. Se pare că tinerilor atenieni li se cerea în 
special să deseneze figuri omeneşti; ei executau aceste desene 
în cărbune, pe bucăţi de scândură lustruită. Aristotel îi dă pro- 
fesorului de desen aceleaşi sfaturi ca şi citaristului şi pedotri- 
bului: el îi cere să-i pună să deseneze, nu din ambitia de a face 
din ei niște artiști, ci numai pentru a le forma gustul si pentru a 
le da posibilitatea să aprecieze operele de artă.% 

În felul acesta, datorită sofiştilor, elementul intelectual al 
educaţiei a ajuns, încetul cu încetul, predominant, din element 
subordonat si accesoriu cum era în vechea paideia, care s-a păs- 
trat fără modificări la Sparta. 


V 
Munci si meserii 


Erau învinuiți sofistii că luau bani pentru lecţiile lor, iar 
această critică este adânc revelatoare pentru starea de spirit a 
vechilor greci față de profesiuni şi meserii. Noi spunem astăzi 
„nici o muncă fără plată“, iar retributia oricărui serviciu ni se 
pare un lucru nu numai firesc, ci chiar drept. Lucrurile nu stă- 
teau la fel pe vremea lui Pericle, când ideile privind organizarea 
socială erau cele moştenite din epoca arhaică şi nu se modifi- 
caseră deloc de pe timpul lui Hesiod. 

Pentru poetul care a compus Munci și zile, cel mai bun mod 
de viaţă, unul foarte greu desigur, dar singurul în stare să asi- 
gure pe deplin demnitatea individului, este cel al ţăranului pro- 
prietar, căruia pământul său îi aduce hrană si îmbrăcăminte 
pentru el si pentru ai lui, împlinind toate nevoile familiei sale. 
Să depindă de altul pentru existenţa lui de zi cu zi era, în ochii 
grecului îndrăgostit de libertate, o servitute de neîndurat. Omul 
cu adevărat liber trebuie să fie propriul său stăpân în toate; şi 
cum ar fi putut el fi una ca asta dacă primea de la altul un sa- 
lariu? Deja pentru Homer, cea mai rea dintre condiţiile umane 
era cea a muncitorului agricol, a tetului (thés,-t6s), adică a pro- 
letarului pe care mizeria îl constrânge să-şi închirieze forța bra- 
telor.! Idealul este aşadar autarcia* individuală sau măcar 
familială, care nu se poate dobândi cu totul decât la ţară. Hesiod 
îşi face singur plugul şi toate instrumentele pe care le foloseşte. 
Cât despre îmbrăcăminte, femeile din casă torc lâna si apoi o ţes. 


* Termen de origine grecească, desemnând condiţia celui care-şi sa- 
tisface toate nevoile prin propriile sale mijloace. 

Țăranul din Munci si zile poate fi silit să facă unele tranzacţii, 
dar în principiu nu-l trage deloc inima spre ele; comerţul pe mare 
îl înspăimântă.? 

Fără îndoială, în secolul lui Pericle, evoluţia economică a 
făcut ca schimburile să devină mai numeroase; în plus, a apărut 
industria si a ajuns mai rentabil să cumperi obiecte fabricate în 
ateliere specializate decât să le fabrici în casă. Și cu toate aces- 
tea, vechea reţinere față de munca retribuită dăinuie. În plin se- 
col IV, Aristotel va mai putea să scrie: 

„Ar trebui să nu i se acorde calitatea de cetăţean nici unu- 
ia dintre cei de care are nevoie cetatea ca să trăiască... Ceta- 
tea perfectă nu va face din lucrător (bânausos) un cetățean. Nu 
este cu putință să practici virtutea politică ducând viața unui 
lucrător, a unui salariat... La Teba, o lege îl ţinea departe de func- 
tile publice pe orice negustor care nu-și încetase activitatea lu- 
crativă de cel puţin zece ani... Spunem că sunt meserii de 
lucrător toate cele care denaturează aptitudinile trupului, precum 
şi muncile retribuite care iau spiritului răgazul si elevația.‘ 

Platon şi Xenofon formulează idei asemănătoare.* 

Se pare totuși că, în această privinţă, cei trei scriitori repro- 
duc o tradiţie aristocratică care nu se păstrase în toată purita- 
tea ei decât la Sparta. Socrate era mai realist. Nu numai că-i 
plăcea să stea de vorbă cu meseriasii, dar îl mai şi vedem, în 
Memorabilia, încercând să-l convingă pe un atenian să le pună 
la muncă pe rudele sale, femei de condiţie liberă, care sunt în 
grija lui şi pe care nu le mai poate întreţine. 

„Nu ştii că Nausikydes nu numai că se întreţine pe sine şi 
pe sclavii săi măcinând făină, dar mai şi creşte mulți porci şi 
boi si are destule rezerve ca să poată veni adesea si statului în 
ajutor? Kyrebos, care face pâine, îşi întreține întreaga familie 
şi duce o viaţă foarte îndestulată, Demeas din Collytos fabrică tu- 
nici, iar Menon, mantale; iar cei mai mulți dintre locuitorii Me- 
garei se întretin ţesând haine scurte. Fiindcă rudele tale sunt libere, 
socotesti că ele nu trebuie să facă nimic altceva decât să mănânce 
şi să doarmă?“ 

În realitate, la Atena, în ciuda lui Aristotel, cetăţenii care prac- 
ticau o meserie aveau în adunare (atunci când se puteau duce 
la şedinţe) aceleași drepturi ca şi ceilalți. O lege îl scutea de 
obligaţia de a-şi hrăni tatăl pe fiul care nu fusese dat să înveţe 
nici o meserie, iar o altă lege condamna trândăvia: am citat mai 
înainte un pasaj din Plutarh, din care reiese clar ce deosebire 
exista, în această privință, între mentalitatea obișnuită la Sparta 
si la Atena.$ 

Însuşi Solon se făcuse negustor pentru a reface averea fa- 
miliei pe care tatăl său o împuţinase, dar Plutarh, când povesteş- 
te faptul, simte nevoia să justifice această activitate. El aminteşte 
versul lui Hesiod „Munca nu are nimic rusinos“ si arată că ne- 
gotul, cel putin, era prețuit pe vremea aceea.” Când scrie în 
altă parte că nici un tânăr de familie bună n-ar vrea să fie sculp- 
tor ca Fidias sau Policlet, ori poet ca Anacreon, Philemon sau 
Arhiloh, el nu face decât să oglindească prejudecățile Beotiei 
aristocratice în care se născuse. 

În realitate, majoritatea atenienilor recunoșteau fără să facă 
obiecţii demnitatea artistului, iar pictorii de vase îşi scriau cu mân- 
drie numele pe lucrările lor; ei făceau să se răsfrângă stima pe 
care o aveau pentru cultivarea pământului (când era practicată 
de către autourgos, adică de însuşi proprietarul) si asupra ma- 
relui negot si a activităţii bancare. Tatăl lui Demostene era ar- 
murier, cel al lui Isocrate conducea o fabrică de oboaie, dar autorul 
Vieţii retorului ţine să precizeze că oboaiele erau fabricate de 
sclavii care munceau si că tatăl lui Isocrate nu făcea decât să 
conducă atelierul.!° De fapt, la Atena, ca si în majoritatea ora- 
şelor greceşti, cu excepția Spartei, numai munca manuală și 
comerțul cu amănuntul erau cu adevărat discreditate. 

Tucidide îi atribuie lui Pericle aceste vorbe: 

„Lanoinu e ruşine să fii sărac, dar e o ruşine să nu faci ni- 
mic Ca să scapi de mizerie. Aici, aceiași oameni se ocupă si de 
interesele lor particulare, si de interesele statului; faptul de a fi 
învăţat o meserie nu ne împiedică să ne pricepem la politicä.“!! 

Studiul vocabularului este adesea revelator pentru ideile 
cele mai răspândite în popor. Este foarte adevărat, de pildă, 


128 GRECIA ÎN SECOLUL LUI PERICLE 


că bânausos, cuvântul folosit cel mai adeseori la Atena pen- 
tru a desemna mai întâi pe mestesugarii care au de-a face cu 
focul (metalurgisti si olari), iar apoi pe toți muncitorii manu- 
ali, are o nuanţă cu totul peiorativă, cu mult mai mult decât 
cuvântul demiourgos, care înseamnă, la propriu, „lucrător pu- 
blic“ si care îi denumeşte pe muncitori ca si pe lucrătorii inte- 
lectuali, despre care am spune astăzi că practică „profesiuni 
liberale“, medicii de pildă. În Ionia însă, lucrätorul era numit 
adesea cheironax şi acest cuvânt, care e format din chéir („mână“) 
şi ánax („domn, conducător“) şi pe care l-am putea traduce, 
poate, prin „maestrul de lucrări“, nu avea decât sensuri foarte 
onorabile. În multe cetăţi industriale si negustoresti, la Corint, 
de pildă, lucrătorii nu erau dispretuiti.!? Cu toate acestea, la Ate- 
na, meseriile manuale erau practicate în primul rând de sclavi 
şi de meteci: cetățenii liberi nu se resemnau să le facă decât 
împinşi de nevoie.!? 


* 


Pe vremea lui Homer si Hesiod, schimburile se făceau prin 
intermediul trocului: se foloseau uneori lingouri de metal pre- 
tios, dar acestea nu erau transformate în monedă. Obiceiul era 
ca valoarea unui obiect sau a unei persoane să fie evaluată în 
vite: o armură, o femeie valorau atâția boi. 

Moneda, folosită în Grecia, se pare, încă din secolul VII, este 
la început incomodä si ocupă mult loc: ea apare sub forma unor 
frigări de fier şi aceasta este originea cuvântului obol, care în- 
seamnă „frigare“. Se ştie că la Sparta această monedă s-a men- 
ţinut mai mult decât în alte părți si se trage de aici concluzia 
că legislatorul Licurg a vrut să împiedice, pe această cale, lu- 
xul si corupția.!4 

Până în vremea războaielor medice, moneda de aur si de 
argint este destul de rară în Grecia, din cauză că lipsesc me- 
talele prețioase. Acestea nu sunt produse decât de minele de pe 
coasta Traciei si din insulele Thasos si Siphnos. Este adevărat 
că în sudul Aticei chiar, la Laurion, se exploatau zăcăminte de 
plumb argentifer, dar numai în 483 s-a descoperit aici un fi- 

lon mult mai bogat, cel de la Maroneea, „un izvor de argint, 
o comoară ascunsă-n pământ“.!5 Această descoperire, care va 
contribui din plin la victoria de la Salamina, datorită legii na- 
vale a lui Temistocle!$, va îngădui să se bată, pe viitor, mari can- 
titäti de monedă. 

Drahma atică trăgea 4,36 grame de argint şi avea un titlu 
excelent (până la 983 la mie argint curat). S-au bătut la ,,mo- 
netăria“ (argyrocopéion) din Atena!” şi piese de două drahme 
(didrachmon) şi de zece drahme (decädrachmon), dar mai ales 
piese de patru drahme (teträdrachmon). Unităţile mai mari de- 
cât decadrahma, care e altfel rară, nu sunt decât unități de cal- 
cul: mina care valorează o sută de drahme si talantul care 
valorează şaizeci de mine, adică șase mii de drahme. În schimb 
subdiviziunile drahmei sunt reprezentate de monede, tot de ar- 
gint şi ele, mai ales de obol, care e a şasea parte dintr-o drah- 
mă (se observă că, în privința monedelor, sistemul duodecimal 
a rămas în concurență cu sistemul decimal), de piesele de trei 
oboli (trióbolon) si de doi oboli (diobolon) si de fractiunile obo- 
lului: trei sferturi de obol (tritemorion), sfertul de obol (tetar- 
temorion) şi optimea (hemitetartemorion). Toate aceste monede 
au pe avers capul Atenei cu o cunună de frunze de măslin în 
jurul cästii si pe revers bufnița, pasărea Atenei, cu semiluna si 
cu mlädita de măslin, si primele trei litere din numele cetăţii 
Atena. Aceste monede erau numite ,,bufnitele de la Laurion“ 
şi un proverb spunea că n-are rost să duci ,,bufnite la Atena“, 
adică castraveți la grădinar. Gravura acestor monede a păstrat 
multă vreme un caracter arhaic, desigur fiindcă atenienii nu vo- 
iau să schimbe nimic la o monedă care intrase în uz si care era 
foarte căutată pe piaţa internationalä. 

În principiu, fiecare cetate independentă se folosea de drep- 
tul ei de a bate monedă, dar numai câteva oraşe au reuşit să 
asigure tipurilor lor monetare o mare răspândire. Așa s-a în- 
tâmplat cu moneda din Egina, care avea ca efigie o broască tes- 
toasă şi al cărei stater cântărea aproximativ 12 grame, şi tot 
aşa cu moneda din Kyzicos, oraş ai cărui stateri (numiţi kyzi- 
kenói) aveau ca efigie un ton şi erau de electrum, un amestec 
de aur şi de argint. Era greu să schimbi unele cu altele aceste 

monede care apartineau unor sisteme diferite. La piatä, plura- 
litatea monedelor înlesnea înselätoria. Poetul comic Diphilos 
aduce în scenă un negustor care cere pentru un peste mare zece 
oboli; cumpărătorul se pregăteşte să-i dea zece oboli atici, dar 
celălalt se împotriveşte şi pretinde că a vrut să spună zece oboli 
eginetici; or obolul atic nu valora decât șapte zecimi din cel 
eginetic. 

Ca sä punä capät unor astfel de dificultäti, dar mai ales ca 
să asigure primatul ,,bufnitelor“ sale, în timpul războiului pe- 
loponeziac Atena a impus tuturor cetăților din Liga de la Delos 
propriul său sistem de greutăţi, măsuri si monede./8 Aristofan 
parodiază această hotărâre în Păsările unde „vânzătorul de de- 
crete“ propune o lege după care „oamenii din Cetatea-Cucu- 
lui-din-Nori vor avea aceleași greutăți, măsuri si legi ca şi 
Olofixienii‘“!”; de asemenea, în Pacea, el face o aluzie glumeatä 
la decretul care pedepsea cu o amendă de cinci talanti cetatea 
aliată pe teritoriul căreia pierise de moarte violentă un atenian.” 

Tributul (phôros) plătit Atenei de cetăţile din confederatia 
creată de Aristide după victoria de la Salamina se ridica, la în- 
ceput, la 460 de talanti pe an. În timpul războiului pelopone- 
ziac, când rezervele acumulate de Pericle în tezaurul din templul 
Atenei au fost înghitite de costul operaţiilor militare, acest tribut 
a fost mărit în mai multe rânduri, ajungând până la triplarea su- 
mei inițiale şi, cu toate acestea, mai ales după dezastruoasa ex- 
peditie din Sicilia, Atena ducea lipsă de bani. Instalarea pe termen 
lung a peloponezienilor în Atica a întrerupt si exploatarea mi- 
nelor de la Laurion căci sclavii au profitat de situaţie si au fu- 
git. A fost nevoie atunci să se dea la topit statui de aur masiv 
ca să se poată bate monedă si s-a ajuns chiar să se folosească 
bronzul. Emisiunile de bronz au fost însă, în secolul V, de scurtă 
durată. La Aristofan, un atenian îi spune altuia: 

„Da, cu-atât mai mult cu cât moneda asta mi-a purtat ghi- 
nion. Tocmai vândusem struguri si-am plecat acasă cu gura pli- 
nă de piese de bronz, iar apoi m-am întors în Agora să cumpăr 
făină, dar în clipa când întinsesem sacul, crainicul a strigat: «Ni- 
meni să nu mai primească nici o piesă de bronz: nu mai cir- 
culă decât argintub).“2! 

Obiceiul atenienilor de a-și folosi gura drept portmoneu a fost 
amintit si mai sus.2 Cu toate acestea, moneda de bronz avea să 
reapară la Atena în secolul IV şi să se mențină în chip definitiv. 

Monedele de aur erau în primul rând daricii (de la numele 
regelui Darius), bătuţi de persi cu efigia arcasului. În ultimii 
ani ai războiului peloponeziac, când Marele Rege i-a susținut 
cu bani pe spartani, aceste piese s-au răspândit atât de mult în 
Grecia încât raportul de valoare dintre aur şi argint a căzut, în- 
tre anii 450 si 336, de la 13 !/; la 10. 

Asa cum am mai spus-o, şi alte monede, nu numai cea ate- 
niană, circulau într-un grup întreg de cetăţi, dar nu cunoaştem, 
în epoca clasică, decât o singură monedă grecească care n-a 
fost emisă de un oraș anume, ci de un organism internațional: 
este vorba de moneda amfictionică, bătută către anul 338 cu 
efigia celor două divinităţi ale Amfictionei delfice*, Demeter 
şi Apolon. Aceasta a fost, poate, o încercare remarcabilă de a 
înfăptui unificarea monetară, dar se pare că ea n-a avut decât 
putin succes.2? 

În epoca lui Pericle apare pentru prima dată împrumutul cu 
camătă. Până atunci nu se cunoșteau decât tezaurizarea si îm- 
prumutul fără dobândă, numit éranos. Acum însă, lărgirea ac- 
tivitätii economice necesită „investiţii“ şi, pentru a compensa 
riscul unor pierderi, în ciuda protestului unor filozofi, pare le- 
gitim să se acorde creditorului o plusvaloare. Încă de la sfâr- 
şitul secolului V apar bancherii, care sunt cel mai adesea meteci 
sau sclavi eliberaţi, iar în secolul IV, discursurile judiciare pri- 
vind litigiile de succesiune ne dovedesc că unele averi erau con- 
stituite aproape numai din creanţe. Procedeele cele mai obişnuite 
de a valorifica un capital sunt să dai bani cu împrumut, cu o do- 
bândă ridicată, pentru a finanța comerțul pe mare sau să cumperi 
sclavi pe care-i închiriezi apoi fie statului, fie unor particulari. 

Împrumuturile au scadente scurte, iar dobânda trebuie să fie 
plătită la fiecare „lună nouă“, adică la sfârşitul fiecărei luni 
lunare. Pe Strepsiade, care a făcut datorii din cauza pasiunii 


* Consiliu format din delegaţii cetăților greceşti care administrau sanc- 
tuarul de la Delfi. 

costisitoare a fiului său pentru sportul hipic, îl trezesc noap- 
tea din somn necazurile băneşti: „Mă topesc, spune el, văzând 
cum luna aduce din nou ziua de douăzeci şi pe cele următoa- 
re, căci dobânzile ajung la scadență.“?* Dobânda obișnuită era 
de o drahmă la mină pe fiecare lună, adică de 12%. Dobânda 
de cinci oboli (10%) este o favoare şi vedem adesea că se plă- 
teste o dobândă de nouă si de zece oboli, adică 20%. Cämäta- 
rii, fireşte, cer şi mai mult. În mod obișnuit se pare că statul 
nu se preocupă să limiteze mărimea dobânzii. Cunoaştem to- 
tusi si o excepţie: sub arhontatul lui Cadys, la începutul seco- 
lului IV, cetatea Delfi a interzis să se împrumute bani cu o 
dobândă mai mare de trei oboli la mină pe fiecare lună, mai 
mare adică de 8,57%, dacă este vorba de mina din Delfi care 
are 70 drahme, sau mai mare de 6%, dacă se socotesc 100 de 
drahme la mină, aşa cum se face în mod obișnuit.25 


* 


Viața pe care o duce țăranul proprietar al unei bucăți de pă- 
mânt pe care o exploatează el însuși rămâne, pentru grecii din 
vremea lui Xenofon, idealul de viață, aşa cum era, am văzut-o 
mai înainte, si pe vremea lui Hesiod. Dacă grecii au înteme- 
iat atâtea colonii de-a lungul tuturor coastelor Mediteranei, în 
Italia, în Galia, în Spania, în Africa şi până în sudul Rusiei, sco- 
pul lor a fost, în primul rând, să găsească pământuri pentru sur- 
plusul lor de populaţie pe care solul Greciei, destul de arid şi 
de sărac, nu izbutea să-l hrănească. Economicul lui Xenofon 
cuprinde un imn închinat agriculturii. Aceasta nu numai că pro- 
duce bunurile necesare existenţei, dar si perfectioneazä trupul 
şi sufletul celor care o practică: 

„Supunându-i la un efort pe cei care lucrează pământul cu 
braţele, ea le dă o forță bărbătească, făcându-i să se scoale de 
dimineaţă si silindu-i să meargă mult pe jos... Pământul îi în- 
deamnă pe cultivatori şi să-şi apere țara cu armele, căci recol- 
tele pe care le dă el stau la îndemâna tuturor și sunt la cheremul 
celui mai putemic... Pământul, fiind o divinitate, este şi pro- 
fesor de dreptate... Agricultura ne învaţă şi să poruncim altu- 
ia, căci pentru a fi un bun agricultor trebuie să știi să le insufli 

lucrătorilor obisnuinta de a asculta fără împotrivire... Pe bună 
dreptate a spus cineva că agricultura este mama şi doica celor- 
lalte arte. Când lucrurile merg bine în agricultură, toate cele- 
lalte domenii înfloresc.“26 

Aşadar, cultivarea pământului formează cei mai buni cetă- 
teni şi cei mai buni soldați. 

Regimul proprietăţii funciare a variat mult în Grecia, în func- 
tie de regiuni si de epoci. În Lacedemona, fiecare spartan cu 
drepturi depline stăpâneşte un lot (cléros) de întindere mijlo- 
cie care este în principiu inalienabil şi pe care-l cultivă hilotii: 
într-adevăr, de vreme ce spartanii nu au voie să practice nici o 
altă meserie decât cea a armelor, alți oameni trebuie să lucreze 
pământul în locul lor; pentru a se întreţine, fiecare spartan pri- 
meşte produsele cléros-ului său în natură, în principiu şapte- 
zeci de medimne de grâu pe an pentru el însuşi şi douăsprezece 
pentru nevasta lui, ceea ce face în jur dc patru mii de kilogra- 
me cu totul, plus fructe — în special măsline si struguri — în 
cantități corespunzătoare. Sistemul cléros-ului n-a fost însă apli- 
cat în chip coerent şi îmbogățirea unor familii în detrimentul 
celor mai multe dintre celelalte n-a putut fi împiedicată, ast- 
fel încât proprietatea funciară în Laconia s-a concentrat repede 
în mâinile unui număr mic de cetăţeni care-şi măreau neînce- 
tat mosiile.? În multe alte regiuni din lumea grecească, în Te- 
salia si Beotia, de pildă, regimul marii proprietăţi pare să fi fost 
predominant dintotdeauna; micii proprietari de felul lui Hesiod 
sunt puţini la număr și au a se plânge deseori de cei mari, pe care 
țăranul din Ascra îi numește „regi“. 

În Atica, aproape toate domeniile mari ale Eupatrizilor fu- 
seseră fărămiţate în secolul VI, așa cum am spus-o mai sus.28 
Marea majoritate a cetăţenilor trăiesc pe pământul lor si din pă- 
mântul lor. Am văzut că Xenofon face o deosebire între pro- 
prietarul care-şi cultivă pământul el însuși (autourg6s), ajutat 
cel mai adesea de câţiva sclavi, si cel care se mulţumeşte să 
supravegheze munca câmpului pe proprietatea sa, aşa cum face 
Ischomachos, interlocutorul lui Socrate în Economicul. Există 
însă şi un al treilea tip de proprietar funciar: cel care-şi duce 

viața numai la oraş si care-şi încredințează pământul unui ad- 
ministrator, cerându-i în schimb să-i aducă produsele în natură 
ori să-i dea echivalentul lor în bani. Pericle, pe care treburile lui 
de om de stat nu-l lasă să părăsească orașul, îşi pune adminis- 
tratorul să vândă întreaga producție a pământului său şi, cu banii 
pe care-i obține astfel, suportă, de la o zi la alta, cheltuielile gos- 
podăriei sale. 

Înainte de războiul peloponeziac, situaţia proprietarului ru- 
ral în Atica pare să fi fost destul de bună, chiar când proprie- 
tatea sa era modestă. Cel puţin aşa ne fac să credem regretele 
care-l încearcă pe moş Strepsiade când se gândeşte la satul de 
unde a trebuit să plece din cauza conflictului.2? Si într-adevăr, 
câmpiile din Mesogaia, din lunca Cefisului şi de la Eleusis au 
randament bun la cereale și legume; Diacria este acoperită de 
vii frumoase; de-a lungul muntelui Parnes există multe păşuni 
şi multe desisuri; pe înălțimi, stupii sunt plini de albine; pre- 
tutindeni, livezile de măslini dau un ulei care se vinde pe aur.% 
Dar „planul lui Pericle“ care era să lase Atica pradă incursiu- 
nilor dușmane, pentru a face din Atena si Pireu o fortăreață de 
unde trierele puteau pleca să atace fără încetare coastele Pe- 
loponezului, s-a dovedit cu timpul funest pentru agricultura ati- 
că, mai ales pentru vita de vie şi măslini, adică tocmai pentru 
principalele bogății ale ţării. A fost nevoie de timp pentru a re- 
face viile tăiate; cât despre măslinii distruşi, a fost o adevărată 
nenorocire, căci trebuie să treacă peste zece ani ca să înceapă 
să dea rod un măslin tânăr si cu mult mai mult ca să ajungă la 
randamentul maxim. Și alte pricini au grăbit declinul agricul- 
turii în Atica si în alte regiuni ale Greciei, unde proprietăţile 
ajung să se fărâmiţeze în parcele infime, pe care nu mai izbu- 
teste să-şi ducă viaţa nici măcar o familie putin numeroasă. Pe 
de altă parte, creşterea generală a prețurilor îl sileşte pe micul 
proprietar să facă datorii; adesea, el termină prin a-şi vinde pă- 
mântul unui afacerist. 

Tehnica folosită în agricultură rămâne destul de rudimen- 
tară în epoca clasică. Dintre cereale nu se cultivă decât grâul 
şi orzul, ambele în cantități insuficiente: Atica trebuie să impor- 

te din Sicilia, din Egipt, din Tracia si de pe tärmurile Pontului 
Euxin cea mai mare parte a proviziilor ei de cereale. În mod obis- 
nuit se ară de trei ori: primăvara, vara şi toamna. Plugul, care 
nu s-a mai perfecţionat din timpul lui Hesiod, este tras de boi 
(care se întâlnesc destul de rar în Atica) sau de catâri; cu el nu 
se putea ara decât la mică adâncime si munca trebuia să fie com- 
pletată cu sapa si cu hârletul.$! Treieratul grâului se făcea aşa 
cum se mai face și astăzi pe unele câmpii din Grecia: se întind 
snopii pe o arie pavată, într-un loc unde suflă vântul şi apoi un 
atelaj de cai sau de catâri legaţi cu o funie lungă de un tärus 
situat în centrul ariei se învârte şi îi calcă în picioare. Grâul 
era apoi măcinat — de obicei femeile făceau treaba asta — în- 
tr-o piuă cu ajutorul unui pisălog de lemn sau de piatră.*? Cu 
începere din secolul IV, „agronomii“ studiază asolamentul și 
ameliorarea pământurilor: există preocuparea de a îmbunătăţi 
randamentul prin îngrăşăminte. Dar cercetările se fac în spe- 
cial în domeniul arboriculturii. 

Culesul măslinelor se face fie cu mâna, fie cu ajutorul unor 
trestii lungi si flexibile, iar stoarcerea lor se face într-o piuă 
prevăzută cu un scoc sau cu un orificiu de scurgere pe fund, pen- 
tru a se putea evacua drojdia (amorge) care era apoi folosită 
ca îngrășământ sau în prelucrarea lemnului şi a pieilor. Se mai 
folosea si o adevărată râsnitä de ulei, formată din două pietre, 
una fixă si cealaltă mobilă, care intrau una în alta. Pulpa era apoi 
pusă la teasc.” 

Culesul viilor se făcea în sunetul oboaielor care stimulau 
râvna lucrătorilor, după cumritmau si exerciţiile din gimnaziu. 
Teascul pentru vin era un cazan portabil de lemn, cu fundul uşor 
înclinat ca să se poată scurge lichidul printr-un scoc care ieşea 
în afară, în vasul aşezat dedesubt. Strugurii erau cälcati în pi- 
cioare, tot în sunetul oboiului, de nişte lucrători care se ţineau 
cu mâna de o bară ca să nu-și piardă echilibrul.% 

Printre pomii fructiferi, cel mai obişnuit trebuie să fi fost 
smochinul. În Pacea, Trigeu evocă amintirea smochinelor proas- 
pete si a acelor „calupi de smochine uscate“ care existau îna- 
inte de război.35 

Singurul zahär pe care-l cunosteau cei vechi era cel pe care 
i-l dădeau albinele. Stupii de pe Himetos produceau mierea 
cea mai pretuitä și cea mai scumpă. Același Trigeu îi spune lui 
Polemos, care-şi pune miere atică în piuă: „Pe tine te sfătuiesc 
să iei o altă miere. Asta costă patru oboli. Crutä mierea aticä.“36 

În secolul V, legumele pe care le consumă atenienii, si care 
sunt socotite un lux, sunt aduse, cele mai multe, din ţinuturile 
vecine, din Beotia si din Megarida. Însă agricultorii din Atica 
reuşesc să producă varză, linte, mazăre, ceapă si usturoi; ei acli- 
matizează Chiar şi cucurbitaceele din Egipt. Îngrijiri speciale se 
dau şi florilor, e nevoie de ele pentru ghirlandele şi coroanele 
care nu pot lipsi de la nici o sărbătoare, publică sau privată. 

Creşterea boilor si a cailor nu merge bine deloc în Atica, 
unde nu există păşuni grase, în vreme ce ea constituie una din 
marile resurse ale câmpiilor din Tesalia si Beotia. Măgarii si ca- 
târii erau în schimb numeroşi: cea mai mare parte a transpor- 
turilor se făcea cu ajutorul lor.* Creşterea porcilor era foarte 
răspândită: Platon socotește că porcarii sunt necesari statuluist, 
iar cei care voiau să se inițieze în misterele de la Eleusis îşi 
procurau, probabil, fără greutate, contra sumei de trei drahme, 
purcelul de lapte de care aveau nevoie pentru ceremonia de la 
Faleron.* Ținuturile de la graniţă (eschatiai) erau muntoase 
şi adăposteau un mare număr de turme de capre şi de oi. Strep- 
siade îi spunea fiului său, de vârstă încă foarte fragedă: „Când 
te faci mare, o să-ți aduci caprele de pe muntele Phelleus, în- 
tocmai ca și tatăl tău, îmbrăcat într-o piele de caprä.“# În sfâr- 
şit, spre deosebire de capre, oile nu produceau numai lapte şi 
came, ci şi lână, materie primă indispensabilă pentru confec- 
tionarea îmbrăcăminții. Turmele erau însă dușmanii fireşti ai 
ogoarelor cultivate, pe care le devastau de îndată ce sc:ipau de 
sub supravegherea păstorilor lor, iar unele cetăţi, din această 
pricină, hotărâseră să interzică creşterea caprelor.*! 


* 


În secolul lui Pericle, importanța industriei creşte fără în- 
cetare la Atena si imensa majoritate a populației urbane se în- 
tretine din practicarea unei meserii. Cu toate acestea, multe munci 

mai sunt încă făcute în casă. Însă chiar dacă cele mai multe ate- 
niene tes si torc la ele acasă, chiar dacă multe își fac singure 
pâinea, sunt numeroase si cele care cumpără de la brutar pâi- 
nea si prăjiturile sau care, odată ce-au lucrat haine pentru ne- 
voile familiei, prelucrează lâna pentru clientelă si merg la viață 
să vândă aţă, panglici, costume, căciuli, coroane.*? 

Muncile cele mai grele sunt lăsate în seama sclavilor în pri- 
mul rând, în seama metecilor în al doilea. Cetăţenii constituie, 
aşa cum s-a spus, un fel de „aristocrație a muncii“%, şi rare- 
ori se întâmplă ca ei să accepte, fie şi temporar, funcția de mun- 
citor necalificat. În plus, ei lipsesc adesea de la lucru ca să ia 
parte la ședințele Adunării sau ale tribunalelor, unde primesc 
tichete de prezență. 

În ciuda faptului că există la Atena o concentrare industria- 
lă de netăgăduit, nu se poate vorbi încă de „uzine“. În cel mai 
important dintre atelierele pe care le cunoaștem lucrau o sută 
douăzeci de sclavi: este vorba de armurăria metecului Kepha- 
los, tatăl lui Lysias. Multe întreprinderi care treceau drept im- 
portante aveau mai puţin de cincizeci de lucrători. Numai minele 
de la Laurion aveau nevoie de o mulțime de sclavi, dar aceş- 
tia erau împărțiți între mulți concesionari. Pentru toate lucră- 
rile publice, pentru construcţiile navale de pildă, statul procura 
el însuși de obicei materiile prime şi împărțea comenzile în- 
tre un mare număr de mici antreprenori care nu aveau, fiecare, 
decât câte un şantier modest. 

Statul nu se preocupa să reglementeze munca decât ca să 
asigure ordinea sau ca să protejeze proprietatea publică. Cân- 
täretele la oboi si la liră — hetaire, cele mai multe — nu tre- 
buiau să ceară mai mult de două drahme pe zi și, în cazul în 
care mai mulți clienți pretindeau aceeași femeie, astinomii o 
repartizau prin tragere la sorti** În minele de la Laurion, care 
aparțin statului, este interzis să dobori stâlpii de susținere sau 
să afumi galeriile. Cu această excepţie, condiţiile de muncă nu 
fac obiectul nici unei legislații. Legea cererii si a ofertei e stă- 
până. Somerii îşi oferă serviciile pe Colonos, în Agorä, unde 
pot fi angajaţi pentru o zi sau pentru o durată mai lungă, după 

cum doreste patronul. Contractele anuale de muncä se reînno- 
iesc de obicei în ziua de 16 a lunii Anthesteriôn, în februarie. 

Singurul sprijin pe care îl dă uneori statul proletarilor este 
să micşoreze soma jul prin inițierea unor lucrări mari. Din câte 
spune Plutarh, acesta a fost unul din motivele care au deter- 
minat înfrumusețarea Acropolei în timpul administraţiei lui Pe- 
ricle, iar acest text celebru ne dă şi o enumerare impresionantă 
a meseriilor care au profitat de această ocazie favorabilă: 

„Cât despre populaţia lucrătoare, Pericle n-a vrut nici să fie 
lipsită de salarii, nici să primească bani fără să facă nimic. Ca 
urmare, el a propus cu multă hotărâre poporului niște proiecte 
mari de construcții si nişte planuri de lucrări care aveau să dea 
de lucru multor meseriași, timp de multă vreme... Materiile pri- 
me — piatră, bronz, fildeş, abanos, chiparos — urmau să fie 
prelucrate şi folosite de tot felul de meşteri: dulgheri, modela- 
tori, fierari, cioplitori de piatră, vopsitori, tumätori de aur, strun- 
gari în fildeș, pictori, dăltuitori, vizitii si cărăuși, negustori, mannari 
şi piloţi, rotari, cärutasi, birjari, fabricanți de frânghii, tesätori, 
pielari, lucrători la terasamente... În felul acesta, nevoile lucrä- 
rilor aveau să răspândească bunăstarea am putea spune asupra 
tuturor vârstelor si tuturor aptitudinilor.““%5 

Printre meseriași, foarte adesea, tatăl îl avea pe fiul său drept 
urmaș și-i transmitea el însuși procedeele si secretele meseriei 
sale. Deseori însă, copiii erau dati la ucenicie la un mic patron, 
ceea ce dădea naştere la un contract, si, pentru a trezi spiritul 
de emulatie al ucenicilor, se întâmpla să se organizeze între ei 
concursuri, de pildă în atelierele de ceramică.4 

Existau, la Atena, în jur de şaizeci de zile nelucrătoare pe 
an, repartizate, de altfel, foarte inegal între luni. Munca înce- 
pea dimineaţa, foarte devreme, şi nu înceta decât la apusul soa- 
relui. Nu numai Filocleon, judecătorul maniac, se scoală la cântatul 
cocosilor?: 

„De îndată ce cântă cocoșul, toți sar din pat si se apucă de 
lucru, fierari, olari, pielari, cizmari, băieşi, fabricanți de făină, 
de lire, de scuturi. Alţii pornesc la drum de cum se fncaltä, cu 
noaptea-n cap.“48 

La sfârşitul secolului V, salariul normal al unui lucrător ne- 
specializat era de o drahmă pe zi, dar el a crescut în decursul 
secolului IV, odată cu costul vieţii. Unii tehnicieni erau plătiți la 
bucată, aşa cum se vede din inscripţiile pe care s-au păstrat so- 
cotelile de la construcţia unor edificii. Salariile trebuie să fi 
asigurat cât de cât existenţa lucrătorului necăsătorit, dar ele nu 
îngăduiau în nici un caz întreținerea unei familii, nici chiar ti- 
nând seama de sobrietatea excepţională a grecilor, care se mul- 
tumeau, toată ziua, cu o bucată de pâine, două cepe și trei măsline. 

Dacă nu punem la socoteală muncitorii necalificaţi, majo- 
ritatea meseriilor cereau pricepere şi îndemânare și nu constau 
doar din repetarea mecanică și monotonă a anumitor gusturi. 
Deosebirea dintre mestesugar si artist era uneori foarte mică 
deoarece pentru multe munci era nevoie de gust si de un anume 
simț estetic. Multi lucrători obișnuiau să cânte în timp ce mun- 
ceau şi în unele ateliere munca era ritmată de sunetul oboiului. 
Sclavii neglijenti sau leneşi erau însă biciuiti cu cruzime şi erau 
supravegheați ca să nu-și poată însuși rodul muncii lor. Unul din- 
tre cei doi servitori care, la începutul Păcii lui Aristofan, fră- 
mântă pentru scarabeul stăpânului său o plăcintă dezgustătoare 
de excremente exclamă: „Există un lucru de care nu cred că 
pot fi acuzat: nimeni nu poate pretinde că mănânc prăjitura pe 
care o fac!“* Știm că pentru a-i împiedica pe sclavii cofetari 
să mănânce coca pe care o frământă sau prăjitura pe care o coc, 
li se punea în jurul gâtului un disc a cărui rază depășea lungi- 
mea braţelor lor si care dădea acelaşi rezultat ca şi o botnitä. 

Utilajul avea simplitate primitivă şi o productivitate scăzută. 

Minerii aveau la dispoziţie o lampă cu ulei, din plumb sau 
din pământ ars, pe care o așezau într-o scobitură din perete si 
care rămânea aprinsă vreo zece ore. Echipele veneau una după 
alta fără încetare. Galeriile aveau rareori mai mult de un me- 
tru înălțime si adesea mult mai putin, ceea ce-i silea pe mineri 
să lucreze în genunchi sau chiar culcati. Ca să evite primejdia 
de surpare, minerii lăsau în picioare, la intervale variabile, stâlpi 
de minereu care ţineau locul bârnelor de sprijin, dar unii con- 
cesionari avizi puneau să se dărâme acești stâlpi compromiţând 

astfel securitatea muncii; statul a fost silit să-i ameninte cu sanc- 
tiuni grave. Cum puturile de aerisire erau foarte rare, aerul tre- 
buie să fi fost greu de respirat. În spatele minerului care lucra 
cu tâmăcopul, cu ciocanul sau cu dalta, ajutoarele sale, prin- 
tre care puteau exista si femei, strângeau minereul în coșuri și-l 
cärau, îndoiți de spate, până la puturile prin care, pe nişte scări 
de lemn, puteau ajunge din nou la suprafață. Aici, minereul era 
întâi sfărâmat în piuă şi măcinat, apoi spălat şi în sfârşit topit 
în cuptor. Plumbul obținut astfel era vândut în comerţ sub for- 
mă de lingouri de circa 15 kg, care aveau marca specială a fie- 
cărui fabricant. Cât despre argint, el era afinat şi apoi dus la 
argyrocopeion, unde slujea la fabricarea monedelor. 

Lucrătorii care prelucrau argila erau foarte numeroşi și, la 
Atena, grupaţi în cartierul Cerameicôs, al cărui nume este sem- 
nificativ. Cei vechi foloseau, într-adevăr, argila nu numai pen- 
tru obiectele care se fac astăzi din faianță sau porțelan, ci si pentru 
multe altele care se fac acum din lemn (butoaiele, de pildă, care 
erau atunci nişte vase de pământ ars, pithoi), din sticlă (cupele 
din care se bea, kylikes) sau din metal (cratitele, chytrai). De 
aceea se fabricau vase extrem de variate ca formă, chiar si lămpi, 
pentru a corespunde tuturor întrebuintärilor posibile.5! O placă 
votivă corintiană înfățișează extragerea argilei.52 Existau ca- 
riere de argilă în Atica, de pildă la capul Colias, la zece kilo- 
metri sud de Atena. Pentru a face argila mai roşie şi mai putin 
poroasă se punea şi ocru roşu (miltos) sau cinabru; aflăm din- 
tr-o inscripție că în secolul IV Atena şi-a asigurat monopolul 
asupra cinabrului din insula Keos.5 

Roata olarului, folosită încă din epoca homerică, rămăsese 
foarte rudimentară: nu era decât un disc montat pe un ax ver- 
tical pe care olarul îl învârtea cu mâna sau pe care-l punea în 
mișcare în locul lui un ajutor. Odată modelat, vasul era uscat la 
soare, apoi lustruit şi pe urmă decorat. Odinioară, decoratorii 
pictau personaje negre pe fondul roșu al pământului; în seco- 
lele V şi IV, ei delimitau figurile cu o linie ncagră, le lăsau de 
culoarea argilei si întindeau pe tot restul suprafeţei un smalţ ne- 
gru: aşa arată vasele cu figuri roşii care au înlocuit vasele cu 

figuri negre. Pictorii aveau la dispoziţie, pe lângă negru și roşu, 
şi alte câteva culori: albul, care era folosit uneori ca fond, în ca- 
zul numeroaselor lékythoi funerare de pildă, roșul violaceu si, 
rareori, albastrul, rozul, auriul si cafeniul. Smaltul negru, pe bază 
de oxid de fier, foarte rezistent şi cu o frumoasă strălucire me- 
talică, era aplicat cu ajutorul unei pensule groase, apoi ce- 
ramica era arsă în cuptor, operaţie foarte delicată. Când era vorba 
de ceramică de artă (căci multe dintre vasele pe care le admi- 
răm în muzee n-au avut niciodată vreo întrebuințare practică 
şi au fost create numai pentru plăcerea ochiului), olarul îşi sem- 
na lucrarea, cutare a făcut, iar pictorul făcea la fel, cutare a pic- 
tat. Cunoaştem astfel numele multor meşteri, dintre care câțiva 
au fost mari artişti. Pictura din epoca clasică a pierit în între- 
gime, dar vasele ne îngăduie să ne facem o idee despre ea. 

Pe vasele pictate sunt reprezentate uneori fierării: cuptorul, 
mai înalt decât un stat de om, trebuie să aibă cel puţin doi metri; 
focul este întețit cu nişte foale făcute dintr-un burduf, adică din- 
tr-o piele de capră. Un lucrător ţine pe nicovală, cu ajutorul unui 
cleşte lung, o bucată de metal pe care un altul o loveşte cu cio- 
canul. În mai toate atelierele înfățișate pe vase vedem că atâr- 
nă de pereţi nişte vase în care se află, desigur, băutura cu care 
urmează să se răcorească muncitorii. Aceștia sunt, cel mai ade- 
sea, complet goi, dar poartă uneori o îmbrăcăminte foarte su- 
mară. Vedem si nişte meșteri tumând diferite piese ale unei statui 
de bronz, piese care vor fi apoi îmbinate cu ajutorul cepurilor. 
Alţii lustruiesc o statuie colosală.5% 

În epoca clasică, Grecia, care avusese păduri frumoase, ajun- 
sese foarte despădurită şi era silită să importe lemn din Ma- 
cedonia, din Tracia, din Asia Mică sau din Magna Graecia. Cu 
lemnul din Tracia și-a construit Atena majoritatea corăbiilor. 
Instrumentele pe care le foloseau tâmplarii sunt înfățișate pe ste- 
la funerară a unui fabricant de paturi: echere, compas, obiecte 
încovoiate cu care se desenau mulurile. Tot pe vase vedem un 
dulgher cioplind o grindă cu un fel de ciocan cu coada foarte 
lungă, un ebenist făcând o gaură într-un cufäras cu un burghiu 

cu mâner arcuit si un sculptor cioplind cu o daltä un hermes de 
lemn.55 

Cioplirea şi şlefuirea pietrelor se făcea cu o migală vred- 
nică de admiraţie. Se ştie că Grecia avea cariere de marmură 
splendide, mai ales în insula Paros şi, în Atica, pe coastele mun- 
telui Pentelic, si că ea dispunea si de un calcar albăstriu foarte 
frumos, cum este cel care se întâlnește atât de des la Delfi. Lu- 
crătorii lăsau pe două dintre laturile pietrelor dreptunghiulare 
Sau pe întreaga margine a tamburilor de coloană nişte „cepuri 
de transport“, ca să se poată ridica piesele; această operaţie se 
făcea cu ajutorul unor maşini rudimentare, formate din nişte 
bâme lungi, un cablu, un scripete si un troliu. Cepurile erau apoi 
eliminate, bineînţeles. Pietrele erau îmbinate foarte strâns cu 
ajutorul unor crampoane de plumb; forma acestor crampoane 
a variat după epoci (în coadă de rândunică, în formă de T) şi le 
oferă arheologilor indicii cronologice. Se ştie că grecii erau foar- 
te înclinați să picteze pe piatră: cea mai mare parte din statuile 
şi basoreliefurile de marmură erau împodobite cu culori vii, în 
special nuanţe de albastru şi de roşu; stelele incizate sau sculp- 
tate erau, în acelaşi timp, si pictate, iar literele de pe inscripții 
nu erau numai săpate, ci şi pictate, de obicei în roșu. 

Pielea era prelucrată de tăbăcar sau de pielar (skytodépses, 
byrsodépses) înainte de a fi întrebuințată de cizmar (skytotomos, 
skytéus). Unii tăbăcari au avut întreprinderi importante si s-au 
ocupat şi de politică, Cleon şi Anytos de pildă. Pe un vas pic- 
tat vedem un cizmar croind pe măsură un pantof, după o me- 
todă foarte simplă: clientul şi-a pus un picior pe un soclu de lemn 
sau de piatră aşezat pe masa din atelier; cu o mână, el se spri- 
jină de capul lucrătorului care taie pielea cu un cuţit de jur-îm- 
prejurul piciorului clientului său. Pe un alt vas vedem un cizmar 
lucrând la o bucată de piele pe care o taie; de perete sunt agă- 
tate un cuțit, niște bucăţi de piele şi niște calapoade de pantofi.56 
Existau ateliere diferite pentru încältämintea bărbătească si pen- 
tru încălțămintea de damă. 

Torsul si țesutul sunt practicate mai ales de femei, la ele acasă, 
dar existau si ateliere unde se prelucra lâna. La început se spä- 

la lâna cuapă caldă, apoi se scărmănau smocurile trăgându-se 
de ele si strângându-le tare pe piciorul care era întins; pentru 
această operaţie se putea însă folosi şi un obiect de ceramică 
numit ónos sau epinetron. Decorul de pe unul din aceste obiecte 
ne arată în ce mod era el folosit. Este vorba de o jumătate de 
cilindru de argilă în scobitura căruia intră genunchiul și par- 
tea de jos a coapsei. Lucrătoarea presează smocurile de lână pe 
suprafața putin zgrunturoasä a părții de sus din ónos. Lâna era 
apoi prinsă de furcă. Femeia care toarce nu e întotdeauna ase- 
zată: pe un vas pictat vedem o femeie care stă în picioare si 
mânuieşte cu îndemânare furca și fusul. În sfârşit, firul de lână 
era ţesut pe un război rudimentar, un război drept, adică ver- 
tical: odată așezată urzeala, firele din bătătură erau întretesute 
cu suveica.58 

Vopsitorul supunea stofele de lână sau de in la o pregătire 
lungă si meticuloasă înainte de a le cufunda în baia de vop- 
sea, pentru ca culoarea să reziste la spălat şi să nu iasă. În 
sfârșit, apretorul prelucra în atelierul său tesäturile noi, căro- 
ra le dădea un apret, dar şi hainele uzate, pe care le curăța, în- 
tocmai ca şi boiangiii noştri. El le așeza în bazine mari, pline 
cu apă amestecată cu potasiu sau în recipiente făcute din ar- 
gilä de piuare (argilă smecticä), iar apoi le călca. Meschinul lui 
Teofrast „când îşi duce mantaua la apretor, îl îndeamnă să nu 
se zpârcească la argilă pentru ca haina, pe viitor, să se murdă- 


rească mai încet“ 60 


* 


Agricultorii şi meșteșugarii, foarte adesea, îşi vindeau pro- 
dusele direct, fără nici un intermediar. Ahamianul își aducea 
singur la oraș sacii cu cărbune și la fel făcea şi țăranul cu fruc- 
tele, legumele, brânza, uleiul si vinul său. Fabricantul de lămpi, 
de încălțăminte, arme sau vase oferea spre vânzare, în galantarul 
atelierului său, obiectele produse de sclavii săi. În felul acesta, 
cizmarul din mimul lui Herondas, Kerdon, va fi în acelaşi timp 
producător şi negustor. Nişte vase pictate ne arată un cumpă- 
rător în fața tejghelei unui olar, nişte negustori de ulei strigând 

clienţii, făcându-i să aprecieze calitatea produsului si umplând 
o lékythos, precum și nişte pescari aducându-și peștele la piaţă.S! 

Existau însă si multi vânzători la mâna a doua, care cum- 
pärau de la producător pentru a revinde apoi publicului. Toţi cei 
care se îndeletnicesc cu comerțul cu amănuntul se numesc câ- 
peloi şi acest cuvânt are o nuanţă foarte peiorativă pe care nu 
o comportă cuvântul émporoi ce-i desemnează pe negocianti, 
pe cei care se ocupă cu comerţul angro, cu traficul maritim în 
esenţă. 

„Toţi cei care au ceva de vândut, sclavi care duc stofele pe 
care tocmai le-au ţesut, meşteri din Cerameicos, din Melite si 
din Scambonidai, țărani plecaţi cu noaptea-n cap din satul lor, 
megarienii care-şi împing porcii înaintea lor, pescari de pe la- 
cul Copais, toţi îşi încrucişează fără încetare drumurile. Stră- 
bătând aleile străjuite de copaci, ei ajung în sectoarele repartizate 
pentru diferitele mărfuri si despărțite prin îngrădituri mobile. 
Una după alta, la orele fixate de regulament, se deschid tara- 
bele cu legume, cu fructe, cu brânză, cu peşte, cu carne şi me- 
zeluri, cu vin, cu lemne, cu oale, cu haine vechi, cu fierărie. Există 
si un colț pentru cărți. Fiecare negustor are locul lui pe care-l 
dobândeşte plătind o taxă: apărat de un cort sau de o umbrelă, 
el își expune marfa pe nişte mese de scânduri, în apropierea 
cärutei si a vitelor sale care se odihnesc. Clienţii circulă, toată 
lumea îi strigă: comisionarii si hamalii își oferă serviciile. Ti- 
pete, înjurături, certuri: agoranomii nu știu pe cine să creadă. 
Când tarabele sub cerul liber sunt închise, clientela se duce în 
hala acoperită, un bazar de tip oriental, cu partea din fund ocu- 
pată de tejghele. “65 

Reputația micilor negustori e proastă: ei sunt învinuiți că fac 
înșelăciuni cu monezile si cu greutăţile, în ciuda controlului me- 
tronomilor, sau cu calitatea mărfurilor. Chiar când e limpede 
că sunt cinstiţi, meseria pe care o fac e defăimată. Aristofan 
aminteşte mereu, cu răutate, că mama lui Euripide vindea le- 
gume la piață; este adevărat că femeile care-şi câstigau viaţa 
în felul acesta, pe străzi sau în Agora, erau văzute cu ochi chiar 
mai răi decât bărbaţii și erau bănuite numaidecât de imorali- 

tate. Unul din servitorii lui Demos îi spune negustorului de 
câmati din Cavalerii lui Aristofan: „Ai tot ce-ţi trebuie ca să 
ajungi demagog: o voce de desfrânat, o familie de nimic, apu- 
cături de derbedeu.“6 

În ciuda drumurilor proaste, care nu erau, adesea, decât niște 
poteci ce treceau râurile prin vad, foarte mulți negustori am- 
bulanti făceau călătorii lungi, cu boccelele si vitele lor de po- 
vară, măgari sau catâri, purtând samare sau înjugaţi la căruțe cu 
două ori cu patru roți, pentru a aduce, de pildă, la Atena pro- 
dusele roditoarei Beotii. Astfel, Aristofan ne prezintă un ate- 
nian „tocmindu-se““ cu un teban care a adus de-acasă vânat, 
păsări si peşti de tot felul, şi mai ales vestitii tipari din lacul 
Copais, care-i desfătau pe cunoscătorii într-ale mâncării.55 

Cu toate acestea, deoarece legăturile pe uscat erau anevo- 
ioase si costisitoare, marele comerţ, cel pe care-l deţineau ne- 
gustorii numiți emporoi, se făcea esențialmente pe mare. 

În secolul lui Pericle, Mediterana fusese curățată de pirați, 
mulțumită thalassocratiei ateniene, care, de la victoria de la Sa- 
lamina, se afirma fără încetare, şi mulțumită confederației ma- 
ritime de la Delos. Corăbiile de război cu trei rânduri de vâsle, 
trierele, asigurau în același timp supremaţia navală a Atenei şi 
securitatea navigaţiei maritime. În felul acesta puteau circula 
în mod liber, fără a avea să se teamă de alte primejdii decât cele 
legate de valuri si de vremea rea, corăbiile care transportau mar- 
fă, numite „rotunde“ sau „scobite“ prin opoziție cu corăbiile 
de război mai prelungi si mai putin adânci. Spre deosebire de 
triere, a căror viteză stătea în vâsle, corăbiile rotunde, mult mai 
încete, se deplasau mai mult cu ajutorul pânzelor, vâslele ne- 
având decât un rol auxiliar. Grecii ştiau să folosească ancore- 
le, dar nu cunoșteau cârma de etambou, care pivotează în jurul 
unui ax vertical, şi se crede că această necunoastere a contribuit 
la limitarea tonajului corăbiilor lor: cele mai mari corăbii de 
transport deplasau mai puţin de patru sute de tone, ceea ce re- 
prezenta cam de trei ori tonajul unei triere. Această limitare a 
tonajului avea însă şi alte pricini: cu mijloacele mecanice su- 
mare de care se dispunea pe atunci, cum s-ar fi putut trage pe 

uscat coräbiile, în anotimpul urât sau chiar în timpul noptii, dacä 
marea începea să fie agitată? Căci lipsa unor hărți maritime bune, 
lipsa busolelor si a farurilor puternice făcea ca noaptea navi- 
gatia să fie cu-adevărat primejdioasă; grecii navigau, așadar, 
aproape numai ziua şi în anotimpul frumos şi se fereau să piardă 
din ochi pământul. Ei urmau îndeaproape coastele şi treceau din 
insulă în insulă, în aşa fel încât să găsească întotdeauna un adă- 
post la asfintitul soarelui. Pentru a merge de la Pireu în Sicilia, 
ei treceau în mod normal prin Corcira şi Tarent. Corăbiile erau 
trase pe țărm cu ajutorul chilelor false. Ca să nu facă încon- 
jurul Peloponezului, grecii treceau din golful Salonic în golful 
Corintului trăgându-şi corăbiile pe vălătuci de lemn de-a lun- 
gul drumului numit diolcos, al cărui traseu se învecinează cu cel 
al actualului canal, tăindu-l chiar pe alocuri. 

Pireul, cu rada sa imensă și cu bazinele sale bine adăpos- 
tite, ajunge să eclipseze atunci cele două porturi, al Corintului 
şi al Eginei, care rivalizaseră mult timp cu el, precum şi toate 
celelalte aşezări maritime ale Greciei. El este centrul unei ac- 
tivitäti cu mult mai importante decât cea din Agora, dând toată 
măsura faptului că, la Atena, comerțul maritim este cu mult su- 
perior comerțului terestru, iar bogăţiile deţinute de émporoi — 
cetăţeni sau meteci — sunt cu mult mai mari decât averea mo- 
destă a unor câpeloi. Marii importatori, care au de făcut inves- 
titii enorme şi care riscă foarte mult, primesc uneori ajutorul 
bancherilor care le împrumută bani cu o dobândă ridicată. Din 
toată această activitate, pe care n-o controlează — excepție fă- 
când doar comerțul cu cereale, aşa cum vom vedea —, statul 
are şi el un beneficiu, căci el percepe, prin intermediul unei so- 
cietäti care ia în arendă impozitele, un drept vamal reprezen- 
tând a suta parte, iar apoi a cincizecea parte din valoarea tuturor 
mărfurilor care trec prin Pireu. 

Hegemonia politică a Atenei îi îngăduie să-și asigure în ace- 
laşi timp şi hegemonia comercială. În primul rând, pentru ca 
şantierele din Pireu să poată construi fără întrerupere noi co- 
räbii, trebuie să se aducă lemn din Tracia si câteva alte materii 
prime din alte ţinuturi, iar superioritatea sa îi asigură Atenei un 

monopol de drept — cum e cel pe care l-a câştigat asupra ci- 
nabrului din insula Keos — sau un monopol de fapt. Asa cum 
avea să spună autorul Statului atenian, un opuscul foarte instruc- 
tiv care ne-a parvenit printre lucrările lui Xenofon: 

„Există oare, în întreaga Grecie sau printre barbari, vreun 
popor în stare să se îmbogăţească așa cum o fac atenienii? Căci, 
de bună seamă, chiar dacă lemnul de construcție se găseşte din 
belşug în cutare cetate, sau, în cutare alta există fier, aramă sau 
in, cum e posibil să desfaci aceste mărfuri fără a cointeresa ce- 
tatea stăpână a mărilor? În felul acesta ne-am dobândit noi co- 
răbiile: unul ne procură lemnul, altul fierul, acesta ne dă arama, 
celălalt pânza de in, un al treilea, în sfârșit, ceara... Fără să scot 
nimic din pământ, îmi procur totul pe mare.“ 

Un alt pasaj din aceeași lucrare ne sugerează belsugul si va- 
rietatea mărfurilor care, venite de pretutindeni, se revărsau în 
Pireu: 

„Calamităţile cu care Zeus loveşte agricultura sunt fatale 
pentru ţinuturile continentale, dar uşor de suportat pentru po- 
poarele de marinari, căci niciodată nu sunt afectate toate re- 
giunile în același timp: de-aici urmează că cei care stăpânesc 
mările își aduc alimentele din ţinuturile roditoare. De altfel, dacă 
ne e îngăduit să amintim şi lucrurile cele mai neînsemnate, ce 
multe sunt mijloacele pe care această supremație pe mare şi 
comerțul pe care-l favorizează ea le pun la dispoziţie pentru a 
face cât mai variate plăcerile mesei! Tot ce este mai delicios 
în Sicilia sau în Italia, produsele din Cipru, din Egipt, din Li- 
bia, din Pont, din Peloponez şi din alte ţinuturi, totul se adună 
într-un singur loc, mulțumită supremaţiei pe mare“? 

Dar ceea ce era mai important pentru atenieni decât plăce- 
rile mesei era aprovizionarea lor cu cereale, căci Atica produ- 
cea mult prea putin orz si grâu ca să-şi poată hrăni populaţia. 
Hala de grâu de la Pireu trebuie să aibă întotdeauna destule 
rezerve pentru a satisface nevoile cetății si ale armatei. În prima 
şedinţă a fiecărei pritanii, adică de zece ori pe an, Adunarea as- 
culta un raport cu privire la situaţia aprovizionării. Legi foarte 
aspre stabileau obligaţiile celor care făceau comerţ cu grâu şi 

ale negustorilor de mic gros, precum si pe cele ale morarilor si 
brutarilor, pentru a înlătura orice dosire si orice acaparare a sto- 
curilor, care ar fi avut ca urmare împuținarea pâinii şi creşterea 
prețurilor. Punerea în aplicare a acestor legi era lăsată în seama 
colegiului de sitophylakes, care supraveghea comerțul cu grâu 
ca si vânzarea făinii şi a pâinii. 

Ţările mari producătoare de cereale se aflau departe: este 
vorba de Egipt, de Sicilia, de Pontul Euxin. Se poate spune că 
problema aprovizionării cu grâu a dominat întotdeauna poli- 
tica Atenei, căci expedițiile militare din Egipt si din Sicilia, care 
s-au încheiat amândouă, în secolul V, cu nişte catastrofe, fu- 
seseră întreprinse, în parte cel puţin, din motive economice, 
iar dorința de a-şi asigura controlul asupra grâului care venea din 
Pontul Euxin a fost aceea care a obligat Atena să socotească 
Chersonesul tracic şi celelalte posesiuni ale sale de pe ruta 
strâmtorilor drept esenţiale pentru dăinuirea sa. În privinţa se- 
colului IV, inscripţiile referitoare la principii din Bosforul ci- 
merian (Crimeea actuală) sunt foarte instructive: Satyros si, 
după el, fiul său Leucon şi nepoţii săi Spartocos şi Pairisades 
au acordat sau au întărit mari privilegii importatorilor atenieni.68 
În 354, Demostene, la începutul carierei sale oratorice, avea să 
spună în fața unui tribunal atenian: 

„O ştiţi şi voi, îmi închipui: mai mult decât orice altă ţară 
din lume, noi suntem importatori de grâu. Şi cantitatea de grâu 
pe care ne-o trimite Pontul e sensibil egală cu cea care ne vine 
de pe toate celelalte pieţe la un loc. E ușor de înţeles acest lu- 
cru. Pe lângă faptul că grâul se găseşte din belşug în acest ti- 
nut, Leucon, care domnește asupra lui, a acordat scutire de taxe 
negustorilor care importă grâu la Atena şi crainicii îngăduie 
coräbiilor care se îndreaptă spre ţara noastră să încarce cele 
dintâi... Acest principe percepe de la exportatorii de grâu o taxă 
egală cu a treizecea parte. Cantitatea de grâu care sosește aici 
venind din ţinutul lui poate fi evaluată la patru sute de mii de 
medimne (mai mult de o sută de mii de hectolitri), cifră care 
poate fi verificată în registrele ţinute de sitophylakes. Prin ur- 
mare, din primele trei sute de mii de medimne, el ne face cadou 

zece mii, iar din restul de o sută de mii, ne dăruieşte trei mii sau 
cam aşa ceva. Şi atât de departe de el este gândul de a ne retrage 
această favoare încât, după ce a întemeiat o nouă aşezare co- 
mercială la Theodosia, care, din câte spun corăbierii, nu e cu 
nimic mai prejos decât Bosphoros (Panticapeea: astăzi Kerci), 
ne-a acordat şi acolo scutirea de taxe... Mai mult chiar, acum 
doi ani, când era peste tot foamete, el v-a trimis o cantitate de 
grâu care nu numai că acoperea nevoile noastre, dar era atât de 
mare încât v-a rămas si un beneficiu de cincisprezece talanti, 
pe care i-a administrat Calistene.“S 

Se vede că si după pierderea hegemoniei sale politice, în 404, 
Atena şi-a păstrat în mare parte primatul comercial. În acest 
domeniu, ea nu va fi eclipsată decât mult după epoca la care 
ne referim aici, de către Alexandria si Rodos. 


* 


Despre „meseria“ de învățător si de profesor am vorbit în 
capitolul precedent. Vom avea prilejul de a-i aminti, în legă- 
tură cu justiția, pe acei avocați numiți logográphoi şi, în legă- 
tură cu viața religioasă si viața artistică, pe preoți, prezicători 
şi artişti. Printre profesiunile pe care, astăzi, le numim „libe- 
rale“ nu există decât una pe care ni se pare potrivit s-o pre- 
zentăm aici: medicina. 

La drept vorbind, Platon nu pare să considere medicina drept 
o artă liberală." Aceasta se datorează, fără îndoială, faptului că 
mulți şarlatani se dădeau drept medici. Nu exista, într-adevăr, 
nici o diplomă și oricine se putea pretinde medic. Multi așa-zişi 
tămăduitori lucrau cu ajutorul formulelor magice sau prin in- 
terpretarea viselor, această ultimă metodă era aplicată pe scară 
mare în sanctuarul lui Asclepios, la Epidaur, asupra căruia vom 
reveni. 

Existau însă şi medici adevărați. Ei erau, în general, oameni 
liberi. Se întâmpla totuşi ca un om bogat să pună pe unul din scla- 
vii săi să învețe medicina, ca să se bucure apoi de îngrijirile lui, 

iar, pe de altă parte, medicii înşişi aveau sclavi care le slujeau de 
ajutoare şi dobândeau astfel experiență în această artă. 

Medicina, care înflorise în Egipt de un mare număr de se- 
cole, avea în Grecia o veche tradiție, care data cel puţin din 
epoca homerică.”! Filozofii ionieni s-au interesat mult de te- 
oriile medicale, şi am văzut în capitolul precedent că multi din- 
tre sofistii din secolul V susțineau că pot preda, printre alte arte, 
şi medicina. Pentru formaţia medicală exista un centru la Cni- 
dos şi, poate, unul la Crotona, patria celebrului Demokedes, care 
a fost medic public la Egina și apoi la Atena, înainte de a in- 
tra în slujba lui Policrate din Samos şi apoi în cea a regelui 
Darius.72 Se pare însă că adevărata medicină, cea care nu era 
numai empirică, Ci si rațională, s-a născut în insula Cos, unde 
familia Asclepiazilor îşi transmitea din tată în fiu cunoştinţele 
dobândite, fără a refuza să le comunice și unor ucenici-medici 
străini de genos. 

Ilustrul Hipocrate din Cos s-a născut către 460 î.e.n.: el este 
părintele, dacă nu al medicinei, cel puţin al unei metode ba- 
zate exclusiv pe observaţie şi rațiune, ca şi al unui adevărat 
„umanism medical“ care se exprimă într-un chip atât de remar- 
cabil în Jurământ, în tratatul despre Vechea medicină şi în Afo- 
rismele din „Corpul hipocratic“. Iată câteva dintre paragrafele 
Jurământului: 

„Nu voi da niciodată, nimănui, otravă, chiar dacă mi-o cere; 
nu voi da niciodată unei femei leacuri care să-i provoace un avort; 
în orice casă voi intra, mă voi duce pentru salvarea bolnavilor 
şi mă voi feri de orice nedreptate si de orice faptă rea intentio- 
nată si în special de orice încercare de a seduce femeile...“ 

Deontologia medicală ajunsese încă de atunci la perfecțiune 
şi pe bună dreptate s-a putut scrie: 

„Respectul general, fără deosebire de clasă sau de origine, al 
omului față de om, nu este o atitudine obişnuită a Antichității 
greco-romane, nici măcar pe planul învățământului moral; or, 
din acest punct de vedere, nu este cu putință să nu recunoas- 
tem că medicul hipocratic, prin felul său de a gândi şi de a ra- 
tiona, depăşeşte mentalitatea epocii sale.“ 

Pedotribii, de care am vorbit în capitolul precedent, erau si- 
liti de însăşi meseria lor să practice o adevărată „medicină a 
gimnaziilor“. Ei erau nevoiţi să fie, în același timp, si igienisti 
şi dieteticieni, pentru a le recomanda atletilor cel mai bun re- 
gim alimentar, şi maseuri si ortopezi, pentru a reduce fracturi- 
le, entorsele si luxatiile. Astfel, Herodicos din Selymbria, după 
ce a fost mult timp pedotrib, ajungând infirm, s-a făcut, în chi- 
pul cel mai firesc, medic.” Existau „medici pentru atleți““5, după 
cum existau şi medici militari care, întocmai ca în /liada, în- 
soteau armatele în timpul campaniilor pentru a îngriji răniții, aşa 
cum se vede de pildă în Anabasis.76 

Ucenicii într-ale medicinei deprindeau pe lângă un profesor 
arta diagnosticului şi prognosticului precum şi toate operaţiile 
manuale, cum ar fi să ia sânge, să facă spălături intestinale, să 
pună ventuze (s-au găsit ventuze de com şi de bronz). Ei învă- 
tau si să facă unele operaţii chirurgicale superficiale, dar cunos- 
tintele de anatomie rămâneau foarte defectuoase din cauză că 
moravurile si mentalitatea religioasă erau împotriva disectiei 
cadavrelor omenești: disectia nu se făcea decât pe animale. 

Publicul avea la dispoziţie cărți de medicină” şi, orice s-ar 
fi spus despre acest subiect, putea să-şi procure leacuri direct de 
la pharmacopôles sau farmacist'8, care se aproviziona şi el de la 
rhizotomos („cel care tăia rădăcini“), căci culesul plantelor me- 
dicinale trecea, încă din Antichitatea cea mai îndepărtată, drept 
o parte esenţială a artei de a vindeca. Însă, de cele mai multe ori, 
medicii pregăteau ei înşişi leacurile pe care le prescriau bolna- 
vilor lor. Ei aveau laboratoare și unii dintre ei puteau adăposti, 
Chiar în casa lor, pe bolnavii al căror tratament voiau să-l urmă- 
rească îndeaproape. Alţi medici erau ambulanți şi, aidoma cu 
sofiştii, mergeau din oraș în oraş pentru a-și oferi serviciile. 

O instituţie bine atestată și caracteristică este cea a medi- 
cilor publici (demosioi iatroi). Am semnalat mai sus cazul lui 
Demokedes din Crotona. O tăbliță de bronz găsită la Idalion, 
în Cipru, ne îngăduie să cunoaştem, către sfârşitul secolului V, 
un contract încheiat între acest oraş si medicul Onasilos si frații 
săi, care se obligă să îngrijească răniții din război în schimbul 


152 GRECIA ÎN SECOLUL LUI PERICLE 


unei retributii globale.” La Atena, medicii publici erau aleşi 
de adunarea cetăţenilor în fața căreia îşi expuneau meritele.8 
Cetatea îi retribuia, le punea la dispoziţie un local care era fo- 
losit pentru consultaţii, operaţii şi spitalizarea bolnavilor, iar 
medicamentele erau plătite de stat. Cheltuielile pe care le ne- 
cesita acest serviciu social erau acoperite dintr-un impozit spe- 
cial, numit iatricôn. Bolnavii care nu aveau posibilitatea materială 
de a apela la îngrijirile unui medic particular erau, așadar, în- 
grijiti gratuit, aşa cum se întâmplă si în spitalele din epoca mo- 
demnă. 

În Grecia este vorba rareori de medici specialiști, în timp ce 
vechiul Egipt, din câte spune Herodot, avea foarte multi. Spe- 
cialitatea cea mai bine atestată este cea a oculistului, care în- 
grijea ochii pacienţilor săi mai ales cu ajutorul colirelor. Dentistii 
erau în stare să pună plombe sau să îmbrace dinții în aur. O 
glumă de-a lui Aristofan ne face să credem că existau şi spe- 
cialisti în rectum.f! 

Si femeile puteau fi medici, dar ele se multumeau de obicei 
să fie surori, infirmiere şi mai ales moase. Socrate era fiul unei 
moaşe, iar Platon îl pune să vorbească destul de mult despre 
această profesiune în legătură cu propria sa maieutică, care ar 
fi arta de a mosi spiritele.82 Pentru bolile intime, femeile, de 
rușine, se sfiau să recurgă la un medic şi chemau mai degrabă 
o persoană de același sex. Dădaca Fedrei, care vorbeşte ca o 
femeie de pe timpul lui Euripide, îi spune stăpânei sale: 

„Dacă suferi de vreo boală despre care nu se vorbeşte, iată 
femei ca să te ajute s-o linistesti; dacă e un accident despre care 
se poate vorbi cu bărbaţii, vorbeşte ca să li se poată comunica 
medicilor cazul tău.“8 

Dar, cu excepția moaselor, „tămăduitoarele“ recurgeau pro- 
babil la practicile magice si la „leacurile băbeşti“ într-o mă- 
sură mult mai mare decât „tămăduitorii“. 


VI 
Toaleta si îmbrăcămintea 


Medicii greci dădeau multă importanță igienei, îngrijirii cor- 
pului şi exerciţiilor fizice. Pentru bărbaţi, iar la Sparta cel puţin, 
şi pentru femei, practicarea gimnasticii părea indispensabilă pen- 
tru cei care voiau să fie sănătoși şi să se simtă bine (evexia). Chiar 
şi Socrate, la o vârstă înaintată, a făcut exerciţii fizice un timp 
„pentru a-şi micşora burta care depășea măsura potrivită“.! Co- 
piii învățau de timpuriu să se scalde si să înoate în mare si în râuri 
(care sunt de altfel puţine în Grecia și seacă deseori); cei din 
Sparta făceau baie zilnic în Eurotas, chiar si iarna. Bărbaţii adulți 
făceau la fel, dar exemplul Nausicăi şi al slujnicelor ei, care se 
scăldau în râu după ce spălaseră rufele, nu va mai fi urmat de- 
loc în epoca clasică, când femeile nu făceau baie în aer liber de- 
cât cu ocazia anumitor sărbători religioase: se spune că pictorul 
Apelles a conceput tabloul Afroditei Anadyomene, văzând-o pe 
Phryne cum se scălda la Eleusinia (fără îndoială în golful Fa- 
leronului), cu prilejul ciudatei ceremonii numite hdlade mystai 
(„în mare, iniţiaţi!) sau la Poseidânia.? 

În secolul VI, Pisistrate și fiii săi ridicaseră în Atena fântâni 
monumentale, unde veneau femeile să-și umple ulcioarele, dar 
unde puteai să faci si un dus, aşezându-te chiar sub jetul de apă, 
dacă gurile se aflau destul de sus: mai multe vase cu figuri ne- 
gre înfăţişează scene de acest fel, dar, mai târziu, în ceramica 
cu figuri roşii, ele devin foarte rare. Dacă fântâna are un bazin 
care captează apa, scăldatul este evident interzis pentru a se evita 
poluarea. În Atena secolului V scăldatul în fântânile publice este 
rar, fiindcă şi-au făcut apariţia alte obiceiuri. 

Aceasta este epoca în care creşte numărul palestrelor si al 
gimnaziilor. Iar aceste aşezăminte erau prevăzute cu fântâni, cu 

bazine pentru spălat si chiar cu piscine (loutrá). Diametrul in- 
terior al piscinei circulare din gimnaziul de la Delfi era 9,70 m, 
iar adâncimea ei aproape 2 metri, ceea ce înseamnă că aici se 
putea înota. Atletii începeau desigur prin a se spăla în bazine- 
le aşezate sub fântâni şi numai după aceea făceau cu toţii baie 
în piscină.? Ori de câte ori este posibil, gimnaziile sunt insta- 
late aproape de mare, de albia unui râu sau de vreun izvor (cel 
din Delfi se află nu departe de Castalia) pentru a face mai uşoare 
instalaţiile balneare. Către sfârşitul secolului V, majoritatea po- 
pulatiei renunță la baia în aer liber şi adoptă sala de baie, mai 
comodă, cu aductie de apă şi evacuare prin ţevi de plumb: exis- 
tă şi instalații cu apă curgătoare pentru spălatul picioarelor. În 
vremea când Aristofan reprezenta Norii, în 423, băile calde nu 
existau încă, se pare, în gimnazii si se găseau numai în loca- 
lurile băilor publice despre care vom vorbi în curând; ulte- 
rior, gimnaziile au dobândit etuve în care căldura provoca o 
transpiratie intensă. Gimnaziul a contribuit foarte mult, fără în- 
doială, la răspândirea în Grecia a obisnuintei de a avea trupul 
curat. 

Grecii din epoca clasică cunoșteau si baia de curăţenie si de 
relaxare într-o cadă individuală, aşa cum o practicau deja eroii 
lui Homer. Cada (pyelos) este adesea făcută din pământ ars, 
ceea ce o face foarte fragilă; ea poate fi şi tăiată dintr-un bloc de 
piatră sau construită din cărămizi mici legate cu mortar şi aco- 
perite cu o tencuială. Căzile de baie de la Olynthos, de formă 
aproximativ dreptunghiulară, au fundul ridicat în partea din spate 
pentru a forma un scaun, ca „băile-papuc“ de astăzi; ele nu au 
nici un orificiu de golire. În astfel de căzi, trupul nu se poate scu- 
funda în întregime; cel care se scaldă trebuie să se stropească 
Singur sau să pună pe un servitor să-l ude cu ajutorul unui vas 
sau al unui burete. Căzile mari şi adânci în care te poţi întin- 
de cu totul în apă erau, din câte se spune, specifice locuitorilor 
din Sybaris.5 

Lighenele, mai mici sau mai mari, rotunde sau ovale, făcute 
din metal, pământ ars ori lemn, erau folosite pentru spălarea par- 
tialä sau pentru baia copiilor mici. Pentru spălatul pe picioare 

se utiliza un lighean puţin adânc, de metal, susținut de trei pi- 
cioare care se terminau cu gheare de leu. Dar în privința spă- 
latului, ustensila care pare să fi fost cea mai răspândită în epoca 
clasică este bazinul mare, rotund şi adânc, susținut de un picior 
destul de înalt, care se deschide mult la bază si se termină cu 
un capitel, de obicei ionic: în ceramica cu figuri roşii, acesta 
este accesoriul cel mai frecvent al băilor din case si din palestre. 
Aceste bazine erau adesea tăiate în piatră, iar uneori ele erau 
modelate din pământ ars. Ele trebuiau să fie umplute cu mâna 
(cu excepția celor care, în gimnazii, erau aşezate sub gura unei 
fântâni) şi golite la fel. Iarna, apa care era turnată în ele era în- 
călzită întâi într-un cazan. 

Cu toate acestea, baia caldă trecea în ochii multora, și mai 
ales în ochii „laconizanţilor“, drept un obicei molesitor. Aris- 
tofan ne lasă să înțelegem că multi atenieni împingeau imita- 
ţia moravurilor lacedemoniene până la disprețul adresat nu 
numai oricărui rafinament, ci însăşi curäteniei.$ 

Localuri de băi publice existau la Atena încă din secolul V 
şi ele au ajuns mult mai numeroase în secolul IV. Clienţii gă- 
seau aici căzi plate cu un scaun jos în partea dinapoi, de felul 
celor pe care le-am descris mai sus, precum și piscine. De obi- 
cei, căzile erau aşezate în cerc de jur-împrejurul unei săli cir- 
culare; unele dintre aceste rotonde erau amenajate ca niște etuve. 
Fără îndoială, nu numai aceste etuve, ci şi celelalte încăperi din 
băile publice erau încălzite, ca şi apa pentru spălat. Aceste lo- 
caluri erau conduse, în numele proprietarului, de un „şef de baie“, 
care percepea taxa de intrare foarte modestă, menținea ordi- 
nea în local si supraveghea munca sclavilor, adică a ,,bäiesi- 
lor“; acest personaj este adesea pitoresc, cu gura mare şi reputația 
îndoielnică. Bäiesii se îngrijeau de încălzire, îi stropeau cu apă 
pe cei care se spălau şi îi frecau cu ulei. 

La baia publică, oamenii — cei care au timp, cel puţin — 
nu merg numai ca să se spele, ci si ca să-şi întâlnească prie- 
tenii şi să stea de vorbă. Personajele austere, cum ar fi Focion, 
nu se arată pe aici”, dar oamenii de rând sunt gata să se bucure 
de destinderea şi de confortul din baie şi zăbovesc multă vreme 

aici ca să se încălzească iarna, când n-au căldură acasă? În mai 
multe din aceste localuri se pare că existau si săli rezervate fe- 
meilor, dar nu încape îndoială că le frecventau numai atenie- 
nele din clasa săracă, curtezanele şi sclavele. Atenienele din 
clasele înstărite se îmbăiau acasă, fie într-o cadă, fie, mai ade- 
sea, într-un bazin cu picior, așezat într-o încăpere din gineceu; 
scena este reprezentată foarte des pe vasele pictate. 

Grecii nu cunoşteau săpunul. S-a văzut, în capitolul IV, că 
atletii, la gimnaziu, se frecau cu ulei si nisip, iar apoi îşi cojeau 
acest amestec de pe piele cu un strigil, înainte de a se spăla. 
La baie se folosea fie un carbonat de sodiu impur, extras din 
pământ, fie o soluţie de potasiu obținută din cenușa de lemn (cea 
care slujea si la spălatul tesäturilor, fără îndoială), fie o argilă 
specială. Dicaiopolis spune, în piesa lui Aristofan: „Niciodată, 
de când merg eu la baie, nu m-a supărat potasiul care-mi dă us- 
turimi în ochi, aşa cum mă supără acum“, iar în alt loc vorbeşte 
despre „micuțul Cleigenes, cel mai netrebnic patron de băi din- 
tre toți cei care domnesc peste o leşie făcută dintr-un așa-zis 
sodiu amestecat cu cenuşă si peste argila de Kimolos“? Kimo- 
los, una dintre Ciclade, mai produce şi astăzi un fel de piatră 
de calcar bogată în sodiu, numită cimoleană. Siracuzanele lui 
Teocrit, în secolul III, par să folosească pentru spălatul pe mâini, 
în chip de săpun, un fel de cremä.!° 

Baia se făcea de obicei înainte de masa de seară. Obiceiul 
acesta era atât de răspândit încât cuvintele „a face baie“ erau 
practic sinonime cu „a merge la masa de seară“. Socrate, e ştiut, 
avea mai multă grijă de sufletul decât de trupul lui, dar când era 
invitat se îmbăia înainte de a se duce să ia masa împreună cu 
gazda sa: 

„il întâlnisem pe Socrate spălat, cu sandale în picioare, cum 
nu-i stătea în obicei. L-am întrebat unde merge că s-a făcut așa 
frumos. Să iau cina la Agathon, mi-a răspuns el...; am primit 
să fiu oaspetele lui astăzi; de aia mă îngrijesc de trup: trebuie 
să fii frumos când te duci la un băiat frumos.“!! 

La astfel de ocazii, oamenii mergeau şi la frizer. Atenienilor 
le plăcea să-și petreacă timpul aici, trăncănind şi comunicându-si 

noutăţile, cum spune Invalidul lui Lysias'?, dar, întocmai ca aheii 
„pletoşi“ ai lui Homer, ei puneau mare pret şi pe aspectul în- 
grijit al părului, al mustätii si al bărbii, pe care le purtau lungi 
sau ceva mai scurte, după moda proprie fiecărei epoci si fie- 
cărei clase sociale. Frizerul-bărbier se îngrijește si de unghiile 
de la mâini şi de la picioare. 

Numai după Alexandru au început grecii să-şi radă complet 
şi barba, şi mustätile. În epoca clasică, ori de câte ori se vor- 
beşte de brici este vorba de fapt de un accesoriu al toaletei fe- 
minine, nu al toaletei masculine, căci pentru a înlătura părul 
de prisos, femeile se depilau cu opaiţul!? ori cu ajutorul unor 
creme speciale, dar se puteau folosi si se brici. La Aristofan, 
o femeie care vrea să treacă drept bărbat spune: „Am început 
prin a zvârli cât colo briciul, ca să fiu plină de păr şi să nu mai 
semăn deloc a femeie“, iar dacă într-o altă comedie Euripide 
îi spune lui Agathon: „Tu trebuie să ai mereu un brici la tine; 
împrumută-mi-l şi mie“, aceasta nu este decât o aluzie la mo- 
ravurile efeminate ale acestui poet. Când Praxagora le cere to- 
varăşelor sale să se deghizeze pentru a merge la Adunare să ia 
în mâini puterea, ea le pune să-i arate bărbile false pe care era 
vorba să le aducă.!4 

„Nu demult, scrie Tucidide, ca un efect al luxului, la Atena, 
bărbaţii în vârstă din clasele avute mai purtau încă veșminte lungi 
de in şi-şi strângeau suvitele de păr (crobyle) prinzându-le cu 
nişte «greieri» de aur.“!$ 

Nu se ştie prea bine dacă este vorba de ace de aur în formă 
de greiere (nu s-au descoperit asemenea obiecte) sau de spi- 
rale de aur care, în timpul mersului, făceau un zgomot oarecum 
comparabil cu târâitul greierilor. Dacă privim capul cavaleru- 
lui „Rampin“ la Luvru, nu putem decât să admiräm rafinamen- 
tul pieptănăturii sale buclate, cu suvite așezate simetric după 
fiecare ureche. Pe vremea aceea, bărbaţii se pieptănau cu tot 
atâta grijă ca şi corai de pe Acropole. 

După războaiele medice însă, la Atena, aproape numai co- 
piii poartă părul foarte lung; când se apropie ae vârsta efebiei, 
ei şi-l taie şi-l consacră zeilor. Dimpotrivă, la Sparta, copiii au 

părul tuns foarte scurt şi numai adulții au plete lungi pe care, 
la Atena, le imită doar elegantii din clasa cavalerilor. Meschi- 
nul lui Teofrast se tunde foarte scurt din spirit de economie, ca 
să meargă mai rar la frizer.!$ Sclavii sunt tungi întotdeauna. Cei 
mai multi dintre atenienii liberi din epoca clasică aveau părul 
destul de scurt, la fel ca magistraţii de pe friza Panateneelor, 
de pildă. 

Cât despre barbă, ea era tăiată în formă de colier în epoca 
arhaică, dar contemporanii lui Pericle o lăsau să crească pe o- 
braji şi o tăiau oval sau ascuţit. 

n epoca arhaică, bărbaţii și femeile aveau pieptănături foarte 
asemănătoare, în epoca clasică în schimb, numai femeile au 
păstrat şi chiar au amplificat, la Atena, pieptănăturile compli- 
cate pe care soţii lor le părăsiseră. Ele nu purtau părul desfă- 
cut şi fluturând pe umeri decât la anumite sărbători. Părul scurt 
era obligatoriu, în principiu, pentru sclave, dar se pare că hetai- 
rele şi muzicantele făceau excepţie: cântăreaţa la oboi de pe 
„tronul Ludovisi“ poartă un coc prins cu un kecryphalos, un 
fel de fileu sau de eșarfă foarte atrăgătoare care prinde strâns 
părul de pe frunte până pe ceafă şi-l aduce dinspre spate înspre 
față. Femeile libere nu-şi tăiau părul decât temporar, în semn 
de doliu. Fetele aveau adesea doar niște legături care le ţineau 
părul în sus, lăsându-le fruntea descoperită. Dacă fetele (corai) 
de pe acropolă au deseori părul împletit în cozi lungi care co- 
boară foarte mult pe spate si pe piept, în schimb atenienele din 
vremea lui Pericle au de obicei părul încretit si pieptănat în mase 
de bucle care sunt trase, prin diferite procedee, spre partea din 
sus si din spate a capului. Arheologii au descoperit diferiţi piep- 
teni, au găsit, de pildă, la Atena, în Agora, un pieptene dublu 
din lemn de măslin cu treizeci si unu de dinți subțiri pe o parte 
şi douăzeci de dinți groși pe partea cealaltă, împodobit în centru 
un un motiv de ove şi de vârfuri de lance incizate. Alți piepteni 
sunt de os, de fildeş, de baga sau de bronz. Unii au o decorație 
care face din ei adevărate opere de artă. 

Părul era vopsit mai ales pentru a-l face, pe cale artificială, 
blond, culoare care se bucura de cea mai mare preţuire. Se fo- 
loseau şi cozile false şi perucile. 

Am amintit mai sus cum se epilau femeile si cum îşi ră- 
deau părul de prisos. Ele foloseau si alifii precum si tot felul 
de parfumuri, pe care le cumpărau de la myropdlion, si de far- 
duri. Ischomachos spune, vorbind despre tânăra lui soție: 

„Am văzut-o, într-o zi, plină de fard de ceruză ca să aibă 
tenul chiar mai deschis ca de obicei, plină de fard de limba bo- 
ului ca să pară mai trandafirie decât este în realitate, cu pantofi 
cu tocuri foarte mari ca să arate mai înaltă decât este de fapt.“ 

Aceste găteli îi aduc tinerei femei o lungă predică din partea 
bărbatului ei, în ciuda faptului că nu recursese la ele decât ca să-i 
fie pe plac, căci era o femeie cinstită.!? Cât despre curtezane, nu 
numai că ele foloseau din plin albul de ceruză si roșul de limba 
boului, dar își mai şi pictau ochii şi sprâncenele cu dungi ne- 
gre sau cafenii si știau să folosească sutienul (strphion). Co- 
chetele din secolul lui Pericle dispuneau, se vede, de tot felul 


tive 


aminti mai departe. 


* 


În privința textilelor, grecii cunoşteau vag existența unor 
produse exotice cum ar fi mătasea? si bumbacul, pe care He- 
rodot îl numește „lână vegetală“?!, în traducere literală „lână 
care provine dintr-un copac“, dar nu aveau la dispoziție decât 
inul, părul unor animale, mai ales părul de capră din care se tesea 
o stofă grosolană (sáccos), si lâna. 

Despre torsul si țesutul lânii, atribuții primordiale ale fe- 
meilor din Grecia, am vorbit în capitolul precedent. Inul era 
cultivat în Orient si în Asia Mică, de unde l-au importat pen- 
tru prima dată grecii din Europa, în stare brută sau prelucrat. 
Apoi planta a fost aclimatizată în mai multe regiuni din Gre- 
cia, în Tracia, în Macedonia, în Ahaia si în unele insule, cum 
ar fi Creta, Cipru si Amorgos. Tulpinele de in erauuscate la soare, 
iar apoi se trecea la topirea lui în apă călduță; pe urmă inul, 
care era uscat din nou, era bătut cu un mai pe o piatră astfel 
încât să se desfacă coaja de fibrele interioare care erau, în sfâr- 
sit, toarse si tesute. 

Costumul antic, grecesc ca si roman, nu este modelat si ajus- 
tat după forma trupului, prin croială si cusătură, ca al nostru; 
ci este un costum drapat. El constă doar dintr-un dreptunghi de 
stofă, aşa cum iese el de la războiul de ţesut și după ce a fost 
prelucrat în prealabil de vopsitor sau de apretor; el se înfăşoară 
foarte liber pe corp şi nu este prins decât uneori cu o cingă- 
toare, cu niște agrafe sau cu câteva împunsături de ac. 

Seminuditatea pe care o producea accidental mobilitatea în- 
săşi a acestei draperii se dezvăluia la tot pasul în viaţa exte- 
rioară, aşa cum vedem în picturile si în sculpturile antice, iar acest 
lucru părea cu totul natural. Sclavi, lucrători, țărani, marinari 
ofereau probabil fără încetare spectacolul umerilor şi al trun- 
chiurilor descoperite, al braţelor şi al picioarelor arse de soare 
sau înrosite de frig si căpătând, din contactul obişnuit cu aerul 
înconjurător, un fel de patinä.?? 

Această seminuditate, suportabilă datorită climatului si obis- 
nuintei, nu dă nici un prilej de uimire în ţara unde atletii se 
arătau în public complet goi. Quintilian va spune despre togă: 
nec strangulet, nec fluat, şi veşmântul antic, într-adevăr, nu tre- 
buia să fie nici strâns cât să oprească mișcările, nici larg cât 
să le stânjenească. 

Bărbaţii nu poartă nici un fel de rufărie de corp; în loc de 
cămaşă, ei au tunica, pusă direct pe piele. Tipul cel mai primi- 
tiv şi cel mai simplu de tunică (care foarte adesea ţine loc şi de 
manta) este așa-numita exomis, îmbrăcămintea care lasă un 
umăr afară (ex, 0mos). Exomida este, prin excelență, costumul 
de lucru al sclavilor, al tuturor lucrătorilor liberi şi al majori- 
tății soldaţilor. Scurtă, strânsă în talie cu o cingătoare si prinsă 
pe umăr cu o fibulă sau numai cu un nod, ea poate fi ori des- 
chisă, ori cusută pe coapsa dreaptă. În ambele cazuri, ea lasă 
foarte descoperită întreaga jumătate dreaptă a trunchiului. Cali- 
tatea exomidelor fabricate la Megara era deosebit de vestită. 

Tunica propriu-zisă, numită chitôn, atunci când este scurtă 
nu se deosebește de exomidă decât prin faptul că, de obicei, este 
prinsă pe amândoi umerii cu agrafe sau găici. Când regele Cle- 
omene, pe punctul de a se avânta prin Alexandria cu sabia în 

mână, într-o luptă fără speranțe, „rupe cusătura care-i prindea 
tunica pe umărul drept“, el îşi transformă practic chitonul în- 
tr-o exomidă.2 Tunica, strânsă cu o cingătoare, formează, în ju- 
rul taliei o serie de cute bufante, numite côlpos; ea este deseori 
prevăzută cu o a doua cingătoare, mai lată şi așezată mai sus, 
numită zoster, un centiron de piele cu caracter militar, care 
creează un al doilea côlpos, aşa cum se vede la un cavaler care 
stă în picioare lângă calul său, pe friza Panateneelor.24 

Ca să doarmă, grecii păstrau pe ei tunica, care slujea drept 
cămaşă de noapte ca si de zi, dar îşi scoteau cingătoarea. „Dacă 
ti se întâmplă ceva în sat, spune Hesiod, vecinii sar fără să-şi pună 
cingătoarea, în timp ce rudele tale şi-o pun.“25 Copiii purtau 
tunici scurte fără cingătoare, cum e cea a tânărului Tezeu pe 
celebra cupă a lui Euphronios din muzeul Luvru.2$ 

Cu toate acestea, tunica lungă a vechilor ionieni, cea „care 
coboară până-n pământ“ nu este părăsită cu totul în epoca cla- 
sică, dar ea pare să fie un veșmânt pompos si de ceremonie, pur- 
tat numai de preoți, de citarezi și de unii concurenți la jocurile 
publice. Auriga din Delfi este îmbrăcat „cu tunica lungă a vizi- 
tiilor, acea xystis albă tradițională care era purtată la concursuri. 
Ea coboară până aproape de glezne, în cute lungi paralele care 
pleacă de la cingătoarea aşezată foarte sus, deasupra stoma- 
cului... Deasupra cingătorii, tunica «bluzeazä» în chip sensi- 
bil, mai ales pe laturi. Ea desenează în față si în spate un decolteu 
ascuţit şi se termină pe umeri si pe braţe printr-o cusătură care 
creează un mare număr de creturi. Din acţiunea combinată a 
acestei cusături și a şiretului care trece pe sub subsuori se for- 
mează nişte mâneci care coboară până la jumătatea braţului““.27 

Tunica, chiar si cea scurtă, avea uneori mâneci lungi care 
erau, probabil, cusute, imitând, fără îndoială, costumul persan.28 

Mantaua obişnuită a grecilor, himätion, era un dreptunghi 
de lână dintr-o singură bucată, drapat în jurul corpului fără să 
fie prins în chip stabil nicăieri. Un himation foarte simplu, din 
stofă ordinară şi fără nici un fel de omament, ca cel pe care-l 
purtau filozofii, se numea tribon („haină de purtare“), în timp 
ce himationul de lână mai fină şi împodobit cu benzi colorate 

pe care-l purtau oamenii eleganti se numea chlanis. Cei care 
poartă manta au adesea si un bät lung, cu capătul ca de cârjă; 
când stau pe loc, ei se sprijină de acest bät si-si fixează sub sub- 
suoarä cu ajutorul lui cuta pe care o face himationul adoptând 
o atitudine familiară atât de des reprezentată pe basoreliefuri 
si pe vasele pictate.2? 

Copiii spartanilor, spune Plutarh, „cu începere de la un- 
sprezece ani nu mai purtau tunică și nu căpătau decât o singură 
manta pe an“.% Multi atenieni, fie pentru a imita moravurile la- 
coniene*!, fie din pricina sărăciei, nu purtau nici ei decât man- 
taua pusă direct pe corp. Aşa făcea Socrate și exemplul lui a 
fost urmat de multi filozofi: „Umbli toată viaţa în picioarele 
goale si fără tunică“ îi spunea Antifon.3%2 De altfel, mantaua era 
destul de amplă pentru a acoperi în întregime corpul; lipsa tu- 
nicii se observa doar dacă o pală de vânt ridica mantaua. Pare 
însă neîndoielnic că, la Atena, să porți mantaua direct pe piele 
era o ciudätenie. 

Ca să-și drapeze pe ei himationul, grecii îşi acopereau mai 
întâi spatele şi umerii, lăsând să cadă în față cele două capete 
care formează unghiurile de jos ale dreptunghiului de stofă, apoi 
brațul drept, întinzându-se, aseza cutele pe braţul stâng, care 
se îndoise pentru a le primi, sau pe umărul stâng, de unde vâr- 
furile lor cădeau pe spate. Asa arată operaţia pe care grecii o 
numeau a se drapa spre dreapta (epi dexia); gestul implicat era 
tocmai să apuci poalele mantalei cu mâna dreaptă, să le tragi 
spre dreapta într-o primă mişcare şi să le arunci apoi spre stân- 
ga. În Păsările lui Aristofan, Poseidon îi spune zeului Tribal- 
los, care este o divinitate a barbarilor si se presupune, deci, că 
nu cunoaşte obiceiurile grecilor: 

„Hei, tu, ce faci aici? Te drapezi în felul ăsta, spre stânga? 
Te rog să schimbi imediat direcţia si să-ți drapezi mantaua așa, 
spre dreapta! Cum, nefericitule, ești alcătuit la fel ca Laispo- 
dias?“33 

Reiese de aici că strategul atenian Laispodias, care avea ulcere 
sau varice pe piciorul stâng, şi-ar fi făcut să cadă poalele man- 
talei spre dreapta, pentru a le ascunde, căci, dacă s-ar fi drapat 

ca toată lumea, piciorul său stâng ar fi rămas descoperit în tim- 
pul mersului (cel puţin dacă nu purta decât o tunică scurtă). 
În dialogul platonic Theaitetos, Socrate îşi bate joc de neciopli- 
ii „care nu știu să-și ridice mantaua pe umărul stâng, aşa cum 
fac oamenii liberi““.%4 
Vechii oratori, Solon, Pericle, Temistocle, Aristide, vorbeau 
de la tribună înfäsurati în mantaua care le ascundea ambele braţe; 
numai mâna dreaptă ieșea dintre cute, ceea ce îi oprea de la orice 
gest, de la orice „acțiune“ oratorică cât de cât mai amplă. Aceasta 
era atitudinea statuii lui Solon de la Salamina, din câte spune Es- 
chine, care dă de exemplu atitudinea rezervată a oamenilor pu- 
blici de odinioară pentru a condamna mai bine agitația vehementă 
a lui Demostene, „tigrul“ (therion).*5 Aceeași atitudine o are şi 
replica unei pretinse statui a lui Sofocle.$ Poalele himationu- 
lui puteau fi trase până la bărbie sau puteau fi chiar trecute pe 
deasupra capului, în chip de glugă. Însă, pe vremea lui Eschine 
şi a lui Demostene, oratorii vorbeau de la tribună cu poalele man- 
talei trecute pe sub subsuoara dreaptă şi traversând pieptul în dia- 
gonală până la umărul stâng, modă care lăsa braţul drept complet 
liber, „afară din himation“. În Adunarea femeilor, Praxagora 
le spune tovaräselor sale: „Va trebui să votăm cu mâna ridi- 
cată, descoperindu-ne un singur braţ până la umăr.“ Într-ade- 
văr, acest gen de vot (cheirotonia) nu se putea practica decât 
dându-se la o parte cutele de pe umărul şi braţul drept. 
Uneori, pentru a lăsa mai multă libertate de mișcare cor- 
pului, dacă voiau să se dedea la vreo acţiune violentă, grecii 
împătureau în două himationul, pe lungimea lui, dar astfel du- 
blat, el trebuia să fie ținut pe umărul stâng cu o agrafă, întocmai 
ca o exomidă sau ca o hlamidă (chlamys). După înfrângerea 
de la Chaeroneea fuseseră mobilizați chiar si bătrânii ca să ajute 
la apărarea cetăţii contra lui Filip, care amenința Atena: 
„Puteai vedea, spune oratorul Licurg, oameni cu trupul is- 
tovit de vârstă, scutiți prin lege de serviciul militar, mergând 
pretutindeni prin oraș, aşa vläguiti cum erau si «pe pragul mor- 
ţi», cu mantaua împăturită si prinsă pe umăr cu o fibulă.“38 
Ei îşi transformaseră astfel mantalele din timp de pace, adap- 
tându-le la viața militară printr-o improvizație. 

Hlamida, manta purtatä prin excelentä de soldati, efebi si 
cavaleri, de origine tesaliană probabil, era făcută dintr-o stofă 
mai groasă şi mai teapänä decât însuși tribonul si era prinsă în- 
totdeauna pe umăr cu o agrafă. Această manta destul de scurtă 
se umfla și se ridica în vânt, în spatele alergătorului sau al ca- 
valerului, iar artiştii au scos din această mişcare a stofei cele mai 
frumoase efecte, cum se poate vedea, de pildă, pe friza Pana- 
teneelor.*” Hlamida, prea largă si prea deschisă, nu putea învă- 
lui corpul ca un himation, nici nu-l scutea de portul tunicii pe 
cel care o îmbrăca. Mişcând fibula în jurul gâtului şi al ume- 
rilor, acesta putea să-şi libereze foarte uşor, dacă dorea, brațul 
stâng în loc de braţul drept. El îşi mai putea înfäsura hlamida 
în jurul braţului stâng pentru a se sluji de ea ca de un scut ru- 
dimentar: aşa a făcut Alcibiade, în clipa morții, când a ieşit din 
casa sa în flăcări. Hlamida vopsită, de regulă, în purpuriu va 
rămâne de-a lungul întregii Antichitäti mantaua militară cea mai 
obișnuită: soldații guvernatorului Pilat, înainte de a-l încununa 
cu spini pe Isus, aveau să-l îmbrace cu una din mantalele lor, 
„O hlamidă stacojie“ (Matei 27, 28). 

În Grecia, sclavii nu poartă un costum distinctiv, ei erau pro- 
babil îmbrăcați cam ca metecii si ca atenienii din clasa săracă. 


* 


Costumul feminin nu se deosebeşte în principiu de costumul 
masculin. O aranjare deosebită si rafinamentele cochetăriei îi pot 
da cu totul altă înfățișare, dar el rămâne întotdeauna, în esență, 
o bucată dreptunghiulară de lână sau de in, aşa cum iese ea de 
pe războiul de ţesut, adaptată liber pe trup cu ajutorul unor fibule 
sau al unor împunsături de ac. Focion şi nevastă-sa, pe cât se 
spune, în sărăcia lor, n-aveau decât o singură manta și-o folo- 
seau pe rând când plecau de acasă. Cu toate acestea, aranjarea, 
culoarea şi potrivirea stofei nu erau aceleaşi, în mod obișnuit, 
pentru cele două sexe: în Adunarea femeilor, Praxagora si to- 
varăşele sale nu împrumută numai toiegele si încălțările gro- 
solane (embädes) ale bărbaţilor lor, ci le iau si mantalele, iar 
Blepyros, care se vede astfel silit să se gătească cu mica manta 
de culoarea sofranului a nevesti-sii (crocot6s), este ridicol.! 

Veşmântul feminin cel mai rudimentar este cel al fetelor 
spartane, de care şi-au bătut joc atâta poeţii atenieni. El e un 
peplos desfăcut şi scurt care slujeşte şi de tunică şi de manta. 
Este format dintr-un sal de lână destul de strâmt, prins pur si 
simplu cu o fibulă pe fiecare din cei doi umeri; nu are nici cin- 
gătoare, nici cusături. Numai una dintre laturile corpului este 
acoperită cu adevărat de acest veșmânt sumar; cealaltă se des- 
coperă la cea mai mică mișcare. Tinerele lacedemoniene, ne spune 
Plutarh, purtau „acel soi de tunici ale căror pulpane, nefiind cusute 
în partea de jos, se desfăceau şi le descopereau coapsele când 
mergeau, de unde si numele de phainomerides («cele care-şi arată 
coapsele»), care le era dat“.% 

Acest peplos desfăcut, dacă e destul de lung, poate fi în- 
doit: „Când o femeie obținuse, tesänd, un dreptunghi de stofă 
de dimensiuni mai mari decât peplosul modest al fetelor spar- 
tane, ea era silită în chip firesc să-l îndoaie, prinzând cu fibule 
tot ceea ce depășea în înălțime propria sa statură. Salul de lână 
continua să rămână desfăcut pe una din laturi, dar ajungea să 
se dubleze singur în partea sa superioară: se obținea astfel un 
veşmânt de deasupra, mai mult sau mai puţin lung, care făcea 
corp compun cu vesmântul de dedesubt, fără să fie nevoie de 
nici o cusătură. La fel, dacă lățimea stofei o depășea pe cea a 
bustului, marginile rămase libere cădeau de-a lungul deschi- 
zăturii laterale, formând cascade de cute care dădeau o amploare 
deosebită costumului.““% 

Unei femei îmbrăcate în acest peplos îi venea uşor să-și stre- 
coare mâna pe sub îndoitura stofei, cu un gest obișnuit pe care-l 
regăsim la foarte multe statuete si mai ales la cele care slujesc 
drept picior de oglindă. 

Dacă îndoitura este destul de mare, partea ei posterioară poa- 
te fi trasă peste cap pentru a crea un fel de văl sau de glugă. 
Unele femei înfăţişate pe stelele funerare sunt drapate astfel. 

Când îndoitura rămâne în poziţia ei obişnuită, ea poate fi 
împărțită în două, de-a lungul taliei, printr-o cingătoare; aşa 
arăta costumul Atenei Parthenos a lui Fidias dacă e să jude- 
căm după replicile pe care le avem. Cingătoarea nu numai 

că păstrează potrivirea cutelor si împiedică descoperirea picio- 
rului drept în timpul mersului, dar ea mai și degajează trun- 
chiul şi contribuie la crearea unei siluete mai nobile şi mai severe; 
dacă stofa nu e întinsă pe piept, ea poate să provoace și această 
proeminentä de cute bufante pe care grecii o numeau cólpos. 

În sfârşit, peplosul putea fi închis pe jumătate printr-o cu- 
sătură de la şold în jos, ori putea fi închis chiar cu totul, de sus 
până jos, păstrând doar o deschizătură prin care treceau braţele. 
Ajustarea peplosului deschis era în chip necesar asimetrică; cea 
a peplosului închis care ia, în mare, forma unui cilindru, este 
în schimb de o mare simetrie. Peplosul închis poate avea si el 
îndoitură și cingătoare. Asa arată veşmântul maiestuos purtat 
de ergastinai (lucrătoare) pe friza Panateneelor de pe Partenon, 
care se află în muzeul Luvru.%5 

În legătură cu un război dintre Atena și Egina, a cărui dată 
exactă nu o cunoaștem, dar care a fost sigur anterior anului 485 
î.e.n., Herodot povesteşte că eginetii au repurtat o victorie atât 
de totală încât toți atenienii au pierit cu excepţia unuia singur: 

„Întorcându-se la Atena, el a anunțat dezastrul; la această 
veste, femeile ai căror soți plecaseră la Egina, revoltate că din- 
tre toți numai el singur scăpase, l-au înconjurat din toate părți- 
le pe acest nefericit si l-au străpuns cu agrafele care le prindeau 
veşmintele, întrebându-l fiecare de soțul ei. El a pierit astfel; iar 
atenienii au socotit nelegiuirea femeilor ca un lucru mai groaznic 
Chiar decât dezastrul. Neștiind cum să le pedepsească pe aces- 
te femei, ei le-au schimbat costumul cu cel ionian; căci înainte 
de această vreme, femeile ateniene purtau un costum dorian, 
foarte apropiat de cel al corintienelor; în locul lui au fost silite 
să poarte tunica de in ca să nu mai aibă a se sluji de agrafe. La 
drept vorbind, acest costum nu e originar din Ionia, ci din Ca- 
ria; căci, în vechime, toate femeile din Grecia purtau acelaşi cos- 
tum, cel pe care-l numim dorian.“% 

Această ultimă afirmaţie e foarte contestabilă si nu suntem 
obligaţi să credem, în toate detaliile ei, nici povestea lui Hero- 
dot; este foarte probabil că, în privinţa veşmântului feminin la 
Atena, schimbarea modei a fost rezultatul unei lungi evoluţii 

şi nu urmarea unui incident dramatic, cum e cel pe care-l po- 
vesteşte istoricul. Dar nu încape îndoială că trebuie să reținem 
deosebirea pe care o face el între peplos, care e în mod obişnuit 
de lână si se prinde cu fibule, şi tunica de in, care e cusută, după 
cum trebuie să admitem si că aceasta din urmă e mai recentă. 

Grecii folosiseră dintotdeauna lâna oilor lor pentru a-și face 
veşminte, în timp ce inul, așa cum am spus-o mai sus, era im- 
portat la început, mai ales din Ionia, si numai ulterior a fost 
aclimatizat în mai multe regiuni din Grecia propriu-zisă. Inul a 
fost deci multă vreme considerat ca o țesătură de lux, iar în- 
trebuintarea lui nu s-a răspândit decât treptat, la început doar 
printre femeile elegante din clasa înstărită. Suntem îndreptă- 
titi să credem însă si că vechiul peplos de lână, chiar dacă a fost 
părăsit de cochete, a rămas totuși veşmântul täräncilor si al ma- 
joritätii femeilor din popor, ca să nu mai vorbim de sclave. Aşa 
cum arhitecții Atenei alăturau, în Partenon, friza dorică si friza 
ioniană, tot astfel atenienele purtau când peplosul numit „do- 
rian“, când tunica fină de in (chitôn) cu creturi mărunte, zisă 
„ioniană“. Pe unul şi același basorelief de la Eleusis, datat spre 
mijlocul secolului V, Demeter este înveșmântată în peplosul 
sever, în timp ce fiica sa, Core, poartă tunica elegantă de in.% 

La fel ca peplosul, tunica de in este făcută tot dintr-o bucată 
dreptunghiulară de țesătură, așa cum iese ea de pe războiul de 
ţesut, numai că marginile laterale ale dreptunghiului sunt cu- 
sute una de cealaltă, iar cele două capete de sus, de-o parte şi 
de alta, sunt prinse pe umeri si de-a lungul braţelor prin două 
cusături, şi uneori cu ajutorul fibulelor, astfel încât formează 
nişte mâneci larg răscroite. Cingătoarea creează un colpos mai 
mult sau mai putin adânc, în funcţie de lungimea stofei. Adesea, 
tunica de in era plisată prin procedeul rudimentar al apăsării cu 
mâna, căci se pare că cei vechi n-au ştiut să folosească fierul 
de călcat. În sfârșit, această tunică lungă poate avea, ca şi pe- 
plosul, o cută dublă pe piept şi pe spate. 

Peste tunică, veșmânt mai puţin călduros decât peplosul, 
femeile purtau iama tot felul de mantale: de pildă, un simplu 
şal, prins în diagonală pe unul dintre umeri, sau o mică manta 

rotundă (Enkyclon), sau chiar un peplos care ţinea loc de manta, 
ori, în sfârşit, un himation lung, drapat, asemănător cu cel pe ca- 
re-l poartă bărbaţii, dar cu poalele căzând de obicei mai elegant, 
în față si nu în spate (chlanis). Uneori, această manta, îndoită 
în lungime de mai multe ori, era ţinută pe spate si sprijinită pe 
ambele braţe, căpătând astfel, pe vasele pictate, aspectul unei 
esarfe lungi.* 

În secolul IV, tinerele femei elegante pe care le înfățișează 
figurinele de teracotă de Tanagra se învăluie friguroase în nişte 
mantale ample, drapate cu artă, care le acoperă aproape cu totul 
tunicile, şi li se întâmplă chiar să-şi tragă peste cap, în chip de 
glugä, un colț din această manta.50 

În timp ce atenienele din clasa săracă continuau să-și teasä 
singure veşmintele, meșterii din unele orașe își creaseră, firește, 
o mare faimă în câte o specialitate vestimentară anume. Insula 
Amorgos exporta tunici minunate de in, care se vindeau foarte 
scump, în timp ce cu inul din Sicilia se puteau face altele mai 
ieftine.5! Rochiile lungi din in de Corint erau si ele foarte apre- 
ciate. Chios, Milet şi Cipru vindeau până departe veșmintele 
brodate pe care le fabricau. La Pellene se confectionau man- 
tale foarte pretuite, iar inul de calitate foarte fină ţesut la Patras 
era căutat de femeile elegante. 

Euripide descrie o femeie a vremii sale probând un costum 
nou atunci când, în Medeea, un mesager povesteşte cum fiica 
regelui Corintului, Glauke, care tocmai se căsătorise cu Iason, 
primeşte coroana si tunica otrăvite, daruri ucigătoare pe care 
vrăjitoarea geloasă i le trimisese prin propriii ei fii: 

La vederea gătelii nu a mai putut răbda si i-a făcut ‘ntru to- 
tul pe plac soțului ei. De-abia s-au depărtat de casă fii, tăi îm- 
preună cu tatăl lor, că a şi luat peplosul colorat spre a se înveşmânta 
cu el. Punându-si coroana de aur pe inelele părului, îşi aran- 
jază pieptănătura şi se priveşte într-o oglindă sclipitoare surâ- 
zând chipului neînsufleţit de acolo. Apoi, sculându-se din jilt, 
ea străbătu încăperile aşezându-și cu grijă piciorul strălucitor 
de alb, pierdută de fericire din cauza acestor daruri; si iarăşi 
şi iarăși, înălțându-se din călcâie, îşi arunca ochii spre ele.“°? 

Acest ultim detaliu, cel mai pitoresc desigur, e uşor de în- 
teles: Glauke întoarce capul și-și priveşte călcâiele, ridicându-se 
în vârful picioarelor ca să vadă cum îi cade rochia si cum ara- 
tă la spate. 


* 


Coroana de aur a printesei Glauke este una dintre acele po- 
doabe scumpe pc care femeile din Grecia le puneau cu plăcere 
în păr când se găteau pentru o sărbătoare sau pentru o primire. 
În privinţa asta am văzut că atenienii din vremea războaielor 
medice, cu acel crobylos împodobit cu „greieri“ de aur, nu erau 
mai putin cocheti decât nevestele lor, dar moda masculină a 
devenit curând mai austeră, cu excepția anumitor împrejurări 
speciale, cum ar fi ceremoniile religioase sau mesele de gală. 
Tinerii eleganti din clasa avută, „cavalerii“ cu plete lungi ai 
lui Aristofan, nu dispretuiau poate asemenea podoabe si purtau 
chiar, uneori, inele de metal la glezne. Un „dandy“ ca poetul 
Agathon, care se fandosea îmbrăcându-se, zice-se, în femeie, 
purta desigur şi bijuterii, dar asta era o excepție care îl făcea re- 
marcat. În epoca clasică, în împrejurările obișnuite ale vieții, bi- 
juteriile sunt practic lăsate numai femeilor, cu excepţia inelelor 
cu piatră pe care le foloseau bărbaţii pentru a-şi pune pecetea, 
cu argilă sau ceară, pe orice scrisoare sau document care voiau 
să rămână secret. 

Femeile purtau destul de curent coliere, brățări, cercei si inele 
la picior. Colierele grele cu pandantiv din epoca miceniană sau 
din cea arhaică — cum era colierul Harmoniei, pentru care şi-a 
uitat Eriphyle îndatoririle — ajung rare pe vremea lui Pericle 
şi sunt înlocuite cu läntuguri mai ușoare, de care atâmă une- 
ori amulete. Brätärile se poartă la încheietura mâinii, dar și în- 
tre cot şi umăr, atunci când partea de sus a braţului rămâne goală, 
neacoperită de peplos; ele sunt niște spirale ori niște inele sim- 
ple de aur sau de argint, care pot avea drept închizătoare o figu- 
rinä, foarte adesea, această bijuterie are forma unui șarpe încolăcit. 

Obiceiul de a găuri lobul inferior al urechii pentru a atâma 
de el bijuterii e vechi de când lumea. Grecoaicele din vremea 


170 GRECIA ÎN SECOLUL LUI PERICLE 


lui Pericie nu mai purtau în urechi omamentele grele si com- 
plicate create de bijutierii micenieni, ci aveau, cel mai adesea, 
nişte discuri mici din metal preţios, împodobite cu o rozetă de 
pildă; uneori atâmau de ele, în chip de amulete, nişte figurine 
mici reprezentând animale. În sfârşit, moda cu inelele trecute 
în jurul gleznei sau al pulpei era foarte răspândită și pare să fi 
avut o valoare religioasă, sau mai curând magică (apotropaică). 

Fireşte, femeile îşi țineau bijuteriile închise într-un mic sipet 
pe care li-l aducea o sclavă atunci când voiau să se gătească: 
această scenă este reprezentată adesea pe vasele pictate ca si pe 
reliefurile funerare, pe admirabila stelă a lui Heges6, de pildă 5 

Printre accesoriile toaletei feminine se cuvine să amintim şi 
evantaiul şi umbreluta, obiecte foarte folositoare într-o ţară atât 
de caldă şi de însorită ca Grecia. 

Evantaiul grecesc (rhipis) nu are nimic în comun cu evan- 
taiul modern, cu cute care se strâng si se pot desface în semi- 
cerc. El nu este decât o foaie cu mâner si are de obicei forma 
unei inimi ori a unei frunze de rodu-pământului sau de palmier, 
codita slujind de mâner: așa arată acele evantaie tepene, făcute, 
pare-se, din bucăţi subțiri de lemn, pe care le folosesc tinerele 
femei elegante înfăţişate de figurinele de Tanagra.5* Uneori se 
întâmplă ca evantaiul să fie circular și să ia forma unei pal- 
mete. Aceste evantaie au diferite culori: verde, albastru, alb, 
uneori auriu. 

Dimpotrivă, umbreluta (skiadion), aşa cum o vedem repre- 
zentată pe câteva basoreliefuri şi pe vasele pictate din secolul V, 
seamănă mult, prin structura ei, cu umbrelele de astăzi: acest 
obiect este confecționat dintr-o bucată rotundă de stofă întinsă 
pe mai multe spiţe prinse de un inel care alunecă liber de-a lun- 
gul unui băț care-i slujeşte de mâner. Printr-un rafinament de 
eleganţă se așezau uneori franjuri la capătul spitelor, pe toată 
circumferința umbrelei. Umbrela de soare (care putea fi folo- 
sită si ca umbrelă de ploaie) nu este reprezentată închisă decât 
rareori. Aproape întotdeauna ea este ținută de un sclav care merge 
în urma femeii pe care o protejează. Aceste umbrele par să fi 
avut un rol religios analog cu cel al baldachinelor purtate la 
unele procesiuni, de pildă la Panatenee sau la Skiroforii, când 

se purta o umbrelă albă înaintea preotului lui Poseidon și a pre- 
otesei Atena, dar ele erau și un obiect profan, cu ajutorul căruia 
îşi apărau albeata tenului femeile elegante. 


* 


Socrate si, fără îndoială, multi sclavi si mulți oameni de rând 
mergeau în picioarele goale pe străzile Atenei si, pe drumurile 
din împrejurimi. Personajele reprezentate pe vasele pictate poartă 
destul de rar încălțăminte si este neîndoielnic că, în casă, băr- 
batii ca si femeile sedeau de obicei desculți la Atena. Afară însă, 
sandalele şi pantofii erau folosiți în mod curent. Cu toate aces- 
tea, meschinul lui Teofrast, din spirit de economie, nu se încălța 
decât la amiază! 

Pentru încălțăminte, ca si pentru pălării, despre care vom 
vorbi în curând, este greu să stabilim o corespondență între mul- 
tele nume pe care le cunoaştem din texte si reprezentările figu- 
rate pe care ni le oferă monumentele; multe dintre identificările 
propuse rămân nesigure. Încălțămintea era făcută adesea pe mă- 
sură; în acest caz, cizmarul tăia talpa după piciorul clientului 
său.55 Sandalele constau doar din niște tălpi, care puteau fi de 
plută, de lemn sau de piele, prinse cu nişte curele legate în ju- 
rul gleznei si al degetelor; piciorul rămânea descoperit. Embăs, 
gheata de tip obişnuit pe care o purtau oamenii în timpul cä- 
lätoriilor, este o încălțăminte înaltă, cu șireturi în față şi termi- 
nată în partea de sus cu un fel de rever; ea seamănă cu cizmele 
cu carâmbul scurt. Endromis este un obiect destul de asemă- 
nător, dar nu are revere. Cotumul, care vine din Lidia și pe care 
l-a transformat Eschil, se zice, pentru a-l adapta la teatru, este 
un pantof cu talpa groasă mai puţin ajustat pe picior decât cele- 
lalte tipuri de încălțăminte; de aici vine şi porecla Coturnul dată 
omului de stat Teramene de către dușmanii săi, care îl acuzau că 
trece prea ușor de la un partid la altul.56 

Pantofii de damă aveau forme mult mai variate și mai ele- 
gante. Numele unora dintre ele, cum ar fi persicâi sau laconi- 
cái, le dezvăluie în mod limpede originea, dar este mai greu să 
le descriem. Ştim că pentru a părea mai înalte, femeile foloseau 

un fel de talonete pe care le puneau între picior si pantof, căci 
cizmarii din Antichitate par să nu fi cunoscut tocurile prinse sub 
pantof. Un poet comic spune: „Dacă o femeie e prea scundă, 
ea îşi pune plută în pantofi.“ Pielea din care se face încălță- 
mintea feminină era vopsită în diferite culori: negru, roșu, alb 
sau galben. Ca şi în cazul veșmintelor, meșterii din mai multe 
oraşe fabricau modele renumite, de pildă cei din Argos, din Si- 
kyon şi din Rodos. 

Un mim de Herondas ne face să intrăm în prăvălia unui ciz- 
mar care este, în acelaşi timp, si negustor de pantofi, ca multi 
dintre confrații săi. La drept vorbind, acest mim datează din se- 
colul III, dar este foarte probabil că încă din secolul IV femeile 
elegante din Atena găseau la fumizorul lor un sortiment bogat 
de pantofi şi că scena pe care o descrie Herondas s-ar fi putut 
petrece aproape aidoma cu cincizeci sau cu o sută de ani mai 
devreme. Două cliente intră în prăvălie, iar cizmarul Kerdon 
începe imediat să se agite în jurul lor, le ajută să se așeze, îşi 
ocäräste servitorii si le arată feluritele modele din colecţia sa, 
lăudându-i foarte tare calitățile. Aflăm, în trecere, că în atelie- 
rul lui lucrează treisprezece sclavi, iar Kerdon spune: 

„Priviţi aceste modele de tot felul: de Sikyon, de Ambra- 
cia, galben canar, uni, verde papagal, espadrile, fără călcâi, pa- 
puci, pantofi din Ionia, înalți, de casă, decoltati, roşii ca racul, 
sandale; încălțăminte din Argos, stacojie, stil «tânăr», pentru 
mers; spuneţi fiecare ce vă doreşte inima... 

O CLIENTĂ: Perechea asta pe care tocmai ai luat-o cu cât 
mi-o vinzi? Dar nu ne pune pe fugă cu un tunet prea putemic 
(«Nu te arunca la pret» am spune noi). 

KERDON: Evalueaz-o chiar tu, dacă vrei şi fixează-i prețul 
cum crezi. Dar spune un preţ care să nu le ia pâinea celor care 
mânuiesc uneltele... 

CLIENTA: Ce tot bombäni? Nu poți spune de-a dreptul pre- 
tul, oricare ar fi el? 

KERDON: Doamnă, perechea asta face o mină (adică o sută 
de drahme, o sumă destul de mare), poți s-o întorci şi pe-o par- 
te si pe alta: Atena însăși dacă ar vrea s-o cumpere, nu i-as pu- 
tea-o lăsa mai ieftin nici cu un gologan. 

CLIENTA: Înţeleg acum, Kerdon, de ce e aşa plină prăvălia 
ta de marfă frumoasă şi scumpă: vezi să-i porţi bine de grijă.“ 
Si tocmeala continuă, pe același ton glumeţ.5? 


* 


Rămâne, în sfârşit, capitolul pălării. De obicei, bărbaţii merg 
cu capul gol pe stradă si nu şi-l acoperă decât la ţară; în oraș, 
numai străinii în trecere poartă pălărie. La război se pune pe 
cap o cască de metal. Pugiliştii — noi am spune boxerii — au 
pentru cap apărători de piele. 

Pilosul este o pălărie aspectuoasă, înaltă, mai mult sau mai 
puţin conică şi ascuţită ca formă, care putea avea un cozoroc 
pentru a feri faţa de razele soarelui si putea comporta diferite 
omamente. În mod obişnuit, el era făcut din fetru, dar dintr-un 
fetru de bună calitate şi destul de teapän ca să nu se turtească 
prea uşor. Uneori era făcut şi din piele sau chiar din metal. He- 
rodot numește pilos tiara înaltă a perşilor.58 Acest acoperământ 
de cap putea sluji si drept cască militară.5? 

Cuvântul pilidion, diminutivul lui pios, desemnează de fapt 
un tip de pălărie destul de diferit (tot astfel, pentru noi, o cas- 
chetă nu este propriu-zis o cască mică). Format doar dintr-o 
calotă de fetru sau de lână, un pilidion este, în primul rând, un 
fel de scufie de noapte pe care medicii o recomandau uneori 
bolnavilor, s-o poarte ca să le ţină cald la cap.% Aceeași tichie, 
fără cozoroc și fără nici un omament, era purtată la ţară de sclavi 
şi de oamenii de rând: țărani, păstori, meseriaşi, marinari, bar- 
cagii. Cu ea își acoperea capul zeul Hefaistos, deoarece el este 
patronul lucrătorilor. Unui atenian cu oarecare poziţie socială 
i-ar fi fost ruşine să se plimbe pe străzile Atenei cu o pălărie atât 
de ordinară, atât de neîngrijită: Solon a făcut totuşi acest lu- 
cru, într-o împrejurare cu totul deosebită, dar el nu urmărea decât 
să lase să se creadă că e scrântit la cap.S! 

Pălăria numită kyné este o tichie de piele (din piele de câine 
în sens etimologic) foarte apropiată de pilidion, ca formă si în- 
trebuintare. 

Pilosul, chiar si când avea cozoroc, apära destul de prost 
fata de dogoarea soarelui. De aceea cälätorii — ca si Hermes, 

mesagerul zeilor — poartä de preferintä un pétasos, o pälärie 
mare de fetru sau de pai cu borurile foarte largi si cu calota joasă, 
prevăzută cu un siret care-ţi lasă posibilitatea s-o împingi îna- 
poi şi s-o porţi pe spate. O astfel de pălărie trebuia să fie legată 
pe cap fiindcă era luată de vânt cu ușurință, dar era o pavăză 
eficace împotriva soarelui și a ploii. 

Femeile îşi acoperă capul, aşa cum am mai spus-o, cu un 
colț de tunică sau de manta, ridicat în chip de glugă. Am mai 
vorbit si de kecryphalos, care este un fel de eșarfă, de „batic“ 
prins în jurul părului mai degrabă decât o adevărată pălărie. 
Femeile mai dispun însă şi de o pălărie rotundă, cu borurile late 
si cu o ridicătură ascuţită în centru, numită tholia, care este, de 
fapt, un fel de petasos. Statuetele de Tanagra ne arată cu câtă 
distincţie ştiau să poarte tholia femeile elegante. 


VII 
Mese, jocuri şi distracții 


Ziua de lucru ca si întrunirile de tot felul, prilejuite de lu- 
crările Adunării si ale tribunalelor sau de sărbătorile religioase, 
începeau de regulă la răsăritul soarelui. Înainte de a pleca de acasă, 
de cum se iveau zorile, atenianul îşi lua micul dejun (acratis- 
mós) care era format din câteva bucăţi de pâine de orz sau de 
grâu muiate în putin vin curat (âcratos). El putea face mai co- 
pioasă această primă masă din zi, adăugându-i măsline sau 
smochine. 

Subdiviziunile zilei — orele — nu puteau fi socotite cu pre- 
cizie în Grecia antică. În vechime, diferitele momente ale zilei 
erau desemnate în chip vag şi se vorbea de zorii zilei, de ora 
când activitatea din piață este în toi (către jumătatea dimineţii), 
de amiază, de după amiază şi de seară. Cu toate acestea, încă 
din secolul V, grecii aveau la dispoziţie două aparate de măsu- 
rat timpul: cadranul solar sau gnómon, preluat din Orient, si clep- 
sidra sau ceasomicul cu apă, care indica durata prin scurgerea 
regulată a unei anumite cantităţi de lichid. Orologiul hidraulic, 
bazat pe același principiu ca si clepsidra, nu exista în epoca cla- 
sică. Practic, la Atena, acul vertical așezat de astronomul Me- 
ton pe planul orizontal al gnomonului de pe Pnyx sau acele 
celorlate cadrane solare, dintre care unele erau portabile, in- 
dicau, cu ajutorul lungimii variabile a umbrei proiectate, mo- 
mentul stabilitpentru o întâlnire sau pentru o invitaţie. Lungimea 
acestei umbre era măsurată în picioare. În Adunarea femeilor, 
Praxinoa îi spune soțului ei: „Tu n-o să ai altă grijă, când umbra 
va fi de zece picioare, decât să mergi, foarte dichisit, la masă.“! 
Un fragment din poetul comic Eubulos ne vorbește despre un 

mâncău care „fiind invitat la masă de cineva, cum prietenul 
său îl rugase să vină când umbra de pe cadran va măsura două- 
zeci de picioare, s-a dus s-o măsoare în zori, la răsăritul soa- 
relui şi a apărut când umbra avea chiar douăzeci şi două de 
picioare; el a explicatatunci că a întârziat puţin fiindcă a avut 
treabă şi așa s-a dus în vizită în zorii zilei“.2 Cum toate invita- 
tiile la masă se făceau pentru seara, e ca si cum o persoană in- 
vitată pentru ora opt ar fi venit la opt dimineaţa. Chiar după 
răspândirea gnomonului, grecii nu par să fi deprins obiceiul 
de a numerota în mod normal orele cu începere de la răsăritul 
soarelui, așa cum aveau să facă romanii. Subdiviziunile zilei au 
rămas întotdeauna la ei foarte vagi şi aproximative, lucru care 
avea să le influențeze chiar ritmul vieţii. 

Către mijlocul zilei sau în cursul după-amiezei, grecii iau 
o masă destul de sumară si de rapidă (driston). Unii dintre ei iau 
şi spre seară o gustare (hesperisma), însă masa cu mult cea mai 
abundentă are loc, de obicei, tocmai la sfârșitul zilei sau chiar 
după căderea nopții: e masa de seară (deipnon). 


* 


Ce mâncau oare grecii într-o zi ca oricare alta, la ei acasă? 
Cei mai multi dintre ei, si mai ales atenienii, erau renumiţi pen- 
tru o sobrietate pe care o explică în mare parte clima si slaba 
fertilitate a pământului. Cu toate acestea, locuitorii îmbelşu- 
gatei Beotii treceau drept mâncăi si ceilalți își băteau joc de 
lăcomia, ca si de prostia si de grosolănia lor. Însă pasiunea ex- 
clusivă pe care se pretindea că o au pentru mâncarea bună si 
pentru betii nu era poate decât rezultatul prejudecätilor unor 
vecini răuvoitori.* Regimul alimentar al spartanilor, dimpotrivă, 
trecea drept mai frugal chiar decât cel al atenienilor, dar poate 
că această părere se datora unui „miraj“ invers. 

Homer îi numea pe oameni „cei care mănâncă făină“. Ce- 
realele, în esență grâul şi orzul, pe care am spus că atenienii erau 
siliți să-l importe în mari cantități, formau baza alimentaţiei 
lor. Când Platon, în Republica sa, vrea să schiteze tabloul unei 
vieţi sănătoase si primitive, el scrie: 

„Ca hrană, oamenii vor face, desigur, fie din orz, fie din 
grâu, făina pe care o vor prăji sau o vor frământa; vor face din 
ea plăcinte frumoase şi pâini care vor fi servite pe paie sau pe 
frunze foarte curate.“{ 

Din făina de orz frământată se obține o plăcintă, mdza, hrana 
de bază a vieţii de toate zilele. După o recomandare a lui Solon, 
pâinea făcută cu adevărat din grâu (ârtos), rotundă ca formă, 
nu trebuia să fie mâncată decât în zilele de sărbătoare. Nu în- 
cape însă nici o îndoială că în Atena secolului lui Pericle se 
găsea în fiecare zi atât pâine de grâu cât si mdza la brutar (în 
vreme ce altădată fiecare familie îşi cocea singură pâinea), dar 
mdza era mai ieftină şi oamenii săraci erau siliți de obicei să 
se mulțumească cu ea. 

Orice aliment solid care se servește la masă pe lângă pâine 
se numeşte ópson: legume, ceapă, măsline, carne, pește, fructe 
şi dulciuri. Legumele erau rare si relativ scumpe la oraș, cu ex- 
ceptia bobului si a lintei care se consuma mai ales sub formă 
de piureu (étnos): asta este hrana grea şi consisentä pe care He- 
racles, mâncău ca nimeni altul, o înghitea cu lăcomie, din cât spune 
Aristofan.5 Se consuma şi foarte mult usturoi si tot atâta brânză 
şi ceapă, mai ales în armată, unde mofturosii găseau că această 
hrană este monotonă si vulgarä.$ Măslinele existau din belșug în 
Atica, cel puţin înainte de războiul peloponeziac, şi chiar dacă 
slujeau în special la fabricărea uleiului, multe dintre ele erau 
mâncate crude. 

Camea era scumpă, cu excepţia cărnii de porc (un purcel de 
lapte costa trei drahme”), iar oamenii săraci de la oraş n-o mân- 
cau decât din când în când, cu prilejul sacrificiilor, căci mai toa- 
te sărbătorile religioase aveau si scene de abator si de mäcelärie 
şi se terminau cu un chiolhan. La ţară însă, proprietarii înstă- 
riti puteau mânca adesea carne de pasăre, de porc, de ied, de oaie, 
fără să mai vorbim de vânatul pe care şi-l puteau procura oricând. 

Cei mai multi dintre atenienii de la oraş se hrăneau proba- 
bil mult mai adesea cu peşte decât cu came. Este oricum sem- 
nificativ că 6pson, cuvântul care desemnează, aşa cum spuneam, 
tot ce se mănâncă alături de pâine, s-a specializat cu timpul şi 

a ajuns să se folosească mai ales în legătură cu peștele, astfel 
încât de aici derivă cuvântul care în greaca modemă înseamnă 
„peşte“. Alături de pâine, peştele era, probabil, principala hra- 
nă a populaţiei urbane. Orice creştere a prețurilor la sardelele 
de Faleron îi nelinistea pe oamenii sărmani care se temeau să 
nu fie aduși în situaţia de a se lipsi de una din mâncărurile lor 
obişnuite, ba chiar de cea mai apreciată dintre ele. Piaţa de peşte 
era una dintre cele mai aglomerate şi mai pitorești din Agora. 
Unele specii, deosebit de gustoase şi cu mare trecere, costau 
prea scump ca să apară pe masa săracului, cum ar fi de pildă 
faimosii tipari din lacul Copais, căci atenienilor le plăcea si 
peştele de apă dulce, si peştele de mare, de exemplu tonul. Le 
plăceau şi fructele de mare, scoici şi moluște, ca și sepiile şi 
calamarii care se găsesc din belșug pe coastele insulei Eubeea şi 
care sunt, pentru pescarii din Eretria, un venit atât de impor- 
tant încât acest oraş îşi luase, ca semn distinctiv pentru mone- 
dele sale, un calamar. Negustorii de alimente conservate vindeau 
peşte şi carne păstrate în saramură sau afumate. 

Masa se putea termina cu un desert (trdgema): fructe proas- 
pete sau uscate, mai ales smochine, nuci si struguri, sau prăjituri 
cu miere. 

Mâncarea o făceau în mod obişnuit femeile din casă, mai ales 
sclavele. Totuşi, încă din secolul IV, vedem că apar bucătari şi 
cofetari profesionişti, dintre care unii redactează chiar „Arte 
culinare“. Platon îi aminteşte pe „Thearion cofetarul, Mithai- 
cos autorul unui tratat despre bucătăria siciliană şi Sarambos 
negustorul de vinuri, trei cunoscători extrem de pricepuţi la pră- 
jituri, la bucătărie și la vinuri“.? 

Cele mai multe feluri se mâncau cu mâna, căci nu se cu- 
nostea furculita. Plăcintele plate de mdza sau de grâu puteau 
foarte bine să țină loc de farfurie, dar se foloseau şi talere şi stră- 
chini de lemn, de pământ ars sau de metal si, pentru a mânca 
piureul sau terciul, se întrebuintau niște linguri destul de ase- 
mănătoare cu ale noastre, care aveau uneori mânerul bogat îm- 
podobit. Pentru came era nevoie să se folosească cuțitul. 

Mâncarea cea mai pretuitä de spartani la mesele lor colec- 
tive (syssitiai) este faimoasa zeamă neagră, un fel de tocană 
foarte picantă în care intrau ca ingrediente carnea de porc, sân- 
gele, oţetul si sarea. Plutarh ne povesteşte că, pentru a gusta 
această celebră mâncare, „un rege din Pont a cumpărat un bu- 
cătar laconian si l-a pus să-i gătească zeama neagră; a găsit-o 
proastă la gust, ceea ce l-a făcut pe bucătar să-i spună: «Rege, 
această mâncare trebuie să fie consumată doar după o baie în 
Eurotas.»“10 Această anecdotă ne confirmă incidental existența 
obiceiului de a face baie înainte de masa de seară, chiar şi la 
Sparta, unde hidroterapia nu prea era la pret, aşa cum am mai 
spus-o. 

Un aliment intermediar între lichide şi hrana solidă este aşa 
numitul kykeôn, băutura rituală a misterelor de la Eleusis, pe 
care o consumau cu dragă inimă şi țăranii greci la ei acasă. Era 
un amestec de fiertură de orz şi de apă, în care se puteau pune, 
pentru miros, diferite plante, cum ar fi busuiocul cerbilor, menta 
sau cimbrisorul — mâncare frugalä, dar despre care se credea 
că are proprietăţi medicinale. 

În Pacea lui Aristofan, Trigeu, care se teme să nu facă vreo 
indigestie mâncând prea multe fructe, primeşte de la Hermes 
sfatul să bea un kykeon cu busuiocul cerbilor. S-ar părea că 
aceasta este o formă țărănească. În aceeaşi piesă, corul mai la- 
udă kykeon-ul si ca pe o specialitate a vieţii la ţară. Printre bi- 
nefacerile păcii pe care țăranul le-a regăsit întorcându-se acasă, 
figurează şi kykeôn-ul cu cimbrisor, cu care se delectează el în 
toiul verii. Un pasaj din Caracterele lui Teofrast ne arată foar- 
te bine caracterul popular al kykedn-ului si ostilitatea lumii bune 
faţă de această băutură rustică. „Bădăranul“ lui a băut un kykeôn 
înainte de a veni la Adunare si, în fața vecinilor pe care-i deran- 
jează felul cum îi miroase gura, susține că nici un parfum nu mi- 
roase așa plăcut ca cimbrișorul.!! Pentru băut se foloseau pahare, 
cum este cothon-ul laconian, făcut desigur din lemn sau din me- 
tal si practic mai ales la armată, după cum ne spune Plutarh: 

„Smalţul lui nu lăsa să se vadă murdăria apei pe care sol- 
datii erau nevoiţi s-o bea si care le-ar fi făcut silă dacă ar fi 

văzut-o, în plus, noroiul care mânjea a pa era oprit înăuntru de 
marginile paharului şi apa ajungea astfel mai curată în gură.“!2 

La Atena însă, în casele oamenilor, se foloseau mai mult 
cupele de pământ ars. 

Băutura cea mai răspândită era, fără îndoială, apa, căreia 
cunoscătorii ştiau să-i pretuiascä gustul si prospetimea. Se bea 
şi lapte, mai ales de capră, si un fel de hidromel, un amestec 
de miere şi apă. Însă vita-de-vie procura băutura regească, „da- 
rul lui Dionysos“. La ţară, după culesul viilor se bea must dul- 
ce. Prepararea vinului se făcea prin procedee destul de diferite 
de cele actuale: vinul nu era lăsat să fermenteze în tocitoare nici 
timp îndelungat, nici în chip sistematic, astfel încât conserva- 
rea pretiosului lichid nu era ușoară. Pentru a o obține se ames- 
teca vinul cu apă sărată sau cu alte ingrediente, al căror adaos 
ne duce cu gândul la tratamentul aplicat astăzi în Grecia vi- 
nului retsinäto, cu toate că anticii, din câte ştim, nu au pus nici- 
odată răşină în vin. Se mai puneau şi mirodenii, ca de pildă, 
cimbrișor, mentă si scorţişoară, şi uneori chiar miere. Se făcea 
şi vin fiert. Fiecare din ţinuturile care produceau un vin cele- 
bru avea propriile lui metode de preparare. 

Vinul care urma să fie consumat pe loc era pus în burdufuri 
din piele de capră sau de porc, iar cel care trebuia să fie expor- 
tat era turnat întâi în vase mari de pământ ars care jucau rolul 
butoaielor noastre, apoi în amfore, tot de argilă, care aveau pe- 
retii interiori unsi cu smoală. Toartele acestor amfore purtau 
o stampilä pe care apărea numele negustorului si al unor ma- 
gistrati locali; această pecete garanta oarecum marca produ- 
sului. Vinurile de Thasos, de Chios, de Lesbos, de Rodos si altele, 
din alte locuri, erau deosebit de faimoase. Exportul şi impor- 
tul vinurilor era controlat, la Thasos de pildă, prin legi care sanc- 
tionau fraudele și asigurau, pare-se, un adevărat protecționism.!? 

Destul de rar se bea vinul curat (âcratos). Înainte de orice 
masă se făcea un amestec de vin şi apă, mai mult sau mai putin 
tare, într-un vas numit crater. În Iliada, când îi primeşte la el pe 
solii lui Agamemnon, Ahile îi spune lui Patrocle: „Adu-ne-ncoace 
o cană de vin (un crater), o Patrocle, şi lasă/ Vinul mai tare să 

fie şi dă un pocal fiecărui...“14 La fel si în epoca clasică, vi- 
nul era mai mult sau mai puţin lungit cu apă după împrejurări. 
Slujitorii îl scoteau din crater cu nişte polonice lungi, întoar- 
se la capăt, făcute din metal sau din argilă, ori cu ajutorul unor 
oinochoai, şi umpleau apoi cupele mesenilor. Vinul era folosit 
şi în ceremoniile religioase, când se aduceau libatii în cinstea 
zeilor, dar cultul anumitor divinităţi nu admitea vinul și lor li 
se aduceau libatii de lapte. 


* 


Spartanii îşi luau cu regularitate masa în comun (syssiti ai), 
însă toți grecii au îndrăgit mult veselia banchetelor prilejuite 
de sărbătorile de familie, de sărbătorile cetății sau de orice eve- 
niment vrednic de a fi sărbătorit: feluritele succese, mai ales 
la întrecerile atletice sau poetice, sosirea sau plecarea unui prie- 
ten. Banchetele (symposia) au dat chiar naştere unui gen lite- 
rar, aşa cum o dovedesc încă, printre altele, Banchetul lui Platon 
si al lui Xenofon si, mult mai târziu, Discuțiile la masă (Sym- 
posiacá) ale lui Plutarh si Deipnosophistái de Athenaios. 

Cuvântul sympósion, pe care-l traducem prin „banchet“, în- 
seamnă de fapt „întrunire de băutori“. Pentru a înțelege mai bine 
acest lucru trebuie să știm că orice masă cu invitaţi si orice ban- 
chet al unei confrerii religioase sau al unei asociaţii oarecare 
(thiasos) comporta două faze distincte si succesive: în primul 
rând, domolirea foamei, în cursul mesei propriu-zise; în al doi- 
lea rând (dar această parte, care apărea a doua în timp, nu era 
nicicum secundară, de vreme ce de la ea vine numele de sym- 
pôsion şi durata ei, era de obicei mult mai mare), consumul bäu- 
turii, vin mai ales, însoțit de tot felul de distracții la care participau 
toți si care au variat, fireşte, odată cu locurile si cu epocile: con- 
versatii, jocuri de societate, audiții muzicale, spectacole de dans 
etc. Însă n-ar trebui să se creadă că din prima parte lipsea cu 
totul băutura, iar din a doua, alimentele solide: știm, dimpotrivă, 
că mesenii puteau cere de băut în timp ce mâncau, dacă doreau, 
iar ulterior, în decursul syripôsion-ului propriu-zis, ei continuau 

adesea să rontäie „dulciuri“ (fragémata) ca să-și stâmească 
setea: fructe uscate sau proaspete, prăjituri, bobi sau mazăre 
prăjită etc.!5 

La Atena, ca şi la syssitiile spartiate, nu este vorba nicio- 
dată decât de ospete între bărbaţi, si aici se vede limpede acel 
caracter al societăţii greceşti pe care l-am indicat încă din ca- 
pitolul al IV-lea, în legătură cu educaţia: femeile libere sunt ex- 
cluse cu străşnicie din aceste întruniri ale vieţii sociale, precum 
şi din toate cele ale vieţii politice. Ele au în schimb, e adevărat, 
cu prilejul anumitor sărbători religioase, nişte banchete rezer- 
vate sexului lor, de pildă, la Atena, de Tesmoforii. În Banche- 
tul lui Platon, Diotima, străina din Mantineea, nu figurează printre 
invitaţi: Socrate se mulțumește să relateze vorbele pe care pre- 
tinde că le-a auzit de la ea si care, în ciuda acestei ficțiuni li- 
terare, nu sunt, desigur, decât o expunere a propriilor sale idei, 
sau, mai degrabă, a ideilor celui care a scris dialogul, Platon.!5 
De fapt, în secolul lui Pericle, femeile nu apar în mod normal 
la banchete decât pentru a-i servi pe bărbaţi şi pentru a-i dis- 
tra, îndeosebi în partea a doua a întrunirilor, în calitate de mu- 
zicante, dansatoare sau curtezane. 

Mai multi prieteni sau membrii unui singur grup (hetairia) 
hotărau uneori să se întrunească pe rând la câte unul din ei, 
aducându-și fiecare partea lui de merinde şi de băutură: o ase- 
menea masă era un éranos. De cele mai multe ori însă, oas- 
petii erau invitaţi la banchet de o gazdă destul de bogatăpentru 
a suporta fără ajutor din afară toate cheltuielile cerute de în- 
trunire. Se pare că de obicei aceste invitaţii erau destul de im- 
provizate: te întâlneşti cu prietenii în Agora sau pe stradă şi-i 
inviti la masă; se întâmplă si ca un musafir să-și aducă, din 
proprie inițiativă, un prieten pe care stăpânul casei nu-l poftise. 
Paraziţii, de care-au râs atâta poeţii comici, sunt întotdeauna 
în căutarea unei ocazii de a mânca şi de a bea bine. 

Odată ajunşi la casa gazdei, oaspeţii se descaltä, iar sclavii 
le spală picioarele; se trece pe urmă în sala banchetului. Mese- 
nii au adesea cununi făcute din ghirlande de frunze ori de flori 
si pot purta si pe piept nişte podoabe numite hypothymides.\? 

În general, ei mănâncă stând culcati sau, mai bine zis, cu pi- 
cioarele întinse pe un pat, dar cu trunchiul drept sau înclinat uşor, 
sprijinit pe peme şi pe suluri, aşa cum se vede atât de des pe 
vasele pictate şi pe basoreliefurile care înfăţişează scene de ban- 
chet. Numărul si aşezarea acestor paturi erau, fireşte, variabile: 
de obicei se lungeau pe acelaşi pat doi meseni, uneori chiar trei. 
Se puneau, ca şi astăzi, probleme de întâietate si de etichetă. 
Locurile de onoare erau cele de lângă stăpânul casei, care pu- 
tea indica el însuşi fiecărui oaspete ce loc să ocupe, dar n-o 
făcea întotdeauna. Mesele sunt mici si portabile; poate exista 
câte una de fiecare mesean ori câte una de fiecare pat; unele 
sunt pătrate sau dreptunghiulare, altele rotunde, cu trei picioare. 
Sclavii aşază pe ele mâncarea împărţită în porţii, pe farfurii 
sau în vase. 

De îndată ce s-au instalat mesenii, sclavii le oferă ibricul și 
ligheanul, ca să se spele pe mâini (chérnips), obicei cu atât mai 
util cu cât cele mai multe feluri de mâncare urmează să fie con- 
sumate cu degetele. Cina începe adesea printr-un propoma, cu- 
vânt pe care am fi ispititi să-l traducem prin „aperitiv“: este de 
fapt o cupă de vin parfumat cu mirodenii care trece din mână în 
mână înainte de a se aduce mâncărurile.!8 La masă nu există şer- 
vete; mesenii se şterg cu cocoloase din miez de pâine pe care 
le aruncă apoi, împreună cu oasele şi cu celelalte resturi, la câi- 
nii din casă, care circulă printre picioarele meselor şi ale pa- 
turilor, aşa cum se vede atât de des pe monumentele figurate. 

Unii dintre oaspeți, care n-au fost poftiți decât la symposion-ul 
propriu-zis, pot sosi după sfârşitul cinei. Cheful începe cu li- 
batiile obişnuite în cinstea zeilor, şi mai ales în cinstea lui Dio- 
nysos, „divinitatea cea bună“ care a dăruit oamenilor vinul. Libatia 
se face bând o cantitate mică de vin curat şi vărsând câteva 
picături din el, în timp ce invoci numele zeului. Apoi i se cânta 
lui Dionysos un imn. În sfârşit este desemnat, adesea prin tra- 
gere la sorti cu ajutorul zarurilor, „regele banchetului“ (sym- 
posiarchos) a cărui principală funcţie va fi să stabilească 
proporţiile amestecului de vin şi de apă care urmează să fie fă- 
cut în crater și să hotărască câte cupe va trebui să golească fie- 
care mesean. Se obișnuiește să se bea rând pe rând în sănătatea 

tuturor participantilor. Cel care nu-i dä ascultare regelui ban- 
chetului trebuie sä execute un fel de pedeapsä, cum ar fi, de 
pildă, să danseze gol sau să facă de trei ori înconjurul sălii du- 
când-o în braţe pe cântăreaţa la oboi, a cărei prezenţă este obli- 
gatorie. Adesea, banchetele se termină cu o beție generală si 
vasele pictate ne înfăţişează uneori femei care sprijină şi-i duc 
cu greu acasă pe nişte betivi ajunşi în ultimul hal. 


* 


În Banchetul lui Platon, îl vedem mai întâi pe Socrate în- 
dreptându-se „bine spălat, cu sandale în picioare, lucruri care 
nu-i stăteau în obicei“ spre casa poetului Agathon care l-a pof- 
tit să sărbătorească împreună cu câţiva prieteni victoria pe care 
tocmai o câștigase la concursul de tragedie. Pe drum, Socrate 
invită din proprie iniţiativă un prieten pe care-l întâlnește, pe 
Aristodemos, care nu fusese poftit de Agathon, şi, cum Socrate 
rămâne deodată în urmă pentru a medita la o problemă care 
atunci îi venise în minte, Aristodemos e cel care soseşte pri- 
mul. Agathon îl invită pe dată şi trimite un servitor să-l caute 
pe Socrate, apoi îl roagă pe Aristodemos să ia loc pe patul pe 
care este deja instalat medicul Erysimachos, iar un sclav îi aduce 
apă să se spele pe mâini. Agathon le poruncește servitorilor să 
aducă bucatele fără să-l mai aştepte pe Socrate, care soseşte în 
sfârşit când masa e în toi. 

„Apoi, după ce Socrate s-a instalat pe pat (lângă Agathon, 
ocupând deci locul de onoare) şi a mâncat, iar ceilalți au făcut 
la fel, au adus cu toții libatii, au cântat imnul zeului (Diony- 
sos) si au împlinit celelalte rituri, după obicei. Pe urmă se apu- 
cară de băut.“!? 

Întâmplător însă, mesenii băuseră mult cu o seară înainte și 
de aceea ei cad la învoială ca „în loc să folosească această în- 
trunire pentru a se îmbăta, să fixeze ca regulă pentru băut sim- 
pla plăcere“, fără să existe nici o obligație pentru nimeni, adică 
fără ca vreun simposiarh ales să-i fixeze fiecăruia câte cupe 
de vin trebuie să golească. Apoi, Eryximachos propune „să se 
descotorosească de cântăreața la oboi care tocmai intrase (să-şi 
cânte singură, spune el, sau, dacă vrea, să cânte pentru femeile 

din casă!) şi să petreacă timpul cât stau împreună discutând 
despre un subiect dinainte stabilit“. Atunci Phaidros propune, 
ca temă de discuţie, elogiul dragostei.2 
Aici apar în text, unul după altul, discursul lui Phaidros, al 
lui Pausanias, a lui Eryximachos (căruia poetul Aristofan îi ce- 
dează locul fiindcă pe el îl supără un sughit persistent, fapt ca- 
re-i atrage din partea medicului o „prescripţie“ privind 
feluritele mijloace de a scăpa de sughit), apoi cel al lui Aris- 
tofan (căruia îi trecuse sughitul), pe urmă, după un interludiu, 
al lui Agathon şi, în sfârşit, discursul lui Socrate, care dialo- 
ghează mai întâi cu Agathon, după metoda lui obișnuită, iar 
apoi expune propriile sale idei despre subiect, sau, mai bine 
zis, ideile lui Platon, punându-le în gura preotesei Diotima. 
De-abia a terminat de vorbit Socrate că deodată „cineva a 
izbit în poarta de la curte, de unde venea o mare larmă, făcută 
pare-se de nişte cheflii, împreună cu o cântăreață de oboi a că- 
rei voce se putea auzi“. Agathon le porunceste sclavilor să vadă 
ce se întâmplă: „Atunci s-a auzit neîntârziat, în curte, vocea lui 
Alcibiade, complet beat, care striga cât îl ţinea gura să i se spună 
unde e Agathon și să fie dus la el. A fost condus deci la me- 
seni sprijinit de cântăreaţa la oboi şi de unii dintre tovarășii 
săi. Iată-l ajuns pe pragul sălii, cu un fel de cunună stufoasă din 
frunze de iederă si din viorele pe cap si cu un foarte mare nu- 
măr de bentite: «Bună seara, domnii mei, zise el. Primiti să 
bea cu voi un om beat — beat critä, pe cuvânt? Sau trebuie s-o 
ştergem de-aici, după ce-l vom acoperi măcar cu aceste ghir- 
lande pe Agathon, de dragul căruia am venit de fapt?»“?! 
Alcibiade este poftit să intre şi vine să se-aşeze pe patul stă- 
pânului casei, între acesta şi Socrate, pe care la început nu-l 
recunoaşte. Agathon le poruncește servitorilor să-l descalte. 
Atunci Alcibiade proclamă că toți trebuie să bea şi se nu- 
meste singur simposiarh, cu propria lui autoritate de betiv. El 
cere să i se aducă o cupă mare de vin sau mai bine, spune el, 
acest psyctér, un vas pentru răcirea lichidelor, despre care po- 
vestitorul spune că avea opt cotylai, adică peste doi litri si un 
sfert.22 Vasul este umplut, el îl goleşte, silindu-l apoi pe Socrate 
să bea aceeaşi cantitate de vin. După aceea, rugat să vorbească, 

Alcibiade rosteste celebrul säu elogiu al lui Socrate: in vino 
veritas.23 Pe urmă, Socrate vrea să facă si el elogiul lui Agathon 
şi-l roagă pe acesta să-şi schimbe pe pat locul cu Alcibiade, ca 
să ajungă din nou lângă el. 

„Deodată apare la poartă o nouă ceată de cheflii şi, găsind-o 
deschisă fiindcă tocmai ieşea cineva, dau năvală până la noi si 
se instalează pe paturi. O hărmălaie generală s-a produs atunci 
în sală şi, pierzându-se orice rânduială, toți au fost siliți să bea 
vin fără nici o socoteală.“24 

Unii meseni pleacă atunci, alții adorm; Agathon, Aristofan 
si Socrate rămân singuri să bea si să tăifăsuiască. În cele din 
urmă, Aristofan si, după el, Agathon suntbiruiti de somn. Atunci 
Socrate, care putea înghiți cele mai mari cantități de vin fără 
să aibă nimic, „se ridică si plecă; el se îndreptă spre Liceu si, 
după ce se spălă, îşi petrecu restul zilei întocmai cum ar fi fă- 
cut-o în orice altă împrejurare. Apoi, după ce şi-o petrecu în 
felul acesta, spre seară, se întoarse acasă ca să se odihnească“. 
Asa se termină Banchetul lui Platon. 


* 


Cel al lui Xenofon începe cu un scurt preambul si continuă 
astfel: „La Marile Panatenee au avut loc curse de cai. Callias, 
fiul lui Hipponicos, l-a adus acolo pe tânărul Autolycos pe ca- 
re-l pretuia şi care tocmai câștigase premiul la pancrátion. După 
sfârşitul curselor, Callias se îndreaptă spre casa pe care-o avea 
la Pireu, urmat de Autolycos, de tatăl acestuia și de Nikeratos. 
Îi zăreşte pe Socrate, Critobul, Hermogene, Antistene şi Char- 
mide“ şi-i invită pe toți, ca si pe Autolycos cu tatăl său, la cină, 
chiar în seara aceea, fără îndoială pentru a sărbători victoria 
la pancrätion a tânărului său prieten. 

În sala banchetului, Autolycos, a cărui frumuseţe atrage toate 
privirile, este aşezat alături de tatăl său. Mesenii cinează în tă- 
cere, când se aude deodată o bătaie la ușă. Filip, bufonul pa- 
razit, cere să fie invitat la masă împreună cu sclavul său. Callias 
îl pofteşte să ia loc: „Vezi cât de serioşi sunt mesenii noștri; 
soseşti tocmai la timp ca să le descretesti fruntile.“ Dar năzdră- 
văniile lui Filip, la început, nu trezesc deloc râsul oaspeților. 

Atunci el se oprește din mâncat, îşi acoperă capul, se trânteşte 
pe pat cât e de mare si se face că plânge, lucru care-i înduio- 
şează pe cei de faţă: ei îl îndeamnă să-și ia cina şi-i promit chiar 
să râdă de glumele pe care le va face.25 

„De îndată ce s-au luat mesele şi toți au făcut libatii si au 
cântat peanul“, adică de îndată ce începe sympôsionul pro- 
priu-zis, apare ca să le procure distracţii (comos) un măscărici 
din Siracuza, împreună cu o trupă formată din trei tineri: o bună 
cântăreață la oboi, o dansatoare-acrobată şi un băiat foarte fru- 
mos, care știe să cânte la liră şi să danseze. Este foarte proba- 
bil că bogatul Callias îl angajase dinainte pe siracuzan cu trupa 
lui ca să-i distreze musafirii. Xenofon ne lasă să înțelegem acest 
lucru, spunându-ne doar că acest impresar îşi prezenta dansa- 
torii şi muzicantii ca să câştige bani. 

La început se ascultă un concert de liră şi oboi. Callias pro- 
pune să ceară parfumuri, dar Socrate se opune spunând că nu- 
mai femeile se cade să folosească parfumuri. (Existau în sălile 
de ospete ca şi în ginecee vase înalte pentru ars parfumuri — 
thymiateria — care sunt folosite şi la ceremoniile religioase. 
Grecii foloseau mult parfumurile în toate împrejurările.25) După 
aceea, pe muzica oboiului, dansatoarea jonglează în cadență cu 
douăsprezece cercuri şi apoi execută nişte exerciţii periculoa- 
se, trecând si făcând tumbe printr-un cerc în care sunt înfipte 
săbii şi fiecare dintre numerele ei trezeşte comentariile mese- 
nilor. Apoi este rândul băiatului să danseze, lucru care-l de- 
termină pe Socrate să facă în glumă un elogiu al dansului sau 
mai degrabă al gimnasticii ritmice pe care ar vrea şi el s-o prac- 
tice, aşa spune, „pentru a-şi micşora burta care depăşeşte mă- 
sura potrivită şi a o aduce la proporţii mai cuminţi“. Bufonul 
Filip îi parodiază apoi în chip grotesc pe cei doi dansatori. So- 
crate îi determină pe meseni să hotărască că vor bea cu mode- 
ratie si nu pentru a se îmbăta, si după ce băiatul cântă o bucată 
acompaniindu-se la liră, el izbuteşte să pomească o discuţie: 
fiecare dintre meseni va trebui să arate care este virtutea sau 
meseria pe care o pretuieste cel mai mult şi se va strădui să-i 
dovedească superioritatea. Așa ia naştere un schimb de fraze 


188 GRECIA ÎN SECOLUL LUI PERICLE 


glumete si destul de dezlânate. Apoi are loc un amuzant con- 
curs de frumuseţe între Socrate şi Critobul. 

Puțin mai târziu, câţiva meseni propun să se distreze jucân- 
du-se „de-a portretele“, dar alții se opun, iar Socrate îi împacă 
pe toți cântând chiar el un cântec. Dansatoarea se pregătește să 
facă un nou număr de acrobație pe o roată de olar, dar Socrate 
pretinde de la siracuzan un spectacol mai putin primejdios şi mai 
liniştit. Impresarul si trupa sa ies din sală pentru a face pregă- 
tirile necesare, iar în acest timp mesenii discută despre dra- 
goste; acesta este de fapt subiectul principal al lucrării lui 
Xenofon, ca şi al Banchetului lui Platon. După această discuţie, 
tânărul Autolycos se retrage, însoțit de tatăl său, iar siracuzanul 
prezintă un fel de mim, în care dansatoarea și dansatorul joacă 
rolurile Ariadnei si al lui Dionysos, pe muzica oboiului. Acest 
spectacol grațios ajunge curând destul de lasciv: 

„Cei doi actori păreau nişte îndrăgostiți nerăbdători să îm- 
plinească o pomire de dragoste pe care o simțeau de mult. Vă- 
zându-i cum se înläntuie si se îmbrățișează de parcă ar fi fost 
pe punctul de a rămâne singuri, mesenii neînsuraţi jurară să se 
căsătorească curând, iar cei care erau deja însurati au sărit pe 
cai si au plecat în galop la nevestele lor, ca să le ia în braţe. 
Socrate si încă câţiva care rămăseseră cu el au plecat la plim- 
bare cu Callias ca să-i întâlnească pe Autolycos şi pe tatăl lui. 
Așa se termină acest banchet.“27 


* 


Banchetul lui Xenofon, cu toate că si el este o transpunere 
literară a realității, pare să fi redat cu mai multă exactitate tră- 
săturile obişnuite ale acestor vesele întruniri de meseni. El ni-l 
arată chiar pe Socrate cântând un cântec si noi stim că mai ales 
banchetele si sărbătorile religioase ale familiei si ale cetății le 
dădeau grecilor prilejul să se slujească de educația muzicală 
pe care o primiseră în adolescență: 

„La banchete mai ales, bucuria îmbrăca forma firească a cân- 
tecului: lira trecea din mână în mână; uneori, luând o ramură 
de mirt sau de laur, fiecare pe rând recita câteva versuri pe care 
le acompania un vecin cântând la liră sau la flaut. Nimeni nu 

se cruța, nici bătrânii, nici tinerii, şi e o adevărată plăcere să 
priveşti, pe vasele pictate, chipurile acestea bune de burghezi 
cu chelie, pe care vârsta le-a făcut mai greoaie fără a le lua un 
anumit gen de eleganţă robustă, răcorindu-se între două cân- 
tece. Ce spuneau, bând, acești oameni învățați? Versuri com- 
puse de Simonide în cinstea lui Crios, atletul din Egina, sau 
«Bea, bea-n ziua asta fericită» sau vreo poezie aparținând ge- 
nului mai înalt, cum ar fi «Nu, n-ai pierit, iubite Harmodios!». 
Ori imnurile lui Cratinos: «Dorò cu sandalele de sicofant» sau 
«Meşteri de imnuri învăţate» ori vreo bucată din Eschil sau Eu- 
ripide, vreo strofă din Alceu sau din Sappho. Poeti apreciaţi 
de public, ca Theognis, Anacreon, Kydias din Hermione, erau 
si ei utilizaţi adesea în aceste concerte improvizate care durau 
până noaptea târziu.““28 

Fără îndoială, banchetele puteau fi înfrumuseţate prin ade- 
vărate numere de cabaret, cum sunt cele ale impresarului din 
Siracuza, dar pentru asta trebuia ca gazda să fie destul de bo- 
gatä ca să angajeze o trupă de artişti. De obicei, mesenii se dis- 
trau fără atâta cheltuială, prin propriile lor mijloace. Ei făceau 
apel în acest caz nu numai la muncă si la cântece, ci si la discu- 
ţii libere (care în mod obişnuit semănau mai mult, desigur, cu 
replicile cam dezlânate si fără şir din Banchetul lui Xenofon de- 
cât cu discursurile savant orânduite pe marginea aceleiași teme 
în lucrarea lui Platon), ori la jocuri de societate, cum ar fi enig- 
mele, şaradele şi portretele (acestea din urmă sunt menţionate 
de Xenofon), care desfătau inteligenţa subtilă si ascuţită a ate- 
nienilor, ori în sfârșit, la jocuri de îndemânare, dintre care cel 
mai răspândit pare să fi fost cel numit cottabos. 

Am spus că orice sympôsion începea cu libaţii în cinstea zei- 
lor, a lui Dionysos în special: se bea o cantitate mică de vin cu- 
rat şi se vărsau apoi câteva picături în timp ce era invocat numele 
divinității. În cursul întrunirii, băutorii, în loc să verse pe jos 
libatia, se distrau să atingă, cu lichidul rămas pe fundul cupei 
lor, o țintă fixă. În această libatie de un fel nou, nu se invoca 
numele unui zeu, ci era pronunţat cel al persoanei iubite: dacă 
lichidul nimerea pe farfuria sau în vasul în care se tintea, faptul 

era interpretat ca un semn bun care prevestea cä insistentele 
îndrăgostitului vor fi încununate de succes. Si femeile, la ban- 
chetele rezervate sexului lor, sau curtezanele invitate la banche- 
tele bărbaţilor practicau acest cottabos „erotic“: pe un vas al 
lui Euphronios, o femeie goală, întinsă pe un pat de banchet, 
ţine în mâna dreaptă toarta unei cupe si spune „Pentru tine arunc, 
Leagros“. Se spune că Teramene, în clipa morţii, ar fi parodiat 
acest obicei: condamnat la moarte din dorinţa lui Critias, unul 
din cei treizeci de tirani, „când a fost să bea cucuta, se spune că 
a aruncat ultima picătură ca la jocul céttabos spunând: «În să- 
nătatea frumosului Critias»“.2? 

Cotabul a avut atâta trecere încât s-au născocit mai multe 
variante pentru acest joc, plecând de la forma elementară pe 
care am descris-o. Vasul în care se trăgea la ţintă putea fi um- 
plut cu apă şi se puteau lăsa să plutească pe suprafaţa lichidu- 
lui farfurioare mici de pământ ars; în acest caz trebuia să tintesti 
aceste mici ambarcaţiuni şi să arunci vinul cu destulă îndemâ- 
nare ca să le răstomi si să le scufunzi, premiul la cotab era al 
aceluia care provocase cel mai mare număr de asemenea na- 
ufragii în miniatură. 

În sfârşit, le-a venit în minte să pună în vas o tulpină me- 
talică lungă, verticală, terminată cu un vârf pe care se așeza 
în echilibru un taler mic; jucătorul trebuia să doboare acest ta- 
ler aruncând în el cu vinul de pe fundul cupei si se pare că lo- 
vitura trecea drept foarte reușită atunci când talerul lovea în 
cădere un fel de disc sau de cupă întoarsă prinsă de tulpina me- 
talică cam la două treimi din înălțimea ei. 

Acest joc cu caracter dionisiac (căci el era însoţit, fireşte, 
de înghiţirea multor cupe de vin) era practicat mai ales la ban- 
chete, dar se juca şi în locurile publice pe care le frecventau 
oamenii fără ocupaţie, de pildă în localurile de băi. Premiul 
acordat celui care ieşea învingător la cotab putea consta în ouă, 
mere, prăjituri, sandale, un colier, niște bentite, o cupă, o minge 
sau pur si simplu o sărutare din partea persoanei iubite. Se pare 
că jucătorul nu era apreciat numai pentru îndemânarea cu care 
lovea ţinta, ci şi pentru eleganța gesturilor cu care mânuia cupa. 

În capitolul IV n-am vorbit decât de jucăriile si jocurile din 
prima copilărie şi n-am spus încă aproape nimic despre dis- 
tractiile copiilor mari, ale adolescenților și ale adulţilor. Jocul 
nu-i captiva pe ei mai putin decât pe ceilalți. 

Principalele jocuri din copilărie si din adolescenţă nu se 
schimbă deloc de la un popor la altul, nici de la o epocă la alta, 
şi majoritatea celor care sunt practicate astăzi erau deja cunos- 
cute în Grecia antică, sub o formă asemănătoare sau identică. 
Copiii din Atena şi din toată Elada se jucau cu mingea şi cu 
balonul, cu cercul, cu sfârleaza, cu arsicele; ei se dădeau în lea- 
găn si jucau sotron, capra si ephedrismos, jos în care trebuia 
să duci alt copil în spate. Ei se jucau cu bile, sau mai bine zis 
cu nuci, după tot felul de reguli: 

„Una dintre ele era să arunci o nucă peste alte trei, aşezate 
cu destulă îndemânare pentru a face o piramidă...; câstigäto- 
rul căpăta toate cele patru nuci. Pentru jocul cunoscut sub nu- 
mele de omilla sau delta se desena pe jos un cerc sau un triunghi 
în interiorul căruia trebuia să rămână nuca aruncată; ne putem 
închipui că autorul unei lovituri reuşite câștiga toate nucile care 
rămăseseră în afara țintei mai înainte. În sfârșit, într-o ultimă va- 
riantă se înlocuia figura desenată pe jos cu o mică groapă sau cu 
un vas aşezat pe pământ. ..; câștigul putea fi definit ca mai sus.“30 

Se juca şi cu cioburi de ceramică sau cu pietre pe care tre- 
buia să le arunci cât mai aproape de o linie trasă pe jos.5! 

Jucăria pe care astăzi o numim yoyo era cunoscută şi de ve- 
chii greci: este vorba de două discuri legate printr-o bară ci- 
lindrică în jurul căreia se fnfäsoarä o sfoară; unul din capetele 
sforii este prins de unul din degetele de la mâna dreaptă a ju- 
cătorului. Efebul din Anticythera se joacă poate cu jucăria asta. 
Yoyoul putea fi de lemn sau de metal, însă colecţiile muzee- 
lor noastre au yoyouri votive din ceramică: știm într-adevăr 
că grecii tineri de ambele sexe, când atingeau adolescenţa obiş- 
nuiau să ofere anumitor divinităţi jucăriile din copilărie sau 
obiecte votive care reproduc forma acestora. 

Si copiii, si efebii practicau exerciţiile de echilibru: pe o cupă 
de la Luvru se vede un tânăr care şi-a ridicat piciorul stâng şi 

ţine pe el un vas care se îngustează în partea de jos şi se termi- 
nă cu un vârf ascuțit. Ascoliasmos este numele unui concurs 
la care tinerii se iau la întrecere cine poate sta mai mult timp în 
echilibru pe un burduf plin cu vin si uns cu ulei în prealabil; bur- 
duful, ca şi conţinutul său, reveneau învingătorului. Acest joc 
era practicat mai ales cu ocazia anumitor sărbători rustice în cin- 
stea lui Dionysos.% Se cunoşteau si picioroangele. 

Jocul cu mingea, cu care se distrau încă din Odiseea Nau- 
sicaa si tovaräsele ei, nu era rezervat numai copiilor şi avea, 
ca şi astăzi, foarte multe variante. Pe un basorelief din Cera- 
meicos vedem niște adolescenţi, complet goi, jucându-se cu 
mingea cu niște bete încovoiate la capăt care amintesc de ho- 
cheiul modem.35 Chiar si adulţii se jucau cu mingea în gim- 
nazii, unde se lăsa un loc special pentru acest joc. Este, de altfel, 
greu să facem o deosebire clară între jocuri şi anumite exer- 
ciţii impuse de pedotrib, de vreme ce aceste jocuri se practi- 
cau în aer liber şi erau folositoare pentru dezvoltarea și mlădierea 
trupului. 

Cei vechi, tinerii ca şi bătrânii, se distrau mult cu anima- 
lele domestice, deseori cu cruzime. Pe un basorelief arhaic ve- 
dem doi efebi aşezaţi fatä-n faţă şi ţinând de o zgardä, unul 
un câine şi celălalt o pisică; este evident că cele două animale 
se luptă; în spatele fiecărui efeb stă în picioare, sprijinit în to- 
iag, câte un bărbat care urmărește lupta cu pasiune; nu încape 
îndoială că sunt „suporteri“ sau oameni care au făcut pariuri.36 
Cu toate acestea, în Grecia antică, pisicile, spre deosebire de 
câini, erau rare. Grecii ţineau în casă mai ales nevăstuici îm- 
blânzite, care vânau şoareci. Luptele de animale se desfăşurau, 
cel mai adesea, între doi cocoși, cărora li se dă să mănânce, în 
prealabil, ceapă şi usturoi pentru a le stâmi avântul războinic; 
li se prindeau de picioare nişte pinteni de bronz pentru ca lo- 
viturile pe care si le dau să fie mai cumplite. Aceste lupte, re- 
prezentate de mai multe ori pe vasele pictate, prile juiau pariuri 
şi se plătea foarte mult pe cocoşii de luptă buni, selecționați. Ba 
Chiar, la Atena, magistraţii cetăţii organizau în fiecare an, la tea- 
tru, lupte de cocosi. 

Cât despre jocurile de noroc, ele erau multe la numär, în- 
cepând cu jocul „cap sau pajură“, pentru care se foloseau mo- 
nede de bronz (chalkinda), arşice sau bobi, şi terminând cu tot 
soiul de jocuri cu zarurile (4yboi). În dialogul Lysis de Platon 
vedem, într-o palestră, niște copii care, în ziua unei sărbători 
a lui Hermes, patronul gimnaziilor, „după ce aduseseră sacri- 
ficii, se jucau de-a cap sau pajură cu o grămadă de arşice pe 
care le scoteau din nişte cosulete: în jurul lor alții făceau roată 
privindu-i“.37 

Pentru jocul cu zarurile se foloseau de obicei trei zaruri 
de pământ ars pe feţele cărora erau notate fie litere cu valoare 
de cifre (A = 1; B = 2 etc.), fie numele, mai mult sau mai pu- 
tin prescurtate, ale primelor şase numere. Faţa cu unu, „asul“, 
se numea kybos.*8 Aruncarea cea mai bună, „aruncarea Afro- 
ditei“??, era de trei ori şase; cea mai rea era de trei ori „cub“, 
adică de trei ori unu, „aruncarea câinelui“. 

Jocul numit „al celor cinci linii“ aducea fatä-n faţă doi ju- 
cători care împingeau pietre, în chip de pioni, pe niște linii, 
conform cu indicaţiile date de aruncarea zarurilor.* Grecii cu- 
nosteau si un joc asemănător cu ceea ce în Franţa se numește 
Jeu de l’oie“. Cât despre pettéia, ea semăna mai mult cu ta- 
blele sau cu damele şi era cunoscută dintr-o epocă foarte în- 
depărtată: eroii lui Homer si petitorii Penelopei „se jucau cu 
pietre“.4! 

Distracţiile zilnice nu le lipseau atenienilor care mergeau în 
Agora şi în celelalte locuri publice, în gimnazii în primul rând, 
unde multi atenieni, adulți chiar, făceau exerciții fizice. Plă- 
cerea lor cea mai obișnuită, dar nu si cea mai mică, era să hoi- 
nărească pe străzi, prin piață, prin prăvăliile bărbierilor, prin 
atelierele şi magazinele de tot felul; atunci se făceau schimb 
de vești si se înnodau discuţiile lungi; Socrate căuta aceste pri- 
lejuri de a intra în legătură cu oamenii. Tot în Agora își făceau 
numerele scamatorii, jonglerii sau mimii, prestidigitatorii, dan- 
satorii şi măscăricii de orice teapă. Existau fără îndoială la Ate- 
na päpusari si un teatru de „siluete“, precursor al spectacolelor 
asemănătoare din Orient; la el se gândea probabil Platon când 

a imaginat faimosul său mit al cavernei, în care se proiectea- 
ză umbre pe peretele stâncos din fund. La Odeon se dădeau 
multe concerte, mai ales în zilele de sărbătoare. 

Iată ce spune Pericle, la Tucidide, în elogiul pe care-l aduce 
soldaţilor căzuţi pentru patrie si care este, în același timp, un elo- 
giu al întregii cetăţi, al legilor si al obiceiurilor ei: 

„(Ca să ne odihnim după muncă am pregătit minţii un foarte 
mare număr de distracţii, dând loc de cinste jocurilor şi săr- 
bătorilor care se tin lanţ, de la un capăt al anului la celălalt, 
iar în viaţa particulară avem plăceri al căror farmec goneste zi 
de zi tristețea.“ 

Despre sărbătorile cetăţii se va vorbi mai jos, în capitolul 
consacrat vieţii religioase. 


* 


Vânätoarea si pescuitul erau, ca si astäzi, pentru unii o ade- 
vărată meserie, pentru alții doar o distracţie. Xenofon, în Ci- 
negeticul său, priveşte vânătoarea ca pe o parte necesară si 
importantă a educaţiei adolescentului, fiindcă ea cäleste trupul, 
creează obisnuinta cu primejdia si este astfel o pregătire pen- 
tru război, dar asemenea idei erau la modă în Laconia mai mult 
decât în Atica şi-i fuseseră inspirate lui Xenofon de admiraţia 
sa pentru Sparta, unde se practica si vânătoarea de hiloti, adică 
de oameni.* Cu toate acestea, multi atenieni înstăriți practicau, 
desigur, vânătoarea ca pe un sport, în ciuda faptului că Atica 
era una din regiunile cele mai sărace în vânat din Grecia. 

În epocile miceniană și arhaică existaseră, în munții şi în 
pădurile Greciei, multe fiare sălbatice, multi lei de pildă, si vâ- 
nătoarea animalelor mari a lăsat urme adânci în mitologia arhai- 
că unde apar atâtea divinităţi ale vânătorii si atâţia eroi vânători, 
enumerati cu pietate de Xenofon la începutul Cinegeticului său. 
În epoca clasică mai existau, e drept, câteva sălbăticiuni și, de- 
sigur, existau şi lupi (care n-au dispărut cu totul nici astăzi), 
dar se vânau mai ales mistreți, cerbi, nenumărați iepuri şi pă- 
sări: potârnichi, prepelite, ciocârlii, sturzi etc. Comedia lui Aris- 
tofan numită Păsările enumeră multe specii care tin de neamul 
înaripat, dar identificarea lor nu e întotdeauna ușoară. 

Printre tehnicile de vânătoare aplicate în secolul lui Pericle, 
cea mai veche era probabil întinsul capcanelor. Pentru păsări 
şi pentru animalele mici se pun capcane cu lat, cu juvät si cu 
arc.“ Trebuie să mai adăugăm și capcanele-gropi, descrise de 
Xenofon, care erau folosite mai ales de cei care doreau să prindă 
viu vânatul mare. Se săpa o groapă adâncă, cu margini abrupte, 
şi se acoperea cu crengi ca să nu poată fi văzută. În mijlocul ei 
se înfigea un stâlp de care se lega un miel; behăind, acesta atră- 
gea animalul de pradă, care rupea cu greutatea lui crengile şi 
cădea în fundul gropii; ca să fie scos de acolo se lăsa în groapă 
o cușcă deschisă, în care se punea o bucată de came; după ce 
animalul intra în cușcă, ea era închisă si ridicată. 

Păsările pot fi doborâte cu săgeata aruncată din arc sau cu 
piatra din prastie. Celelalte arme ale vânătorului sunt sulița, 
securea, măciuca, pumnalul și bâta, aceasta din urmă fiind fo- 
losită în mod obișnuit la vânătoarea de iepuri. 

„Cei vechi, scria P. Chantraine, nu dispuneau de arme cu 
bătaie lungă şi precisă şi nu practicau echitatia decât în mod 
excepţional. Urmează de aici că vânatul trebuie să fie gonit spre 
capcane şi laturi pentru a fi expus loviturilor vânătorului. Ci- 
negeticul lui Xenofon este instructiv în această privință. La vâ- 
nătoarea de iepuri, vânătorul, cu ajutorul unui câine häitas, 
încolțeşte iepurele si caută să-l gonească spre laturile pe care 
le supraveghează un om de pază (arkyor6s); fie însuşi vână- 
torul, fie omul care păzeşte latul omoară iepurele prins, dacă 
nu vrea să-l scoată viu din capcană. Există o deosebire între 
următoarele tipuri de laturi: 1° 4rkys, mic si des, făcut din fire 
strânse trei câte trei; lungimea lui este de circa 1,15 m, înălți- 
mea de aproape un metru; 2° enddia, mai rezistent de vreme 
ce e făcut din douăsprezece fire si totodată mai lung (4 până 
la 9 metri), aşezat de-a curmezisul drumurilor si la punctele 
de intersecţie ale cărărilor; 3° în sfârşit, dictya, cu 16 fire, fo- 
losit pentru prinderea vânatului de orice fel şi pentru a încercui 
suprafețe mari, care măsoară de la 20 la 50 de metri; cadrul pe 
care este prins acest lat are o înălțime de peste un metru.“*5 

Folosirea câinilor de vânätoare, de micä utilitate când se 
întrebuințează curse sau capcane, este indispensabilă pentru vâ- 
nătoarea cu lat şi este atât de răspândită încât cuvântul care de- 
semnează în grecește vânătorul, kynegos, înseamnă „conducător 
de câini“.# Cinegeticul lui Xenofon insistă mult asupra cres- 
terii şi dresurii câinilor de atac şi a câinilor de urmărire. Unele 
rase de câini din Laconia erau deosebit de renumite pentru vi- 
teza si eficacitatea lor. Nişte câini de vânătoare cu urechi sub- 
tiri si ascuţite, cu botul prelung, sunt reprezentați pe vasele pictate 
şi pe stelele din epoca clasică. 

„Vedem pe un vas cu figuri negre un vânător cu o căciulă 
de fetru (pilidion) pe cap, sprinten în tunica sa scurtă legată sus 
(éuzonos), ducând pe umăr o bâtă de vânătoare (/agobôlon) de 
care atâmă un iepure şi o vulpe; alături, câinele lui pare să fie 
unul din acei câini din Laconia despre care Aristotel spune că 
au ceva si din câine, si din vulpe.“{? 


* 


Pescuitul era o profesiune mai adesea decât vânătoarea, si 
am avut prilejul să spunem că grecii, şi mai ales atenienii, mân- 
cau mult peşte. 

Desigur, nu i-ar fi trecut prin gând niciodată lui Xenofon 
să scrie o lucrare despre pescuit, cum a scris una despre vâ- 
nătoare, căci pescuitul li se părea vechilor greci o îndeletnicire 
mult mai puțin nobilă. Iată ce le urează Platon tinerilor, arătând 
în Legile valoarea educativă a uneia si a celeilalte: 

„Prieteni, fie să nu vă lăsați niciodată cuprinși de plăcerea 
sau de pasiunea de a pescui în mare sau de a prinde peşte cu 
undita sau de a vâna orice fel de animale acvatice; să nu vă 
placă, în sfârşit, nici pescuitul leneş, în care plasele muncesc 
în locul vostru, fie că dormiti, fie că vegheaţi.“% 

Plutarh va scrie mai mult si va exprima o opinie răspândită 
încă din epoca clasică atunci când va scrie că pescuitul nu are 
nimic glorios şi e nevrednic de un om liber fiindcă necesită 
mai multă siretenie decât forță şi nu este, ca vânătoarea, un pri- 
lej de a face mişcări utile pentru sănătate+ Va trebui să vină 
Opian cu ale sale Halieuticà, în secolul II al erei noastre, ca să 

găsim în literatura greacă un tratat consacrat artei pescuitului. 
Cu toate acestea, unele aluzii literare şi anumite monumente 
figurate ne îngăduie să cunoaștem tehnicile folosite de pescui- 
tul antic, care seamănă foarte mult cu cele de astăzi şi au evo- 
luat mult mai puţin decât cele ale vânătorii. 

Pentru pescuitul cu cârlig şi cu unditä, menţionat de Platon, 
se folosea ca si astăzi o unditä făcută în mod curent din trestie 
şi un fir de in sau de păr de cal de care se lega o bucată de plută, 
o greutate şi, în sfârşit, cârligul. Ca momeală se puneau vier- 
mi sau insecte pentru peștii mici și pescuti pentru peştii mari. 
Întocmai ca azi se foloseau si momelile artificiale, cum ar fi 
„muştele“* făcute din capete de lână roșie. Se utiliza însă de pe 
atunci şi priponul de fund, fără bät de trestie. 

O cupă din secolul V înfăţişează un băiat ghemuit, cu genun- 
chii îndoiti, pe o stâncă ce iese din mare; în mâna dreaptă, el 
ţine o unditä, iar în stânga un minciog; în apa transparentă, pic- 
torul a desenat nişte peşti, o caracatitä şi o vârșă.50 

Vârşa e un fel de cos de răchită, când mare si rotunjit, când 
lunguiet ca formă si ascuţit la capete; funcționa după același 
principiu ca astăzi: odată intrat, peștele nu mai putea ieşi din 
cauza unor bete ascuţite. 

La fel ca plasele de vânătoare, plasele de pescuit sunt foarte 
variate ca tip. În linii mari exista, ca și astăzi, o deosebire între 
năvodul în formă de pâlnie, prevăzut cu greutăţi, care e aruncat 
ca să se desfacă pe apă şi este strâns imediat, și mreaja făcută 
spre a fi târâtă, dreptunghi lung pe care pescarii îl tin de ca- 
pete şi-l trag, ca să îndrepte peștele spre un loc stabilit, ope- 
ratie la care puteau lua parte mai multe bărci în acelaşi timp. 

Un tip de pescuit care ţine si de principiul vârsei, si de cel 
al năvodului este cel zis „gen îngrăditură“: este vorba de o in- 
stalatie fixă, făcută din plase si din pari; peştii trec printr-un 
fel de labirint până ajung într-o îngrăditură unde sunt prinşi 
când se ridică năvodul care formează fundul acestei „camere 
a morții“. 

Pescuitul cu harponul sau cu tridentul se practica pentru 
prinderea cetaceelor, dar şi pentru prinderea peştilor de talie 

mijlocie si în special a tonilor. Pescuitul tonilor se numără prin- 
tre activităţile de acest gen care cer personalul cel mai nume- 
TOS şi organizarea cea mai complicată. Nişte pândari aşezaţi 
la posturi de observaţie surprindeau sosirea bancurilor de toni 
şi o semnalau pescarilor; unii dintre aceştia jucau atunci rolul 
de gonași și îndreptau peștele spre năvoade, cu aceleași mij- 
loace desigur ca pescarii greci de astăzi care „în acest scop fac 
zgomot cu nişte tamburine, bătând apa cu pietre legate de o 
frânghie, lovind-o cu picioarele şi pocnind cu un băț într-o scân- 
dură de lemn“.5! Bărcile se apropiau apoi una de alta, iar tonii, 
ridicaţi cu năvoadele la suprafaţa apei, erau sträpunsi cu tri- 
dentul sau ucişi cu lovituri de Cange. 

Pentru prinderea peştelui cu spadă, pescarii aşază în mare 
un năvod pe care îl aduc apoi spre mal trăgându-l de ambele 
capete în așa fel încât el să descrie un semicerc mare; când pla- 
sa e destul de închisă, oamenii intră în apă şi măcelăresc peștii 
lovindu-i cu harponul. 

În sfârşit, grecii practicau și pescuitul cu torţe sau „cu co- 
rabia de foc“ pe care iată cum îl descrie Opian: 

„Dacă unele specii de peşti se prind în zorii zilei, pe altele 
în schimb se pune mâna seara: la cele dintâi umbre ale nopții, 
pescarii aprind o tortä si, manevrându-si barca zveltă, le aduc 
peștilor încrezători întunericul morţii: înveseliți de flacăra de 
räsinä a pinului, ei sar în jurul bărcii ca să vadă această lumină 
fatală a serii si se expun loviturilor unui trident nemilos.““52 

Această metodă mai este încă folosită, mai ales pe coastele 
insulei Lesbos.5% 


* 


Mai multe dintre jocurile pe care le-am semnalat mai sus 
comportă o mimică expresivă şi am amintit deja cât de sensi- 
bili erau grecii la eleganța gesturilor, fie că era vorba să-și dra- 
peze mantaua, ori să arunce conţinutul cupei la jocul de cotab 54% 

Astăzi, popoarele mediteraneene, si mai ales poporul grec, 
îşi întovărășesc cuvintele cu gesturi vii si numeroase, care le 
înlocuiesc cu totul uneori; se spune că „vorbesc cu mâinile“ 
şi de asemenea cu portul capului şi cu atitudinea întregului corp. 
Aşa stăteau lucrurile şi altădată? 

Grecii din vremea lui Pericle, ca şi cei de astăzi, făceau „nu“ 
din cap dându-l pe spate (ananéuo) şi ridicând bärbia, nu în- 
torcând alternativ capul de la dreapta la stânga si de la stânga 
la dreapta. Când se întâlneau, ei se salutau făcând un gest cu 
mâna dreaptă ridicată, dar nu practicau „sărutul de salut“ aşa 
cum se va obişnui la Roma. Cât despre strângerea de mână, ea 
avea loc mai ales în anumite ocazii cu caracter religios şi era 
simbolul unui angajament solemnss; pe stelele funerare vedem 
adesea cum mortul si una din rudele lui rămase în viață își strâng 
mâna. 

La teatru şi la Adunare, aprobarea se exprima prin aplauze 
şi strigăte, nemulțumirea prin fluierături si tipete stridente.56 Se 
pare însă că aceste manifestări zgomotoase (/horybos) au fost 
rare sub administraţia lui Pericle şi n-au ajuns frecvente decât 
după moartea lui. Ştim în orice caz că oratorii din vremea lui 
Solon vorbeau de la tribună fără să facă nici un gest, „cu mâna 
sub manta“, în timp ce în epoca lui Demostene si a lui Eschine, 
ei nu ezitau să gesticuleze si să întărească vehementa cuvin- 
telor cu cea a gesturilor oratorice.57 Ne este îngăduit să credem 
că acestei deosebiri de atitudine din partea oratorilor îi cores- 
pundea o deosebire de ţinută din partea publicului, care se arăta 
din ce în ce mai agitat şi mai zgomotos. Aristofan, care admi- 
ră rezerva şi demnitatea atenienilor de odinioară, este scanda- 
lizat de vulgaritatea celor din timpul său. 

În viaţa de toate zilele, unele gesturi aveau o semnificație 
simbolică. Oamenii plesneau din degete, cu mâna ridicată sus, 
pentru a-şi manifesta bucuria, aşa cum face, poate, efebul de 
la Maraton. Pentru a-și bate joc de cineva si pentru a-l lua în 
râs, ei nu dădeau cu tifla, ci arătau spre el cu degetul mijlociu, 
strângând toate celelalte degete (skimalizo). Or, „degetul mij- 
lociu era, la greci ca si la latini, infamis digitus. Acesta era deci 
un gest de ştrengărie obscenă, asemănător cu unele gesturi de 
astăzi“.58 

Multe gesturi erau dictate de religie sau de superstiție. Grecii 
îşi întorceau ochii de la orice privelişte care putea să le trans- 
mită, credeau ei, o impuritate şi scuipau pentru a scăpa de un 


200 GRECIA ÎN SECOLUL LUI PERICLE 


semn rău sau de urmările unui cuvânt ori ale unei întâlniri ne- 
plăcute: superstitiosul lui Teofrast, „zărind un nebun sau un epi- 
leptic, începe să tremure si scuipă într-o cută a mantalei“.5 
Atunci când plângea, grecul îşi acoperea faţa cu un colț al ves- 
mântului, din pudoare, dar şi pentru a-i scuti pe ceilalți de o 
privelişte de rău augur.50 

În sfârșit, doliul prilejuia nişte manifestări care, astăzi, ni s-ar 
părea excesive: 

„Femeile gem şi se tânguiesc, toată lumea plânge; oame- 
nii îşi dau cu pumnii în piept, îşi smulg părul, îşi însângerează 
obrajii; ba chiar uneori, ei îşi sfâşie hainele, îşi pun țărână în cap 
şi cei rămaşi în viață sunt mai de plâns decât mortul, căci ade- 
sea ei se tăvălesc pe jos şi se dau cu capul de pământ, în timp 
ce mortul, cu ţinuta lui decentă şi frumoasă, acoperit de co- 
roane, este expus pe un pat înalt şi împodobit ca pentru o pro- 
cesiune solemnă.“$! 

Această descriere, făcută de Lucian, este posterioară epocii 
clasice cu mai multe secole, dar multe texte şi monumente fi- 
gurate ne dovedesc că, în secolul lui Pericle, manifestările de 
doliu abia dacă erau mai putin violente.f? 


VIII 
Viaţa religioasă. Teatrul 


Grecii sunt socotiți adesea niște rationalisti, iar această pă- 
rere este îndreptätitä într-un anume sens: în sensul că ei au creat 
ştiinţa si filozofia, precum si în acela că multi dintre filozofii 
lor au supus unei critici ascuţite şi corozive tradiţiile religioase 
ale poporului lor.! Însă poporul grec în ansamblul lui, la fel cu 
toate popoarele Antichității, era pătruns de sentimentul sacra- 
lului?, pe care cuvântul thámbos, de origine preelenică, îl redă 
foarte bine: este vorba de acea teamă, de acea spaimă respec- 
tuoasă pe care o trezeşte apropierea oricărei forţe, a oricărei fi- 
inte suprânaturale deslușite în natură sau în lumea oamenilor.? 
Căci pentru un om al Antichității, universul era plin de divini- 
täti, mari sau mici, binevoitoare sau de temut, si în această cre- 
dintä se află rădăcina politeismului care, după o fază animistä, 
a luat destul de repede în Grecia o înfățișare antropomorfică. În 
această epocă 

când cerul pe pământ 
Pășea si respira într-un popor de zeit, 


oamenii credeau în existența unor divinități nenumărate, aflate 
în imediata apropiere şi aproape palpabile, de care depindea fe- 
ricirea sau nefericirea muritorilor pe pământ şi, după moarte, 
pe tărâmul de dincolo al împărăției lui Hades. Întreaga lor viață 
era scandată de ritmul sărbătorilor religioase ale familiei, ale de- 
mului, ale tribului si ale cetăţii si de îndeplinirea minuțioasă a 
riturilor moştenite din străbuni (tá pátria). 

Este foarte adevărat că au existat, încă din secolul VI, în Gre- 
cia, printre filozofi, câţiva liber cugetători, câțiva atei, izolați 
la început, dar care au ajuns mai numeroși în a doua jumătate 

a secolului V, în epoca sofistilor; această epocă apare oarecum 
ca o prefigurare a secolului al XVIII-lea modern, „secolul lu- 
minilor“ şi al luptei antireligioase.5 Un Pericle, un Tucidide în- 
deplineau desigur riturile civice şi familiale, dar nu par să fi avut 
decât o încredere cu totul relativă în eficacitatea ceremoniilor 
religioase si cu atât mai putin în cea a practicilor superstitioase 
şi în veracitatea oracolelor. Când Pericle era țintuit în pat, bol- 
nav de ciuma care avea să-l răpună în curând, în 429, „primind 
un prieten în vizită, i-a arătat o amuletă pe care femeile i-o atâr- 
naseră de gât, ca să-i dovedească că se simţea foarte rău de vre- 
me ce răbda această neghiobie“S Însă niște oameni care înfățișau 
mult mai bine tipul „atenianului mediu“, un strateg ca Nicias, 
un scriitor ca Xenofon, erau însufletiti de o pietate vecină cu 
superstitia. Chiar filozofi ca Socrate şi ca discipolul său Pla- 
ton, care a criticat cu atâta înverşunare mitologia lui Homer, 
credeau fără îndoială în existenţa supranaturalului”, si cu toa- 
te acestea Socrate a băut cucuta din cauza lipsei lui de pietate. 

Multi filozofi, printre care se va număra mai târziu si plato- 
nicianul Plutarh, se aflau la jumătatea drumului între „credința 
omului de rând“ si necredintä, pe o via media între superstiție 
şi ateism, pe care le considerau drept două erori la fel de grave. 
Numai cu începere din secolul III, școala lui Epicur a grupat 
multi necredinciosi; deşi filozofii Grădinii nu erau de fapt atei, 
dar zeii pe care-i recunoșteau se aflau surghiuniti departe de 
lumea oamenilor şi nu se ocupau deloc de treburile omenești, 
ceea ce, practic, îi ducea pe epicurei la indiferență față de re- 
ligie şi adesea chiar la o ostilitate fätisä împotriva pietätii tra- 
diționale.8 

Cetatea antică era, cu un termen de astăzi, „totalitară“. Orice 
distincţie între temporal și spiritual era de neconceput aici: preo- 
ţii nu aveau nevoie de „chemare“, ei erau magistrați ai cetăţii. 
De aceea era logic să se considere că filozofii care îşi decla- 
rau în mod public ateismul sau a căror credință era suspectă 
călcau legile cetăţii sau „pactul social“: nu puteai fi un bun ate- 
nian fără să crezi în puterea Atenei, patroana cetăţii, şi în pu- 
terea tatălui ei Zeus. Aşa se explică de ce au fost intentate unor 


VIAȚA RELIGIOASĂ. TEATRUL 203 


filozofi, în secolele V şi IV, mai multe procese de impietate. 
Al lui Socrate este cel mai celebru: acuzat în 399 „că nu crede 
în zeii pe care-i recunoaşte cetatea, că încearcă să introducă 
divinități noi şi că, prin aceasta, corupe tineretul“, el a fost con- 
damnat la moarte. Înaintea lui fuseseră judecați pentru impietate 
Anaxagoras din Clazomenai, profesorul lui Pericle, Protagoras 
din Abdera si Diagoras din Melos, străini toți trei, dar care avu- 
seseră la Atena o influență însemnată.” Poeţii tragici, Eschil, Eu- 
ripide, nu erau nici ei la adăpost de asemenea urmäriri judiciare, 
dar, printr-o lipsă de consecvență care are de ce să uimească, co- 
media se bucura de o libertate mult mai mare: fâră să tragă nici 
o consecință neplăcută, Aristofan a putut s-o provoace, în Păsă- 
rile, pe Demeter să scoată din pământ un singur spic de grâu 
după ce păsările vor fi mâncat sămânța si să-l înfätiseze, în Broas- 
tele, pe Dionysos — zeul teatrului, cel în cinstea căruia se juca 
orice piesă tragică sau comică — ca pe un las si un fanfaron: 
explicaţia este că în aceste bufonerii nimic nu era luat în serios. 

Cele mai vechi rituri ale religiei greceşti — religie fără dogmă 
şi fără carte sfântă — sunt fără îndoială cele păstoreşti si agrare, 
cele care au ca scop să asigure fecunditatea turmelor si fertili- 
tatea ogoarelor: 

„Să ne închipuim un țăran grec. Ca toți oamenii sărmani din 
toate timpurile, el se trezea devreme, înainte de revărsatul zo- 
rilor. În semiîntunericul dimineţii, el căuta din ochi stelele... 
Trimitea cu mâna un sărut soarelui care răsărea şi la fel făcea 
cu prima rândunică sau cu prima gaie... Mai mult decât după 
soare, el tânjea după ploaie şi uneori după puţină răcoare. Pri- 
vea spre cel mai înalt vârf din împrejurimi, încununat de nori 
uneori, căci acolo sus, pe creasta muntelui își avea lăcașul Zeus, 
cel care adună norii, aruncă trăsnetul, dăruiește ploaia. El era 
un zeu mare... Bubuitul tunetului era semnul puterii si al pre- 
zentei sale, uneori semnul mâniei sale.“10 

Chiar si limba stă mărturie pentru puterea credințelor, grecii 
nu spuneau „plouă“ sau „tună“, ci „Zeus plouă“sau „Zeus tună“. 

Apa este puţină în Grecia şi ca atare deosebit de prețioasă. 
De aceea cursurile de apă erau sacre. Nici o armată nu tre- 
cea un râu fără să-i aducă un sacrificiu, căci până şi râul era 

o divinitate. Hesiod recomanda să nu treci nici un fluviu fără 
să spui o rugăciune si fără să-ți speli mâinile în apa sa. Nimfe- 
le — cuvântul nu înseamnă altceva decât „fete“ — bântuiau 
prin munți, prin peșterile răcoroase, prin boschete, prin pajiști 
şi la izvoare; nimfele mării se numeau Nereide si noi ştim că mama 
lui Ahile, Tetis, a fost una dintre ele. Ele sunt nişte divinități 
bune, dar care pot ajunge de temut dacă sunt jignite sau numai 
neglijate; când un om înnebuneste, se spune că a fost „apucat 
de nimfe“ (nympholeptos). Tot astfel, moartea subită a unui băr- 
bat sau a unei femei este atribuită sägetilor invizibile ale zei- 
lor arcași, Apolon si Artemis. 

Cultul este format în esență din rugăciuni, din sacrificii şi 
din purificări. Rugăciunea se face de obicei în picioare, cu bra- 
tele ridicate spre cer când e adresată lui Zeus sau celorlalte divi- 
nitäti cerești, cu braţele lăsate în jos, spre pământ, când e adresată 
lui Hades sau celorlalte divinități din infern. Cel care se roagă 
cheamă pe nume zeul sau zeița, îi aminteşte actele de pietate 
pe care le-a săvârşit şi formulează obiectul cererii sale, aşa cum 
face, în cântul I al Jliadei, preotul Hrises, când i se adresează 
zeului său, Apolon: 


„Tu cel cu arcul de argint, tu paznicul Hrisei, Sminteus, 
Care vârtos ocroteşte Tenedos și Chila prea sfântă, 

Dacă ziditu-ti-am eu vreun mândru locaş de mărire, 

Ori închinatu-ți-am grasele buturi de capre si tauri, 
Glasul auzi-mi-l, Doamne, şi-o singură vrere-mplineste-mi: 
Stropii de plâns cu săgețile tale plătească-mi danaii!“!! 


Când cineva se adresează zeilor este vorba aproape întot- 
deauna de un schimb, ofranda fiind adusă pentru a obține o fa- 
voare sau un ajutor împotriva dușmanilor. În rugăciunile sale 
oficiale, cetatea Atenei cere de la zei, şi în primul rând de la 
Atena si de la Zeus, „bunăstarea si mântuirea cetăţenilor ate- 
nieni, a nevestelor si a copiilor lor, precum si a întregii țări si 
a aliaţilor ei“. 

Ofrandele care însoțesc în mod normal rugăciunea pot fi o 
libatie de vin sau de lapte sau pot conta din câteva prăjituri şi 

dulciuri (pélanos) asezate pe altar, din legume si din primele 
fructe din orice recoltä. Sacrificiile cele mai importante com- 
portä însă vărsare de sânge. În epoca cea mai veche exista cre- 
dinta că zeii vor victime omeneşti şi sacrificiul Ifigeniei, de pildă, 
păstrează în planul legendei amintirea sacrificiilor omeneşti care 
au fost înlocuite pretutindeni, mult înainte de epoca clasică, cu 
jertfirea animalelor. Se înjunghie oi sau mioare, vaci sau boi, 
porci, capre sau tapi. Fiecare divinitate are preferinţele ei: se 
oferă de obicei lui Poseidon tauri, Atenei vaci, lui Artemis şi 
Afroditei capre. Asclepios cere cocoşi sau găini, alți zei pre- 
tind porumbite, ori câini, ori cai. Hecatombele — în sens lite- 
ral „sacrificii de o sută de boi“ — si sacrificiul triplu, în care i 
se jertfesc lui Poseidon un taur, un berbec si un vier (suove- 
taurile), sunt atestate încă de Homer.!? Victimele trebuie să fie 
întotdeauna téleioi, adică sănătoase si fără cusururi. Contează și 
sexul şi culoarea blănii lor: zeitelor li se sacrifică de obicei fe- 
mele, zeilor cereşti animale albe sau de culoare deschisă, iar 
divinitätilor infernale victime negre sau închise la culoare. 
Ceremonia are loc de obicei dimineaţa, în zori. Altarul este 
decorat cu flori și cu ghirlande de frunze. Atât preoţii, care sunt 
îmbrăcați în alb, cât şi cei de faţă, toți poartă pe cap cununi. 
Victima este împodobită cu cununi si cu bentite de lână; uneori, 
ea are coarnele aurite. Cu apa lustralä din vasul numit chér- 
nips se stropeşte victima şi asistența. Pe altar se aprinde un foc 
în care se aruncă.boabe de orz si câteva fire din părul de pe ca- 
pul victimei. După rugăciune, sacrificatorul taie cu cuțitul gâtul 
animalului, trăgându-i capul spre spate: sângele care curge tre- 
buie să cadă peste altar. În mod obișnuit, numai o mică parte din 
victimă este arsă în onoarea zeului, şi anume o bucată din coapse 
şi un pic din grăsimea aceea cu a cărei sfară (cnisa) se delec- 
tau olimpienii lui Homer!?, iar camea animalului tăiat în bu- 
cäti se împarte între preoți si credincioși; ei pot s-o consume pe 
loc ori s-o ducă acasă. Cu toate acestea, în anumite sacrificii aduse 
zeilor infernali sau morților, victima este arsă în întregime: această 
ceremonie se numeşte holocaust. Adesea, la sacrificiu asistă şi 
un prezicätor; el cercetează viscerele calde încă ale animalului, 

ficatul mai ales, şi trage de aici concluzii cu privire la hotărâ- 
rile zeilor. Un sacrificiu este o scenă de abator care se termi- 
nă de obicei cu un ospăț. 

Holocaustul este folosit şi ca sacrificiu de purificare indi- 
viduală sau colectivă. Ca toate popoarele vechi, grecii se temeau 
foarte mult de impuritatea rituală, impuritate care lovea o fi- 
intä omenească în ansamblul ei, trupul ca si sufletul, dar ei nu 
introduceau în această concepție noțiunea, relativ recentă, de vină 
morală, de „păcat“: impur era, de pildă, orice avea legătură cu 
nașterea sau cu moartea, orice ucigaș, Chiar dacă omorâse pe 
bună dreptate, în stare de legitimă apărare. Nu te poţi apropia de 
imaginile zeilor si nu poți lua parte la ceremoniile de cult decât 
în stare de puritate rituală, căci altminteri, în virtutea sentimen- 
tului de thämbos, sunt de aştept mânia si răzbunarea divină. 
Orice sacrificiu, dar si orice şedinţă a adunării politice a Atenei 
începea, așa cum am văzut mai sus, cu rituri de purificare, cu 
ceremonii lustrale. Orice casă în care s-a produs un deces tre- 
buia să fie purificată împreună cu toţi locatarii ei, așa cum a fost 
purificat palatul lui Ulise după uciderea petitorilor. Pentru aces- 
te purificări se folosea adesea apa de mare, iar dacă se aducea si 
un sacrificiu se înjunghia cel mai adesea un porc, iar sângele 
lui era folosit la ceremonia lustrală. Zeul din Delfi, Apolon Pi- 
tianul, care, în legendă, îl purificase pe Oreste după uciderea 
mamei sale, trecea drept zeul purificator prin excelenţă: el în- 
susi fusese nevoit să se purifice după ce-l ucisese pe Python. 
Orice cuvânt nelegiuit trebuia să fie răscumpărat pe loc, fie şi 
numai scuipând, gest care avea valoarea de purificare.!4 

Cultul morţilor, aşa cum a arătat Fustel de Coulanges în Ce- 
tatea antică, ocupa un loc important în existenţa celor rămași 
în viață. El începea a treia zi după înmormânare.!5 De ziua mor- 
tului, cei vii se duc la mormânt şi-i oferă defunctului libatii si 
sacrificii, care se termină cu un ospăț funebru. Libaţiile de lapte 
şi de vin, ca și alimentele oferite, sare, prăjituri şi fructe, sunt puse 
în vase cu fundul găurit, pentru ca hrana și băutura să poată 
ajunge până la defunct. Grecii presupun că defunctul continuă 
să trăiască sub pământ şi să se bucure de ofrande, aşa cum fac 

şi umbrele invocate de Ulise în Nekyia din cântul 11 al Odiseei, 
care se reped cu lăcomie la sângele negru al victimelor î înjun- 
ghiate pentru a mai prinde, bându-l, puţină vlagă... În casă se 
păstra lângă altarul domestic o imagine a mortului: aflăm din- 
tr-o inscripție din secolul II î.e.n. că acestei imagini trebuia să 
i se pună o cunună de laur de două ori pe lună, în ziua de lună 
plină si şapte zile mai târziu!6; este foarte probabil că acest ri- 
tual sau unul asemănător era îndeplinit încă din epoca clasică. 


* 


Sărbătorile, religioase si civice în chip indisolubil, erau de- 
osebit de numeroase si de strălucitoare la Atena, unde, aşa cum 
am văzut mai sus, Pericle, în elogiul funebru pe care-l rostește, 
la Tucidide, în onoarea cetăţenilor căzuți pentru patrie, numără 
printre distractiile cetăţii „acele concursuri si acele sărbători care 
se tin lanţ de la un capăt al anului la celălalt“.!” Toate laolaltă 
exaltau si sentimentele religioase si patriotismul, şi credinţa în 
zei şi mândria națională. Numai războiul putea întrerupe ciclul 
acestor întruniri periodice sau, cel puţin, îi putea micşora stră- 
lucirea şi de aceea Aristofan ne arată Pacea personificată, în 
comedia cu același nume, dusă cu alai, în clipa când strădania 
„plugarilor din Atica a scos-o în sfârşit din peștera unde zăcea 
sub un morman de pietre, de două ,,domnisoare de onoare“, care 
sunt Opéra, zeița recoltelor, si Theoria, zeița spectacolelor si a 
sărbătorilor. Pentru un atenian din epoca lui Pericle, fericirea 
păcii constă în primul rând în besugul material şi în bucuria ma- 
rilor sărbători, numite panegyreis;, ne gândim cu anticipare la 
strigătul plebei romane, panem et circenses, cu singura deo- 
sebire că Theoria evocă distracţii de un ordin mai înalt decât 
jocurile din circ. 

Cele mai multe din aceste sărbători, dacă nu toate, com- 
portau şi jocuri care se desfăşurau sub formă de concursuri (agô- 
nes): concursuri gimnice sau atletice de cele mai multe ori, despre 
care am vorbit în legătură cu educatia!8, dar și concursuri lirice 
şi muzicale, concursuri dramatice de tragedie şi de comedie, 
si Chiar, uneori, concursuri de frumuseţe, adică de înfățișare si 
de ţinută, care se disputau fie între femei, fie chiar între bărbați! 

Să trecem deci în revistă, în liniile lui mari, calendarul re- 
ligios al Atenei si să caracterizăm în câteva cuvinte cele mai 
însemnate dintre aceste sărbători.!* În timpul războiului pelo- 
poneziac, o reformă a calendarului, adoptată pentru a restabili 
concordanța dintre lunile lunare si anul solar, a adus o oarecare 
neorânduială în celebrarea sărbătorilor, fapt care i-a dat prilej 
lui Aristofan să înfätiseze corul din Norii făcând atenienilor, din 
partea Lunii, reprosuri glumete: 

„Dispuneţi de zilele voastre fără nici o socoteală si dati peste 
cap calendarul astfel încât, de fiecare dată, zeii o iau la rost pe 
ea, Luna, când se văd lipsiți de un banchet sau când se-ntorc 
acasă fără să fi avut parte de sărbătoarea care revenea odată 
cu şirul zilelor. Şi iarăși, e de adus un sacrificiu? Voi deliberati 
şi luaţi o hotărâre conform cu dreptatea; si adesea, în timp ce 
la noi, zeii, se ţine post în amintirea lui Memnon ori a lui Sar- 
pedon, voi aduceţi vesele libaţii.“20 

Anul oficial — civil si religios — începe în iulie, în luna 
Hecatombaiôn, care se numise la început Croniôn, fiindcă în 
ziua de 12, în mijlocul bucuriei provocate de terminarea sece- 
risului, erau särbätoriti Cronos (Saturn), tatăl lui Zeus, şi soţia sa 
Rhea (Cybele), maica zeilor. Sărbătoarea Cronia, ca şi Satur- 
naliile de la Roma, aseza alături, în sânul fiecărei familii, stä- 
pânii şi sclavii, la un banchet vesel si zgomotos, dar ea avea 
şi un caracter public și național. În ziua de 16 a aceleiaşi luni era 
celebrat sacrificiul sărbătorii Synoikia, care amintea de synoi- 
kismos-ul înfăptuit de Tezeu, originea îndepărtată a unificării 
Aticei si a puterii ateniene. Chiar la sfârșitul lunii Hecatombaiôn 
se afla marea sărbătoare naţională a zeiţei Atena, patroana cetă- 
ţii, Panateneele. 

În fiecare an, sărbătoarea cu acestnume ţinea două zile, dar 
la patru ani o dată, ea era celebrată cu o solemnitate deosebită 
şi dura cel puţin patru zile. La concursurile gimnice, care com- 
portau în special alergäri cu torţe (lampadedromiai?!), atletii 
biruitori primeau ulei de la măslinii consacraţi Atenei, în niște 
amfore numite „panatenaice“, decorate pe o parte cu imaginea 
Atenei Promachos (adică „cea care luptă în primele rânduri“), 

stând în picioare între două coloane, iar pe cealaltă cu repre- 
zentarea concursului (de pildă alergarea) la care fusese câştigat 
premiul. Pe urmă avea loc marea procesiune (reprezentată în mar- 
mură pe friza Partenonului) care, plecând din Cerameicos, tre- 
cea prin centrul Atenei, pentru a duce în chip solemn pe Acropolă 
peplosul brodat în fiecare an de fete anume alese, care urma să 
îmbrace statuia de cult a Atenei; preoții şi toate organismele cetă- 
ţii, inclusiv reprezentanții metecilor, formau un lung alai, orân- 
duit cu grijă, pe care-l însoțeau efebi călare. Odată ajunşi pe 
Acropolă, în faţa vechiului templu al Atenei Poliäs (adică „pro- 
teguitoarea cetății“), ei sacrificau mai întâi patru boi şi patru oi, 
iar apoi, pe marele altar care se afla în fața Partenonului se în- 
junghiau atâtea vaci cât să se ospăteze întregul oraş si nu încape 
îndoială că de la această hecatombă şi-a luat noul său nume luna 
Hecatombai6n. 

În Boedromion (septembrie) se celebrau misterele de la Ele- 
usis, despre care ne rezervăm dreptul să vorbim mai jos, şi Bo- 
edromia, sărbătoarea lui Apolon Boedromios, adică „cel care-ţi. 
vine în ajutor în luptă“. Această sărbătoare comporta un sacri- 
ficiu şi o procesiune. 

Luna cea mai plină de sărbători era Pyanopsion (octombrie). 
În ziua de 7 avea loc, în cinstea lui Apolon, Pyandpsia, săr- 
bătoarea semănatului, celebrată prin rituri extrem de vechi şi de 
ciudate: pe o farfurie se oferea zeului o mâncare făcută din bobi 
(pyanoi) şi din mai multe alte legume amestecate cu făină de 
grâu cârnău, apoi era purtată în procesiune o ramură de măslin, 
numită eiresiône, înfășurată în lână si încărcată cu primele roade 
din orice recoltă (acesta era un talisman de fertilitate), iar în ace- 
laşi timp un alai vesel de băieţi cânta: 


„Pe eirosione se află smochine, pâini grase, 
o ulcică de miere, ulei pentru uns, 


cupa de vin curat care-l îmbată şi-l adoarme.“22 


O altă procesiune, cu un caracter oarecum analog, se des- 
făşura la Oschophoria, în cinstea lui Dionysos: un alai de ado- 
lescenti condus de doi a amphithaléis? ducea mlädite de 
viță încărcate de ciorchini. În timpul sacrificiului si al libației 

se scotea strigătul liturgic eleléu io, iou. Apoi aveau loc dan- 
suri şi concursuri de alergare între efebi.24 

În zilele de 11, 12 si 13 ale aceleiași luni aveau loc Tesmofo- 
riile, sărbătoarea Demetrei Thesmophoros, care veghează atât 
asupra semănăturilor de pe ogoare, cât si asupra fecundității 
femeilor. Nu luau parte la Tesmoforii decât atenienele mări- 
tate; bărbaţii erau excluşi cu desăvârşire.25 Femeile se pregă- 
teau timp de câteva zile pentru această särbätoare.2 În prima ei 
zi, numită Anodos (,,urcusul“), se scoteau la lumină rămăşiţele 
unor obiecte sacre (purcei de lapte, figurine din cocă reprezen- 
tând organe sexuale şi șerpi) care fuseseră îngropate cu patru 
luni mai înainte; acest ritual de magie agrară este analog cu 
cel pe care-l practicau în cinstea Atenei două fetițe numite ar- 
rephoroi. În cea de a doua zi, numită Nesteia („postul“) femei- 
le nu se atingeau de nici un fel de hrană. În cea de a treia, numită 
Calligeneia („născătoare de frumos“), ele îi ofereau Demetrei 
tot felul de roade ale pământului, precum si fierturi si brânză, 
îşi adresau glume obscene, mânuiau figurine reprezentând orga- 
nul sexual feminin, mâncau sâmburi de rodie şi se flagelau cu 
niște ramuri verzi; despre toate aceste rituri se bănuia că favo- 
rizează fecunditatea. 

Apatouria, sărbătoare civică a fratriilor, ţinea tot trei zile. 
Primele două erau caracterizate prin sacrificii și banchete. În cea 
de a treia, numită Coureôtis, taţii de familie aduceau în fața 
membrilor fratriei lor copiii legitimi născuţi în cursul anului ca 
să fie înscrişi după regulă; fiecare dintre ei sacrifica cu această 
ocazie o oaie sau o capră pe altarul lui Zeus Phrätrios şi al Ate- 
nei Phratria. 

În sfârşit, în 30 ale lunii Pyanopsiôn, Atena Ergâne („lu- 
crätoarea“), zeița mestesugarilor, și Hephaistos, zeul fierarilor, 
primeau, la sărbătoarea numită Chalkeia, omagiile celor care 
prelucrau bronzul (chalkeis) şi ale celorlalți meseriaşi.” Lu- 
crătorii oferau cu dragă inimă Atenei câte un produs al indus- 
triei lor, câte o „capodoperă“ executată special pentru zeiță; tot 
aşa cum țăranii îi consacrau primele roade ale recoltei lor. S-au 
găsit dedicati de acest fel către Atena Ergäne, de pildă cea a unui 

anume Bacchios, despre care stim datoritä epitafului säu, pästrat 
si el, că era un olar care câstigase premiul întâi la un concurs 
între meșteri: „Bacchios a oferit (acest ex-voto) în dar Atenei Er- 
gâne după ce a fost încununat de tovarășii săi de thiasos.?8 

În luna Posideôn (decembrie), sărbătoarea Hala (de la há- 
los „arie de treierat“ sau „ogor treierat“) urmărește să ocroteas- 
că boabele care germinează în pământ, tot așa cum Tesmoforiile 
urmăreau să protejeze semănăturile. Cu acest prilej, i se aduc 
sacrificii Demetrei şi fiicei sale Core, precum si lui Poseidon, 
de la care şi-a luat numele această lună si care a fost un zeu 
htonian (Gaicochos) înainte de a ajunge domnul mării. Cu ex- 
ceptia câtorva magistrați însărcinaţi să supravegheze ceremo- 
niile, bărbaţii nu luau parte la Haloa: erau primite în schimb 
curtezanele, în ciuda faptului că ele erau excluse de la Termo- 
forii, ca şi bărbaţii. Organul masculin al procreării, phallos-ul, 
pare să se fi aflat în centrul riturilor: pe un vas păstrat la Londra 
se vede o femeie care toamä pudră dintr-o cutie peste phallos- 
uri de lut ars sădite în pământ ca niște spice de grâu. 

Phallos-ul deţine un loc important în sărbătorile închinate 
lui Dionysos, grupate (cel puţin cele mai vechi) în lunile de 
iamă. La Dionisiile agrare sau rurale, celebrate în luna 
Posideion, o procesiune câmpenească purta solemn un phal- 
los în urmă purtătoarei de cos (canephoros).% Decretul ateni- 
an privitor la colonia Brea (din Tracia), dat către 445 î.e.n., 
stipulează că locuitorii oraşului vor trebui să trimită la Atena, 
„pentru Marile Panatenee, o vacă şi o panoplie, iar pentru 
Dionysos, un phallos“. 3! Sărbătoarea dădea naştere unei veselii 
populare ce mai pot fi încă văzute în sărbătorile de la ţară: tineri 
țărani încercau să-şi păstreze echilibrul pe burdufuri pline și 
unse cu ulei (ascoliamos)?, iar bande vesele şi zgomotoase de 
comoi (aflate la originea corurilor „comice'“) se răspândeau pe 
străzile şi ulițele satului dansând, cântând şi aruncând glume 
deşucheate sau obscene tuturor bărbaților si femeilor aflați în 
calea lor. Începând cu secolul V, demele cele mai bogate au 
adăugat acestei veselii populare reprezentări teatrale. 

În Gameliôn (ianuarie), luna căsătoriilor (gémos), se cele- 
brau särbätoarea numitä Gamelia sau Theogamia, care amin- 
tea de însotirea divină a lui Zeus cu Hera, si o a doua sărbătoare 
a lui Dionysos, numită Lénaia. Nu era vorba, aşa cum s-a cre- 
zut, de o sărbătoare a teascului de vin (Jen6s), care ar fi stranie la 
câteva luni după terminarea culesului în vii, ci de o sărbătoare 
orgiastică care-şi trăgea numele de la Lenai, cum mai erau nu- 
mite Menadele sau Bacantele, femei stăpânite de delirul bahic. 
Pentru dansurile lor extatice şi nebunesti, ele aveau un loc sa- 
cru numit Lenaion.% Fiindcă Dionysos e zeul ditirambului si al 
teatrului, această sărbătoare comporta şi reprezentații lirice şi dra- 
matice: mai multe piese ale lui Aristofan, Aharnienii, Cava- 
lerii şi Viespile, între altele, au fost jucate la Lenaia, în faţa unui 
auditoriu compus numai din atenieni şi meteci, în vreme ce la 
Marile Dionisii din martie veneau la teatru multi delegaţi tri- 
misi de orașele aliate pentru a aduce tributul. Asa se explică de 
ce Aristofan, în Aharnienii, profită de această absență a aliaților 
pentru a-l ataca mai liber pe Cleon, calul lui de bătaie: 

„Suntem numai între noi, este concursul de la Lenaia, străinii 
n-au sosit încă: nici tributul n-a fost adus, nici aliaţii n-au venit 
din orașele lor; suntem singuri astăzi, numai noi, floarea cetă- 
ţii, şi metecii, care sunt buruiana, dacă pot spune astfel.“34 

O altă mare sărbătoare a lui Dionysos, zeul vinului, se des- 
făşura în Anthesterion (februarie): Antesteriile, ca şi Tesmofo- 
riile celebrate în cinstea Demetrei în luna Pyanopsiôn, aveau loc 
în zilele de 11, 12 si 13. În prima zi a acestui triduum, numită 
Pithoigia („deschiderea urcioarelor“), se deschideau vasele de 
pământ ars, pithoi, în care se păstra vinul din recolta de pe toam- 
nă. În ziua aceasta sau în ziua următoare, numită Choes (nişte 
ulcele mici, din care se tuma vinul; cf. Choeforele), exista un 
concurs pentru băutori: la un semnal al trompetei trebuia să bei 
cât mai repede cu putință tot vinul dintr-o oală; învingătorul pri- 
mea o coroană de frunze şi un burduf de vin. Multe din aceste 
oale au fost descoperite; ele sunt adesea împodobite cu scene 
care înfăţişează copii mici jucându-se cu jucării şi cu coroane, 
căci Antesteriile aveau şi o sărbătoare pentru copii.35 În cea 

de a doua zi avea loc o procesiune care-l ducea cu alai pe Dio- 
nysos, urcat pe un car în formă de corabie; se pare că partici- 
pantii la cortegiu purtau măști, iar această ceremonie veselă a 
putut fi comparată cu carnavalul nostru; rolul zeului trebuia să 
fie jucat de arhontele-rege fiindcă Basilinna, regina, adică so- 
ţia arhontelui-rege, trebuia să se însoţească cu el într-o hiero- 
gamia. Cea de a treia zi a sărbătorii, numită Chytroi (,,cratitele“), 
avea însă cu totul alte caracteristici: ea era consacrată morti- 
lor şi muribunzilor. Se pregătea, în nişte cratite de pământ ars, 
o fiertură de legume şi de diferite boabe (panspermia) care tre- 
buia să fie mâncată înainte de lăsarea nopții, iar sacrificiul prin- 
cipal era oferit lui Hermes Psychopompos, cel care cäläuzeste 
umbrele în infern. Pentru a se înlătura semnele rele se spunea, 
la sfârşitul celei de a treia zile: „Afară, Kéres (zeițele morţii); 
gata cu Antesteriile!“36 

Tot în Anthesteri6n au loc si Chloia, sărbătoarea Demetrei 
Chloe şi Didsia, cea mai importantă dintre sărbătorile ateniene 
care-l cinstesc pe Zeus. 

În timpul lunii Elapheboliôn (martie), care marca sfârşitul 
iernii şi sosirea primăverii, se celebrau niște sacrificii prin care 
i se aduceau mulțumiri Atenei (Procharisteria) şi mai ales Ma- 
rile Dionisii din oraş, cea de a doua „stagiune“ teatrală, după 
Lenaia, cea care atrăgea si multi străini, fiindcă, odată cu ter- 
minarea sezonului rece, corăbiile puteau brăzda din nou Ma- 
rea Egee. Sărbătoarea avea un fast care nu se putea compara 
decât cu cel al Marilor Panatenee şi dura cinci zile: se repre- 
zentau, în ziua de 9 ditirambii, în ziua de 10 comediile şi de la 
11 la 13 trilogiile tragice, urmate fiecare de câte o dramă sati- 
rică. Vom reveni curând asupra lor, în legătură cu teatrul. 

În Mounychiôn (aprilie), în ziua de 16, sărbătoarea Mo- 
unychia comporta o procesiune în cinstea lui Artemis, căreia i 
se ofereau prăjituri aşezate în mijlocul unor torţe aprinse. 

În Thargeliôn (mai) era celebrată Thargélia, în cinstea fra- 
telui lui Artemis, Apolon, zeul purificator prin excelență. Pe data 
de 6, în prima zi a sărbătorii, oraşul era purificat prin ritualul 
pharmacoi, care nu este lipsit de analogie cu obiceiul evreiesc 

al „ţapului ispäsitor“. Doi bărbaţi străbăteau străzile oraşului; 
lumea îi lovea cu ramuri de smochin si cu tulpini de ceapă de 
mare (skillai), pentru a-i goni afară din cetate si pentru a în- 
depărta, odată cu ei, impuritätile, miăsmata, de care se presu- 
pune că erau încărcați. În ziua de 7, i se oferea lui Apolon un 
thârgelos, adică o prăjitură sau o fiertură de cereale, ofrandă 
din primele roade ale recoltei apropiate. Pe 25 avea loc Plyn- 
teria, sărbătoarea băii pe care o făcea zeița Atena: vechea sta- 
tuie de lemn (x6anon) a zeiţei Atena Poliás era dusă până la 
Phaleron şi cufundată în mare împreună cu peplosul ei; după 
scufundare i se ofereau zeiței prăjituri şi smochine uscate. Bi- 
neînțeles, în virtutea cultului imaginilor, idolul era identificat cu 
însăşi zeița. Baia avea rostul de a purifica întreaga cetate căreia 
Atena îi era patroană și, ca atare, cele mai însemnate sărbători 
din luna Thargeli6n asigurau purificarea colectivă a orașului care 
trebuia să fie vrednic de binefacerea divină a recoltelor. 

În sfârșit, în ultima lună a anului atenian, numită Skiropho- 
rin (iunie) se celebrau Skirophoria, sărbătoare cu riturile pu- 
tin cunoscute, care pare să fi cuprins un sacrificiu adus laolaltă 
Demetrei, fiicei sale Core, Atenei si lui Poseidon; Dipolieia 
sau Bouphônia, când se sacrifica lui Zeus un bou care trage la 
plug; si Arretophôria, sărbătoare în cinstea Atenei, care avea 
unele rituri, îndeplinite de două fetiţe numite arrephoroi, des- 
tul de asemănătoare cu cele care se practică de Tesmoforii, la 
Anodos. 

Se poate observa că nu am enumerat decât zece luni din anul 
atenian. Rămân Metageitniôn (august) şi Maimacterion (noiem- 
brie), care nu erau desigur lipsite cu totul de ceremonii reli- 
gioase, dar sărbătorile Metagéitnia şi Maimacteria abia dacă 
sunt menţionate în documentele de care dispunem. Cele pe care 
le-am spus până acum sunt suficiente pentru a arăta că Tuci- 
dide nu exagera deloc când punea în gura lui Pericle afirma- 
ţia că la Atena se celebrau sărbători de la un capăt al anului la 
celălalt. Si încă am omis sărbătorile unor zei secundari cum 
ar fi Asclepios, pe cele ale eroilor, de pildă Theseia, si pe cele 
ale cultelor străine, aduse de meteci, cum sunt Bendideia, săr- 

bătoare celebrată încă din secolul V, la Pireu, în onoarea zeiței 
Bendis din Tracia. 


* 


Am fäcut aluzie la spectacolele dramatice, în legäturä cu 
Lénaia si cu Marile Dionisii urbane. Teatrul este, împreună cu 
stadiul, monumentul caracteristic al oricărei cetăți greceşti cât 
de cât importante si se ştie că în Atica, pe lângă teatrul aşezat 
pe versantul sudic al Acropolei, în sanctuarul lui Dionysos Ele- 
uthereus, existau teatre si în multe deme, de pildă la Pireu, la 
Collytos, la Salamina, la Eleusis, la Thoricos, la Rhamnous; 
aceste teatre erau folosite pentru reprezentațiile de la Dionisi- 
ile agrare. 

Este bine să vorbim despre teatru în capitolul consacrat vie- 
ţii religioase fiindcă orice reprezentație dramatică avea loc în 
sanctuarul lui Dionysos, cu prilejul uneia dintre sărbătorile aces- 
tui zeu, era prezidată de preotul lui şi era organizată de către 
magistraţii cetății sub formă de concurs, întocmai ca jocurile 
gimnice care însoțeau alte sărbători. 

Oricine ştie că teatrele grecești erau amenajate în aer liber, 
de obicei pe pantele unei coline, de care se sprijină băncile din 
théatron si care închide orchestra circulară, unde evolua corul, 
în jurul altarului lui Dionysos şi în faţa unui proskénion care 
se desprindea din skené (aceasta din urmă fiind, la origine, doar 
un cort unde se îmbrăcau membrii corului, coreutii şi actorii). 
În forma pe care o are astăzi, teatrul lui Dionysos de la Atena 
datează din epoca romană, în timp ce splendidul teatru din sanc- 
tuarul de la Epidaur, în Argolida, păstrează mai bine aspectul 
pe care-l avea în epoca clasică.* Toate aceste teatre aveau o acus- 
tică excelentă.38 

La Atena, cei mai înalți magistrați ai cetății — arhontele 
eponim și arhontele-rege — pregăteau cu mult timp înainte re- 
prezentatiile care urmau să aibă loc la Lénaia si la Marile Dioni- 
sii. Se începea cu numirea coregilor, choregoi, adică a cetăţenilor 
bogaţi pe care statul îi însărcina să recruteze, să întreţină si să 
echipeze pe cheltuiala lor corurile tragice sau comice formate, 

cele dintâi din cincisprezece, cele de pe urmä din douäzeci si 
patru de coreuti. Poeţii care doreau să ia parte la concurs — erau 
admiși și străinii, adică grecii din afara Atenei — „cereau un cor“ 
de la arhonte, care putea alege între ei după cum voia, dar care 
era obligat apoi să dea socoteală poporului de alegerea făcută. 
Poetul era și propriul său regizor şi tot el „instruia“ şi corul; cu 
toate acestea, el putea fi ajutat sau chiar înlocuit de un maes- 
tru de cor (chorodidăscalos), căci această îndatorire era grea 
şi cerea aptitudini foarte variate: într-adevăr, corul cânta şi dan- 
sa pe muzica oboaielor astfel încât o tragedie sau o comedie 
antică constituiau un spectacol complet care se asemăna, din 
acest punct de vedere cu totul exterior, cu o operă sau cu o operă 
comică de astăzi. Apoi arhontele alegea actorul principal, pro- 
tagonistul, în subordinea căruia se aflau actorii care jucau al 
doilea si al treilea, deuteragonistul şi tritagonistul. Nici o feme- 
ie nu juca în tragedie sau în comedie; toate rolurile feminine erau 
jucate de bărbaţi, ceea ce face ca obiceiul de a purta mască să 
pară mai puţin ciudat. 

Odată stabilite cele trei liste, de coregi, de poeţi si de pro- 
tagonisti, era nevoie să se facă grupurile, adică să se dea fie- 
cărui poet un coreg şi un protagonist. Cu ocazia unei adunări a 
poporului, numele coregilor desemnaţi erau puse într-o umă si 
se fixa prin tragere la sorti ordinea în care fiecare din ei era 
chemat să-și aleagă poetul. În felul acesta, în 472, tânărul Pe- 
ricle, numit coreg, l-a ales pe Eschil, care prezenta atunci trilo- 
gia din care făceau parte si Perșii. Si protagoniștii erau repartizaţi 
poeţilor prin tragere la sorți; mai târziu, fiecare protagonist a fost 
pus să interpreteze pe rând câte o tragedie de-a fiecărui poet, 
ceea ce le lăsa poeţilor şanse oarecum egale. 

Toate aceste preliminarii se terminau cu ceremonia numită 
proagon, prezentarea tuturor poeţilor si a trupelor lor care se 
făcea în Odeonul situat lângă teatru, un edificiu acoperit menit 
să găzduiască mai ales audițiile muzicale. Fiecare poet se urca 
pe o estradă si de acolo îşi rostea numele, titlurile si subiectele 
pieselor sale, numele interpretilor. Această ceremonie ţinea deci 
locul unui afiş. 

Reprezentatiile propriu-zise, ca orice altă întrunire, începeau 
dimineaţa, puţin după răsăritul soarelui. Era de altfel foarte ne- 
cesar pentru atenieni să procedeze astfel dacă voiau să le ajun- 
gă timpul şi să prezinte înainte de apusul soarelui patru până 
la cinci piese de teatru, care comportau fiecare dansuri şi bu- 
căţi lirice, lăsând totuşi o pauză între piese (orice tragedie şi 
orice comedie se juca fără nici o întrerupere, fără nici o pauză, 
fără nici un antract). Căci aşa arăta „porția“ zilnică de teatru 
a spectatorilor, timp de patru zile consecutiv, la Marile Dioni- 
sii: după o primă zi evidenţiată de procesiunea dionisiacă şi o 
a doua consacrată concursurilor strict lirice de ditirambi, în cea 
de a treia zi, rezervată comediilor, la început trei poeţi, iar mai 
târziu cinci prezentau fiecare câte o piesă; următoarele trei zile 
erau închinate tragediei, fiecare din ele fiind consacrată în ex- 
clusivitate operei unuia dintre cei trei poeţi aleşi de arhonte, 
operă care consta dintr-o tetralogie, adică dintr-o trilogie for- 
mată din trei tragedii şi urmată de o dramă satirică. 

Atenienii care luau parte de la început până la sfârşit la Ma- 
rile Dionisii asistau așadar la cincisprezece sau chiar la șap- 
tesprezece piese într-un răstimp de patru zile, ascultând adică 
circa douăzeci de mii de versuri, recitate sau cântate! Si asta 
fără a mai vorbi de ditirambi. Putem fi uimiti de o asemenea 
capacitate, dar lungile recitări ale poemelor homerice, la Pan- 
atenee de pildă, obisnuiserä auditoriul cu o atenţie neobosită. 

Femeile, chiar dacă nu pot fi actriţe, sunt fără îndoială pri- 
mite la teatru ca spectatoare.* Preţul biletelor este de doi oboli 
(a treia parte dintr-o drahmă), dar statul dă chiar el cetăţenilor 
săraci această sumă, din fondul pentru spectacole (theoricôn). 
Locurile din primul rând sunt rezervate pentru preoți şi magis- 
trati si pentru atenienii sau străinii care au căpătat privilegiul 
numit proedria, adică dreptul de a şedea în față. Buleutii, efe- 
bii, metecii au un sector rezervat în şirurile de bănci; femeile 
erau grupate, pe cât se pare, pe băncile cele mai de sus. Fiecare 
dintre cele zece triburi își avea un loc propriu. În ciuda aces- 
tor precautii, instalarea publicului nu era totdeauna lipsită de 
tulburări şi de bătăi, iar rabduhii (rhabdouchoi „purtătorii de 

mäciucä“), în seama cărora cădea poliția la teatru, erau siliți 
atunci să intervină. Nu încape nici o îndoială că, pentru nişte 
şedinţe atât de lungi, atenienii, cu toată sobrietatea lor, îşi adu- 
ceau merinde, ca să mănânce și să bea la teatru. Uneori, co- 
regi generosi puneau să se împartă publicului prăjituri si vin. 
O atmosferă de chermeză însoțea pesemne reprezentațiile. 

Cu toate acestea, ele aveau un caracter religios, de vreme ce 
începeau cu o purificare făcută cu sângele unui purcel si de 
vreme ce preotul lui Dionysos şedea în mijlocul primului rând 
de bănci, în faţa altarului zeului său, care se înălța în mijlocul 
orchestrei. 

După purificare se trăgea la sorti ordinea în care urmau să 
fie reprezentate piesele concurenţilor. La începutul fiecărei pie- 
se, un crainic sună din trâmbitä. În ciuda caracterului religios 
al sărbătorii, publicul îşi manifestă în chip zgomotos sentimen- 
tele, se aplaudă, se fluieră sau se bate din picioare.“ Ni se spune 
Chiar că unii poeţi plăteau o galerie! Ne putem mira si de ex- 
trema lipsă de cuviință a comediei vechi, dar nu trebuie să ui- 
tăm caracterul special al cultului lui Dionysos: Dionisiile se 
deschideau printr-o procesiune la care phallos-ul era purtat în 
chip de steag. Cât despre comos, de la care derivă comedia, 
acesta a fost caracterizat întotdeauna printr-o revărsare de ve- 
selie nestăvilită si mai mult decât desucheatä. 

La sfârşitul concursului aveau loc judecarea și împărțirea 
premiilor. Inaintea sărbătorii se stabilise o listă generală de ju- 
decători care, la începerea concursurilor ajungea să se limiteze, 
prin tragere la sorti, la numai zece nume. Aceşti judecători şe- 
deau la teatru pe nişte locuri rezervate. La terminarea repre- 
zentatiilor, ei votau, dar o nouă tragere la sorti extrăgea din cele 
zece sufragii exprimate pe cele cinci care urmau să fie de fapt 
singurele valabile. Iată cum se proceda: se punea o umă cu cele 
zece tăblițe pe care judecătorii își notaseră fiecare votul şi o 
altă urnă cu cinci cuburi negre şi cinci albe; se trăgeau, în ace- 
laşi timp, din prima urnă un vot si din cea de a doua un cub: nu 
era valabil decât votul care ieșea în același timp cu un cub alb. 
Evident, se luau aceste precautii pentru a înlătura riscul unor 

intrigi necinstite din partea poeţilor si a coregilor; vom întâlni 
un lux de precautii încă si mai remarcabil în capitolul urmă- 
tor, în legătură cu modul de funcționare a justiţiei. Cu toate aces- 
tea mulțimea încerca uneori să facă presiuni asupra juriului si 
se puteau produce din nou scene zgomotoase care le dădeau 
mult de lucru rabduhilor. Platon, cu un dispreț pur aristocratic, 
califică publicul de la reprezentațiile dramatice drept o „teatro- 
crație““ 4! 

Se decernează trei premii pentru fiecare categorie, trage- 
die sau comedie: poetului, coregului și protagonistului. Aceste 
premii nu constau decât dintr-o cunună de iederă; numai în- 
vingătorii de la concursurile de ditiramb primeau, pare-se, un 
trepied. Trebuie să facem o deosebire între aceste premii si ono- 
rariile, proporţionale desigur cu locul obținut, pe care le căpă- 
tau poeţii şi protagoniștii. Coregii învingători consacrau uneori 
lui Dionysos un monument care făcea să dăinuie amintirea vic- 
toriei lor şi a faimei pe care le-o aducea ea; s-a păstrat până 
astăzi cel al lui Lysicrates.%2 

La două zile de la încheierea sărbătorii, poporul se aduna 
la teatru pentru a studia gestiunea arhontelui care organizase 
concursurile: i se vota fie un elogiu, fie un blam. 


* 


Coregia, depre care tocmai am vorbit, în legătură cu teatrul, 
este o „liturgie“ (Jeitourgia), adică un serviciu public si, în ace- 
laşi timp, un fel de supraimpozit aplicat cetățenilor celor mai 
bogaţi. Ea comportă însă, în mod sigur, şi ceva onorabil, de 
vreme ce coregul biruitor nu pregeta, uneori, să facă alte chel- 
tuieli pentru a consacra în ochii concetätenilor săi amintirea re- 
prezentatiei la care poetul „său“ triumfase, în parte şi datorită lui. 

Alţi cetăţeni bogaţi erau numiţi pentru alte liturgii: trierar- 
chia (întreţinerea si comanda unei corăbii de război, a unei trie- 
re), gymnasiarchia (organizarea unor jocuri gimnice şi procurarea 
uleiului necesar atletilor), hestiasis (plata unui ospăț public ofe- 
rit membrilor unui trib). În exerciţiul functiunii lor, aceşti cetă- 
teni erau consideraţi ca nişte magistrați care au caracter sacru, 
iar cel care-i insulta sau care-i lovea — cum a făcut Midias, care 

l-a pälmuit în plin teatru pe Demostene care era coreg — se 
expunea la pedepse aspre. Dacă se arătau generosi si plini de 
râvnă pentru binele public, ei lăsau impresia de a fi nişte ever- 
geți (euergétai) adică nişte binefăcători ai poporului. at 
văr, dacă unii atenieni, evergeti cu totul împotriva dorinței lor, 
îşi cheltuiau banii fără nici o tragere de inimă, alții, în schimb, 
vedeau în această împrejurare un mijloc, pe care se grăbeau să 
nu-l scape, de a dobândi, pentru ei înșiși si pentru familia lor, 
o reală popularitate. Nu trebuie să uităm că philotimia, dorința 
de onoruri si de glorie, este un sentiment profund şi foarte răs- 
pândit în Atena secolului lui Pericle, unde este uşor să cităm 
exemple de evergetism pe de-a întregul voluntar si spontan. 

Cimon, fiul lui Miltiade, şi-a întrebuințat în folosul conce- 
tätenilor săi bogăţiile si prada pe care o dobândise în campa- 
niile sale militare: el a scos gardurile de pe proprietăţile sale 
pentru a îngădui metecilor şi atenienilor săraci să culeagă fructe 
de acolo şi în fiecare zi oferea o masă simplă şi îndestulătoa- 
re — o „supă populară“ s-ar spune astăzi — multor oameni 
nevoiaşi; în felul acesta, el făcea din casa sa „un pritaneu pen- 
tru toţi“, după cum spune Plutarh gândindu-se la obiceiul de 
a-i hrăni în pritaneu pe cetăţenii deosebit de merituoşi. Mai mult 
chiar, Cimon le poruncea tinerilor bogați care formau în jurul lui 
un fel de gardă să-și schimbe hainele cu atenienii vârstnici şi 
îmbrăcaţi prost pe care-i întâlneau si să împartă bani, în piața 
publică, săracilor care se sfiau.# 

Dar mai ales sărbătorile şi concursurile ofereau prilejul unor 
dămicii spectaculoase. Nicias ajunsese celebru prin fastul pe 
care-l manifestase când a condus theoria ateniană la Delos: se 
spunea chiar că dusese acolo un pod fabricat dinainte la Atena 
şi împodobit în chip strălucitor cu picturi, cu omamente po- 
leite cu aur, cu coroane si cu tapiserii, pentru a lega între ele, 
pentru durata sărbătorii, insulele Delos si Rheneia.* 

Tot astfel, la cele patru mari sărbători panelenice de la Olim- 
pia, de la Delfi (Pythia), de la Istmul de Corint și de la Neme- 
ea, sărbători care cuprindeau concursuri la care erau desemnaţi 
biruitorii cântati de Pindar în Odele sale triumfale, grecii bo- 
gati şi ambitiosi se luau la întrecere care să ilustreze mai bine 

propriul său nume şi pe cel al patriei sale, printr-o risipă ne- 
bunească care-i ducea uneori la ruină. Participarea lui Alcibiade 
la jocurile olimpice din 416 a umplut de admiraţie întreaga Gre- 
cie: nu numai că, având cai de curse deosebit de numeroși şi 
de buni, a putut înscrie la concurs, sub numele lui, nouă atelaje 
de care în același timp si a câştigat astfel premiul întâi, al doi- 
lea şi al patrulea, ceea ce nu se mai văzuse niciodată, dar a mai 
şi pus să se înalțe un cort uriaș, în care a oferit, după sacrificiu, 
un ospăț somptuos unei adevărate mulţimi de pelerini.# Invi- 
diosii au pretins, e drept, că cetăţile Efes, Chios si Lesbos, „alia- 
tele“ Atenei, au fost silite să-i procure lui Alcibiade, în chip 
gratuit, cortul, victimele si vinul şi chiar că unul dintre atelajele 
din concurs nu-i aparţine de fapt!46 

Sanctuarul lui Zeus de la Olimpia, aproape de malul râu- 
lui Alpheios, era, din patru în patru ani, locul unde se adunau 
(panégyris) grecii din toate cetăţile. Importanţa pe care o avea 
această sărbătoare penteterică, adică această sărbătoare care 
revenea la fiecare al cincilea an sau, astfel spus, din patru în 
patru ani (întocmai ca Marile Panatenee), era atât de mare în- 
cât singura cronologie valabilă în întreaga Grecie se bizuia pe 
era Olimpiadelor, care începea în 776 î.e.n.: lupta de la Sala- 
mina (480 î.e.n.), de pildă, data din primul an al celei de a 75-a 
Olimpiade (75 x 4 = 296 şi 776 — 296 = 480). Chiar şi sclavii 
şi barbarii puteau asista la sărbătoarea olimpică, dar femeile 
măritate nu puteau. Mai ales la Olimpia căpătau grecii consti- 
inta profundei lor unităţi, în ciuda tuturor dezbinărilor lor po- 
litice. În jurul incintei sacre a lui Zeus se ţinea un adevărat târg 
şi existau distracții pentru toate gusturile, nu numai jocuri spor- 
tive: sofişti şi un mare număr de scriitori dădeau citire cu acest 
prilej ultimelor lor lucrări. Aşa au făcut, de pildă, Herodot, Gor- 
gias, Lysias, Isocrate: acesta din urmă nu și-a citit însă el însuşi 
discursul, pe care-l numise Panegiric fiindcă îl compusese în 
vederea panegiriei de la Olimpia. 

Sărbătoarea ţinea șapte zile. În cea dintâi se aduceau sacri- 
ficii pe altarul lui Zeus şi pe cele şase altare duble, înălțate 
pe cât se credea de Heracles, se aduceau libatii pe mormântul 
lui Pelops, eroul eponim al Peloponezului şi se îndeplineau 

formalitätile care tineau de pregätirea jocurilor. Urmätoarele 
cinci zile erau consacrate mai ales probelor sportive: zece pen- 
tru adulți şi trei pentru copii. Bărbaţii se întreceau la patru aler- 
gări de viteză: stadiul, diaulos care era traseul dublu, dolichos 
(cursa lungă care se desfăşura probabil pe șase stadii) si alerga- 
rea cu toate armele, precum si la luptă, la pugilat, la pancrätion 
si la pentathlon, ansamblu compus din cinci probe“”’; în sfârşit, 
la hipodrom se desfăşurau cursa de cvadrige, la care a triumfat 
Alcibiade în 416, şi cursa de cai cu călăreţi. Pentru copii exis- 
tau alergarea de un stadiu, lupta şi pugilatul. Toate aceste probe 
se desfășurau sub supravegherea unor hellanodicai („judecă- 
tori ai grecilor“). Cea de a şaptea şi ultima zi era evidenţiată de 
o procesiune solemnă şi de un banchet. Numele învingătorilor 
— Olympioni cai — era proclamat de un crainic, care menţiona 
şi numele tatălui si pe cel al patriei lor. Ca premiu, ei nu primeau 
decât o cunună de laur, dar gloria lor era imensă şi se răsfrân- 
gea si asupra familiei si a cetăţii lor. Atena îi răsplătea pe ace- 
ia dintre cetățenii ei care triumfaseră la Olimpia oferindu-le 
„hrană si pritaneu“% şi nu se spune oare că un oraş, pentru a-i 
face la întoarcere unui olympionikes o primire nemaiauzită, n-a 
pregetat să-şi dărâme o bucată din zidul de incită ca să-i în- 
gäduie să intre pe o poartă pe care nu mai intrase încă nimeni? 


* 


Cultele cetăţii si cultele sanctuarelor panelenice erau oare 
de ajuns pentru a răspunde aspirațiilor religioase ale poporului 
grec? Firește, un atenian putea avea, pentru zeița sa, Atena, o 
adevărată fervoare, tot aşa cum Hipolit, în tragedia lui Euri- 
pide care-i poartă numele, nutrește față de Artemis o pietate 
aproape mistică, dar Hipolit este, în acelaşi timp, şi un orfic*. 
Cultele publice, cu ceremoniile lor adesea grandioase, păstrau 
întotdeauna ceva putin rece si putin impersonal: ele se adre- 
sau zeilor, în vederea prosperității colective a orașelor sau chiar 
a întregii Grecii, dar nu arătau nici un interes față de fericirea 


* Vezi pp. 225-226. 

individuală a fiinţei omenești, pe lumea asta sau pe cealaltă; 
chiar şi cultul morţilor se preocupa de hrana „umbrelor“, dar 
nu dădea nici o asigurare cu privire la fericirea — sau la ne- 
fericirea — de pe tărâmul celălalt. 

În schimb, religiile „cu mistere“ le promiteau adepților lor 
o fericită nemurire, cu condiţia să se iniţieze şi să respecte ri- 
turile, independent de orice noţiune de comportare meritorie 
sau păcătoasă; ele aveau deci ca scop mântuirea individuală a 
oamenilor. Cuvântul grecesc mysterion comportă, ca şi cuvân- 
tul românesc care derivă din el în ultimă instanță, ideea de se- 
cret la care n-au acces decât un număr de privilegiați, iar 
noțiunile înrudite de „mistică“ şi „misticism“ apar mai mult 
decât în germene în multe din aceste secte. Pe unele, statul le-a 
privit cu ochi răi, în timp ce misterele de la Eleusis, recunos- 
cute şi protejate de cetatea Atena, s-au bucurat de o situaţie 
deosebit de favorizată, care le-a conferit, de-a lungul întregii 
Antichitäti, o importanță excepţională. 

Am spus deja că Marile Mistere de la Eleusis erau celebrate 
în Boedromion (septembrie) în onoarea Demetrei si a fiicei sale 
Core. Aceste zeițe veghează şi asupra cerealelor si asupra mor- 
tilor care sunt îngropaţi în pământ, întocmai ca gräuntele. Mis- 
terele par să fi suferit şi influenţe orfice şi dionisiace. Imnul 
homeric către Demetra, care ni s-a păstrat, povesteşte mitul ră- 
pirii Corei de către Hades şi „căutările“ mamei deznădăjdui- 
te care este primită la Eleusis şi-i acordă nemurirea tânărului 
Demofon, iar apoi întemeiază propriul său cult cu mistere. 

Iată ultimele versuri ale imnului, care constituie un fel de 
„beatitudine“: 

„Fericit cel ce deţine, printre oameni, viziunea acestor mis- 
tere. Dar cel ce nu e inițiat în riturile sfinte nu are aceeaşi soartă, 
când stă, mort, în întunecimile umede.“ 

Eleusis, dem al Aticei, se află la douăzeci şi doi de kilo- 
metri de Atena. La 14 ale lunii Boedromiôn, „obiectele sacre“ 
(hier) aflate într-un cos erau aduse cu mare pompă de la Ele- 
usis la Atena, unde erau depuse în Eleusinion. Pe 15 se adu- 
nau la porticul pictat (Poikile) candidaţii la inițiere: erau admişi 

toti, chiar si sclavii si barbarii, cu singura exceptie a ucigasilor 
care nu fuseseră purificati si a celor cu vorba „de neînțeles“, adică 
probabil a celor care, nestiind să vorbească grecește, nu pu- 
teau pronunţa destul de bine formulele rituale. Pe 16, „miştii“ 
(mystai) se duceau în rada portului Faleron ca să ia parte la o 
ciudată ceremonie de purificare: la strigătul preoților care po- 
runceau „În mare, miștii“, fiecare dintre ei alerga să se scalde, 
târând în urma lui un purcel care urma să fie sacrificat.50 Apoi, 
pe 19, o procesiune mare şi solemnă ducea înapoi, pe drumul 
sacru care merge de la Atena la Eleusis, coșul mistic, în mij- 
locul cântecelor si al vocilor care strigau „Iacchos! Iacchos!“ 
În sfârşit, la Eleusis, după o zi de post negru, aveau loc de la 21 
la 23 cele două nopţi ale iniţierii. 

Însă ceea ce se petrecea în timpul acestor două nopți tre- 
buia să rămână secret şi oricine dezvăluia ceea ce văzuse sau 
auzise era pasibil de a fi omorât. Secretul a fost păstrat atât de 
bine încât numai câteva texte târzii, cele mai multe scrise de 
Părinţii Bisericii, ne îngăduie să întrezărim în ce consta ini- 
tierea. Marea sală în care se desfăşurau riturile secrete, tele- 
sterion, a fost descoperită prin săpături arheologice: este un 
patrulater întins, cu laturile de cincizeci de metri şi cu şase şiruri 
de câte şapte coloane, din care se mai văd încă bazele; pe bănci, 
dintre care unele erau tăiate chiar în stâncă, se puteau așeza trei 
mii de persoane. 

În prima noapte se acorda gradul inferior al inițierii. Postul 
pe care-l ţineau mistii era întrerupt — ca si cel al Demetrei 
în imnul homeric — de consumul kykeon-ului, băutură rituală 
făcută din apă, din fiertură de arpacas si din busuiocul-cerbilor 5! 
Apoi obiectele din cos le erau dezvăluite mistilor, care le mâ- 
nuiau. Se presupune că era vorba mai ales de reprezentări ale 
organelor sexuale, ale celui masculin ca si al celui feminin. Mis- 
tul trebuia să pronunţe această formulă: „Am postit, am băut 
kykeôn-ul, am luat obiectul din cos şi, după împlinirea actu- 
lui, l-am pus în paner şi apoi, iarăși, din paner în coş.“ Se cân- 
tau şi cântece sacre pe care le dirijau probabil preoții din familia 
Eumolpizilor (,,bunii cântăreţi“ adică). 

Cea de a doua noapte era cea în care mistii din anul prece- 
dent deveneau epôptai (mişti „care contempleazä“) si atingeau 
astfel cea mai înaltă treaptă a inițierii. Sala numită felestérion 
era cufundată în întunecimea cea mai desăvârşită, iar mistii erau 
siliți să se deplaseze într-o atmosferă de spaimă si anxietate 
creată de cântecele lugubre. Apoi, dintr-odată, tortele — atri- 
bute caracteristice ale Demetrei şi ale Corei şi simboluri ale 
revelatiei — luminau în chip strălucitor centrul sălii. Atunci li 
se arăta initiatilor „acest mister mare si admirabil: un spic se- 
cerat“ precum si, probabil, o adevărată dramă liturgică, o hie- 
rogamie. Un fragment preţios al retorului Themistius, atribuit 
pe nedrept lui Plutarh“?, ne spune: 

„Sufletul, în momentul morţii, încearcă aceeaşi impresie pe 
care o au si cei care suit inițiați în Marile Mistere... La început 
sunt doar alergături la întâmplare, ocoluri dureroase, mersul 
nelinistitor si fără sfârşit prin întuneric. Înainte de a veni sfâr- 
şitul, teama, fiorul, tremurul, sudoarea rece, spaima îşi ating 
culmea. Apoi însă o lumină minunată se arată ochilor, se trece 
în locuri pure si în pajiști unde răsună cântece, unde se pot ve- 
dea dansuri; cuvinte sacre, apariţii divine îţi insuflä un respect 
religios. Atunci omul, ajuns la iniţiere si la perfecţiune, dobân- 
dindu-si libertatea şi plimbându-se fără nici o constrângere, ce- 
lebrează Misterele, punându-și pe cap o cunună; el trăieşte 
printre oameni puri şi sfinți; el vede pe pământ mulțimea ne- 
initiatilor strivindu-se şi înghesuindu-se în smârcuri și în beznă 
şi rămânând în mijlocul necazurilor, de frica morții, în loc să se 
încreadă în fericirea de dincolo.“ 

Misterele lui Dionysos promiteau desigur, ca şi cele ale Deme- 
trei, fericirea dincolo de moarte; credincioşii, grupaţi în nişte 
thiasoi în care se intra prin inițiere, practicau ritul numit omo- 
phagia, înghițind camea crudă a unui animal înjunghiat. 

Este mai greu de ştiut în ce consta în epoca clasică orfismul, 
adică acel curent de idei religioase care se lega de cântărețul 
trac Orfeu, profet al lui Dionysos, care exercitase puterea ma- 
gică a muzicii şi coborâse în infern înainte de a fi sfâşiat și în- 
ghitit de Menade. Orfismul îşi avea si sarlatanii săi, pe care i-a 

înfierat Platon’? si care, din cât spune el, promiteau oamenilor 
bogaţi, în schimbul unei retributii, să-i scape de orice necaz 
prin câteva sacrificii şi incantatii magice si să le facă rău dus- 
manilor lor. Însă în alte locuri, Platon se inspiră din ideile or- 
fice, ceea ce dovedeşte că el avea o oarecare stimă măcar pentru 
credinţă, dacă nu şi pentru oameni. S-a putut susține totuși că 
„orfismul, în epoca clasică nu este o doctrină, că de-abia dacă 
este un cult..., că este vorba de nişte cărți despre care noi nu 
ştim aproape nimic.““5 Cu toate acestea rămâne probabil că a 
existat, încă din secolul V, dacă nu o religie orfică, cel puţin 
grupuri mici de oameni care practicau „viaţa orfică“ şi din rân- 
durile cărora au ieşit teologii şi moralistii marii mișcări mistice 
legate de zeul „orgiastic“* Dionysos. 

Teogonia orfică şi mitul lui Dionysos-Zagreus şi al Titanilor 
sunt foarte ciudate. După orfici, ca urmare a unei vechi greșeli, 
care ne duce cu gândul la păcatul originar (uciderea tânărului 
Zagreus de către Titani, strămoşii oamenilor), sufletul omenesc 
este închis în trup ca într-o închisoare sau ca într-un mormânt 
(soma = séma) şi trebuie să străbată un ciclu întreg de existente 
şi de reîncamări succesive. Dar celor care cunosc revelaţia lui 
Orfeu li se deschide calea mântuirii. Orficul trebuie să ducă o 
viaţă de abstinentä, de renunțare, de ascetism. El e vegetarian, 
căci credinţa în transmigratia sufletelor implică respectul pen- 
tru viaţa universală. Sufletul trebuie să scape de tot ce este car- 
nal și material pentru a se elibera de pământ si pentru a urca 
spre lăcaşul divin (ceea ce este întocmai concluzia dialogului 
Phaidon al lui Platon). Pe nişte amulete făcute din foite de aur, 
găsite în câteva morminte din Magna Graecia si din Creta, se 
păstrează cuvintele pe care initiatul trebuie să le rostească în 
faţa zeilor infernali (dar caracterul lor orfic nu este stabilit în 
chip definitiv): 

„Vin dintr-o comunitate de puri, o, pură stăpână a infernu- 
lui..., căci îmi place să cred că fac parte din neamul vostru prea- 
fericit, dar soarta m-a lovit... Cu un salt am ieşit afară din ciclul 
grelelor pedepse şi dureri si m-am avântat cu un pas sprinten 

către cununa râvnită; mi-am găsit liman la pieptul Doamnei, stă- 
pâna infernului.“ 
Iar zeița îi răspunde: 
„O, norocosule! O, preafericitule! Ai ajuns zeu din om ce erai!“ 
Iar initiatul încheie, în sfârşit, cu formula misterioasă: 
„led, am căzut în lapte.'“55 


* 


În religia oficială se fac rugăciuni către zei si li se aduc sa- 
crificii pentru prosperitatea cetății; în cultele cu mistere, oa- 
menii caută să obțină, prin inițiere, promisiuni în legătură cu 
o viață fericită pe tărâmul celălalt. Dar în Antichitate, oamenii, 
în Grecia ca şi pretutindeni, îşi doreau încă si mai mult: ei do- 
reau să afle care este bunul plac al zeilor, în prezent si în vii- 
tor, doreau să ştie dinainte cum vor arăta evenimentele viitoare. 
Aici intervenea divinatia. 

Cuvântul latin divinatio indică si singur ce loc esenţial ocu- 
pa divinatia în religia celor vechi, deoarece, din punct de ve- 
dere etimologic, el înglobează toate cele care sunt divina, adică 
tot ce are legătură cu zeii, si într-adevăr divinatia este poate 
elementul cel mai viu din religia Greciei şi a Romei. În gre- 
ceste, prezicătorul se numeşte mântis, iar divinatia mantiké: acest 
cuvânt se aplică în special divinatiei intuitive, inspirate, căci el 
pare să fie într-adevăr din aceeaşi rădăcină cu mania (,nebu- 
nie“ sau „extaz“) si cu Mainäs („„Menadă“). Cu toate acestea, 
grecii cunoșteau si divinatia inductivă sau artificială (éntechnos, 
techniké) care se bazează pe observarea, din partea prezicăto- 
rului, a diferitelor fenomene socotite drept semne sigure (se- 
méia) ale voinţei divine. 

Există semne prevestitoare de tot felul: prodigioase, căci ori- 
ce privelişte anormală sau miraculoasă, orice naştere a vreunui 
monstru animal sau uman este un semn de temut; atmosfe- 
rice: ploaia, tunetul sunt „semne ale lui Zeus“ (dioseméiai), vi- 
zuale: orice întâlnire neprevăzută, mai ales dimineața, când tocmai 
ieşi din casă, este un semn, bun sau rău; acustice: orice cuvânt 
pe care-l auzi pe nepregătite, orice zgomot, țipăt sau sunet care 

se produce pe neașteptate este un cledôn („semn prevestitor de 
natură acustică“) susceptibil de a fi interpretat; în sfârşit fizio- 
logice: orice mișcare involuntară produsă de epilepsie („boala 
sacră“) sau pur şi simplu orice bâzâit de urechi sau orice stră- 
nut au o semnificaţie, de vreme ce voința omului nu le influ- 
enteazä cu nimic. Când strănută Telemah, mama sa, Penelopa, 
vede în acest strănut un semn bun” şi totastfel, în Anabasis, când 
un soldat începe să strănute, după un discurs al lui Xenofon, „la 
zgomotul acesta, întreaga armată, într-un avânt general, începu 
să-l adore pe zeu“.58 

În Epir, la Dodona, în sanctuarul lui Zeus, care este probabil 
cel mai vechi dintre toate sanctuarele oraculare ale Greciei, lo- 
calnicii numiţi Sellói preziceau viitorul după zgomotul pe ca- 
re-l făcea vântul clătinând frunzele stejarilor (copacii lui Zeus) 
sau ciocnind între ele nişte ligheane de bronz atâmate unele lângă 
altele. 

Dar cele mai multe semne prevestitoare se deduc de la ani- 
malele vii sau moarte. Zborul păsărilor si tipetele lor sunt de- 
osebit de apte de a dezvălui voinţa zeilor, din motive pe care ni 
le explică Plutarh: 

„In ştiinţa despre viitor, partea cea mai însemnată si cea mai 
veche este cea care se numește știința păsărilor. Acestea, prin 
viteza, prin inteligenţa, prin precizia manevrelor care le arăta 
atente la tot ceea ce le impresionează sensibilitatea, se pun în 
slujba divinității ca nişte adevărate instrumente. Aceasta le im- 
primă felurite mișcări si le face să ciripească sau să tipe. Uneori 
ea le lasă să planeze, alteori le aruncă cu impetuozitate, fie pen- 
tru a curma brusc anumite acte, anumite dorințe ale oameni- 
lor, fie pentru a le duce la împlinire. Acesta este motivul pentru 
care Euripide numeşte păsările «mesagerii zeilor».“? 

Vulturul, pasărea lui Zeus, îţi aduce un semn bun sau „si- 
nistru“, după cum îl vezi apărând din dreapta sau din stânga. 
„Omithomancia“ este atât de la modă, încă din epoca homerică, 
încât cuvintele grecești care înseamnă „pasăre“ (6rnis, oion6s) 
au în același timp şi sensul de „semn prevestitor“. 

În legătură cu sacrificiile, am făcut deja aluzie la hieros- 
copia, metodă de divinatie importată probabil din Etruria si con- 

stând din cercetarea viscerelor unui animal înjunghiat de cu- 
rând, în scopul de a se obține indicaţii cu privire la voinţa zei- 
lor. La ficat sunt de observat în special trei lucruri: înfăţişarea 
lobilor, vezica biliară şi vena portă. În Electra lui Euripide, 
Oreste, înainte de a-l ucide pe Egist, îl ajută să aducă un sa- 
crificiu, în cursul căruia semnele funeste vestesc omorul imi- 
nent: 

„Egist ia din mâinile lui Oreste viscerele sfinte şi le cerce- 
tează. Ficatului îi lipseşte un lob: vena portă si vasele de lângă 
vezica biliară arată privirilor lui ieşituri funeste. Oreste întreabă: 
«De ce eşti așa abătut?» «Străine, răspunde Egist, mă tem să 
nu m-astepte afară din palat o cursă. Am un dușman de moarte, 
pe fiul lui Agamemnon, si el duce război cu casa mea»).“60 

Lipsa unui lob al ficatului este cel mai sigur dintre semne- 
le care apar la cercetarea viscerelor: în felul acesta au fost în- 
stintati de sfârşitul care-i aştepta Cimon, Agesilaos, Alexandru 
cel Mare.S! 

Dar însuşi numele de mantiké, prin care grecii desemnează 
orice divinatie, ne sugerează că, în ochii lor, metodele cele mai 
întemeiate sunt cele ale divinatiei inspirate, extatice, în cadrul 
căreia un bărbat — sau o femeie — primea un mesaj direct de 
la zei. | 

„Oniromancia“ — divinatia cu ajutorul viselor — este o for- 
mă intermediară între divinatia inductivä si cea intuitivă. Este 
vorba de o credinţă foarte veche si care încă nu a dispărut cu 
totul, potrivit căreia anumite vise conțin revelații divine: nu este 
oare adevărat că unele cărți intitulate „Cheia visurilor“ mai gä- 
sesc şi astăzi cititori? La Homer, visele trimise de zei sunt des- 
tul de numeroase si ele apar si în tragedia antică, de unde au 
trecut, de pildă, în tragedia franceză din secolul al XVII-lea. 
Însă oneirocritiké („interpretarea viselor“) este o artă compli- 
cată, căci multe vise sunt înșelătoare. 

Un mare sanctuar din Argolida, cel de la Epidaur, care a 
cunoscut o înflorire deosebită în secolul IV, era celebru prin 
vindecările miraculoase care aveau loc în incinta lui. La lăsa- 
tul serii, pelerinii se culcau sub porticul de incubație (dbaton, 

coimetérion) şi adormeau acolo. Ei erau vindecati în timpul 
somnului, de cele mai multe ori ca urmare a unui vis în care-l 
vedeau pe Asclepios, zeul medicinei, fiul lui Apolon, venind la 
ei, atingându-le si tratându-le partea bolnavă din trup sau reve- 
lându-le o „prescripţie“ pe care ei se grăbeau s-o urmeze de în- 
dată ce se trezeau. Stelele de la Epidaur, atât de ciudate, ne-au 
păstrat „procesele verbale“ ale multor „miracole“ de acest fel: o 
femeie chioară își recapătă complet vederea, un copil mut înce- 
pe deodată să vorbească, un bărbat este vindecat de un ulcer etc. 

În somn, omul este într-o stare de inconstientä care înles- 
neşte apropierea divinității. Și moartea iminentă dezvoltă fa- 
cultätile divinatorii care se află cel putin în stare virtuală în orice 
om: în Iliada, Patrocle si Hector, în clipa morții, prezic în ce 
împrejurări va muri curând cel care-i ucide, măcar că nu sunt 
prezicători ca Helenos sau Calhas.5 

Dar si profeţii şi profetesele cu calificare în regulă, când se 
află într-o stare de extaz (ékstasis) sau de „entuziasm“, adică, 
în sensul grecesc al cuvântului, de posesiune divină, pot reve- 
la voinţa lui Zeus, care le este transmisă mai ales prin fiul său 
Apolon, zeul prin excelență al divinatiei, după cum este, am mai 
spus-o, şi cel al purificării. 

În secolul II al erei noastre, ateul Lucian va enumera ast- 
fel, într-un pasaj ironic şi amuzant, principalele sanctuare ora- 
culare ale lui Apolon; Zeus este cel care vorbește: 

„Apolon, cu meseria istovitoare pe care şi-a ales-o, este asur- 
zit aproape de pisălogii care vin să-i ceară oracole. Acum tre- 
buie să fie la Delfi; o clipă mai târziu aleargă la Colofon; de 
aici trece la Xanthos si, tot în fugă, se duce la Claros, pe urmă 
la Delos sau la Branchidai; pe scurt, oriunde îi cere să apară 
profetesa, după ce a băut apa sacră, a mestecat frunzele de laur 
şi s-a frământat pe trepied, el trebuie să sosească. neîntârziat, 
ca să-și pună cap la cap oracolele, căci altminteri ar ruina cu 
totul prestigiul artei sale. “64 

Profetia inspirată direct de Apolon o putem urmări în ca- 
zul troienei Casandra, ale cărei transe divinatorii sunt înfäti- 
şate de Eschil în Agamemnon. Ea apare şi în cazul diferitelor 

Sibile şi, probabil, în cazul profeților numiţi „Bakis“. Apare, 
în sfârşit, în cazul Pitiei din Delfi. 

Sanctuarul panelenic al lui Apolon Pitianul, situat în inima 
Greciei centrale, la Delfi, în Focida, era celebru în parte datori- 
tă jocurilor numite Pythia, celebrate, ca şi sărbătoarea de la Olim- 
pia, din patru în patru ani de către Amfictionia popoarelor vecine 
cu sanctuarul, care a jucat un rol însemnat, şi uneori nefast, în 
istoria statelor greceşti. Sanctuarul era însă celebru în primul 
rând datorită oracolului său, de departe cel mai faimos şi cel 
mai frecventat în epoca clasică. S-a pretins că Pitia, o simplă 
tärancä din Delfi care ducea o viaţă ireproşabilă şi trebuia să 
păstreze o castitate desăvârşită atât timp cât îndeplinea această 
funcţie, nu făcea altceva decât să tragă la sorti, cu ajutorul bo- 
bilor, atunci când răspundea la întrebări (acestea ar fi trebuit 
deci să fie puse întotdeauna sub forma unei dileme: da sau nu?). 
Fără îndoială, hazardul tragerii la sorți este un procedeu folosit 
în mod curent în Grecia antică pentru a afla voința zeilor si „cle- 
romancia“ era desigur practicată la Delfi în epoca clasică, dar 
lucru pe care veneau să-l caute în primul rând cetăţile si par- 
ticularii în sanctuarul lui Apolon, era un răspuns inspirat dat 
de Pitia care, aşezată pe trepiedul fatidic, în stare de extaz, în 
ddyton-ul („loc interzis“) subteran al templului, proclama ho- 
tărârile lui Zeus, revelate ei de fiul acestuia. Cum se obținea 
această stare de „entuziasm“? Nu știm nimic precis în legătură 
cu această problemă; ipoteza care întruneşte astăzi cele mai multe 
sufragii este că se producea un fel de autosugestie, un fel de self 
hypnotism, cum spun anglo-saxonii, fenomen religios care nu se 
confundă cu isteria şi care este cunoscut prin multe exemple.55 

Oricine voia să consulte oracolul trebuia să achite mai întâi 
o taxă numită pelanos (,,präjitura“) şi să aducă apoi un sacrifi- 
ciu preliminar care consta dintr-o capră: înainte de a fi înjun- 
ghiată, capra era stropită cu apă şi dacă tremura şi tresărea sub 
acest duş rece se trăgea concluzia că Apolon era dispus să dea 
profetiif; atunci Pitia se purifica la izvorul Castalia si intra în 
templu unde, pe un altar interior, făcea nişte fumigatii cu laur 
şi făină de orz, de abia pe urmă cobora în partea subterană a 

templului, care era afectatä divinatiei, mantéion. Cei care con- 
sultau oracolul coborau si ei, în ordinea pe care o fixau privi- 
legiul numit promantéia, acordat unora dintre ei, si tragerea 
la sorti, dar ei se opreau, împreună cu preoții şi cu profeţii, în- 
tr-o sală care le era anume destinată, în timp ce Pitia singură 
îşi continua drumul până la âdyton-ul de alături; şi consultan- 
ţii, şi preoţii o auzeau în timp ce profetiza, dar ei n-o puteau ve- 
dea. Ea pronunţa atunci oracolele „veridice“, „infailibile“ ale 
lui Apolon supranumit Loxias, adică „cel ambiguu“, căci aceste 
răspunsuri erau adesea echivoce. În ddyton se găseau statuia 
de aura lui Apolon, mormântul lui Dionysos (al cărui cult avea, 
la Delfi, o mare importanță, fapt care explică poate şi el delirul 
Pitiei, de vreme ce Dionysos este prin excelență zeul „orgiei“ 
şi al extazului) şi, în sfârşit, omphalos-ul, buricul pământului, 
un vechi bäitylos, o piatră sacră de formă aproximativ conică, 
şi trepiedul pe al cărui capac se așeza Pitia. 

Nu este acum momentul să zugrăvim uriaşa influenţă, re- 
ligioasă, morală, politică, pe care au exercitat-o oracolele Pi- 
tiei, mai ales în epocile profund religioase, adică în secolele VI 
şi V, înainte de apariţia sofiştilor care coincide cu o oarecare 
răcire a sentimentului religios şi deci a încrederii în oracole. Cu 
toate acestea, chiar în plin secol IV, filozoful Platon, făcând schița 
cetăţii sale utopice, recomandă ca toate problemele referitoare 
la cult si la morală să fie rezolvate de oracolul de la Delfi, că- 
ruia această minte strălucită îi atribuia fără îndoială o influență 
binefăcătoare asupra dezvoltării civilizaţiei grecești.S” 


* 


Divinatia nu era deci practicatä în chip clandestin, de vreo 
„prezicătoare extralucidă“ sau de vreun alt soi de ghicitoare, 
cum se întâmplă astăzi în țările civilizate: ea era o instituţie ofi- 
cială, recunoscută de statele grecești, care o consultau chiar ele 
pe Pitia şi angajau prezicători pe lângă magistrații civili şi mili- 
tari: Lampon, prietenul lui Pericle, care l-a făcut un fel de „mi- 
nistru al cultelor“, era prezicător. 

Granita între religie si superstitie este adesea neclară. De 
aceea, în portretul superstitiosului din Caracterele lui Teofrast 
vom regăsi multe dintre riturile amintite mai înainte în legătură 
cu religia, dar unele dintre ele vor fi împinse până la absurd. Iată 
acest portret: 

„În ziua sărbătorii Choes, după ce și-a purificat mâinile și 
s-a stropit cu apă lustrală, superstitiosul iese din templu cu o 
ramură de laur în dinți si se plimbă aşa toată ziua.58 Dacă-i taie 
drumul o nevăstuică, el nu se mișcă din loc înainte de a ve- 
dea trecând pe altcineva sau înainte de a arunca trei pietre peste 
drum. Vede într-o casă un şarpe, dacă e un şarpe dolofan, îl in- 
vocă pe Sabazios”0; dacă e un şarpe sacru, înalță imediat pe 
locul acela o capelă. Când trece prin faţa acelor pietre unse care 
pot fi văzute la räspântii, el varsă peste ele tot uleiul din flaco- 
nul său (/ekythos)”! şi nu se îndepărtează până nu cade în ge- 
nunchi si nu se prostemează (proskynesis). Dacă şoarecii i-au 
ros unul dintre sacii cu făină, el întreabă exegetul”? ca să ştie ce 
atitudine să ia şi, dacă exegetul îi spune să cheme pielarul ca 
să-i pună un petec, el nu adoptă părerea asta, ci pleacă să ofere 
un sacrificiu de ispășire.” E în stare să-şi purifice toată vremea 
casa, pretinzând că e bântuită de Hecate.74 Dacă aude, mergând, 
tipätul unei bufnite, se tulbură și nu-și continuă drumul până 
nu pronunță formula «s-o ia Atena». Se fereşte să calce peste 
un mormânt, să se apropie de un mort sau de o femeie lehuză: 
«Ține foarte mult, spune el, să nu se împovăreze cu o impuri- 
tate.» În fiecare zi de patru si de douăzeci si patru a lunii”5, 
după ce le porunceşte oamenilor din casă să pregătească vin 
cald, pleacă să cumpere ramuri de mirt, tămâie, prăjituri sacre 
şi, apoi, odată întors acasă, îşi trece toată ziua încununând ima- 
ginile lui Hermaphroditos.76 Când are un vis, el se duce la täl- 
măcitorii de vise (oneirocritai), la ghicitori, la auguri ca-să afle 
de la ei ce zeu sau ce zeiță să invoce. În fiecare lună, spre a-și 
înnoi inițierea, el se duce la preoții orfici (orpheotelestäi), în- 
sotit de nevastă-sa (sau, dacă ea e ocupată, de dădacă) si de copii. 
Face parte dintre acei oameni pe care-i vezi, pe malul mării, 
curätindu-se cu mare grijă. De vede pe vreunul dintre oamenii 

aceia, încununaţi cu o cunună de usturoi, pe care-i poţi întâlni 
a răspântii””, se întoarce acasă, îşi toarnă valuri de apă din cres- 
tet până-n tălpi, cheamă preotesele și le roagă să-l purifice cu o 
ceapă de mare sau purtând în cerc, în jurul lui, cadavrul unui 
căţel. La vederea unui dement sau a unui epileptic, îl trec fiorii 
şi scuipă într-o cută a veșmântului.“78 

Dacă ti se rupea o curea în timp ce-ţi legai sandaua dreaptă 
sau stângă, si acest lucru era un semn prevestitor, bun sau rău.” 

Ar fi greşit să se creadă că toţi superstitiosii erau oameni de 
rând, lipsiţi de cultură. Un om de stat bogat, cum era Nicias, 
un scriitor discipol al lui Socrate, cum era Xenofon, ţineau în 
jurul lor prezicători şi chresmolôgoi („colecționari de oraco- 
le“) şi practicau ritualuri aproape tot atât de amănunțite ca su- 
perstitiosul lui Teofrast. Se ştie că din cauza unei eclipse de 
lună — semn prevestitor important — şi-a pierdut Nicias ar- 
mata si a murit si el într-un chip vrednic de milă, în Sicilia: 

„Ce-au spus atenienii, aflând marea nenorocire? Curajul per- 
sonal al lui Nicias si minunata lui statornicie le erau cunoscute. 
Nu s-au gândit nici să-i aducă vină că urmase hotărârile reli- 
giei. N-au găsit să-i reproşeze decât un lucru, că luase cu el un 
prezicător nepriceput. Căci prezicătorul se înşelase asupra sen- 
sului eclipsei de lună, el ar fi trebuit să ştie că, pentru o armată 
care vrea să se retragă, luna care-și ascunde lumina este un semn 
bun.“80 


* 


Magia, care oferă rețete eficace pentru a înrobi lumea ne- 
însuflețită si fiinţele vii, sau chiar pentru a-i constrânge pe zei 
să-şi pună puterea în slujba oamenilor, nu este necunoscută în 
Grecia clasică, dar este încă, dacă ne putem exprima astfel, în 
scutece, în comparaţie cu uriașa dezvoltare pe care urma s-o aibă 
în epocile elenistică şi romană. Chiar grecii considerau că ea are 
o origine străină, venind din Orient: cea mai mare magicianä din 
legendă, Medeea, este o barbară născută în Colchida, iar dacă 
Eschil reprezintă în fața spectatorilor o scenă de „necroman- 
cie“, o evocare a unui mort, acest lucru se întâmplă în tragedia 

Perșii, când corul Credinciosilor, într-o scenă aproape haluci- 
nantă, îl scoală din mormânt pe bătrânul rege Darius. Există 
totuşi multe urme ale unor practici magice în Iliada şi mai ales 
în Odiseea, iar magicienele din Tesalia erau celebre încă din 
epoca clasică: li se atribuia puterea de a aduce luna pe pământ, 
ceea ce dădea o explicaţie eclipselor satelitului nostru.#! Este 
adevărat că Medeea se stabilise în Tesalia cu Iason şi putuse 
răspândi aici arta sa. 

Ritualurile practicate de acei orpheotelestäi de care vorbeşte 
Teofrast, adică de acei orfici de calitate proastă despre care Pla- 
ton spune că-i exploatează pe cei bogaţi promițând să le asigure 
lor fericirea și duşmanilor lor nefericirea, cu ajutorul incanta- 
tiilor, ritualurile acestea tin de magie, ca si cercul purificator pe 
care-l desenează, cu cadavrul unui căţel, preotesele: este vorba, 
probabil, de un ritual al cultului Hecatei (zeiţa pe care o men- 
tioneazä Teofrast într-alt pasaj din portretul superstitiosului). 
Această divinitate tulburătoare, patroana orficilor şi a magicie- 
nilor, pare să fi venit tot din Tracia, ca si Bendis si Sabazios; 
ea este lunară si htoniană în același timp. Credinţa populară 
face din ea o putere de temut, infernalä în sensul rău al cuvân- 
tului, de la care vin spectrele şi spaimele noctume. Magiciană 
prin excelență, ea cunoaşte toate descântecele de dragoste; cul- 
tul ei este răspândit mai ales printre femei. 

Una dintre practicile magice folosite în dragoste, în seco- 
lul V, este atestată indirect de Pindar, care socotește de altfel că 
a descoperit-o Afrodita, nu Hecate. Totul e în legătură cu dra- 
gostea pe care Iason trebuie s-o inspire Medeei, prinţesa din 
Colchida, dacă vrea să cucerească lâna de aur: „Zeița din Cipru, 
pe culmile Olimpului, leagă de o roată care nu se frânge pasărea 
numită sucitoarea (iynx) cu penajul pestrit, prinzând-o de cele 
patru membre; ea le aduce pentru prima dată oamenilor pasă- 
rea delirului...“.8 Sucitoarea, care se mai cheamă si „vârte- 
cap“ îşi trage numele de la mobilitatea capului, pe care şi-l poate 
roti în toate direcţiile. Se vede că ea este asociată cu roata, iar 
cuvântul iynx desemnează şi pasărea, şi ansamblul format de 
roată şi de pasăre; or, roata are valoarea unui „cerc magic“: un 

vas din al treilea sfert al secolului V ne-o arată pe mama unei 
tinere ateniene, în dimineaţa nunții fiicei sale, făcând să se în- 
vârtă în jurul unui băț roata magică care urmează să atragă asu- 
pra noului cuplu darurile Afroditei. „Roţile cu păsări“, făcute 
mai ales din pământ ars, au fost identificate în muzeele noas- 
tre; ele au slujit pesemne la ritualuri magice de acest fel.84 În 
secolul III, Teocrit ne prezintă, în poemul său intitulat Magi- 
cienele (Pharmakeutriai), o tânără femeie părăsită de iubitul 
ei, care a hotărât să-l „înlănțuie“ prin ritualuri eficace. Ea cere 
de la servitoare ramurile de laur și filtrele şi invocă apoi, prin- 
tre alte divinități, Luna, pe Hecate şi pe Medeea; la sfârşit, ea 
cântă acest refren, cu valoare de vrajă, care punctează rotirile 
acelui rhâmbos pe care-l constituie roata cu păsări: 

„Iynx, adă-l la mine pe acest bărbat, iubitul meu.“ 

Încă din prima jumătate a secolului IV, se răspândește și în 
Atica obiceiul de a folosi tăblițe de blesteme. Este vorba de un 
ritual magic prin care grecii urmăresc să le facă rău dusmani- 
lor şi în primul rând adversarilor cu care se măsoară la tribu- 
nal, cu ocazia unui proces, hărăzindu-i divinitätilor infernale, 
lui Hermes, Hecatei, Persefonei „legându-i“ în sens literal de 
ele şi „ţintuindu-i“ în domeniul morţilor prin practica unei vrăji. 
Adesea sunt enumerate diferitele părți ale trupului dusmanu- 
lui, facultăţile lui spirituale, activitatea lui, aşa fel încât el să 
fie pedepsit în toată ființa lui. Numele personajelor hărăzite 
astfel morţii sunt înconjurate de o reţea de fire, iar apoi foaia 
de plumb pe care e gravată imprecatia este înfășurată în jurul 
unui cui de fier şi îngropată în pământ.&5 


IX 
Justitia 


Numai pentru Atena cunoastem în detaliu felul cum func- 
tiona justiţia. Pentru celelalte cetăți greceşti nu avem decât in- 
formaţii foarte puţine şi insuficiente. La Sparta, oraș aristocratic, 
justiţia trebuie să fi fost mult mai expeditivă decât la Atena: 
Tucidide, care ne povesteşte cu multe amănunte cum au do- 
vedit eforii vinovăția lui Pausanias, care era acuzat de träda- 
re, şi cum a fost el zidit de viu în templul Atenei Chalkioicos, 
unde se refugiase, nu ne spune nicăieri că el ar fi apărut în fața 
unui tribunal.! 

Puterea de a împărți dreptatea era un privilegiu regal: la Ho- 
mer şi la Hesiod, regii purtători de sceptru sunt cei care pro- 
nuntä sentintele (h&mistes). În Atena democratică a lui Pericle, 
această putere regală este exercitată de popor, care n-a lăsat în 
seama venerabilei adunări a Areopagului decât unele procese 
legate de omoruri. Aşa cum proclamă cu mândrie Filocleon, în 
Viespile lui Aristofan: 

„Această putere de a judeca procese, care ne aparţine, nu e 
mai prejos decât cea a oricărui rege. Ce bucurie, ce fericire este 
mai deplină decât cea a unui judecător? Nu este oare mare pu- 
terea mea, la fel de mare ca cea a lui Zeus?“ 

Dar, înainte de a înfätisa modul cum funcționau tribunalele, 
cred că este bine să vorbim pe scurt despre o instituţie funda- 
mental ateniană, de fapt mai mult politică decât judiciară, care 
îngăduia poporului să îndepărteze în chip provizoriu din oraș 
pe unul dintre cetățeni, fără a-i face un adevărat proces, fără a 
formula măcar vreo plângere sau vreo acuzaţie împotriva lui: 
ostracismul. 

„Ostracismul era o penalitate proprie dreptului atenienilor, 
o formă de exil pe care ei o aplicau fără să invoce nici un alt 
motiv decât bunul lor plac, prin simpla emitere a unui vot pe 
acele ostraca (cioburi de ceramică) de la case i se trage nu- 
mele.“ Clistene, adevăratul întemeietor, după Solon, al demo- 
cratiei ateniene, a instituit, către sfârşitul secolului VI, ostracismul 
ca o stavilă împotriva încercărilor de a reintroduce tirania, pen- 
tru a-i împiedica pe viitor pe emulii posibili ai lui Pisistrate să 
pună mâna pe putere. Este de altfel destul de amuzant să con- 
statăm că, printre primele victime ale ostracismului, figurează 
Alcibiade cel Bătrân si Megacles, care au fost, cel dintâi co- 
laboratorul, cel de al doilea nepotul de frate al inventatorului 
acestei instituţii. Condamnarea prin ostracism este preventivă: 
ea nu pedepseşte o culpă, ci îşi propune s-o facă imposibilă. Ea 
înăbușă pretențiile la tiranie reale sau presupune, apucăturile 
ambitioase sau care numai par aşa; ca atare, ea nu se bizuie 
decât pe un proces de intenții. 

Nu se votează în legătură cu ostracismul decât cel mult o 
dată pe an și numai dacă o adunare pregătitoare a ecclesiei a 
stabilit că este cazul să se treacă în acel an la ostracophoria. 
Adunarea preliminară şi, dacă era cazul, „adunarea pentru os- 
tracism“, care avea loc câteva săptămâni mai târziu, se ţineau 
ambele în cursul celor de a șasea si a șaptea pritanii, adică iar- 
na, în lunile Posideôn si Anthesterion, pline amândouă de sär- 
bători?, în timpul cărora ţăranii din Atica, scăpând de muncile 
grele ale câmpului, veneau cu dragă inimă la oraş. 

Adunarea pentru ostracophoria este o întrunire excepțională 
a ecclesiei: ea nu este prezidată de biroul obișnuit, ci de cei nouă 
arhonti si de cei cinci sute de buleuti, ea nu se ţine, ca adunările 
obișnuite, pe Pnyx sau la teatru, ci în Agora, ca în timpurile cele 
mai vechi. În ziua aceea, „se ridicau pe Agora îngrădituri din 
scânduri, în care fuseseră amenajate zece intrări pe unde veneau 
să-şi depună sufragiul cetăţenii care pătrundeau pe triburi“.5 S-au 
descoperit foarte multe cioburi de ostracism, mai ales de când 
au început săpăturile americane din Agora. Votul era secret, 

dar analfabetii era siliți să roage pe un vecin să le scrie numele 
omului pe care voiau să-l ostracizeze.” 

Despuierea acestui morman de cioburi era, desigur, o treabă 
lungă şi complicată. După Plutarh, „arhonţii începeau prin a 
număra câte ostraca sunt în total. Dacă numărul lor era mai 
mic de şase mii, ostracismul era neavenit şi fără rezultat. Alt- 
minteri, ei clasau sufragiile separat, după fiecare nume; cel al 
cărui nume fusese trecut de cele mai multe ori era proclamat de 
crainic ca fiind exilat pe timp de zece ani“.8 

Cel ostracizat are un răgaz de zece ani pentru a-şi lua ră- 
mas-bun și pentru a-și pregăti locul în care urmează să se insta- 
leze, în afara Aticei. El dispune în mod liber de averea sa, ceea 
ce deosebeşte ostracismul, ca pedeapsă, de exilul obişnuit (phy- 
gé), care comporta si confiscarea bunurilor. Cel ostracizat nu 
se poate apropia de Atena dincoace de Eubeea si de Argolida; 
dar, cu această excepție, este liber să-şi aleagă rezidența oriunde 
şi s-o schimbe după cum vrea. Se întâmpla ca ostracizatul să fie 
rechemat prin decret al adunării poporului înainte de scurgerea 
celor zece ani: astfel, când atenienii s-au simțit amenințați de o 
primejdie uriașă, din cauza pregătirilor pe care le făcea Xerxes 
pentru o invazie, înainte de Salamina, ei au proclamat o am- 
nistie generală, pentru a stabili, în fața primejdiei, un fel de 
„alianță sfântă“, toţi cei care erau ostracizati pe atunci, si anu- 
me Megacles, unchiul lui Pericle, Alcibiade cel Bătrân, Xan- 
thippos, tatăl lui Pericle, şi Aristide, supranumit „cel drept“, 
s-au întors în felul acesta la Atena. Au fost apoi loviți de os- 
tracism: Temistocle, învingătorul de la Salamina, Cimon, fiul 
lui Miltiade, Tucidide, fiul lui Melesias, adversarul lui Pericle 
(care nu trebuie să fie confundat cu istoricul Tucidide), şi, că- 
tre sfârşitul războiului peloponeziac, demagogul Hyperbolos. 
Ostracismul a căzut apoi în desuetudine. 


* 


O diferență esențială între organizarea justiției în Antichi- 
tate si organizarea ei astăzi, în țările civilizate, este aceea că, 
Zee. 


la Atena cel putin, nu exista „procuratură“: justiția nu se sesi- 
za singură cu privire la delicte, iar magistrații nu luau decât 

foarte rareori inițiativa unei urmăriri judiciare, nu exista o ,,ca- 
merä de punere sub acuzare“. Pentru toate cauzele private (di- 
cai), persoana care se socotea lezată sau reprezentantul ei legal 
(în cazul copiilor minori, al femeilor, al metecilor, al sclavilor) 
este singura în măsură să intenteze un proces, să facă o cita- 
tie ori să fie audiată de instanţe, fiind ajutată uneori de un fel 
de avocat numit synégoros. Pentru cauzele publice (graphäi), 
adică în cazul când e vorba de un act bănuit a fi împotriva in- 
teresului general, orice cetățean, „oricine vrea“ (ho boulome- 
nos), se poate socoti lezat, în calitate de membru al comunității, 
şi are deci dreptul, sau chiar obligaţia, de „a veni în ajutorul“ le- 
gii depunând o plângere pe lângă un magistrat. Urmarea acestei 
stări de lucruri este că statul se vede practic silit să încurajeze 
denunturile, ceea ce favorizează creşterea numărului sicofanti- 
lor (sycophântai ). 

În cazul unei pagube materiale aduse cetăţii prin încălcarea 
legilor privitoare la comerţ, la vămi sau la mine, particularii care 
au inițiativa urmăririi judiciare sunt „interesaţi“ în procesul pe 
care îl pomesc: dacă se dovedeşte că acuzatul e vinovat, ei ca- 
pătă ca răsplată, în secolul V trei sferturi, iar în secolul IV jumă- 
tate din amenda la care este el condamnat. Însă, pentru a nu 
se ajunge în situaţia de a avea prea multe procese intentate cu 
ușurătate sau din simpla dorință de a face rău, pentru dicai, cele 
două părţi trebuie să depună, înainte de proces, o anume sumă, 
cu titlul de cheltuieli de judecată (prytanéia), pentru graphai, 
numai acuzatorul trebuie să depună această sumă (parástasis). 
Dacă renunţă la proces sau dacă nu obține cel putin o cincime 
din voturile judecătorilor, el este silit să plătească o amendă de 
o mie de drahme. În ambele cazuri, dezbaterea (agôn) are loc nu- 
mai între cele două părţi: magistratul care instruieste procesul 
nu are decât îndatorirea să adune declaraţiile formulate, să în- 
registreze probele şi mărturiile prezentate de părțile adverse 
şi, de obicei, să prezideze tribunalul; acesta, indiferent de struc- 
tura lui, se comportă ca un juriu mut, care ascultă tezele opuse 
şi se pronunţă apoi în favoarea uneia dintre ele. Cu toate aces- 
tea, judecătorii, foarte multi la număr, îşi manifestau uneori sen- 
timentele prin „diferite comportări“ (thorybos). 

Magistraţii care instruiau procesul sunt, în majoritatea ca- 
zurilor, arhontii: arhontele-rege pentru cauzele referitoare la 
cult şi la omucidere, arhontele eponim pentru dreptul privat, 
în procesele care-i privesc pe cetățeni, polemarhul pentru ca- 
zurile referitoare la meteci si la străini, tesmotetii pentru cele 
în care interveneau interesele materiale ale cetății. Platon ne 
arată, de pildă, la începutul dialogului Euthyphron, pe prezi- 
cătorul cu acest nume si pe Socrate, întâlnindu-se în fața Porti- 
cului Regal, unde-si avea sediul arhontele-rege: Euthyphron 
vine aici să depună o plângere împotriva propriului său tată, 
care a încălcat, după el, „pietatea“ lăsând să moară de foame 
un sclav ucigaș, iar Socrate este convocat la arhontele-rege din 
cauza plângerii depuse de Meletos, care-l acuză de impietate 
şi de corupere a tineretului si care urma să-i atragă moartea. 

Cu toate acestea, există la Atena o poliţie. Şefii ei sunt ma- 
gistratü numiţi „Cei unsprezece“ sau „Supraveghetorii răufă- 
cätorilor“ care au sarcina de a aresta pe orice hot sau criminal 
prins în flagrant delict; dacă ucigașul îşi recunoaşte vina, ei 
pun să fie executat pe loc; dacă nu, ei îl aduc în fața unui tri- 
bunal. În seama lor cade, pe lângă aceasta, și paza închisorii. 
Ei introduc toate urmăririle cu procedură sumară, care atrag 
detentia preventivă. Ei intervin, de pildă, când un cetățean pune 
el însuşi mâna pe un delincvent şi-l arestează (apagogé) sau 
când se cere unui magistrat să se ducă în locul unde se află un 
criminal pentru a-l aresta (aphégesis) sau, în sfârşit, în cazul 
unui denunt (éndeixis). Tot în sarcina lor intră si execuțiile: un 
servitor al Celor unsprezece este cel care-i aduce lui Socrate, 
în închisoare, cupa cu cucutä. 


* 


Tribunalele sunt numeroase la Atena. Cel mai vechi si cel 
mai venerabil este desigur Areopagul, care a pierdut pe vre- 
mea lui Pericle orice putere politică, dar care continuă să ju- 
dece cazurile de omor cu premeditare, de răni făcute cu intenția 
de a ucide, de incendiere a unei case locuite si de otrăvire; el 
poate condamna la moarte în caz de omor sau la exil cu con- 
fiscarea bunurilor, în caz de rănire. 

Cei cincizeci si unu de ephétai (judecători în cauzele cri- 
minale) sunt repartizaţi în trei tribunale: cel numit Pallädion 
judecă cauzele de omor involuntar si de instigare la omor; sen- 
tinta pe care o pronunță este exilul pe termen limitat, fär con- 
fiscarea averii. Cel numit Delphinion este competent dacă 
arhontele-rege a hotărât că omuciderea este scuzabilă sau le- 
gitimă. Un al treilea tribunal, situat la Phreattÿs, pe malul mă- 
rii, îi audiează pe cei care, fiind exilați temporar pentru 
omucidere involuntară, au comis un nou omor, cu premedita- 
re: acuzatul, fiind încă impur si neavând dreptul de a pune pi- 
ciorul în Atica, îşi prezintă apărarea stând într-o barcă, în fața 
judecătorilor aşezaţi pe mal. 

În sfârşit, un al cincilea „tribunal pentru omoruri“ este cel for- 
mat din arhontele-rege si şefii triburilor şi îşi are sediul în fața 
Pritaneului. Natura cauzelor pe care le judecă dovedește că ori- 
ginea lui se trage dintr-o antichitate foarte îndepărtată: , El con- 
damnă în contumacie pe ucigașii necunoscuţi şi judecă grav 
animalul sau obiectul de piatră, fier sau lemn care a provocat 
moartea unui om, urmând să purifice apoi teritoriul, ducându-l 
sau azvârlindu-l pe acela dincolo de graniţă.“* 

Însă nu tribunalele pentru omoruri sunt cele care-i dau Atenei 
caracterul ei special în domeniul justiţiei sau care o deosebesc 
de celelalte cetăţi grecești, ci jurisdicţia populară din Heliäia, 
ale cărei atribuţii, în afara cazurilor de omor, sunt aproape uni- 
versale. Desigur, multe acte ale vieţii publice erau pedepsite 
de Boule, iar Ecclesia, adunare plenară a poporului, judeca ea 
însăşi delictele cele mai grave împotriva siguranţei statului: în 
felul acesta, de pildă, în 406, strategii care învinseseră în lupta 
navală de la insulele Arginuse, dar care erau acuzaţi că neglija- 
seră să-i salveze pe soldaţii naufragiati în timpul furtunii, au fost 
judecaţi şi condamnaţi în două şedinţe dramatice ale adunării.!0 


* 


Dacă adunarea poporului deţine toate puterile, inclusiv pu- 
terea judecătorească, în schimb ea nu poate face față la tot si 
emanatia sa Heliaia, foarte numeroasă si ea, este cea care ju- 

decä, în diferitele ei sectii, cele mai multe procese. Orice ce- 
tätean care a atins vârsta de treizeci de ani şi căruia nu i s-au 
retras drepturile civice ca urmare a atimiei poate face parte din 
Helidia. Numărul heliastilor (heliastăi) sau dicaştilor (dicas- 
tăi) a fost fixat la şase mii şi este identic cu cel al membrilor 
care trebuie să fie prezenţi la şedinţele plenare ale Ecclesiei, 
fracțiunea poporului care se consideră că este echivalentă, prac- 
tic, cu întregul popor; am spus, de altfel, şi că era necesar un mi- 
nim de şase mii de sufragii ca să fie pronunțat ostracismul. 

Dacă orice atenian care dorea aceasta avea mari șanse de a 
ajunge buleut si pritan măcar o dată în viaţă!!, el avea încă şi 
mai multe şanse de a fi judecător, de vreme ce în Boulé nu exis- 
tau decât cinci sute de membri, iar în Heliäia de cel putin zece 
ori pe atâta. 

În fiecare an, cei nouă arhonti, ajutaţi de secretarul lor, pro- 
cedau la tragerea la sorti a șase sute de nume din fiecare din- 
tre cele zece triburi, alegându-i dintr-o listă de candidaţi stabilită 
de deme proporţional cu cifra populaţiei fiecăruia. Procedura tra- 
gerii la sorți era asemănătoare cu cea folosită pentru desemna- 
rea buleutilor.!? 

Feluritele tribunale care constituiau Helidia (puteau func- 
tiona mai multe simultan) comportau jurii formate din câte 501 
persoane, sau chiar din 1001, 1501 ori 2001. Numărul obiş- 
nuit era de 501. 

Repartiția heliastilor între diferitele tribunale era însoţită de 
un nesfârşit sir de precauţii, menite să împiedice părțile impli- 
cate să afle dinainte numele vreunui judecător. Suntem în mă- 
sură să descriem în detaliu aceste operaţii minutioase, așa cum 
se desfășurau ele pe vremea lui Aristotel, numai de când des- 
coperirea şi identificarea unor fragmente de cleroteria (maşini 
de tras la sorti), găsite în săpăturile din Agora, ne-au îngăduit 
să înțelegem perfect trei capitole din Constituția Atenei de Aris- 
totel, care ne parveniseră mutilate și care, până la această des- 
coperire, nu fuseseră complet elucidate. Constituția Atenei a fost 
publicată în 1891, după un papirus care este singurul nostru 
document pentru acest text. Avem deci aici unul din acele cazuri 

destul de numeroase când două discipline (pentru noi, papiro- 
logia şi arheologia) își dau sprijin una alteia si se completează.!? 

Înainte de zorii zilei când trebuie să aibă loc audierile la 
Helidia, heliaştii se scoală cu noaptea-n cap şi se îndreaptă spre 
tribunale, la lumina faclelor pe care le duc niște sclavi tineri.!% 
Ei se prezintă apoi la intrarea în tribunal destinată tribului lor, 
având fiecare „legitimaţia sa“ de heliast, adică o tăbliță de bronz 
sau de merişor (după epoci) pe care este gravat numele său, 
însoțit de patronimicul si de demoticul său, ca şi una din primele 
zece litere ale alfabetului, de la A la K, care indica de ce secţie 
a tribunalului aparține heliastul, căci cei şase sute de heliaşti din- 
tr-un trib sunt împărțiți în zece secții de câte şaizeci de per- 
soane. Bineînţeles, din cauze de boală din orice fel de alt motiv, 
numărul heliastilor prezenţi dintr-o secţie trebuia să fie adesea 
mult sub şaizeci. Filocleon din Viespile, pe care fiul său l-a în- 
chis în propria lui casă, va lipsi desigur la apel! S-au găsit tă- 
blite de heliast, de pildă cea a lui „Dionysios fiul lui Dionysios 
din Coile“ care are în colțul de sus litera A: Dionysios aparţinea 
deci primei secții din tribul său. Oricine ştia că demul Coile făcea 
parte din tribul Hippothontis. 

Înaintea intrării destinate fiecărui trib se afla unul dintre cei 
nouă arhonti, iar la cea de a zecea stătea secretarul tesmoteti- 
lor; ei erau ajutaţi de aprozi, care erau nişte sclavi publici. De 
fiecare parte a porţii de la fiecare din aceste intrări stă pregătit 
un clerotérion; există aşadar câte două pe trib, în total douăzeci. 
Un cleroterion este un stâlp de marmură cu faţa anterioară stră- 
punsă de mici crăpături orizontale menite să adăpostească tă- 
blitele heliaştilor; aceste crăpături sunt aşezate unele sub altele, 
pe cinci coloane. Deasupra fiecăreia dintre aceste coloane sunt 
săpate literele A — B — T — A — E pentru primul clerotérion 
şi Z — H — O — I — K — pentru cel de al doilea clerotérion 
al fiecărui trib. Într-un colț al fiecărui stâlp a fost săpat un canal 
vertical care se deschide în partea de sus sub formă de pâlnie si 
care lasă să iasă prin partea de jos zarurile care sunt introduse 
în pâlnie, dar nu le lasă să iasă decât unul câte unul, datorită unui 
dop sau datorită unui mecanism de închidere asemănător cu un 

robinet, care se află la ieșirea de jos a canalului. Nouă ni s-ar 
părea mai comod să se folosească obiecte circulare asemănă- 
toare cu nişte bile, dar Aristotel este categoric: se puneau cu- 
buri (kýbor), comparabile cu cele întrebuințate la jocul de zaruri, 
făcute din bronz, unele albe, altele negre. 

La fiecare intrare, pe lângă cele două clerotéria, sunt ase- 
zate şi zece cutii însemnate fiecare cu câte una din primele zece 
litere ale alfabetului. Fiecare judecător îşi depune täblita în cu- 
tia însemnată cu litera care apare si pe această tăbliță. Apoi, 
aprodul scutură cutiile şi arhontele trage la întâmplare, din fie- 
care din ele câte o tăbliță. Primul heliast al cărui nume este tras 
din fiecare cutie este numit „afişorul“, fiindcă el este însărci- 
nat să aşeze în crăpăturile din clerotérion propria lui tăbliță si 
apoi pe cele ale colegilor lui, pe măsură ce arhontele le scoate 
din cutie. Fiecare din cei zece afişori ai fiecărui trib umple în 
felul acesta în ordine, începând de sus, crăpăturile de pe șirul 
vertical (canonis) aflat sub litera care corespunde secţiei sale. 
Destul de repede sunt afişate astfel pe cleroterion numele tu- 
turor judecătorilor prezenţi. 

Arhontele verifică atunci câte nume sunt afișate în total pe 
şirul cel mai puţin complet (cel al secţiei cu cele mai multe ab- 
sente!); el ştie, pe de altă parte, de câţi jurati este nevoie pen- 
tru audierile din acea zi şi stabileşte în consecință numărul de 
zaruri albe şi negre care urmează să fie puse în pâlnia fiecă- 
ruia din cele două clerotéria. Heliastii ale căror nume sunt afi- 
sate mai jos de sfârşitul coloanei celei mai scurte știu din acea 
clipă că tragerea la sorți i-a eliminat şi că se vor putea întoarce 
curând acasă. Să presupunem, de pildă, că în acea zi trebuie să 
se constituie patru jurii de câte cinci sute de membri fiecare, 
că trebuie deci să se desemneze două mii de heliasti, ceea ce 
înseamnă două sute de fiecare trib şi o sută de fiecare clero- 
térion. Arhontele pune în pâlnie (100 : 5 =) 20 de zaruri albe. 
Să mai presupunem si că şirul cel mai putin complet are pa- 
truzeci şi cinci de nume: el va pune (45 — 20 =) 25 de zaruri 
negre. Dar, bineînţeles, zarurile albe şi cele negre sunt aruncate 
deodată în pâlnie, ca să se repartizeze la întâmplare. 

Fiecare zar alb care iese din aparat conteazä pentru un sir 
orizontal de cinci täblite si la fel se întâmplă si cu fiecare zar 
negru: astfel, dacă primul zar care iese este alb, primele cinci 
tăblițe de pe fiecare coloană (este vorba de coloanele ,,afiso- 
rilor“ din fiecare secție) sunt valabile pentru ziua aceea, iar nu- 
mele posesorilor lor sunt imediat strigate de crainic. Dacă al 
doilea zar este negru, cei cinci heliasti care au tăblițe aşezate 
pe rândul doi în fiecare coloană sunt trimişi acasă: ei nu vor fi 
judecători în acea zi. Si la fel se merge mai departe. 

Pe lângă cleroteria şi cele zece cutii care au adăpostit tă- 
blitele heliastilor din fiecare trib, arhontele mai are la dispoziţie 
şi două ume precum și cutii egale ca număr cu numărul com- 
pletelor de judecată care trebuie să fie constituite. Cele două 
urne — așezate câte una lângă fiecare cleroterion — conţin atâta 
ghindă câți jurati trebuie să fie numiţi din câte cinci secții ale 
fiecărui trib, iar această ghindă este însemnată cu literele al- 
fabetului, începând cu cea de a unsprezecea (A). Fiecare literă 
corespunde unui complet de judecată, repartizarea făcându-se și 
ea tot printr-o tragere la sorți, prealabilă. În cazul ipotetic pe 
care l-am descris mai sus, a patru jurii de câte cinci sute de 
membri, fiecare vas atribuit unui clerotérion va trebui să aibă 25 
ghinzi notate cu A, 25 notate cu M, 25 notate cu N şi 25 notate 
cu €. Judecătorul ridică în sus ghinda pe care a tras-o pentru 
a-i arăta litera de pe ea mai întâi arhontelui care prezidează. 
Acesta, după ce citeşte litera, pune täblita judecătorului în cutia 
care are aceeaşi literă ca ghinda. Apoi, heliastul îşi mai arată o 
dată ghinda aprodului care-i înmânează un toiag — însemn al 
judecătorului în exerciţiul functiunii — de culoarea tribuna- 
lului care are aceeași literă cu ghinda, ca să-l silească să intre 
în tribunalul pe care i l-a hărăzit soarta și nu în altul; dacă ar 
intra în altul, culoarea toiagului său ar da în vileag numaide- 
cât frauda, căci tribunalele au lintoul uşii vopsit fiecare în altă 
culoare, iar judecătorul trebuie să se ducă la tribunalul care are 
aceeaşi culoare si aceeaşi literă cu ghinda lui. 

Între timp, afişorii le-au înapoiat täblitele celor care n-au 
ieşit la sorti, iar aprozii duc la tribunale cutiile în care se află 

numele membrilor tribului care judecä la fiecare tribunal. Aceste 
cutii, ei le vor läsa unor judecätori pe care tragerea la sorti i-a 
desemnat pentru a le restitui täblitele, dupä audientä, colegilor 
lor. În felul acesta, täblitele le vor îngădui să facă apelul pentru 
plata indemnizaţiei (mistos dicasticos), căci judecătorii primeau, 
pe fiecare zi de şedinţe, unul, doi sau trei oboli, în funcţie de 
epocă. 

În capitolul LXVI al Constituţiei Atenei, Aristotel explică 
în continuare, la fel de meticulos, cum era tras la sorti numele 
magistratului care prezidează fiecare tribunal. S-a putut observa 
că numărul juratilor dintr-un tribunal este întotdeauna impar 
(de obicei 501), ca să nu se ajungă la o împărțire egală a vo- 
turilor, în timp ce sistemul cleroteriilor dădea un număr par de 
jurati (500), dar nu ştim cum era desemnat ultimul heliast. Ma- 
gistratul care prezida avea oare drept de vot? Lucrul rămâne 
îndoielnic. Aristotel explică apoi, cu tot atâtea detalii, cum sunt 
desemnaţi, printre jurati, cel care supraveghează apa din clep- 
sidră (instrumentul cu care se măsura timpul acordat pentru a 
vorbi părților si apărătorilor lor, tot aşa cum se face cu un ceas 
cu nisip), cei care supraveghează buletinele de vot şi cei care 
urmează să împartă, aşa cum am spus-o mai sus, indemnizaţia 
de prezenţă colegilor lor. Însă noi nu-l vom putea urmări așa de 
îndeaproape. Ni s-a părut interesant să zăbovim asupra modu- 
lui de repartiție a heliastilor pentru a arăta cu ce grijă meticu- 
loasă se ocupa democraţia ateniană de funcționarea tribunalelor, 
evident, pentru a împiedica orice fraudă şi orice intrigă a pärti- 
lor pe lângă membrii tribunalului care avea să-i judece: cu acest 
sistem, nici un împricinat nu putea şti dinainte din cine se va 
compune tribunalul în fața căruia va trebui să compară. 

De bună seamă, tribunalele care alcătuiesc Helidia nu pu- 
teau funcționa în zilele când se ţinea o şedinţă a Adunării, de 
vreme ce heliastii erau cetățeni şi deci membri ai Ecclesiei. Ele 
nu puteau funcționa nici în zilele de sărbătoare, din motive re- 
ligioase, nici în zilele care treceau drept nefaste. Mersul justiției 
suferea astfel deseori întârzieri. 

În sfârşit, heliastii au ajuns la tribunalul care le-a fost hă- 
răzit. Ei capătă un jeton (symbolon), pe care-l vor schimba cu 
un altul în momentul votului; acesta din urmă le va da dreptul 
la indemnizaţie, la sfârşitul audienței. Heliastii se instalează pe 
nişte bănci de lemn acoperite cu rogojini de papură. Magistratul 
care prezidează audiența își are jiltul pe o estradă înaltă (béma), 
în fundul sălii; el e înconjurat de secretarul sau grefierul său, 
de un crainic public si de arcaşii sciți care se ocupă de poliție la 
tribunale, ca si la Adunare. În faţa lui se află tribuna pentru 
pledoarii, alături de care stau, la dreapta si la stânga, tribunele 
celor două părți. Există şi o masă pe care se va face numără- 
toarea voturilor. Publicul, care poate asista la audienţă, cu ex- 
ceptia cazurilor când se judecă cu uşile închise, se înghesuie 
aproape de intrare și este despărţit de jurati printr-o barieră. 
De îndată ce începe şedinţa, la un semn al preşedintelui, usa este 
închisă. 

La începutul şedinţei tribunalului, grefierul citeşte actul de 
acuzare şi răspunsul scris al apărării, care se află, ambele, la do- 
sar. Apoi președintele dă cuvântul, pe rând, acuzării şi apărării. 
Orice cetăţean care e implicat într-un proces trebuie să vor- 
bească singur. Dacă nu se socoteste în stare s-o facă, el coman- 
dă unui profesionist (/ogogräphos) o pledoarie şi o învaţă pe 
de rost: multe dintre pledoariile păstrate ale lui Lysias, ale lui 
Demostene etc. au fost scrise în felul acesta, la cererea unui 
client: Împricinatul poate cere tribunalului îngäduinta, care este 
de obicei acordată, de a fi ajutat sau chiar înlocuit de un prieten 
mai elocvent (synégoros) care nu este avocat de meserie și nu 
poate fi retribuit. Atenienii care nu sunt încă majori, femeile, 
metecii, sclavii si foştii sclavi eliberați sunt reprezentaţi în jus- 
titie de tatăl, soţul, tutorele legal, stăpânul sau patronul lor (pros- 
tâtes). 

Cu excepţia cazurilor când un semn atmosferic rău prevesti- 
tor determină suspendarea ședinței, cum se întâmplă si la Adunare, 
dezbaterile se desfăşoară fără pauză şi trebuie să se termine în 
aceeași zi. De aceea trebuie să se fixeze o limită pentru timpul 

cât au voie sä vorbeascä pärtile, care au fiecare drept de replicä. 
În acest scop se utilizeazä clepsidra, sau orologiul cu apä. 

De-a lungul întregii durate a dezbaterilor, heliastii nu fac alt- 
ceva decât să asculte. Imediat după aceea, crainicul îi cheamă să 
voteze. Fiecare trebuie s-o facă după conştiinţa lui si în conformi- 
tate cu conținutul jurământului pe care l-a depus, fără să se con- 
sulte unii cu alții, fără să existe nici o deliberare. În secolul V, 
fiecare judecător punea o pietricică (pséphos) sau o scoică în- 
tr-una din cele două urne pe lângă care trecea şi unde se adu- 
nau, într-una, voturile în favoarea acuzatului, în cealaltă, voturile 
care-l condamnau. În secolul IV, pentru a se asigura mai bine 
secretul votului, s-a născocit un alt sistem: fiecare jurat primea 
câte două discuri mici de bronz prin care trecea câte o tijă me- 
talică; dintre aceste tije, una era compactă, cealaltă goală pe di- 
năuntru. S-au găsit nişte discuri din acestea si ele au inscripția 
„vot public“ (pséphos demosia). Heliaştii mai treceau şi atunci 
prin fața a două ume, dar numai prima conta. Ei ţineau discu- 
rile ascunzând între degetul mare si arătător capetele tijei şi pu- 
neau în prima umă discul cu tija goală pe dinăuntru dacă votau 
condamnarea si discul cu tija plină dacă votau achitarea, iar apoi 
puneau discul rămas în cea de a doua umă. 

Atunci când majoritatea voturilor îl declară pe acuzat vi- 
novat, pedeapsa este fie determinată de lege, fie se trece la „fi- 
xarea pedepsei“, ceea ce va face necesar un nou vot. În acest din 
urmă caz a intrat, de pildă, procesul lui Socrate, în 399 î.e.n. I 
se dă atunci din nou cuvântul acuzatului spre a indica el însuşi 
pedeapsa care i se pare potrivită. Socrate a declarat că nu are 
conștiința să merite vreo pedeapsă, ci mai curând o răsplată, 
pentru serviciile pe care le-a adus atenienilor, şi a sugerat să 
fie hrănit în pritaneu, așa cum erau hräniti marii binefăcători ai 
statului sau învingătorii la jocurile olimpice. În gura unui acu- 
zat a cărui vinovăţie fusese recunoscută, astfel de vorbe frizau 
impertinenta si el a fost condamnat la moarte: heliastilor nu le 
plăceau persoanele care păreau că-şi bat joc de ei. 

Când acuzatul este achitat, iar acuzatorul lui n-a obținut nici 
măcar a cincea parte din voturi, acesta din urmă este condamnat 

la o amendă, sau chiar la atimia, adică la pierderea drepturi- 
lor cetățenești. Asa a pätit Eschine, în 330, când a pierdut pro- 
cesul pe care i-l intentase lui Ctesiphon, adică indirect lui 
Demostene, în problema coroanei: el a fost condamnat la amen- 
da foarte mare de o mie de drahme. Se înțelege că o asemenea 
măsură a părut necesară pentru a îngrădi activitatea sicofanti- 
lor, veşnic gata să acuze pe vreunul dintre concetätenii lor. În- 
tr-adevăr, aşa cum spuneam mai înainte, fiindcă nu exista 
procuratură, legile îi încurajau pe denuntätori acordându-le o par- 
te din bunurile confiscate de la acuzat dacă se stabilea vinovă- 
ţia lui. Riscul unei pedepse care-i pândea chiar pe denuntätori 
dacă nu-şi puteau dovedi acuzaţiile nu era decât coresponden- 
tul logic al acestui avantaj şi trebuia să-i facă să stea puţin pe 
gânduri înainte de a intenta o acţiune judiciară. 

Evident, un sistem judiciar așa de aparte, care necesita par- 
ticiparea unei întregi mulțimi de heliasti, era de natură să dez- 
volte, la mulţi atenieni, gustul pentru procedură si pentru sicanä, 
în așa măsură încât Atena apărea ca o Dicaiopolis, o capitală a 
Sicanei. Viespile lui Aristofan, de care şi-a amintit adesea Ra- 
cine, scriind Împricinaţii, atrag atenţia în chip nostim asupra 
acestei primejdii. Sunt criticate în Viespile mai ales consecin- 
tele indemnizaţiei judecătoreşti instituite ca despăgubire pen- 
tru pierderea de timp pricinuită de participarea asiduă la şedinţe: 
oamenii fără ocupaţie, incapabilii, se năpusteau la tribunale ca 
să capete banii cuveniti pentru jetoanele de prezență. Se pare 
totuşi că justiţia ar fi putut funcţiona bine si cu un aparat mai 
putin costisitor şi un număr mai mic de jurati. Trebuie să recu- 
noastem însă, în instituţiile judiciare ale Atenei, acelaşi spirit 
democratic care încredința întregului popor conducerea cetăţii. 
Ecclesia, aşa cum am văzut mai sus, deţinea si puterea jude- 
cătorească, cum le deţinea si pe toate celelalte, si multe sunt 
la număr procesele politice pe care le-a judecat chiar ea, în pri- 
mul rând când acuzaţii erau strategi. Însă ea nu putea face față 
la toate. Helidia, emanatie a Adunării, compusă, ca si Sfatul, din 
cetăţeni proveniţi din toate triburile si ca atare cu adevărat re- 
prezentativă pentru poporul atenian, trebuia să aibă destul de 


JUSTITIA 251 


multi membri pentru a-şi păstra un caracter popular indiscu- 
tabil, fapt care îi justifica suveranitatea, căci sentintele ei erau 
fără drept de apel. 

În timpul instruirii procesului, mărturia sclavilor nu are valoa- 
re decât dacă este obținută prin tortură (bici, şevalet, menghină 
sau roată), dar folosirea acestui mijloc e precedată întotdeauna de 
o somaţie: una din părți se arată dispusă să-și ducă sclavii la 
tortură sau somează partea adversă să-i predea pe ai ei. Poate 
că tortura nu era prea aspră şi consta mai ales dintr-o „forma- 
litate creată chiar de situaţia sclavului care s-ar fi putut teme 
de resentimentul stăpânului său dacă ar fi vorbit altfel decât 
sub constrângere““.15 Sigur este, în orice caz, că niciodată nu era 
torturat un om liber, fie el atenian, metec sau străin. 


* 


Aşa cum procedura tribunalelor este diferită dacă cei doi 
împricinați sunt amândoi cetățeni ori dacă sunt, unul sau ce- 
lălalt sau amândoi, meteci sau sclavi, tot astfel si pedeapsa este 
diferită în funcție de condiția persoanelor. Pedepsele pecuniare 
sunt: amenda, despăgubirile, confiscarea parțială sau totală a 
bunurilor; pedepsele aflictive: exilul temporar (phygé) sau de- 
finitiv (aeiphygia), pierderea drepturilor cetăţeneşti (atimia), 
detentiunea (care, în afara condamnaților la moarte care-și aş- 
teaptă execuţia, ca Socrate, nu-i poate lovi decât pe necetäteni), 
flagelarea pe o roată!S, însemnarea cu fierul roşu si legarea unor 
cätuse de gât si de picioare (xyla), chinuri rezervate sclavilor, 
şi în sfârşit moartea, despre care vom vorbi în curând. Există şi 
pedepse infamante cu un caracter arhaic şi religios, cum ar fi 
interdicția de a purta podoabe şi de a intra în temple care le lo- 
veşte pe femeile adultere, blestemul pronunţat în contumacie 
împotriva persoanelor vinovate de sacrilegiu, înscrierea dezo- 
norantă pe o stelă si, în sfârșit, refuzul de a permite înmormân- 
tarea. 

Magistratul care prezidase tribunalul punea un grefier să în- 
tocmească sentința şi apoi trimitea acest act magistraţilor în- 
särcinati cu executarea lui: Celor unsprezece, care erau mai mari 

peste temniceri si peste călău, sau celor numiţi präctores, care 
percepeau amenzile, sau celor numiţi poletäi, care erau însăr- 
cinati să vândă prin licitaţie publică bunurile confiscate si să 
înmâneze, dacă era cazul, acuzatorului, prima care îi revenea 
şi vistiemicilor Atenei, dijma legală. 

Mulţi cetăţeni și străini, dacă erau condamnaţi la pedepse 
pecuniare care depăşeau mijloacele lor, puteau scăpa de pe- 
deapsa stabilită exilându-se de bună voie: așa a făcut Eschine, 
după procesul Coroanei si așa a făcut si Demostene după afa- 
cerea Harpalos. Se ştie că şi Socrate ar fi putut, după condam- 
narea lui la moarte, să iasă din închisoare cu ajutorul prietenilor 
şi să plece în exil. El a băut cucuta, ceea ce nu era cel mai crud 
mod de execuţie, ci un fel de sinucidere tolerată. Care era, asa- 
dar, la Atena, soarta obișnuită a condamnaților la moarte? 

În Eumenidele lui Eschil, Apolon, izgonind din templul 
său delfic hidosul cor al Eriniilor care-l urmăresc pe Oreste, le 
spune: 

„Nu vi se cade să vă apropiaţi de acest lăcaş. Locul vostru 
e acolo unde justiţia taie capetele, scoate ochii, unde se înjun- 
ghie, unde, pentru a li se curma fecunditatea, li se smulge co- 
piilor floarea tinereţii, unde se mutileazä, unde se lapidează si 
unde vuieste vaietul lung al oamenilor trasi în țeapă.“ 

Nimic nu ne îngăduie să presupunem că Eschil se gândeşte 
aici la realităţi ateniene contemporane cu el, aşa cum fac atât de 
deseori tragicii greci: castrarea copiilor, de pildă, este un obicei 
oriental, necunoscut în Grecia. 

Care era, aşadar, la Atena modul de execuţie capitală cel 
mai obișnuit? 

În 1915, într-o groapă comună care a fost descoperită la Fa- 
leron şi care este de altfel anterioară epocii clasice, s-au des- 
coperit șaptesprezece cadavre cu câte un lanţ de fier în jurul 
gâtului şi cu cätuse la fiecare mână si la fiecare picior. Aceste 
schelete sunt fără îndoială cele ale unor condamnaţi care, îna- 
inte de a-şi da ultima suflare, au fost tintuiti cu lanţuri si cätuse 
de o scândură mare (resturi de lemn mai erau încă prinse de 

cätuse). Este vorba probabil de niste pirati care au fost capturati 
şi executati.!8 

Or, noi ştim de la Herodot că atenienii, în 479, „punând 
mâna pe persul Astyages, guvernatorul cetăţii Sestos, l-au țin- 
tuit de viu pe o scândurä“!?, Plutarh ne povesteşte că Pericle, 
după ce a înfrânt răscoala insulei Samos, în 439, a pus să fie 
legaţi de niște stâlpi, în Agora la Milet, mai multi samieni şi i-a 
lăsat acolo zece zile în sir; după aceasta a poruncit să fie uciși 
cu lovituri de măciucă.% Aristofan ni-l arată pe Mnesilochos 
„legat de scândură“ de către un arcaș scit si expus astfel, ca 
Andromeda pe stânca sa.?! În alt loc, el vorbeşte de „instru- 
mentul de lemn cu cinci găuri“ căruia i-ar fi hărăzit Cleon2: 
aceste cinci găuri corespund evident crampoanelor care prind 
gâtul şi membrele.. 

L. Gemet scrie: 

„Din mărturiile arheologice si literare reiese, aşadar, o ima- 
gine foarte clară... a acestei cazne pline de atrocitate. Condam- 
natul este legat, gol, cu cinci crampoane de un stâlp înfipt în 
pământ; nimeni nu are voie să se apropie de el pentru a-l aju- 
ta sau pentru a-i uşura cât de cât soarta; se aşteaptă ca el să 
moară. Un asemenea chin nu e lipsit de legături cu răstigni- 
rea: atâta doar că, la răstignire, mâinile si picioarele sunt bă- 
tute în cuie, iar pierderea de sânge care se produce astfel este 
de natură să scurteze cazna; în plus, una din părţile esenţiale ale 
caznei de care vorbim este lanţul care strânge maxilarul infe- 
rior şi care, datorită greutăţii trupului, adaugă suferinţei un ele- 
ment cu totul apreciabil. Ne închipuim cum putea fi agonia 
osânditului prelungită timp de mai multe zile. Că un asemenea 
mod de execuţie a fost practicat la Atena, faptul nu poate să nu 
ne schimbe puţin ideile asupra dreptului lor penal: şi el a fost 
practicat de-a lungul întregii perioade clasice: existenţa lui poate 
fi urmărită până la sfârşitul secolului.“2 

Oare această caznă se numea apotympanismôs, cuvânt prin 
care se desemnează de obicei la Atena execuţia capitală? S-a 
crezut așa, dar nimic nu e sigur. În ce consta deci un apotym- 
panismos? Era oare o ciomägealä până la moarte? Sau poate 
decapitarea? În momentul de faţă nu e cu putinţă s-o spunem 24 

În orice caz, locul de execuţie se afla afară din oraş, de-a 
lungul Zidului Lung de nord, între Atena și Pireu: într-o zi, ne 
spune Platon, „Leontios, întorcându-se de la Pireu şi mergând 
prin exterior de-a lungul zidului nordic a zărit cadavre în locul 
de executie“.? Acest loc este diferit de prăpastia numită bárat- 
hron, O veche mină situată la vest de Acropolă, unde erau az- 
vârliti, încă dintr-o epocă foarte îndepărtată, anumiţi condamnați 
la moarte. 

Azvârlirea în bârathron pare să fi fost rezervată pentru cazu- 
rile de sacrilegiu şi pentru crimele politice. Lapidarea, atestată 
rareori, pare să fi fost sortită, şi ea, tot celor care au încălcat 
pietatea şi trădătorilor, dar ea are aspectul unei execuţii suma- 
re, înfăptuite chiar de popor, sub imperiul indignării; în felul 
acesta, în 479, buleutul Lycidas, care era de părere să se ac- 
cepte propunerile lui Mardonios, a fost lapidat pe loc de către 
colegii lui si de către ceilalți cetăţeni care erau de față. Ex- 
punerea pe o scândură ridicată în sus era mai cu seamă pedeap- 
sa piraţilor şi a răufăcătorilor prinşi în flagrant delict de furt 
sau de crimă cu tâlhărie. Ceilalţi condamnaţi la moarte, când 
nu li se îngăduia să bea cucută, îndurau supliciul misterios nu- 
mit apotympanismos. 


* 


Este neîndoielnic că modul cum funcționa justiţia, la Atena, 
nu era pe deplin satisfăcător si că multe dintre criticile formu- 
late de Aristofan în Viespile sunt întemeiate. Trebuie să mer- 
gem şi mai departe şi să recunoaştem că principiile dreptului 
atic nu sunt nici foarte ferme, nici foarte statomice; lipsa unui 
cod lasă prea multă libertate judecătorilor din popor care, în 
imensa lor majoritate, nu au, bineînţeles, nici o formaţie juri- 
dică, ba mai mult chiar, ca orice gloatä, se lasă duși cu prea mare 
ușurință de pasiunile, de simpatiile sau de antipatiile lor pro- 
funde: este destul să citim câteva pledoarii ca să ne dăm seama 
că aşa numita captatio benevolentiae constă de obicei în lin- 
guşirea orgoliului poporului si în prezentarea împricinatului, 
atât cât e cu putință, drept un om de rând modest, dușman fi- 
resc al celor bogaţi si al celor putemici. „Apologia“ lui Socrate, 

în măsura în care Platon ne-a transmis cu exactitate trăsăturile 
ei, trebuie să fi fost o excepţie aproape unică, cu tonul de trufie 
aristocratică care o străbate. Sistemul judiciar atenian înlesnea 
şi creşterea numărului sicofantilor. 

Însă trebuie să se ţină seama si de evoluţia dreptului și să 
se recunoască că, de la legislaţia lui Dracon (secolul VII) care 
reprezenta și ea o îmbunătăţire în raport cu epoca anterioară, 
dreptul si justiţia făcuseră, la Atena, progrese mari. Cel mai im- 
portant dintre ele este abolirea pedepselor colective şi recunoaş- 
lovit numai vinovatul, ucigașul, ci şi întreaga lui familie.27 Ve- 
chiul principiu al legii talionului „ochi pentru ochi şi dinte pen- 
tru dinte“ nu mai era aplicat decât în mod excepţional în Atena 
lui Pericle, unde pedepsele pecuniare tind tot mai mult să în- 
locuiască pedepsele aflictive, cel puţin în cazul cetățenilor. 

Drept este să criticăm nu intenţia, ci eficacitatea practică a 
acestui sistem judiciar. Într-adevăr, atenienii erau foarte pre- 
ocupați să împartă dreptatea în chip echitabil, luându-și tot fe- 
lul de garanții de impartialitate şi conformându-se, pe cât era 
posibil, ideilor morale ale timpului. Toţi judecătorii care for- 
mau Heliäia depuneau un jurământ la intrarea în funcţie; for- 
mula acestuia poate fi reconstituită aproximativ dacă se combină 
diferite pasaje din autorii vechi. Iat-o: ,, Voi vota în conformi- 
tate cu legile şi cu decretele care emană de la Adunarea popo- 
rului, ca şi de la Boulé. În cazurile pe care nu le-a prevăzut 
legislatorul voi adopta soluţia cea mai dreaptă, fără a mă lăsa 
condus de pärtinire sau de dusmänie. Voi vota ţinând seama nu- 
mai de problemele care au fost supuse tribunalului. Voi asculta 
cu aceeași atenție amândouă părțile. O jur pe Zeus, pe Apo- 
lon, pe Demeter. Dacă-mi respect jurământul, viaţa să-mi fie 
fericită; dacă mi-l calc, blestemul să se abată asupra mea și-a- 
supra familiei mele!“ 

La urma urmelor, de ce să vrem să „idealizăm“, aşa cum a 
avut tendinţa s-o facă, printre alții, G. Glotz, justiţia ateniană, 
la fel cu toate celelalte instituții democratice din secolul lui Pe- 
ricle? Un sistem judiciar care duce la condamnarea lui Socrate, 

„omul despre care putem spune că între toţi cei din vremea sa 
a fost cel mai bun si cel mai înţelept si cel mai drept“28, era 
desigur departe de a fi perfect chiar şi pentru vremea sa. Este mai 
bine să recunoaştem că Atena, în ciuda unor eforturi meritorii, 
nu a ajuns în domeniul justiţiei la acea acme, la acea perfec- 
tiune la care înălțase ea artele, literele, filozofia. Nu încape în- 
doială că ea nu avea darul juridic pe care aveau să-l dețină romanii, 
cărora e drept să le recunoaștem măcar acest aport în creaţia ci- 
vilizatiei care stă la originea propriei noastre civilizaţii. 


X 
Räzboiul 


Se considerä în general astäzi cä regimurile democratice sunt 
mai paşnice decât dictaturile. Lucrurile nu stăteau la fel în An- 
tichitate, când democraţia ateniană, în vremea lui Pericle cel 
puţin, s-a arătat războinică, cuceritoare, imperialistă.! După răz- 
boaiele medice, în cursul cărora contribuise mai mult decât ori- 
care altă cetate la înfrângerea cotropitorilor, Atena urmărea să 
dobândească hegemonia în Grecia si apoi s-o păstreze, în ciuda 
aspirațiilor la independenţă nutrite de oraşele care se chemau 
„aliate“ şi erau de fapt supusele ei şi în ciuda ostilitätii Spartei 
şi a aliaţilor ei din Peloponez, care nu puteau admite suprema- 
ţia ateniană. 

Ca să-și instaureze şi să-şi menţină dominaţia asupra insu- 
lelor din marea Egee si asupra multor cetăți maritime de pe 
coasta Asiei, ca să-și asigure si aprovizionarea cu cereale, care 
erau aduse, în cea mai mare parte, din Pontul Euxin și trebu- 
iau să treacă prin strâmtori?, Atena avea nevoie de o flotă co- 
mercială mare si de o marină de război putemică. Se ştie că, 
de la acţiunea hotărâtoare a lui Temistocle în anii de dinain- 
tea luptei de la Salamina (480), thalassocratia ateniană a do- 
minat în mod real întregul bazin oriental al Mediteranei, până 
la prăbuşirea din 404. În secolul IV, Atena va încerca să pună 
din nou mâna pe imperiul pe care-l pierduse, mai ales cu înce- 
pere din 377, an când şi-a întemeiat a doua Confederație ma- 
ritimă. 

În plus, de-a lungul întregii epoci clasice, Atena a avut ne- 
voie şi de o armată de uscat pentru a ţine piept atacurilor ve- 
cinilor ei din Beotia și din Peloponez şi pentru a merge să-i 

atace, ocazional, la ei acasä. Cu toate acestea, pe uscat, Atena 
nu avea de cele mai multe ori altä solutie decât defensiva în 
fața hoplitilor Spartei si ai Tebei. Când Isocrate avea să pro- 
pună, pentru a pune capăt rivalitätilor funeste dintre greci, o 
împărțire a hegemoniei între Atena şi Sparta, el avea să ia în 
considerare, în chipul cel mai firesc, o îmbinare a puterii na- 
vale a atenienilor cu puterea terestră a lacedemonienilor. 


* 


Aceastä putere teresträ a Spartei se bizuia în primul rând 
pe un sistem de educatie a copiilor orientat numai spre pregă- 
tirea pentru război, sistem pe care l-am descris mai înainte.+ 
De la şaisprezece la douăzeci de ani, adolescentul era iren în 
anul L.al II-lea, al III-lea si al IV-lea. „Irenatul“ corespunde 
efebiei atice, cu singura excepţie că aceasta din urmă este de 
două ori mai scurtă, netinând decât doi ani. 

La douăzeci de ani, orice spartan este incorporat în armata 
activă, dar încă nu se socotește că formaţia sa militară s-a în- 
cheiat: „Educaţia spartanilor se prelungea până la vârsta ma- 
turității.“S De la douăzeci la treizeci de ani, aceşti tineri războinici, 
chiar dacă sunt căsătoriţi, continuă să locuiască la un loc cu 
„tovarășii lor de cort“ şi să ia mesele împreună cu ei (syssitiai); 
ei nu au încă acces în Agora si nu-și exercită drepturile poli- 
tice. O viaţă de familie nu începe cât de cât pentru ei decât după 
treizeci de ani şi ea mai este încă și atunci tulburată de obiceiul 
de a-şi lua masa în public. La şaizeci de ani, spartanul este scu- 
tit de serviciul militar şi poate face parte din senat (Gerousia), 
dar îşi petrece încă mult timp în gimnazii, supraveghind exer- 
citiile copiilor şi luptele dintre irenes. Nu este aşadar o exa- 
gerare să spunem că toată viața sa este consacrată războiului. 

Armata spatiată, care are în fruntea ei pe unul dintre cei doi 
regi, adesea supravegheat de efori, este formată în esență de 
hopliti, cetăţeni cu drepturi depline sau perieci, a căror pano- 
plie o vom descrie mai jos. Această infanterie grea e împărțită 
în regimente (môrai), conduse de polemarhi (polémarchoi) 

care-i au în subordine pe lohagi (/ochagoï), comandanții de ba- 
talion, pe pentecontarhi (pentecontarchoi), şefii de grupă. Dife- 
ritele unități manevrează cu o mare ușurință, care trezea admirația 
atenianului Xenofon, mai ales când era vorba să se treacă de 
la formaţia de marș, în coloană, în formaţia de luptă, în linie de 
bătaie: o mișcare de conversiune aduce repede toate grupele la 
acelaşi nivel cu grupa din frunte care s-a oprit, dacă o armată 
duşmană apare atunci din spate, fiecare şir de soldaţi efectuează 
atunci un contramarş savant, pentru ca tot soldaţii cei mai buni 
să stea în fața duşmanilor, în linia întâi.6 

Hopliţii Spartei se deosebeau de la prima vedere de cei din 
alte cetăţi, datorită culorii tunicii pe care o purtau şi datorită 
pletelor lor. Tunicile lor erau toate de un roșu purpuriu „ca să 
nu se vadă sângele“, din câte se spunea, în timp ce în armata 
ateniană, de pildă, numai veşmântul ofiţerilor era împodobit cu 
benzi de purpură. Spartanii purtau părul lung, ceea ce era, în Gre- 
cia secolului lui Pericle, un arhaism notoriu. Înainte de luptă, ei 
îşi curätau şi își pieptănau aceste plete, care trebuie să fi fost 
de obicei destul de neîngrijite: înainte de lupta de la Termopile, 
un călăreț persan pe care Xerxes îl trimisese în recunoaştere 
spre tabăra lui Leonidas reuseste să-i zărească pe soldaţii spar- 
tani, „dintre care unii, spune Herodot, se dedau la exerciţii gim- 
nice, în timp ce alții își pieptănau părul“.? 

Sparta îşi pune toată încrederea în hoplitii ei, care sunt ho- 
tärâti să moară mai bine decât să dea înapoi. Ea nu are decât 
puţină cavalerie. Disciplina e severă în taberele militare, unde 
cea mai mică greşeală este pedepsită cu bätul; greşelile grave 
atrag moartea sau degradarea din armată şi pierderea dreptu- 
rilor civice. Singura slăbiciune a Spartei din punct de vedere 
militar (dar această slăbiciune i-a fost până la sfârşit fatală) este 
lipsa de oameni, oliganthropia. Hopliţii ei sunt admirabili, dar 
Sparta nu mai are aproape deloc hopliti.. Casta Egalilor, a că- 
ror existență materială era legată de domeniile rurale (cléroi) pe 
care le cultivă, în interesul ei, clasele inferioare, rămânea strict 
închisă si, din egoism, îşi limita numărul copiilor, astfel în- 
cât pierderile în luptă n-au încetat s-o micşoreze si s-o ducă 

literalmente la disparitie. La Plateea, în 479, luptä cinci mii 
de hopliti spartani (întovărășiți de cinci mii de hopliti perieci 
şi de o mulțime de treizeci şi cinci de mii de hiloti uşor înarmati}ÿ; 
un secol mai târziu, la Leuctra, în 371, nu vor mai lupta decât 
şapte sute de hopliti din Sparta.” 

Cu toate acestea, în ciuda numărului lor mic, hoplitii Spar- 
tei, datorită antrenamentului lor desăvârşit si datorită simțului 
onoarei si al disciplinei, au rămas aproape întotdeauna stăpânii 
indiscutabili ai câmpurilor de bătaie, exact până la această în- 
fruntare de la Leuctra, când au fost învinși de armata tebană 
a lui Epaminondas. 

Beotienii au avut dintotdeauna cea mai bună cavalerie din 
Grecia. Hopliţii lor nu purtau scutul rotund, care era obişnuit, 
ci un scut räscroit putin în fiecare parte.!° În secolul IV, Gorgi- 
das a creat faimosul „batalion sacru“ al Tebei, o trupă de elită 
formată din numai trei sute de oameni, dar concepută ca o „uni- 
tate de soc“. Hopliţii din acest batalion, ca si cei ai Spartei, 
erau adesea legaţi între ei prin „prietenii deosebite“, despre care 
se pretinde că sporeau mult eficacitatea războinică si omoge- 
nitatea trupei. La Teba, când un tânăr ajungea la vârsta în- 
corporării, întregul său echipament militar, panoplia, îi era dăruit 
de către erastes.!! În sfâşit, Epaminondas izbuti să depășească 
tehnica lacedemonienilor, care rămăsese neschimbată, printr-un 
nou stil de luptă, atacul în ordine oblică, şi în acest fel birui 
pe războinicii Spartei, puţin numeroși, la drept vorbind. 


* 


Am văzut că la Atena copilăria si începutul adolescenţei se 
desfăşoară mai liber si în condiţii cu totul diferite de cele ale 
Spartei!?, în afara preocupării obsedante de a nu forma decât 
războinici de elită. Cu toate acestea, tânărul atenian se antre- 
nează cu sârguintä în palestră, sub conducerea pedotribului, iar 
gimnastica este pregătirea normală pentru meseria armelor: lup- 
ta, alergările, săriturile, aruncatul discului dezvoltă puterea şi 
supletea, cât despre cea de a cincea probă a pentatlonului, arun- 
carea sulitei, ea este de fapt un exercițiu militar în adevăratul 
sens al cuvântului. Pentru bărbaţii în toată firea, care au depăşit 

vârsta efebiei, gimnastica constituie cel mai bun mijloc de „a-şi 
menţine forma“ si de a se antrena între două campanii si este si- 
gur că în secolul V majoritatea atenienilor, indiferent de vârsta 
lor, făceau cu regularitate acest antrenament, datorită căruia erau 
oricând gata să rabde oboselile vieţii de soldat, dar, cu înce- 
pere din secolul IV, se constată o relativă pierdere a interesu- 
lui pentru sport, pe care Xenofon o consemnează astfel: „În 
cetăţi, puţini sunt cei care practică exerciţiile fizice.“!3 Ade- 
vărul este că, tocmai din această epocă, orașele grecești tind din 
ce în ce mai mult să lase în seama unor soldaţi profesionişti, a 
unor mercenari străini, grija de a le apăra, plătindu-le în schimb 
o soldă, în vreme ce, înainte de războiul peloponeziac, armatele 
grecești erau formate aproape numai din cetățeni. 

Orice cetăţean atenian trebuie să-şi slujească ţara de la opt- 
sprezece la şaizeci de ani. De la optsprezece la douăzeci de 
ani, el este efeb; atunci își face el ucenicia întru arme. De la 
douăzeci la cincizeci de ani, ca „hoplit înscris în catálogos (lis- 
ta de recrutare)“ sau în calitate de cavaler, el face parte din ar- 
mata activă, care mobilizează la începutul fiecărei campanii 
în afara graniţelor (éxodos) un anumit număr de contingente, 
uneori Chiar pe toate. De la cincizeci la şaizeci de ani, el se 
numără printre veteranii, presbytatoi, care formează împreună 
cu efebii și cu metecii de toate vârstele, un fel de armată teri- 
torială, menită să apere granițele şi fortificațiile Aticei. În timp 
de pace, grosul armatei nu este decât un fel de miliție aflată în 
stare de disponibilitate; excepţie fac numai efebii care, timp de 
doi ani, se ocupă numai de exerciţiile lor şi, din acest motiv, 
sunt scutiți de orice îndatorire politică si chiar de orice citatie 
în faţa justiţiei; ei sunt cetăţeni din momentul intrării în efebie, 
dar nu-și exercită drepturile decât la terminarea acestor doi ani. 

Atenianul trebuie deci să facă patruzeci şi doi de ani de ser- 
viciu militar şi fiecare din aceste patruzeci si două de „con- 
tingente“ poartă numele unui erou eponim; cetăţenii care au 
atins vârsta de şaizeci de ani sunt descärcati de orice obligaţie 
militară şi devin diaitetäi, arbitri publici, un fel de judecători 
de instanță.!4 

În momentul inträrii ei în räzboiul peloponeziac, în 431, 
Atena dispunea de o armată activă de 13 000 hopliti si 1 000 ca- 
valeri si de o armată teritorială de 1 400 efebi (cam 700 de fie- 
care contingent), 2 500 veterani si 9 500 meteci; în total, în jur 
de 27 400 de oameni.!5 

În ciuda unei teorii de origine germană, care s-a impus multă 
vreme, este neîndoielnic că efebia exista în secolul V. Hoplitii 
de la Maraton primiseră desigur o formaţie militară. Singura 
întrebare care se poate pune este dacă toți atenienii erau obli- 
gati încă de pe atunci să treacă prin efebie, cu alte cuvinte, dacă 
cei din clasa săracă, tetii (thétes), care erau înrolați mai ales 
ca vâslaşi în flotă, nu erau scutiţi de ea. Pentru secolul IV, Aris- 
totel ne descrie în amänuntime această instituţie, care nu su- 
ferise, poate, din epoca lui Pericle, decât modificări de detaliu. 

La începutul anului atic, în Hecatombaiôn, tinerii atenieni 
care au împlinit optsprezece ani sunt înscriși în rândul demo- 
tilor (demôtai), adică în rândul membrilor demului tatălui lor. 
Adunarea demului le verifică vârsta si hotărăște prin vot dacă 
sunt copii legitimi şi de condiţie liberă; orice contestaţie este 
trimisă în faţa tribunalului Heliäia, iar tânărul care s-a dovedit 
vinovat de impostură este, pe dată, vândut ca sclav de către stat. 
Apoi, efebii au de trecut un nou examen, la care-i supune Sfa- 
tul (Boule). Aptitudinile fizice ale tinerilor erau desigur veri- 
ficate, fie de adunarea demului, fie de Boulé, care acţiona ca 
un fel de „comisie de revizie“, fie în sfârşit de un tribunal, când 
se făcea contestaţie. 15 Apoi, efebii depuneau acest jurământ, în 
templul zeiței Aglauros, în partea de nord a Acropolei, cu mâna 
întinsă deasupra altarului: 

„Nu voi necinsti armele sfinte pe care le port; nu-mi voi 
părăsi tovarășul de luptă; voi lupta pentru apărarea sanctuare- 
lor și a statului și nu voi lăsa urmașilor o ţară împuţinată, ci una 
mai mare şi mai putemică, pe măsura puterilor mele si cu aju- 
torul tuturor. Voi asculta de magistrați, de legile stabilite si de 
cele care vor fi adoptate după toate formele; dacă cineva vrea să 
le răstoarne îl voi împiedica din toate puterile mele şi cu aju- 
torul tuturor. Voi cinsti cultele părinţilor mei. Iau de martori 

divinitätile: Aglauros, Hestia, Enyo, Enyalios, Ares si Atena, 
Areia, Zeus, Thallo, Auxo, Hegemone, Heracles, Pietrele de ho- 
tar ale patriei, Grâul, Orzul, Viile, Măslinii, Smochinii.“!? 

Această listă de divinități şi mai ales Aglauros, Thallo, Auxo 
şi includerea pietrelor de hotar și a roadelor Aticei au un carac- 
ter arhaic foarte pronunțat; o asemenea formulă de jurământ este 
sigur anterioară secolului V. 

Pentru a-i instrui pe efebi, poporul alegea un sophronistes 
(cenzor) de fiecare trib, dintr-o listă de trei nume propusă de 
părinții efebilor, şi un cosmetes (coordonator), conducătorul în- 
tregului corp efebic; tot el îi numea si pe instructorii efebilor 
(paidotribai) şi pe profesorii specializați care-i învățau să lup- 
te ca hopliti (hoplomachia), să tragă cu arcul şi să arunce cu 
sulița; în secolul lui Aristotel se adăugase şi un instructor pen- 
tru mânuirea catapultei, care fusese inventată recent.!8 Vesmân- 
tul caracteristic al efebilor este hlamida, care pare să fi avut, în 
cazul lor, culoarea neagră.!? 

Serviciul militar începe cu două luni mai târziu decât anul 
civil, în luna Boedromion. Cosmetii si sofronistii „încep prin 
a vizita împreună cu efebii lor sanctuarele din Atica (pe care ei 
vor trebui să le apere), apoi se duc la Pireu, unde-si au garni- 
zoana, unii la Mounychia, alții la Acte... Sofronistul primeşte 
banii pentru efebii din tribul său (patru oboli de om pe zi) şi 
cumpără cele necesare pentru hrana tuturor, căci ei îşi iau masa 
pe triburi““.20 

Poate că se făcea, încă din colegiul efebilor, împărțirea în 
pedestrași și călăreţi, dar lucrul nu e sigur; neîndoielnic este 
numai Că în sarcina cosmetului intra să-i facă pe efebi buni că- 
läreti si să-i înveţe să tragă cu arcul de pe cal.?! 

Aşa se desfășoară primul an de efebie, la sfârşitul căruia „se 
ţine la teatru o adunare a poporului în cadrul căreia sunt tre- 
cuti în revistă efebii, pentru manevrele cu rândurile strânse; ei 
primesc atunci de la stat un scut rotund si o lance, fac marșuri 
militare prin Atica şi stau în garnizoană prin fortärete“.22 În tim- 
pul acestui al doilea an, efebii se comportă ca niște peripoloi, 

ca nişte „soldaţi care patrulează“ adică în jurul fortäretelor de 
la Eleutherai, de la Phyle şi de la Rhamnous.2% 

La Rhamnous, de pildă, niște inscripții din secolul IV ne îngă- 
duie să evocăm în chip pitoresc viaţa efebilor şi chiar relațiile 
lor cu populaţia locală: „Pentru țăranii şi pescarii din Rham- 
nous, staționarea unui contingent însemnat de tineri constitu- 
ia un debuşeu foarte comod pentru produsele ogoarelor şi ale 
pescuitului. Colaborarea dintre dem şi garnizoană a fost foarte 
strânsă... Efebii aveau desigur îndatoriri militare, dar foarte ade- 
sea ei formau o trupă putin disciplinată... Mai mult decât exer- 
citiile militare propriu-zise, acestor tineri le plăcea antrenamentul 
în gimnaziu, complement necesar al vieţii lor de soldați. Exer- 
citiile atrăgeau un consum important de ulei“, iar cetățenii din 
Rhamnous își aduceau contribuţia în bani cu o generozitate care 
era răsplătită prin recunoştinţă şi onoruri (coroane) decemate 
de efebi şi de conducătorii lor. Micul teatru din Rhamnous cu- 
noaste si el o însufletire deosebită datorită prezenţei efebilor: 
„Aşezaţi pe locurile de onoare (ale proedriei), magistraţii de- 
mului şi ofițerii gamizoanei iau parte la spectacolele care se 
dau aici“, mai ales concursuri de comedie: 

„Zeul Leneenelor aducea veselia printre demoti si soldaţi, 
public de țară si putin cam necioplit, gata mai uşor să guste 
caricaturile vechii comedii decât subtilitätile sofistice ale unei 
tragedii de Euripide... Viaţa țăranilor devine mai elevată în urma 
contactului cu efebii: apar obiceiuri mai citadine care creează 
nevoi noi, care-și lasă amprenta asupra monumentelor.“24 


* 


Hoplitul, infanteristul greu al Spartei si al Atenei, care-și va 
păstra supremaţia pe câmpul de bătaie de-a lungul întregului 
secol V şi chiar putin după el, are o „panoplie“ formată din arme 
defensive şi din arme ofensive.25 

Casca atică din secolul V (crânos) este mai uşoară decât cele 
din epocile precedente şi e împodobită cu o creastă mai puţin 
stânjenitoare. Ea este formată dintr-o calotă de fetru peste care 
e prinsă o jumătate de sferă metalică, la care se adaugă o creastă 

cu aceeaşi curbură, şi din apărători pentru obraji articulate, une- 
ori şi dintr-o apărătoare pentru nas și alta pentru ceafă. Platoşa 
(thorax), de obicei din bronz, este făcută din două plăci — una 
în față, alta în spate — prinse între ele cu agrafe sau cu cârlige; 
ea coboară numai puţin mai jos de centură, lăsând coapsele dez- 
velite aproape cu totul. Este adesea împodobită cu desene tra- 
sate pe deasupra sau cu linii incizate care subliniază mușchii 
toracelui. În locul platosei de metal se putea purta si un fel de 
vestă de piele sau de in, întărită cu lame de metal. În sfârșit, 
picioarele sunt acoperite de la genunchi până la glezne cu pul- 
pare de bronz (cnemides), care tind să iasă din uz în cursul se- 
colului V. Cât despre scutul (aspis) atic, spre deosebire de scutul 
beotienilor răscroit pe margini, el este de obicei rotund si fă- 
cut din bronz, măsurând circa 0,90 m în diametru; el poate fi 
făcut şi din discuri din piele de bou cusute unele de altele, prin- 
se pe un cadru de lemn sau de metal şi prevăzute în exterior cu 
plăci de metal. Suprafaţa exterioară este convexă întotdeauna 
şi are în mijloc o umflătură (omphal6s) împodobită cu capete 
de Gorgonă, care au o valoare religioasă (apotropaică: feresc 
de soarta cea rea) sau cu alte embleme (episemata);, această 
decorație poate fi destul de bogată, fără a rivaliza totuşi cu cea 
de pe scutul lui Ahile, opera zeului Hephaistos. Suprafaţa in- 
terioară este prevăzută cu un mâner, mai târziu cu două, prin care 
hoplitul îşi trece mâna și brațul stâng; când scutul nu era fo- 
losit în luptă, prin aceste mânere se trecea o curea care-i în- 
găduia hoplitului să şi-l atâme de umeri cu un centiron. Uneori 
scutul este prelungit în jos cu un fel de sort cu franjuri, făcut 
desigur din piele şi menit să apere picioarele luptătorului. Pi- 
cioarele hoplitului sunt de obicei goale în epoca clasică, în timp 
ce cele ale „omului de bronz“ din timpurile arhaice erau aco- 
perite cu încălțări metalice. De la Homer la epoca clasică, ar- 
mele ofensive au cunoscut mai puține variații decât echipamentul 
defensiv. Tot lancea si sabia au rămas în folosință. Lancea (dry), 
armă de soc, este un bät lung de lemn de circa doi metri care are 
prins la unul dintre capete un vârf de metal, când plat şi având 
forma unei frunze, când masiv şi având forma unei piramide 

foarte prelungi. Bätul, făcut de obicei din lemn de frasin, este 
acoperit cu curele de piele în locul de unde-l apucă mâna; în 
partea de jos, el are un călcâi de metal menit să contrabalan- 
seze vârful, iar în unele cazuri acesta este şi el ascuţit, astfel în- 
cât lancea are atunci două capete. Sabia (xiphos) nu este doar 
un fel de pumnal, ci e o armă de război care poate înlocui lan- 
cea în lupta corp la corp. Sabia hoplitului are o lamă dreaptă 
cu două tăișuri, lungimea ei totală, în care intră şi mânerul, a- 
tinge cel putin 0,60 m. Ea se poartă agätatä de umărul stâng cu 
un centiron. După războaiele medice, hoplitul foloseşte şi o sa- 
bie scurtă, doar putin mai lungă decât un pumnal. 

Aflatsub conducerea supremă a arhontelui polemarh si apoi 
a strategilor, corpul hoplitilor atenieni era împărțit în zece uni- 
täti, formate fiecare din infanteriștii câte unui trib si coman- 
date de cei zece taxiarchoi, ofiţerii aleşi de popor, care purtau 
mantale tivite cu bucăţi late de purpură?5; fiecare taxiarh îi nu- 
mea pe şefii lui de companie (lochagüi). 

În secolul IV, strategul atenian Iphicrates a creat un corp de 
peltasti (peltastäi), cărora le-a dat un echipament mai uşor de- 
cât cel al hoplitilor, dar despre care nu prea avem multe date. 
Se pare că scutul (pélte) era de răchită, cu marginile räscroite, 
având oarecum forma unui sfert de lună sau a unei semiluni 
şi că platosa de metal era înlocuită cu un fel de tunică de in. 
Peltaştii, mult mai mobili decât hopliţii, au făcut minuni pe câm- 
purile de bătaie. 

Peltastul nu este decât un hoplit mai uşor; armamentul său 
ofensiv este lancea si sabia. Armatele greceşti aveau si trupe 
uşoare lipsite cu totul de echipament defensiv, având cel mult 
uneori un scut subțire: prăştieri, aruncători de suliță (acontis- 
tái) şi arcaşi, ca să nu mai vorbim de acel soi de artilerie pe 
care au constituit-o, în a doua jumătate a secolului IV, servan- 
ţii unei maşini noi, numită catapultă: datorită răsucirii unor frân- 
ghii sau a unor suvite de păr de cal care tind în chip firesc să 
redevinä rectilinii, catapulta arunca proiectile pe o traiectorie 
aproape dreaptă. 

Prastia antică (sphendône) este formată din două bentite lungi 
de lână sau de păr de cal, prinse de o bucată de piele în care se 
pune fie o piatră, fie un proiectil de argilă, de plumb sau de 
bronz în formă de fus; prăştierul imprimă întregului obiect o 
mișcare giratorie rapidă, iar apoi dă drumul brusc la capătul 
uneia dintre bentite; piatra sau proiectilul în formă de fus sunt 
aruncate de forța centrifugă până la o distanță de aproape două 
sute de metri. 

Suliţa de război (acântion), un fel de lance de dimensiuni 
mai mici, este prevăzută cu un fel de propulsor de tipul celor 
pe care le-am descris în legătură cu sulitele de antrenament pe 
care le foloseau tinerii în palestre.27 

Înainte de războaiele medice existau la Atena arcasi (toxôtai) 
îmbrăcaţi în costum scitic, care fără îndoială nu sunt barbari, 
ci atenieni costumati aşa dintr-o fantezie; aceştia îndeplinesc pe 
lângă hopliti sau călăreţi funcţia de ordonanţe și sunt folosiţi 
şi ca trupe uşoare. Cu toate acestea, la Maraton, în 490, armata 
ateniană nu avea nici arcași, nici cäläreti8, dar numeroșii ar- 
casi si călăreţi ai armatei lui Xerxes i-au silit pe atenieni să for- 
meze corpuri de trupe asemănătoare. La Salamina și la Plateea 
(480-479) au luptat şi arcași atenieni; în timpul războiului pe- 
loponeziac, ei au atins un efectiv de 1 600 de oameni. Aceşti 
arcași sunt recrutaţi dintre cetățenii cei mai săraci, proletarii (thé- 
tes). Ei sunt înarmaţi cu arcul dublu traditional: 

„Ei au braţele şi picioarele goale, trunchiul și partea de sus 
a coapselor fiindu-le acoperite de o îmbrăcăminte strânsă pe 
trup sau de un chitôn scurt; picioarele le sunt apărate uneori 
de cizmulite; pe cap, ei poartă o cască uşoară sau o bonetä des- 
tul de asemănătoare cu boneta tracă; în principiu, arcasii nu au 
arme defensive; ei îşi tin tolba pe spate.“2? 

Trebuie să facem o distincţie foarte clară între acest corp de 
arcaşi pedeștri si arcasii călări (hippotoxotai), pe de o parte, şi 
arcaşii sciți pe care i-a cumpărat Atena pentru prima dată în 477, 
când şi-a creat Confederaţia maritimă, pe de alta. Aceşti sclavi 
de origine barbară se ocupă de poliţie la Atena, în primul rând 
la tribunale, în Ecclesia şi la orice fel de adunări; ei nu sunt 

soldaţi, ci poliţişti. Ei poartă pantaloni (anaxyrides) care le ajung 
până la glezne si care sunt, la Atena, semnul distinctiv al costu- 
mului barbar, o bonetă înaltă, de obicei ascuţită, care le acoperă 
partea din spate a capului şi le atâmă pe ceafă un arc, un go- 
rytôs (care nu este tolba obișnuită, ci un toc pentru săgeți, cu 
capacul făcut dintr-o bucată de piele care flutură; acest toc este 
legat de cingătoare, în stânga). Ei mai au si o sabie mică şi, 
uneori, o secure. Numărul lor a atins o mie. Ei au avut tabăra 
la început în corturi, chiar în Agora, apoi au fost aşezaţi pe co- 
lina Areopagului, de unde dominau orașul de jos pe care-l aveau 
în grijă în primul rând.30 

După Maraton a fost creat şi un corp de călăreţi care a nu- 
mărat la început 300, apoi 600 şi în cele din urmă 1 000 de cai. 
Acest corp este recrutat într-un fel deosebit, din rândurile ce- 
lor două clase cenzitare cele mai avute; cea de a doua dintre 
acestea se şi cheamă clasa cavalerilor sau a cäläretilor (hip- 
péis). Într-adevăr, statul nu le pune la dispoziţie nici un cal, iar 
creşterea cailor este un privilegiu al atenienilor bogaţi. Băieţii 
de familie bună „aveau încă din cea mai fragedă copilărie pri- 
lejul să tot călărească prin pajiștile de la Colonos sau chiar în 
oraş, la procesiuni: când atingeau vârsta de a fi înrolați, ei erau 
deja foarte pricepuţi în ale călăriei; erau deci apți de a face par- 
te din cavalerie, după cei doi ani de serviciu militar“.?! Hipar- 
hul (hipparchos), comandantul suprem al cavaleriei ateniene, ales 
de popor pe timp de un an în această funcţie, este cel care recru- 
tează cäläretii, pe cât se pare la terminarea efebiei, însă ale- 
gerea lui trebuie să fie confirmată de Boulé care trece în revistă 
în fiecare an cäläreti si caii. Hiparhul îi are în subordine pe cei 
zece phylarchoi care comandă fiecare escadronul câte unui trib, 
adică circa o sută de oameni. 

Călărețul atenian este înarmat cu două lănci si cu o sabie 
care este de obicei încovoiată (copis). El nu poartă platosa si 
scutul hoplitului decât la paradă, iar cnemidele de bronz de care 
ar fi rănit laturile calului sunt înlocuite, în cazul lui, de nişte ciz- 
me înalte de piele. Într-o anumită epocă, el a purtat echipamen- 
tul cäläretilor traci: manta de lână groasă, genunchiere si bonetă 

din blană de vulpe. El cäläreste pe deselate, fără șa si fără scări, 
iar calul poartă numai häturi și n-are nici o apărătoare. Cu toate 
acestea, în secolul IV, echipamentul cavaleriei va tinde să de- 
vină mai greu, iar Xenofon îi sfătuieşte pe călăreţi să poarte o 
platosä făcută pe măsura lor şi mänusi metalice şi să-şi prote- 
jeze calul, mai ales sub burtă, cu un fel de saltele.?2 
Călăreții, prin însuşi felul cum au fost recrutaţi, apar ca nişte 
aristocrați în comparaţie cu „pedestrimea“ formată din hopliti 
Şi din infanteria uşoară. Ei au în chip firesc superioritatea omu- 
lui călare, care, suit pe animalul său nobil, îşi priveşte semenii 
de sus în jos. Xenofon, în secolul IV, va împărtăși aceste idei. 
Ei sunt înclinați să fie pro-spartani şi-şi lasă părul lung după 
moda spartană. Ce înfăţişare frumoasă au ei pe friza Panatene- 
elor de pe Parthenon! În comedia sa Cavalerii, Aristofan îi pre- 
zintă cu o simpatie neîndoielnică, în ciuda unei nuanţe ironice, 
ca pe nişte viteji credincioşi vechilor moravuri si patriotismu- 
lui de odinioară, ca pe dușmanii fireşti ai demagogului Cleon. 
Armata ateniană dispunea si de tot felul de servicii auxi- 
liare, cum este cel al curierilor, numiţi hemerodromoi fiindcă, 
pentru a-și îndeplini misiunea de agenţi de legătură sau pen- 
tru a duce veştile la Atena, ei trebuiau să fie în stare să alerge 
o zi întreagă (hemera) înainte de a preda mesajul unui alt aler- 
gător.% Existau si medici militari pentru a îngriji răniții, la fel 
ca în armata lui Agamemnon sub zidurile Troiei, şi prezică- 
tori, al căror rol era foarte însemnat, aşa cum vom vedea. 
Pentru a transmite cu repeziciune știrile importante, grecii nu 
foloseau numai curieri, ci şi semnalele luminoase, care, multu- 
mită releurilor, formau o adevărată reţea de „telegrafie optică“.34 


* 


La Atena în primul rând, jurământul efebilor şi vizitele pe 
care le fac ei la sanctuare dau intrării în cariera armelor un ca- 
racter religios. Multe rituri marchează în același chip, pentru 
armatele tuturor orașelor grecești, începutul fiecărei campanii 
militare si diferitele etape ale războiului. 

Înainte de a se hotărî să pomeascä un război, grecii îi con- 
sultă pe zei, adresându-se de pildă oracolului lui Apolon Pitia- 
nul sau chiar oracolelor ori prezicătorilor locali. Dacă se ia 
această hotărâre, ei nu încep ostilitățile decât după ce un crai- 
nic, personaj învestit cu un caracter sacru, s-a dus să rostească 
declarația solemnă de ruptură. Tot crainicul este cel care va 
transmite, dacă va fi cazul, propunerile de armistițiu sau de pace. 
Starea de război între două state se caracterizează, din punct de 
vedere juridic, prin întreruperea oricăror relaţii pe care le-ar pu- 
tea avea ele prin mijlocirea crainicilor (akerycti). 

Înainte de începerea campaniei este nevoie să se consulte 
din nou zeii şi uneori să se țină dezbateri cu privire la răspun- 
surile lor ambigue sau contradictorii. Tucidide, care, despre par- 
tea lui, nu prea credea în oracole, se simte obligat să facă aluzie 
la acei chresmoi care circulau la Atena în timpul războiului pe- 
loponeziac, din cauza marii influenţe pe care o exercitau ei asu- 
pra părerilor şi simtämintelor mulțimii. 

Când armata este gata de plecare, ea nu pomeste la drum 
oricând. Spartanii n-au ajuns la Maraton decât după termina- 
rea luptei, fiindcă un scrupul religios îi oprea să înceapă cam- 
pania înainte de luna plină. Expediția din Sicilia, pornită la drum 
într-o zi nefastă, s-a terminat cu catastrofa binecunoscută: zeii 
pedepsesc fără milă orice neglijență de ordinul acesta. 

Când armataeste pe punctul de a pleca, conducătorul ei aduce 
un sacrificiu si rostește rugăciuni. Iar dacă este cucemic, ca 
Nicias, el nu uită să ia cu el imaginile zeilor Atenei si un altar 
portativ pe care arde fără întrerupere o flacără aprinsă de la 
vatra cetății. El ia cu sine si câţiva prezicători, căci, de-a lungul 
întregii campanii nu se va lua nici o hotărâre importantă fără a 
se consulta în prealabil zeii. 

Iată în cele din urmă cele două armate aşezate față în față, 
în linie de bătaie. În fiecare tabără, comandantul, ajutat de pre- 
zicătorii săi, înalță rugăciuni zeilor, „consacrându-le“ persoane- 
le si bunurile dușmanului. El le sacrifică si victime, iar prezicătorii 
caută să descopere semne prevestitoare în măruntaiele lor calde 
încă. Se poate întâmpla ca unul dintre adversari să treacă deja 
la fapte, iar celălalt să nu îndrăznească să se apere dacă zeii 

n-au dat încă nici un semn limpede: la Plateea, armata spartană 
a stat neclintită, cu arma la picior şi scutul pe pământ, sub o 
grindină de săgeți, aşteptând ca zeii să vorbească.*5 

În luptă, zeii si eroii nu-și părăsesc credincioşii, ci luptă 
alături de ei. „În lupta de la Maraton, în faţa mezilor, multor 
soldaţi atenieni li s-a părut că văd fantoma lui Tezeu, înarmată, 
avântându-se în fruntea lor împotriva barbarilor. “36 

În timpurile vechi, ca şi în Iliada, grecii nu iau prizonieri 
decât dacă vor să-i jertfească mai târziu, căci zeii au drept să 
pretindă acest sacrificiu uman care le-a fost promis, sau dacă 
speră să obțină pentru cel prins o răscumpărare care să merite 
osteneala. Si în epoca clasică se mai întâmplă adesea ca dus- 
manii învinşi să fie măcelăriți fără milă pe câmpul de luptă sau 
Chiar, faptă care poate părea încă şi mai crudă, după luptă, după 
ce s-au predat. Ränitilor li se dă lovitura de graţie. Când e cu- 
cerit un oraș, bătrânii, femeile si copiii sunt trecuţi cu toții prin 
sabie; cei care sunt crutati sunt vânduți ca sclavi. Asa este drep- 
tul războiului, pe care-l consacră sau, mai bine zis, pe care-l 
determină religia. 

Numai morţii au dreptul la un tratament de favoare, dacă ne 
putem exprima astfel. Învingătorul are datoria să-i îngroape pe 
ai săi şi să le acorde învinșilor, dacă au mai scăpat cu viaţă, 
un armistițiu, ca să poată face si ei la fel. 

Dusmanilor morţi şi prinsilor li se iau armele (aşa cum se 
făcea încă din /liada). Acestea sunt strânse într-o grămadă pe 
câmpul de luptă ori sunt prinse la un loc pe nişte trunchiuri de 
copaci formând astfel trofeul care e dedicat zeilor şi care e sa- 
cru şi obiect de cult; acest manechin acoperit cu arme este con- 
siderat ca o statuie divină. Înältând trofeul îți proclami în ochii 
tuturor victoria, de vreme ce, ca s-o poţi face, trebuie să fi ră- 
mas stăpân pe câmpul de luptă. Se întâmpă ca la terminarea unor 
lupte nedecise, fiecare din cei doi adversari să ridice un trofeu. 

În epoca clasică nu se mai consacră zeilor totalitatea pră- 
zii luate de la duşman, ci numai a zecea parte din ea (decäte), 
zeciuiala. De aici proveneau acele monumente adesea fastuoase, 
grupuri de statui sau „tezaure“ care se înghesuiau de-a lungul 

căilor sacre din sanctuarele panelenice, la Delfi de pildă, si care 
aveau să scandalizeze mai târziu patriotismul grecesc al lui Plu- 
tarh, preotul lui Apolon Pitianul: 

„Aceste monumente care-l înconjoară pe zeu din toate pärti- 
le, ofrande si dijme care sunt rodul măcelurilor, al războaielor 
şi al jafurilor, şi acest templu plin de prada şi de obiectele de 
care au fost despuiati niște greci, toate acestea le poate vedea 
cineva fără să se revolte? Cum să nu te plângi de eleni când 
citeşti pe ofrandele lor frumoase nişte inscripții ruşinoase de 
felul acestora: «Brasidas si acantienii, din prada luată de la ate- 
nieni» «atenienii, din prada luată de la corintieni», «focidie- 
nii, din prada luată de la tesalieni»?“38 

Tot aşa cum pământurile dușmanului au fost pustiite în tim- 
pul campaniei (armatele se întretin din ceea ce găsesc la fața 
locului) si cum pare firesc să tai recoltele şi pomii, chiar şi măs- 
linii, cărora le va trebui atât de mult timp ca să rodească din 
nou după ce vor fi replantati, tot aşa, după victorie, teritoriul 
advers aparţine învingătorului, care face cu el ce vrea, putând 
distruge casele şi putând şterge orice urmă de viață de pe su- 
prafata pământului. 

Când se încheie un tratat de pace, zeii prezidează în chip 
firesc acest act solemn, cum o făcuseră şi cu intrarea în război: 
ei sunt invocati în formula de jurământ ca garanti, iar acest ju- 
rământ este pecetluit printr-un sacrificiu special. 


* 


Armata se întreține din ce găseşte la fața locului, dar este 
oricum prundent din partea ei să-și ia ceva provizii, fie şi nu- 
mai pentru a se hrăni cât timp n-a trecut încă granița adversa- 
rului. De aceea, fiecare cetățean atenian mobilizat trebuie să-şi 
ia în sac, sau mai bine zis în cos (plecos), merinde pentru trei 
zile, în esență pâine, brânză, măsline, ceapă si usturoi. Aşa se 
explică de ce este vorba atât de des la Aristofan de acea „ra- 
nitä care miroase a râgâială cu usturoi“ si care simbolizează toate 
neplăcerile vieţii militare în timpul campaniei.% 

n epoca clasică, cea mai mare parte a luptelor între armate 
aşezate în linie de bătaie sunt niște ciocniri brutale de falange 

care se lovesc frontal, cântând peanul şi pomind în pas aler- 
gător de îndată ce trompeta a dat semnalul de atac, aşa cum au 
făcut atenienii la Maraton: ostile se grăbesc pentru a scurta din 
timpul cât proiectilele aruncate de trupele uşoare ale dusma- 
nului pot provoca pierderi, dar şi pentru ca ciocnirea lăncilor 
să fie mai violentă şi mai irezistibilă. Chiar şi lacedemonienii, 
cei mai renumiți dintre greci când e vorba de manevre si cei 
mai îndelung antrenați, se așază în formaţie înainte de a în- 
frunta duşmanul şi o păstrează neschimbată de-a lungul între- 
gii înclestäri, dacă nu intervine vreo nevoie absolută, căci orice 
schimbare de tactică în contact cu dușmanul este primejdioasă. 
Lupta se rezumă la acțiuni individuale, la „monomabhii“ sau du- 
eluri juxtapuse. Strategia rămâne elementară, cel puţin până în 
epoca lui Iphicrates si a lui Epaminondas. Adâncimea trupei este, 
de cele mai multe ori, la spartani, de opt rânduri, fiecare om 
ocupând cam un metru pătrat, atunci când comandanții nu po- 
runcesc să se strângă intervalele şi să se lupte cot la cot, „scut' 
lângă scut“. În fond, dacă facem abstracţie de carele de luptă, 
care nu slujesc la Homer decât ca să-i aducă pe șefi pe câm- 
pul de bătaie si să le îngăduie să se îndepărteze mai repede de 
el, luptele de infanterie, în secolul lui Pericle, nu se deosebesc 
în chip fundamental de cele pe care le descria Iliada şi putem 
înţelege de ce Homer a trecut drept un maestru mereu actual 
în arta militară. 

Cu toate acestea, apariţia cavaleriei, după lupta de la Ma- 
raton, schimbă puţin aspectul luptelor. La început, ea are de 
îndeplinit misiuni de recunoaștere și de luare de contact. În 394, 
în fața Corintului, tânărul atenian Dexileos a pierit împreună cu 
alți patru călăreți, într-o misiune deosebit de primejdioasă care-i 
fusese încredinţată lui și camarazilor lui; monumentul său fu- 
nerar, care se află în cimitirul din Cerameicos îl înfăţişează uci- 
gând cu lancea un duşman pe care calul său îl calcă în picioare.# 

Cavaleria era folosită si pentru a-i urmări si a-i măcelări pe 
dușmanii care au luat-o la fugă. Printre pedestraşii care fug şi 
mai ales printre hoplitii pe care armele îi fac greoi, numai un 
om atât de curajos si de stăpân pe sine ca Socrate avea o şansă 
de scăpare. Alcibiade povesteşte într-un dialog al lui Platon cum 

s-a comportat filozoful în timpul derutei de la Delion, în 424 
(Socrate avea atunci 46 de ani): 

„Mi s-a întâmplat să fiu atunci lângă el; eu aveam un cal, 
el avea armamentul hoplitului. El se retrăgea deci, în mijlocul 
debandadei care începuse printre ai noştri si mergea în tovă- 
räsia lui Laches. În clipa aceea i-am întâlnit întâmplător, le strig 
să-şi păstreze curajul; le spun că n-am să-i părăsesc. Acolo l-am 
putut observa pe Socrate chiar mai bine decât la Potideea, căci 
fiind călare aveam mai puţine motive de teamă. Mai întâi, în 
ce priveşte prezenţa de spirit, el îl întrecea cu mult pe Laches. 
Și eram stăpânit de impresia că el înainta, cum spune acest vers 
al tău, Aristofan, la fel ca prin Atena, «umflându-și pieptul cu 
trufie şi aruncând priviri piezise», fixându-şi liniştit atenţia în 
toate părţile, asupra prietenilor ca si asupra duşmanilor; nelă- 
sându-i nimănui vreo îndoială că, dacă s-ar atinge de el, s-ar 
apăra şi Chiar cu multă sträsnicie. Asta le si garanta, lui şi celui- 
lalt, siguranţa în retragere; căci la război nimănui nu-i place să 
aibă de-a face cu viteji de felul acesta, în vreme ce pe cei care 
fug în dezordine toţi îi vâneazä.“! 

De când trupele lui Xerxes cuceriseră si prădaseră Atena 
în 480, ea îşi reconstruise şi îşi întărise zidurile, în primul rând 
datorită lui Temistocle. Arhitectura militară avea să facă mari 
progrese în secolul IV, aşa cum o dovedesc ruinele Mesenei. Di- 
feritele fortärete din Atena nu aveau decât un rol secundar, iar 
cea de la Rhammous de pildă, care începuse prin a fi un sim- 
plu post de strajă, nu merită cu adevărat numele de citadelă 
decât după terminarea lucrărilor care au fost începute acolo că- 
tre 412, în timpul războiului Deceliei; ulterior, tumurile si zi- 
durile ei au fost refăcute în mai multe rânduri.? 

Armatele din secolul V nedispunând deloc de maşini de ase- 
diu eficace, oraşele cu o aşezare favorabilă, fortificate şi pă- 
zite, erau foarte greu de cucerit cu forța: de-a lungul războiului 
peloponeziac, care a durat aproape treizeci de ani, lacedomo- 
nienii şi aliaţii lor au pustiit Atica în repetate rânduri, dar n-au 
încercat să ia cu asalt ansamblul bine apărat pe care-l constitu- 
iau Atena si Pireul, legate între ele prin Zidurile Lungi. Numai 

o escaladare făcută prin surprindere sau o blocadă care-i în- 
fometa pe cei asediați puteau înfrânge rezistenţa unei cetăți cu 
adevărat hotărâte să se apere; uneori se întâmpla ca trădarea 
să-i deschidă porţile. Pentru a mai scurta din întârzierile unui 
asediu, silindu-i pe cei din cetate să se predea din cauza setei, 
asediatorii nu se dădeau înapoi de la interceptarea cursurilor 
de apă, procedeu care era totuși socotit ca incorect şi pe care 
Amfictionia delficä îl interzisese.* 

În secolul IV, Aeneas Tacticianul a compus o lucrare care a 
ajuns până la noi, în legătură cu arta de a apăra o localitate ase- 
diată. Se găsesc în ea tot felul de sfaturi amănunțite și pline 
de siretenie cu privire la închiderea si paza porţilor, la parole 
şi semnale, la posturile de observaţie care e bine să fie insta- 
late, la ieșirile care sunt de făcut (de preferință noaptea), la ron- 
duri, la maşinile de asediu care începeau să-și facă apariţia şi 
la maşinile cu care asediatii le puteau zădărnici efectul, la mo- 
dul de a da foc mașinilor asediatorilor (care erau făcute, deci, 
mai mult din lemn), la mijloacele de a împiedica escaladarea 
zidurilor, pe scurt toate stratagemele care sunt de folosit pen- 
tru a dejuca orice încercări ale dușmanului. Aeneas mai reco- 
mandă ca în nopţile întunecoase şi cu furtună să se ţină legaţi 
în afara zidurilor câini care să simtă de departe spionii şi trans- 
fugii şi să trezească eventual pe santinela care a adormit în post 
şi noi ştim într-adevăr că adesea câinii au jucat un rol de netă- 
găduit în apărarea fortăreţelor.4 

În epoca pe care o avem în vedere n-a sosit încă vremea 
falangei macedonene si a dezvoltării artei asediului (poliorke- 
tiké), care vor da războaielor din perioada elenistică o înfäti- 
şare destul de deosebită si de putin asemănătoare cu cea a luptelor 
din Iliada. Cu toate acestea, secolul IV este, în această privință, 
secolul tranziţiei și al progreselor rapide în arta militară. 


* 


Dar mai ales pe mare este puternică Atena, de vreme ce ea 
exercită în secolul V, aşa cum am mai spus-o, o adevărată tha- 
lassocratie. 

Si totuşi, în 490, în anul luptei de la Maraton, ea nu avea 
încă o flotă vrednică de acest nume, tot așa cum nu avea nici 
cavalerie. Un bărbat, Temistocle, stă la originea puterii navale a 
Atenei. El a înţeles, fără să mai aştepte oracolul Pitiei care spunea 
că „singur un zid de lemn va fi de netrecut“, că cetatea avea 
nevoie de multe corăbii de război, pentru a se apăra şi împo- 
triva flotei de care dispunea Egina, dar mai ales împotriva ex- 
peditiei amenințătoare a lui Xerxes. El avea să transforme multi 
hopliti atenieni în soldaţi de marină si în marinari, astfel încât, 
ulterior, a fost acuzat că a făcut din nişte războinici nobili nişte 
vâslasi de nimic.* Profitând de descoperirea unui filon nou, 
mai bogat, în minele de la Laurion, „acest izvor de-argint pe 
care-l ascundea pământul“, el i-a convins pe atenieni să ho- 
tărască nu să-și împartă între ei beneficiile exploatării — adică 
o sută sau poate chiar două sute de talanti*’ —, ci să împru- 
mute unui total de o sută de cetăţeni, cei mai bogaţi dintre ei, 
sumele necesare pentru construirea unor triere. Pe de altă parte, 
el a pus să se facă lucrări mari la Pireu, port care a înlocuit 
rada incomodă de la Faleron; bazinele de la Zea şi Munychia 
care urmau să servească drept docuri au fost amenajate si în- 
tărite. Construcţiile si pregătirile de tot felul au fost întreprinse 
într-un timp atât de scurt încât în 480, la Salamina, Atena a pu- 
tut dispune de 147 de corăbii de război gata să ridice ancora, 
alte 53 fiind ţinute probabil în rezervă, adică de o flotă de 200 
de triere. În cursul secolului V, datorită posibilităţilor pe care le 
crea tributul plătit de cetățile supuse imperiului atenian, această 
flotă avea să-şi mai sporească numărul; în secolele V si IV, ea 
va avea în mod obişnuit între 300 şi 400 de triere, efectiv care 
era cu totul suficient pentru a-i asigura Atenei dominaţia asu- 
pra mării Egee şi asupra strâmtorilor. 

În vechime, corăbiile de război pe care le construiau grecii 
erau mai ales nişte pentecontoroi manevrate de cincizeci de vâs- 
laşi aşezaţi pe un singur rând (monéreis). Din secolul V şi până 
în epoca romană, corabia de război de tip obișnuit era triera, 
corabia cu trei rânduri de vâsle. Ne putem da seama ce dimen- 
siuni avea coca acestei corăbii după docurile de la Zea: ea mă- 

sura în jur de cincizeci de metri lungime si ceva mai putin de 
şapte în lățime. Raportul dintre lățime si lungime este deci mai 
mic de 1/7 în timp ce la corăbiile de comerţ, numite „corăbii 
rotunde“##, el era mai mare de 1/4: trierele erau „corăbii lungi“. 

Chila şi cuplurile sau coastele constituie scheletul cocii. În 
partea din spate, chila se arcuieste în sus până la nivelul punţii; 
în față, ea are o etravă menită să poarte pintenul. Întregul basti- 
ment este făcut în general din brad, cu excepţia chilei care e fă- 
cută din stejar ca să nu se deterioreze când e târâtă corabia pe 
pământ, după un obicei la care se recurgea adesea în marina 
antică. Încheieturile sunt călăfătuite cu câlti şi cu ceară. La sfâr- 
şit se aplică pe cocă un strat de smoală sau de ceară pe care se 
pictează embleme; în partea din față se pictează de obicei doi 
ochi mari, cu valoare apotropiacă, întocmai ca episémata de 
pe scutul hoplitului. Pupa se înălță ca o volută sau ca un gât de 
lebădă, formând aşa-numitul áphlaston care constituie, împre- 
ună cu pintenul, trofeul naval dacă e capturată corabia. Pintenul 
se îmbină uneori cu ochii pictați pe cocă si înfăţişează laolaltă 
un cap de animal, de pildă o cäpätânä de mistret* Triera nu 
are de obicei decât un singur catarg cu o vergă și o pânză pă- 
trată, când nu e folosit, catargul stă culcat spre pupă si se spri- 
jină de niște proptele. Într-adevăr, triera nu navighează cu pânze 
decât când e departe de duşman; si Chiar şi atunci, dacă e să mear- 
gă repede, se recurge la ajutorul vâslelor; în timpul luptei însă, 
manevrele nu se fac decât cu vâslele. Cârma este făcută din două 
vâsle mari prinse în exterior de o parte şi de alta a pupei. 

Lucrul cel mai puţin cunoscut din structura unei triere este 
aşezarea celor trei rânduri de vâslaşi: 

„Pe bâmele sau traversele care uneau la vârf coastele co- 
răbiei erau aşezate nişte bănci (thrânoi)...; un al doilea rând 
poate fi organizat dacă se aşază vâslasi chiar pe traverse (zy- 
gôs) şi se străpung saborduri pentru vâsle...; în sfârşit, sub tra- 
verse, în cală (/hâlamos) se poate așeza un al treilea rând de 
vâsle, cu saborduri corespunzătoare. Triera ateniană are o sută 
şaptezeci de vâslaşi, dintre care şaizeci şi doi de thraniai (câte 
treizeci şi unu la fiecare bord), cincizeci şi patru de zygetai si 

cincizeci si patru thalamitai. Probabil că sabordurile erau dis- 
puse cinci câte cinci, băncile vâslaşilor trebuiau deci să fie aran- 
jate la fel.“50 Vâslele sunt, fireşte, de lungimi inegale, în funcţie 
de înălțimea la care se ridică fiecare rând deasupra mării: cele 
ale tranitilor care au de făcut efortul cel mai mare, au peste 
trei metri, cele ale talamitilor, în jur de 1,60 m. Se întâmpla să 
se ceară fiecărui vâslas să-și aducă cu el vâsla, cureaua de piele 
cu care-și prindea vâsla de furchet şi, în sfârşit, perna, făcută 
tot din piele, pe care-o punea pe scaunul lui de lemn.s! 

La cei o sută șaptezeci de vâslaşi se adăugau încă treizeci 
de alte persoane astfel încât efectivul complet al unei triere se 
ridica la două sute de oameni: vreo zece gabieri (perineo) în 
seama cărora cădea manevra greementului şi în special al pân- 
zelor precum si mânuirea ispoalelor cu care se golea apa care 
se infiltra în cală; vreo zece soldați de marină (epibätai) echi- 
pati ca hopliţii, care stau la prorä şi trebuie să respingă ataca- 
torii în caz de abordaj, ori să sară pe puntea adversă, în sfârșit 
trierarhul şi statul său major: pilotul, caporalul de marină (ke- 
leustés) care transmite ordinele şi indică vâslasilor ritmul cu 
ajutorul unui cântăreţ la oboi (trierdules), ofițerul de proră, ase- 
zat pe teuga din față (propréus), cambuzierul care se ocupă de 
intendentä si câțiva subofiteri care-i supraveghează pe vâslasi. 


* 


Organizarea trierarhiei (în sensul literal „conducerea unei 
triere“) datează si ea, pe cât se pare, tot din vremea lui Temis- 
tocle. Ea este o „liturgie“, cum e, de pildă, si „choregia“.52 Stra- 
tegii îi desemnează în fiecare an pe trierarhi, alegându-i dintre 
cetăţenii în stare să suporte această îndatorire costisitoare si 
nu dintre cei mai buni marinari, căci, dacă e adevărat că statul 
pune la dispoziţie coca şi, probabil, greementul corăbiei, pre- 
cum şi echipajul, nu-i mai puţin adevărat că trierarhul are de 
făcut cheltuieli mari: el trebuie să monteze greementul pe chel- 
tuiala lui si, la nevoie, să-l completeze si să asigure întretine- 
rea şi repararea trierei în timpul campaniei. E drept că el e 
comandantul corăbiei, dar pilotul, care e șeful echipajului şi 

se află în subordinea lui, este un marinar încercat şi-l ajută even- 
tual cu sfaturile sale tehnice. 

Către sfârşitul războiului peloponeziac, cetățenii ajunseseră 
prea săraci ca să poată suporta povara trierarhiei. S-a îngăduit 
atunci ca doi syntriérarchoi să se întovărăşească pentru a îm- 
părţi cheltuielile referitoare la o singură trieră. Fiecare din ei 
comanda triera timp de şase luni. În secolul IV, ca urmare a agra- 
vării situaţiei financiare, a fost născocit sistemul ,,simoriilor“ 
(symmoriai) pentru a repartiza într-un chip mai echitabil acest 
serviciu public împovărător. 

Vâslaşii sunt, de cele mai multe ori, atenieni din clasa cea 
mai săracă, teti, dar uneori sunt meteci şi chiar, când lipsa de 
oameni se face simțită mai mult, sclavi cărora li se promitea 
eliberarea dacă aveau o comportare bună. Pentru echiparea a 
numai două sute de triere era nevoie de peste patru sute de mii 
de oameni! Solda acestora a variat între trei oboli si o drahmă 
pe zi. 

Plecarea unei flote ateniene din Pireu eraun spectacol măreț, 
mai ales dacă era vorba de o expediţie importantă cum a fost 
cea care, în iulie 415, s-a îndreptat spre Sicilia: 

„Atenienii şi aceia dintre aliaţii lor care se aflau la Atena 
merg la Pireu, în ziua stabilită, încă din zori şi se urcă pe coră- 
bii, gata de plecare. Cu ei veniseră, ca să spunem așa, toţi oa- 
menii care se mai aflau în cetate, cetăţeni si străini. Fiecare îi 
însoțea pe ai săi: unii îşi însoțeau prietenii, alții rudele, alții 
fiul. Pe drum, speranţele li se amestecau cu lacrimi. Cu toate 
acestea, datorită mulțimii celor pe care le aveau sub ochi, le era 
destul să privească pentru a dobândi din nou încredere în pu- 
terea lor... 

Trierarhii cetăţii se îngrijiseră de flotă cu multă atenţie si 
mare cheltuială, iar statul alocase fiecărui membru al echipa- 
jului câte o drahmă pe zi şi procurase şaizeci de corăbii rapi- 
de neechipate împreună cu patruzeci de vase pentru transportul 
trupelor şi cu un personal de serviciu ales; la rândul lor, trie- 
rarhii adăugaseră la solda alocată de stat o indemnizaţie su- 
plimentară pentru vâslasii de pe băncile de sus (thranitaïi) şi 

pentru ofițeri si în același timp împodobiseră și amenajaserä 
în general corăbiile în chip somptuos; nici unul dintre ei nu-și 
precupetise eforturile pentru ca propria lui corabie să se remarce 
prin aspectul ei frumos şi prin rapiditatea ei. 

După ce s-a terminat îmbarcarea şi a fost rânduit tot mate- 
rialul, trompeta a cerut să se facă linişte. Sosise clipa rugăciu- 
nilor dinaintea plecării: le-au rostit nu fiecare echipaj în parte, 
ci toți laolaltă, repetând după crainic. În toată oastea se ames- 
tecase vin în cratere: soldații şi comandanții au adus libatii din 
cupe de aur si de argint. Si pe uscat, mulțimea de cetățeni şi toți 
cei care veniseră din prietenie s-au alăturat rugăciunilor. După 
cântarea peanului și după aducerea libatiilor, flota ieși din port; 
corăbiile au mers la început în şir, dar apoi s-au întrecut care 
ajunge mai repede la Egina.“S? 

Dar vai! curând triera Salaminia care, împreună cu triera 
Pâraloss4 era afectată în mod special mesagerilor oficiali ai sta- 
tului, avea să-i notifice lui Alcibiade, unul dintre cei trei con- 
ducători ai expediției, ordinul de a se întoarce la Atena pentru 
a răspunde la o acuzaţie de sacrilegiu, iar trufașa Armada avea 
să sufere, până la urmă, un dezastru total. Sunt foarte instruc- 
tive de altfel pentru cunoaşterea tacticii şi a stratagemelor ma- 
ritime acele capitole din cartea a VII-a a lucrării lui Tucidide 
în care istoricul ne povestește luptele navale din fața Siracu- 
zei care au dus la pieire această flotă numeroasă si splendidă. 

Strategia navală este o artă grea. Atenienii excelează în acest 
domeniu, tot aşa cum spartanii sunt neîntrecuţi în manevrele 
trupelor de hopliti. Se urmăreşte să lovesti cu pintenul latura 
corăbiilor dușmane; pentru a atinge acest scop trebuie să strä- 
pungi si să învălui escadra adversă şi să semeni în rândurile ei 
dezordinea. Una din manevrele primejdioase este să treci în vi- 
teză pe lângă o corabie dusmanä, ajungând în dreptul ei, agre- 
sorul îşi trage înăuntru vâslele şi cu propria sa proră le sfărâmă 
pe cele ale adversarului care este, din acel moment, o pradă uşor 
de prins. 

Pentru a înfăptui pe mare astfel de manevre precise se în- 
telege că trebuia să ai echipaje antrenate îndelung. Pentru se- 

colul IV, Xenofon ne povestește cum şi-a format navigând per- 
sonalul escadrei Iphicrates, creatorul peltastilor, care a fost si 
un mare amiral (nduarchos): 

„Mai întâi a lăsat pe uscat pânzele mari, de parcă ar fi fost 
în drum spre o bătălie... Adesea, apropiindu-se de coasta unde 
flota trebuia să-și ia masa de amiază sau de seară, el îndrepta 
prorele spre larg, când se afla aproape de locul debarcării, şi 
comanda apoi să se facă o conversiune care orienta prorele trie- 
relor spre mal şi, la un semnal, le dădea drumul să plece, în- 
trecându-se în viteză, până la țărm; si era o mare răsplată atunci, 
pentru cei care erau primii la luatul apei si la masă. Când na- 
vigau ziua, el îşi ducea escadra când în coloană, când în linie 
desfășurată.'“55 

Se vede din acest text cât de aproape de țărm rămâneau de 
obicei flotele grecești, de vreme ce marinarii mâncau de cele 
mai multe ori pe uscat. 


* 


La Sparta, războinicii căzuți în luptă erau îngropați cu man- 
tia lor de purpură, în chip de giulgiu, si acoperiți cu ramuri de 
măslin. Pe mormânt li se trecea numele, în timp ce mormin- 
tele tuturor celorlalți lacedemonieni rămâneau anonime.56 

La Atena, la sfârşitul fiecărei campanii, se aduceau acasă 
cu pietate osemintele războinicilor ucişi si li se făceau fune- 
ralii naționale: 

„Cu trei zile înainte de funeralii se înalță un cort sub care 
sunt așezate rămăşiţele morților si fiecare trebuie să-i aducă 
mortului său ofrande (în esență bentite de lână, coroane si ghir- 
lande de flori si de frunzis, ramuri, vase funerare). Pentru cor- 
tegiu se aduc pe care nişte sicrie de chiparos, câte unul de fiecare 
trib. Se duce în alai si un pat gol si gata pregătit, pentru cei dis- 
păruți. Din cortegiu fac parte toți cetățenii si străinii care vor să 
vină. Femeile înconjoară sicriele si scot gemete. Sicriele sunt 
aşezate într-un monument public înălțat în cel mai frumos din- 
tre cartierele märginase ale oraşului (în Cerameicos) si un ora- 
tor pe care statul l-a ales pronunță elogiul pe care-l merită 
vrednicia celor morţi.““57 

În 431, Pericle însuși a pronunțat acest epitâphios logos, a 
cărui amintire ne-a fost păstrată de Tucidide. 

Pe monumentul funerar, numele morţilor sunt săpate pe tri- 
buri, având deasupra un text foarte simplu: „Lista atenienilor 
morți în cutare campanie; din tribul Erechtheís. ..“ Adesea însă, 
o poezie scurtă, o epigramă funerară, ridică în slăvi eroismul 
lor si frumusețea exemplului pe care l-au dat.58 

Poporul se ocupă de orfanii rămași de pe urma războiului 
şi le asigură întreținerea până la vârsta efebiei. Atunci avea loc, 
la sărbătoarea Marilor Dionisii, în teatru, într-un cadru solemn, 
înmânarea armurii complete (panoplia) pe care statul o dăruia 
fiecărui orfan: 

„În momentul în care se fac pregătiri pentru reprezentarea 
tragediilor vine crainicul, prezintă pe orfanii ai căror taţi au 
căzut în război, niște adolescenţi care poartă echipament de ho- 
pliti, şi rosteşte cea mai frumoasă proclamaţie: «poporul i-a 
crescut până la adolescenţă pe aceşti tineri ai căror taţi au că- 
zut ca nişte războinici viteji; acum, el le dăruieşte această ar- 
niură completă; îl lasă pe fiecare dintre ei să-și aleagă drumul 
său, dându-i în paza Sortii celei Bune, şi-i pofteşte să se aşeze 
în primul rând (proedria) la teatru».“S? 

Cât despre atenienii care au fost răniți, dar n-au murit, ci 
au rămas schilozi sau infirmi, şi lor le vine statul în ajutor: o 
lege atribuită lui Pisistrate prevede că mutilatii de război vor 
fi hräniti pe socoteala cetätii. Nu trebuie să confundäm aceas- 
tă lege cu cea care acorda o pensie zilnică de doi oboli tutu- 
ror infirmilor civili ajunşi în säräcief!: nu încape nici o îndoială 
că invalidul pentru care a scris Lysias o pledoarie atât de în- 
cântătoare nu este un invalid de război; altminteri, nu şi-ar trâm- 
bita el sus si tare meritele militare în clipa când e vorba să i 
se taie pensia? 

* 
Hoplitii atenieni care-au luptat la Maraton, hoplitii spartani 


care-au luptat la Termopile si la Plateea, marinarii si epibatii 
Atenei care-au luptat la Salamina, toți la un loc au fost salva- 

rea Greciei: fără ei, civilizaţia pe care o descriem ar fi pierit 
înainte de a înflori, iar Elada ar fi ajuns o satrapie persană. După 
războaiele medice însă, Grecia şi-a întors împotriva ei însăşi 
întreaga sa energie şi toată experiența sa războinică. Unul din- 
tre episoadele cele mai cumplite şi cele mai semnificative ale 
războiului peloponeziac este cel care s-a petrecut în Melos, în 
416. Această mică insulă doriană din Marea Egee (unde avea 
să fie descoperită în 1820 celebra Venus din Milo) avea, în ochii 
Atenei, vina de a vrea să rămână neutră, între cele două „Mari 
Puteri“, pe atunci în război. Trebuie să citim la Tucidide tra- 
gicul dialog dintre trimişii atenieni şi magistraţii din Melos, 
dialog a cărui „morală“ se aseamănă cu morala unei fabule de 
Esop: „Dreptatea este întotdeauna de partea celor putemici“. 
Cum melienii n-au vrut să cedeze, armata ateniană le-a ase- 
diat cetatea, iar asediul a durat mai mult de un an, căci această 
mână de oameni, care-şi apărau independenţa, a opus o rezis- 
tentä eroică; făcând o ieşire, ei au ucis mai multi asediatori. 
Atenienii au fost siliți să trimită întăriri şi atunci s-a produs 
deznodământul pe care Tucidide îl amintește în câteva cuvinte: 
„Oraşul a fost asediat cu mai multă energie; s-a produs o tră- 
dare, iar locuitorii s-au predat atenienilor. Aceştia au ucis pe 
toți bărbaţii în stare să poarte armele si au vândut ca sclavi fe- 
meile și copiii.“S2 Iar melienii erau greci, nu barbari. 
Masacrele de acest fel şi pierderile suferite în luptele de pe 
uscat şi de pe mare au slăbit într-atâta Grecia şi au golit-o de 
oameni în așa măsură încât, în secolul următor, cetățile au ajuns 
în situaţia de a angaja, pentru apărarea lor, tot mai multi mer- 
cenari, adică tot mai multi soldaţi străini care nu mai luptau din 
patriotism, cum făceau cetăţenii, ci pur si simplu pentru a-şi 
câştiga existența, pentru soldă. Încă în anul 399, cei „zece mii“ 
de greci din Anabasis, printre care se numără si atenianul Xe- 
nofon care va povesti isprăvile lor, sunt soldaţi de meserie, ca- 
re-şi pun sabia în slujba celui care-i plăteşte mai bine: povestea 
lor „luminează din plin consecinţele unui război lung care nu 
lasă vechilor luptători altă soluţie decât să se angajeze ca mer- 
cenari, oriunde: ea marchează apariţia unei soldätimi avide si 

brutale“. Curând însă, aceşti aventurieri nu vor mai fi siliți să 
plece peste mare ca să-şi câștige pâinea înrolându-se în slujba 
unui print persan: cetățile din Grecia propriu-zisă, între care 
reînviau conflictele, aveau să şi-i smulgă una alteia plătindu-i 
cu aur. În zadar își va implora Demostene concetätenii în re- 
petate rânduri să se urce singuri pe triere si să lupte ca hopliti: 
împotriva lui Filip, ei preferă să recurgă cel mai adesea la ser- 
viciile mercenarilor, chiar dacă se hotărăsc în cele din urmă 
să pomească când e deja prea târziu: așa s-a ajuns la Chaero- 
neea (338), unde au căzut răpuse de falanga macedoneană cele 
mai bune trupe ale Atenei şi ale Tebei. 

Această civilizaţie pe care o salvase războiul este acum slă- 
bită şi primejduită de război. Luptele fratricide dintre greci au 
vărsat putin câte putin cel mai bun sânge al Eladei, lăsând-o 
la cheremul cuceritorilor macedoneni si-apoi romani, ca pe o 
pradă lipsită de apărare. 


Privire de ansamblu 


Secolul lui Pericle, aşa cum am definit în chip arbitrar, la 
începutul acestei cărți, epoca clasică a secolelor V şi IV, nu este 
decât o etapă în durata multimilenară a evoluţiei Greciei antice. 
O etapă privilegiată, desigur, și strălucitoare în multe privințe. 
Vorbind despre ea, noi n-am putut trece cu totul sub tăcere nici 
epoca homerică si arhaismul grecesc, nici, pe de altă parte, civi- 
lizatia elenistică care, cu începere de la Alexandru, spărgând 
strânsoarea vechilor cadre si îmbrăţişând cea mai mare parte a 
lumii cunoscute pe atunci, avea să fie ca un fel de înflorire fi- 
nală a elenismului. Adevărul este că civilizaţia greacă prezintă 
câteva trăsături constante, care apar încă din epoca homerică 
şi care nu vor dispărea cu totul niciodată, nici chiar sub impe- 
riul roman. 

Este oare secolul lui Pericle o etapă privilegiată şi strălu- 
citoare? Nu sunt deloc sigur că lectura capitolelor de mâi sus 
poate duce la formarea unei idei prea bune despre el... Când zu- 
grävesti viaţa cotidiană dintr-o anume ţară, într-o anume epocă, 
eşti nevoit să prezinti mai ales aspectul exterior al lucrurilor, si 
încă sub forma lui cea mai banală, cea care este tocmai si cea 
mai „cotidiană“. Am vorbit despre orașul de jos al Atenei, de- 
spre strädutele lui urât mirositoare, trasate fără nici un plan, prost 
luminate noaptea, despre casele lui foarte adesea mediocre şi 
lipsite de frumuseţe arhitecturală, dar nu am spus aproape nimic 
despre Acropolă şi monumentele ei fără egal: Propileele, tem- 
plul lui Nike Apteros, Erehteionul, Partenonul, ale căror ruine sunt 
şi astăzi fala Atenei. Am enumerat meseriile cele mai umile 
pe care le practicau oamenii nevoiaşi din rândul acestui popor 

hamic si cu un bun-gust desăvârşit, dar n-am făcut decât ra- 
reori aluzie la capodoperele picturii şi ale sculpturii. Am descris 
în detaliu repartizarea heliastilor între diferitele tribunale, dar 
n-am vorbit deloc de elocinta unui Lysias sau a unui Demos- 
tene. Am citat câteva pasaje din autorii vechi — din Aristofan 
mai ales — fiindcă ni se părea că ele evocă anumite trăsături ale 
vieţii de toate zilele, dar am trecut sub tăcere poezia lui Pindar, 
opera istorică a lui Tucidide, filozofia lui Platon. Am zugrăvit, 
în legătură cu sărbătorile religioase, organizarea reprezentatiilor 
teatrale, dar ce-am putut noi cita din cele mai frumoase trage- 
dii de Eschil, de Sofocle şi de Euripide? În legătură cu edu- 
catia si cu şcolile, am vorbit despre deprinderea socotitului, dar 
abia dacă am menţionat dezvoltarea geometriei şi a matema- 
ticilor în epoca lui Platon, dezvoltare care poartă în germene 
superba înflorire a ştiinţei elenistice. 

Este adevărat că această carte, așa cum e ea, poate sluji drept 
antidot la o anume literatură, din Franța si din alte țări, care, încă 
din epoca Renaşterii, prezintă cititorilor o Grecie ideală, rod 
al imaginaţiei si al visului, lipsită de orice realitate. Trebuie oare 
„să credem cu candoare“, aşa cum a scris cineva, „Că în viața 
zilnică a fiecăruia exista seninătatea ritmică a unei drame fru- 
moase de Sofocle“?! Trebuie oare „să elogiem în bloc exce- 
lenta igienă şi vitalitatea sănătoasă a unui popor care, e drept, 
nu se spăla niciodată pe dinţi, nu folosea batista, îşi stergea de- 
getele în păr, scuipa pe jos şi murea pe capete de paludism sau 
de tuberculoză chiar în anii când nu era lovit fără crutare de 
foamete şi de ciumă? Nu putem afla fără uimire că un spirit cri- 
tic ca Taine şi-a închipuit o Grecie a jocurilor «divine şi rustice» 
şi a concursurilor de frumuseţe la care n-ar fi luat parte decât 
nişte Venus din Milo, sau aproape...“2 La drept vorbind, lucrul 
care-l impresionează mai întâi pe istoricul Antichității este ana- 
logia, înrudirea sau chiar identitatea dintre obiceiurile si mora- 
vurile diferitelor popoare care, în mare parte erau necunoscute 
unele pentru altele, dar care trăiau în condiţii asemănătoare, 
datorită evoluţiei mai mult sau mai puţin paralele a tehnicilor, 
a modurilor de viaţă şi chiar, într-o oarecare măsură, a repre- 

zentărilor intelectuale. Multe la număr sunt trăsăturile vieții de 
toate zilele, ca si riturile religioase.şi obiceiurile de tot felul 
care au fost observate la greci şi care apar şi la alte popoare 
vechi — persi, mesopotamieni, egipteni şi evrei — bineînte- 
les, împreună cu deosebiri la fel de bine precizate. Dar miste- 
rul sau „miracolul“, cum este el numit de obicei, este că doar în 
Grecia s-a elaborat, în condiţii materiale destul de puţin deo- 
sebite, în fond, de cele din alte ţări, o civilizaţie care a atins o 
treaptă intelectuală și artistică mai înaltă şi care avea să cu- 
noască un alt viitor. 

Inevitabilele lacune ale cărţii noastre, în privinţa literaturii, 
a filozofiei, a ştiinţei si a artei greceşti, sunt ușor de comple- 
tat, căci există lucrări excelente care tratează aceste minunate 
subiecte. Numai în legătură cu arta aş vrea să citez o pagină 
dintr-un mare scriitor grec de astăzi, Nikos Kazantzakis, o pa- 
ginä care întregeşte şi duce mai departe ceea ce spuneam în 
capitolul I cu privire la meșteșugari, căci n-a existat niciodată, 
în Grecia antică, un hotar foarte precis între artizani si artiști: 

„Priviţi cu atenţie o sculptură din marea epocă clasică. Ea 
nu stă neclintită. Un fior de viaţă nevăzut o străbate, ea se mișcă 
imperceptibil, ca aripa unui șoim care pluteşte în văzduh. Ochiul 
exersat descoperă că această sculptură desävârseste o mișcare 
care stăpânea lucrările generaţiei precedente, schitând în ace- 
laşi timp forma lucrărilor viitoare. Statuia trăieşte, se mişcă, 
face să dăinuie tradiţia si pregăteşte viitorul, cu o îndrăzneală 
disciplinată. Celor vechi nu le plăceau evoluţiile subite. Ei ac- 
ceptau cu pietate tradiția si, când o depășeau, nu uitau să i se 
conformeze. Dacă un creator descoperea o soluţie tehnică, o 
atitudine nouă, un nou surâs, toți adoptau această inovaţie de 
parcă ar fi fost un bun comun... Arta nu era o treabă persona- 
lă; artistul reprezenta cetatea şi neamul său şi nu avea alt tel 
decât să imortalizeze momentul măreț trăit de colectivitate. Le- 
găturile lui cu poporul erau strânse.“* 


* 


Acest popor atât de sobru, atât de muncitor si atât de cu- 
rajos pe câmpul de luptă — si care nu s-a dezmintit nici până 

astăzi, aşa cum o dovedesc cu prisosintä răscoala pentru inde- 
pendentä, din 1821, şi felul admirabil cum au luptat grecii în 
timpul ultimului război mondial —, acest popor a dat, aşadar, 
civilizaţiei noastre, prin intermediul Romei, lecţii nepieritoare 
(un ctema es aëi, după formula lui Tucidide, „un bun pentru ves- 
nicie““). Cu toate acestea, strălucirea Eladei nu i-a orbit numai 
pe scriitorii care au descris-o în viziuni fals paradiziace, aşa cum 
am văzut mai înainte, ea a orbit si pe unii dintre istoricii ade- 
värati. Nu există astăzi numai un „miraj spartan“, ca în Anti- 
chitate, ci există, pe lângă el şi într-o măsură mai mare decât el, 
un „miraj atenian“ şi, într-un sens mai larg, un „miraj grecesc“. 

Putem citi adesea aprecieri lipsite de nuanţe, care seamănă 
îngrijorător de mult cu niște „clișee“: Atena lui Pericle este un 
model în veci incomparabil al democraţiei perfecte: morala Gre- 
ciei antice, cea a „eroilor“ lui Plutarh si a înteleptilor stoici, 
este superioară oricărei alte morale; vechii greci au fost în ace- 
lași timp rationalisti si optimişti, s-au încrezut numai în forța 
rațiunii omeneşti si au fost convinși că lumea aceasta nu este 
nicidecum pentru om o „vale a plângerii“. Să vedem ce valoare 
au aceste aprecieri asupra politicii, asupra moralei si asupra con- 
ceptiei generale a vechilor greci cu privire la viață. 

Atenienii au inventat libertatea civică şi democraţia, ceea 
ce reprezintă desigur un merit uriaş, şi au oferit, în această pri- 
vintä, un exemplu cu totul remarcabil, cel putin sub îndruma- 
rea lui Pericle, datorită autorităţii acestui conducător eminent, 
care ştia să-i convingă. Putem însă uita cât de numeroși erau 
sclavii, ce politică de cuceriri imperialiste a dus Pericle, cât a 
fost el de dur în reprimarea răscoalelor? Regimul atenian avea 
în realitate, încă de pe vremea lui Pericle, nenumărate deficien- 
te şi numai o judecată simplistă poate atribui întreaga răspun- 
dere succesorilor marelui om de stat, lui Cleon de pildă. Atena, 
fără îndoială cea mai liberală dintre cetăţile grecești, ne apare 
ea însăşi foarte adesea ca un oraş egoist, crud şi dur, într-un 
cuvânt „totalitar“: cu câtă zgârcenie, de pildă, acorda ea titlul 
râvnit de cetăţean atenian! 

Morala grecească cea mai obișnuită în epoca clasică nu este 
chiar identică cu cea a „eroilor lui Plutarh“. Desigur, atenianul 

„frumos şi bun“ (calòs cagathôs), acest gentleman de neam 
nobil, identifica frumuseţea cu virtutea, urâtenia cu viciul si se 
abtinea, într-un fel natural aproape, de la orice minciună, de la 
orice josnicie: el era prea preocupat de bunul său nume (d6- 
xa) şi prea avid de stimă şi onoruri (philotimia) ca să n-o facă. 
Nu încape îndoială însă că această morală se întemeia pe opi- 
nia publică, pe „ce-o să zică lumea“ şi era, ca atare, foarte fra- 
gilă. Platon a arătat foarte bine acest lucru. Evident, tinerii de 
care sunt pline dialogurile lui sunt leali, simpatici şi fermecă- 
tori, dar nimic nu-i poate împiedica (doar învățăturile lui So- 
crate, pe care ei le aplică atât de rar) să nu ajungă cu vârsta 
nişte Alcibiade sau nişte Callias, atât de mult primează la ei 
dorinţa de a fi putemici si influenţi, pentru a dobândi gloria, 
asupra oricărui alt sentiment! 

Sanctuarul lui Apolon Pitianul de la Delfi a avut, fără în- 
doială, o influență religioasă şi morală imensă. Însă maximele 
înteleptilor, săpate în vestibulul templului, nu propovăduiau 
nicidecum o morală eroică de „angajare“ si de „depăşire“. „Cu- 
noaste-te pe tine însuţi“ (maxima pe care şi-a însuşit-o Socrate, 
atribuindu-i un sens nou) însemna: , Cunoaste-ti condiția de om 
şi limitele ei, nu te expune prin lipsa ta de măsură răzbunării 
unei Nemesis divine.“ Celelalte două precepte, „Nimic prea mult“ 
şi „Dacă te angajezi, nenorocirea-i aproape“, îl sfătuiau pe om 
să respecte măsura în toate şi să se teamă mai mult ca de orice 
de pomirile de a se preocupa în mod exagerat de aproapele său, 
de ceea ce noi am numi „milă“ sau „bunătate“. Sunt lecţii de în- 
telepciune, desigur, dar de o înţelepciune prudentă si burgheză.5 

Cu adevărat elevată nu ni se pare decât morala unor filo- 
zofi, discipoli ai lui Socrate, care i-au avut ca precursori şi pe 
orfici şi pitagoricieni: morala unui Platon, care aspiră la iden- 
tificarea omului cu Binele Absolut, adică cu Dumnezeu, prin 
intermediul ascezei si al contempläriié, şi cea a unui Aristotel, 
care se întemeiază pe virtutea centrală a „mărinimiei“.7 Dar câţi 
discipoli au avut cu adevărat aceşti profesori de înțelepciune 
înaltă? În general se poate spune că politeismul tindea să de- 
genereze în superstiție mult mai mult decât să ridice nivelul 
moral al mulțimii. Nici măcar cultele cu mistere, cum este cel 


290 GRECIA ÎN SECOLUL LUI PERICLE 


de la Eleusis, nu le cereau adepților lor să ducă o viață irepro- 
şabilă pentru a dobândi nemurirea fericită pe care le-o asigu- 
rau, indiferent de räutätile lor, ritul magic al inițierii: Diogene 
se distra pe socoteala fericirii eterne care-i era acordată astfel 
unui tâlhar, dacă se initiase, dar îi era refuzată virtuosului Epa- 
minondas care, dacă a neglijat să se iniţieze, avea să se îm- 
potmolească pe veci în smârcurile infernale. 

În sfârşit, această „dragoste de viață“ cu care ne bat la cap 
atâția autori când este vorba de Grecia antică a existat desigur: 
grecii, ca atâţia oameni din alte țări si din toate timpurile, au 
iubit viața şi, în primul rând, lumina soarelui, limpezimea diafa- 
nă a cerului lor aproape întotdeauna senin, pe care-ţi vine aşa 
de greu să-l părăseşti pentru a cobori în umbra lui Hades. Însă 
ei au gustat farmecul existenţei fără să-şi facă iluzii, fără op- 
timism prostesc, cu ochii larg deschişi asupra condiţiei uma- 
ne care, în general, comportă cel puţin tot atâta rău cât şi bine: 

„Vechii greci sunt prezentaţi foarte greşit atunci când ni se 
spune că treceau nepăsători prin viață. Lucrurile stau întocmai 
pe dos. Credinţa lor cea mai obişnuită e că viaţa este grea, că 
zeii, nemilosi plini de invidie, ne trimit mai multe dureri de- 
cât bucurii şi că singurul bun inalienabil al omului, cel care-i 
rămâne după ce a pierdut totul, este această „mărinimie“ care-l 
aşază deasupra sorții potrivnice. Omul mai puternic decât pro- 
priul său destin, iată poate ultimul cuvânt al înțelepciunii gre- 
ceşti.? În această privință, grecii au rămas neschimbati de pe 
vremea Iliadei: în alegoria celor două butoaie, Ahile, vorbin- 
du-i lui Priam pe care-l îneacă plânsul, nici nu ia măcar în con- 
siderare cazul neverosimil, ireal, când Zeus n-ar dărui unui om 
decât lucruri bune: este mare lucru să fi primit măcar de la zeul 
suprem, aşa cum au primit Peleu sau Priam însuşi, câțiva ani 
fericiţi, căci multi oameni nu au parte decât de necazuri, de-a 
lungul întregii lor vieţi. Theognis proclamă: 


„Binele cel mai de preţ e să n-ajungă omul pe lume. 
Soarele mult arzător nu-l vadă ochii nicicând. 

Iar cel născut să coboare în clipă spre poarta din Hades 
Somnul să-l prindă adânc, întroienit sub pämânt.“!! 

Si Herodot socoteste că „cei pe care zeii îi iubesc mor ti- 
neri““!2, corurile tragice ne sfătuiesc adesea: „Feriţi-vă să spu- 
neti că un om e fericit înainte de a-l vedea mort, căci cine poate 
şti ce-l aşteaptă din partea zeilor?“, iar Euripide, reluându-l pe 
Theognis, spune că ar trebui să-l plângem pe cel care se naşte 
şi care este hărăzit atâtor nenorociri si să-l însotim cu cântece 
de bucurie pe cel care a murit si a încetat de a mai suferi.!? 


* 


Am fi vrut să-i prezentăm pe vechii greci, şi mai ales pe 
atenieni, aşa cum au fost, cu slăbiciunile, dar si cu măreţia lor. 
Cea din urmă le întrece cu atât pe cele dintâi, încât pare cu to- 
tul de prisos să idealizăm un astfel de popor. Da, atenienii l-au 
ucis pe nedrept pe Socrate, dar Socrate el însuși era atenian si 
când a existat vreodată un om, un om pur si simplu, mai mare 
ca Socrate? 

44. R. Martin, L'urbanisme dans la Grece antique, p. 276. Vezi şi 

H. Herter, Platons Akademie (1952, Bonn). 

. Platon, Phaidros 230 b-c. Acest pasaj a fost imitat adesea, aşa cum 
se vede, de pildă, la începutul dialogului Eroticos de Plutarh (Mor: 
749 a): „Scoate de data asta, din povestirea ta pajiştile si umbra- 
rele poeţilor, precum şi înläntuirile de iederă sau de rochita rân- 
dunicii, toate acele descrieri de peisaje, în sfârşit, prin care unii 
autori se silesc să-l imite pe Platon, cu mai multă râvnă decât 
succes, si să-și însușească de la el Ilissosul, faimoasa lui mielă- 
rea si iarba aceea care creşte pe o pajiște ușor înclinată...“ 

46. Aristofan, Păsările 493-498. 

47. Aristofan, Broastele, 108-115. 


4 

48. Plutarh, Cimon 10. 

49. Plutarh, Pericle 33. 

50. Xenofon, Anabasis 5, 3 7-12. Vezi Ed. Delebecque, Le site de 
Scillonte, în Annales de la Faculté des Lettres d'Aix 29, pp. 5-18. 

51. Aristofan, Norii, 43-52. 

52. Aristofan, Aharnienii, 32-36. 

53. Aristofan, Pacea, 569-579. 


Capitolul II 


1. A. Aymard, Recueils de la société Jean Bodin, 6, 1 (Bruxelles, 
1954), pp. 52-53. 

2. În legătură cu procesele intentate pentru impietate, vezi mai jos, 
cap. VIII, p. 202. 

3. Herodot 7, 104. 

4. Platon, Criton 50 a-b. Reproducem traducerea Martei Guţu, apă- 
rută în Platon, Opere I, Bucureşti, Editura Ştiinţifică, 1974, p. 70. 

5. Vezi J.A.O. Larsen, Representative government in Greek and Ro- 
man history (University of California, 1955). 

6. Plutarh, Aristide 7, 6: se pare că şase mii este numărul total al 
votantilor, nu că ostracizatul trebuie să fie desemnat prin șase mii 
de voturi, dar problema rămâne controversată. 

7. Vezi mai sus, p. 35. 

8. Vezi Aristofan, Tesmoforiile 277-278. 

9. Demostene, Prima Filipică 10. 

10. Acta Apostolorum 17, 21. 

11. Cf. Aristofan, Adunarea femeilor 131, 148 şi 163. 

12. În legătură cu aceşti arcași sciți, vezi mai jos, pp. 58, 267-268. 

13. Aristofan, Norii 577-586. 

14. Xenofon, Helenicele 1, 7, 7. 

15. Vezi G. Glotz, La cite grecque, p. 221. 

16. Vezi mai sus, p. 19. 

17. Aristotel, Constituția Atenei, 63, 1 Vezi mai jos, capitolul IX, 
pp. 243-247. 

18. Tucidide 2, 39. 

19. Vezi R. Flacelière, Fouilles de Delphes, III, 4, nr. 204. 

20. Homer, Iliada XVIII, 373-377, 417-421, 469-473. 

21. Tucidide 5, 116. 

22. Athenaeus VIII 289 d. 


23. 
24. 
25. 
26. 
27. 


2 


90 


29. 


30. 
31. 


32. 
33. 


34. 


12. 

Xenofon, Economicul 9, 5. 

A. Aymard, L'Orient et la Grèce, p. 329. 

Vezi Demostene, Pentru Formion 45 şi Împotriva lui Stephanus. 
Lysias, Pentru invalid 6. 

Vezi A. Plassart, „Revue des études grecques“ 26 (1913), pp. 
151-213: Les archers d'Athenes. 

În legătură cu ritualul numit catäclysma, vezi Aristofan, Plutus 
768, 795-799. 

Fustel de Coulanges, La cite antique, pp. 127-128; Cetatea antică, 
trad. rom. de Mioara și Pan Izverna, București, Editura Meridiane, 
1984. 

Vezi mai sus, p. 57. 

Voir A. Aymard, „Revue d’hist. de la phil. et d’hist. gén. de la 
civil.“ 1943, pp. 124-146: Hiérarchie du travail et autarcie indi- 
viduelle dans la Grèce archaïque. 

Plutarh, Licurg 24, 3. 

Vezi R. Joly, Le thème philosophique des genres de vie dans l'an- 
tiquité classique (Mémoires de l Académie royale de Belgique, 
1956). 

Platon, Phaidros 248 a. lată această clasificare: 1° filozoful, 2° re- 
gele bun, 3° omul politic, 4° sportivul, 5° prezicătorul, 6° poetul, 7° 
cultivatorul sau mestesugarul, 8° demagogul, 9° tiranul. 


Capitolul III 


Vezi G. Glotz, La civilisation égéenne, pp. 166-170. 

Vezi E. Mireaux, La vie quotidienne au temps d 'Homere, pp. 204-227. 
Cf. Plutarh, Comparație între Licurg si Numa 3, 5-9. 
Euripide, Andromaca 597-598. 

Xenofon, Economicul 7, 5. 

Herodot 6, 122. 

Naumachius, la Stobaeus, Despre sfaturile conjugale 12, ed. 
T. Gaisford. 

Menandru, Arbitrajul 490 şi urm. şi Fragmentul 651. 


. Xenofon, Banchetul 8, 3. 
. Platon, Banchetul 179 b—c. 
. Vezi Plutarh, Dialog despre dragoste (Eroticos) şi R. Flacelière, 


Les Epicuriens et l'amour („Revue des ét. gr.“ 67, 1954, pp. 69-81). 
Plutarh, Temistocle 32. i 

13. 
14. 
15. 
16. 


17. 


18. 


41. 
42. 
43. 


44. 
45. 


Demostene, Împotriva lui Eubulides, 20-21. 

Hesiod, Munci si zile 696—698. 

Vezi mai sus, p. 63. 

Vezi M. Durry, Le mariage des filles impubères à Rome („Comp- 
tes rendus de l’Académie des Inscriptions“, 1955, pp. 84-91). 
Aristotel, Politica 4, 1, 5, stabileste pentru cäsätoria fetelor vârsta 
de optsprezece ani si pentru cea a bärbatilor vârsta de treizeci si 
sapte. 

Menandru, Fata cu părul tăiat, 435-437 (ed. A. Koerte). Talan- 
tul valorează șase mii de drahme. 


. Demostene, Impotriva lui Boeotus II, 12-13. 

. Demostene, Împotriva lui Aphobus 3, 43. 

. Vezi Dion Chrysostomus 7, 70, p. 113. 

„ Vezi Aristotel, Politica 7, 16, p. 1335 a 36. 

. Vezi Anthologia Graeca 6, 280 şi L. Robert, Collection Froeh- 


ner, nr. 24 şi plansa 14. 


. Cf. Plutarh, Eroticos 755 a. 

. Vezi L. Robert, Arh. Studies presented to W.S. Ferguron, pp. 509-519. 
. P. Roussel, „Lettres d'humanite“, 9 (1950), p. 10. 
. Plutarh, Licurg 15, 4-7. 

. Vezi mai sus, p. 57. 

. Plutarh, Licurg 12, 15. 

. Xenofon, Economicul 7, 1. 

. Euripide, Medeea 236-237. 

. Menandru, Fragmentul 546. 

. Vezi Aristofan, Tesmoforiile. 

. Lysias, Asupra uciderii lui Eratostene 7—8 si 20. 
. Xenofon, Economicul 3, 12. 

. Xenofon, ibid. 7, 35-37. 

. Plutarh, Focion 18. 

. Homer, Odiseea 19, 350-394. 

. Teofrast, Caractere 18. 

. Aristofan, Lysistrata 327. 


Aristofan, Viespile 497, Tesmoforiile 387. 

Demostene, Împotriva lui Eubulides 34, 35. 

Vezi M. Clerc, Les métèques athéniens, p. 395 si G. Glotz, Le 
travail dans la Grèce ancienne, pp. 218, 221. 

Aristofan, Norii, v. 41-43 şi 60-65. 

P. Roussel, „Lettres d'humanite“ 9 (1950), p. 20. 

46. Pseudo-Demostene, Împotriva lui Callicles 23. 

47. Teocrit, Siracuzanele 1-17. 

48. Platon, Legile 658 d. 

49. Aristotel, Politica 4, 17. 

50. O. Navarre, Le théâtre grec, p. 245. 

51. Montaigne, Essais, cartea III, cap. V. 

52. Tucidide 2, 53. 

53. Anstotel, Politica 6, 15, 1299 a. 

54. Aristofan, Adunarea femeilor 214-228. 

55. Pseudo-Demostene, Împotriva Neerei 122. 

56. Vezi Xenofon, Economicul 3, 14 şi Platon, Menexenos, passim, 
dar trebuie să ținem cont de ironia platonică. 

57. Aristofan, Aharnienii 526-527. 

58. Marie Delcourt, Pericles (Gallimard, 1939), p. 77. 

59. Mai ales Demostene, Împotriva lui Boeolus 1 si II si Isaeus, Asu- 
pra succesiunii lui Pyrrhus. 

60. Plutarh, Eroticos 753 d. 

61. Isaeus, Asupra succesiunii lui Pyrrhus 28. 

62. Plutarh, Eroticos 753 d. 

63. Vezi G. Colin, Introduction à l'édition d'Hyperide (coll. G. Gudé), 
pp. 10-12. 

64. Plutarh, Despre oracolele Pitiei 401 a. 

65. Vezi Aristofan, Pacea 165. 

66. Athenaeus 13, 569 d. 

67. Isaeus, Despre succesiunea lui Philoctemon 19-20. 

68. Pseudo-Demostene, Împotriva Neerei, passim. 

69. Amphis, la Athenaios 13, 599 a. 

70. Hesiod, Munci si zile 376-377. 

71. Platon, Legile 11 930 d. 

72. Plutarh, Solon 20. 

73. Plutarh, Eroticos 769 a. 

74. Menandru, Fragmentul 656. 

75. Posidippus, Fragmentul 11. 

76. Aristotel, Politica 4, 14, 10. 

77. Solmsen, Inscriptiones Graecae ad inl. dial. sel. 39 B, rândul 24-27. 

78. P. Roussel, „Lettres d'humanite“ 9 (1950), p. 26. 

79. Vezi Aristofan, Tesmoforiile 505 şi 509, Broaștele 1190. 

80. Plutarh, Licurg 16. 

81. Plutarh, ibidem; vezi P. Roussel, „Revue des ét. anc.“ 46 (1943), 
pp. 5-17. 

82. Photius, s.v. rhamnos; cf. L. Moulinier, Le pur et l'impur dans la 
pensée des Grecs, p. 69. 

83. Aristofan, Păsările 493-498. 

84. Aristofan, Norii 60-65. 

85. L. Moulinier, Le pur et l'impur..., pp. 66-71. 

86. L. Lerat, „Revue de philologie“ 17 (1943), pp. 62-86. 

87. Plutarh, Solon 21; vezi si legea din loulis, Sylloge Inscriptionum 
Graecarum 3, III 1218. 

88. Aristofan, Viespile 609, Păsările 503, Adunarea femeilor 818. 

89. Teofrast, Caractere 6. 

90. Aristofan, Norii 507. 

91. Sylloge inscr. graec.3, III 1218. 

92. Pseudo-Demostene, Împotriva lui Macartatos 43. 

93. Antifon, Despre horeut 34. 

94. Pseudo-Demostene, Împotriva lui Euergos si Mnesibulos, 69. 

95. Vezi L. Moulinier, Le pur et l'impur..., pp. 76-82. 


Capitolul IV 


1. Vezi F. Ollier, Le mirage spartiate I (1933). 
2. Plutarh, Licurg 23, 2. 
3. Plutarh, ibid., 14, 4. 
4. Platon, Republica 5, 458 d. 
5. Plutarh, Licurg 16, 4. 
6. H.-I. Marrou, Histoire de l'education dans l'antiquité, p. 47. 
7. Vezi H.-I. Marrou, Les classes d'âge de la jeunesse spartiate, în 
„Revue des ét. anc.“ 48 (1946), pp. 216-230. 
8. Plutarh, Licurg 16, 10-11. 
9. P. Roussel, Sparte (1939), pp. 61-62. 
10. Vezi R. Flacelière, „Revue des ét. gr.“ 61 (1948), pp. 398-400. 
11. Vezi H. Jeanmaire, Couroi et Couretes, p. 540 sqq. 
12. Cf. P. Girard, L'éducation athenienne au V* et au IVe siècle avant 
Jesus-Christ, p. 69. 
13. Platon, Legile 7, 790 d-c. 
14. Lysias, Asupra uciderii lui Eratostene, 9. 
15. Eschil, Choeforele 749-760. 
16. Homer, Iliada IX 485-495. 


17. 
18. 
19. 
20. 


21. 
22. 
23. 
24. 


25. 
26. 
27. 
28. 


29. 
30. 
31. 
32. 


33. 
34. 


35. 
36. 


37. 
38. 


39. 
40. 
41. 
42. 

Aristofan, Norii 1381—1384. 

Fabulele lui Esop, ediția Chambry, nr. 223. 

Platon, Phaidon 61 b. 

Aristofan, Viespile 1185. Vezi fabula lui Esop cu numărul 237 în 
ediția Chambry, Șobolanii și nevästuicile. Se ştie că nevästuicile 
îmblânzite aveau, în casă, rolul pe care îl au astăzi pisicile. 
Platon, Legile 7, 793 e. 

Aristotel, Politica 5, 6, 1. 

Aristofan, Norii 861-864. 

Vezi, de pildă, A. Laumonier, Exploration archeologique de De- 
los (fasc. 23, 1956). Les figurines de terre cuite, nr. 258, 265, 1340, 
1344, 1346. 

Aristofan, Norii 878-881. 

Plutarh, Dion, cap. 9. 

Eschine, Împotriva lui Timarh, 9-12. 

Vezi H.-I. Marrou, Histoire de l'éducation dans l'antiquité, 
pp. 496-497, nota 3. 

Sylloge Inser. Gr3 , III 956. 

Platon, Charmides 153 a; Plutarh, Alcibiade 3. 

Plutarh, Temistocle 10. 

Cf. Platon, Protagoras 326 c: „Copiii celor bogaţi sunt trimiși 
la şcoală mai devreme decât ceilalți si o părăsesc mai târziu.“ 
Plutarh, Aristide 7. 

Aristofan, Norii 18-24 (Strepsiade îşi face singur, în scris, so- 
coteala feluritelor lui datorii), Cavalerii 186-189. 

Aristofan, Norii 963-965. 

Vezi, de ex., Ed. Pottier, Douris et les peintres de vases grecs, 
p. 112, fig. 22. 

Platon, Protagoras 325 c-e. 

În pedagogéion sau sala de aşteptare a pedagogilor, dacă acesta 
este sensul cuvântului la Demostene, Despre coroană 258, dar 
cuvântul poate fi și un simplu sinonim al lui didascaleion, sala 
de clasă. 

Demostene, Despre coroană 258 (vezi nota precedentă). 

Ed. Pottier, Douris..., p. 112 si fig. 23. 

Teofrast, Caractere, 22. 

Este aşa-numita scriptio continua. Pentru a o descrie, V. Coulon 
a scris în chip straniu în ediția Budé din Aristofan I, p. VI: „El 

(textul) nu conținea nici cuvinte, nici fraze, nici accente, nici 
semne de punctuație.“ 

43. Concursuri cunoscute prin inscripții si printr-o epigramă din Antho- 
logia Palatina VI 308: „Învingându-i pe ceilalți copii fiindcă a tra- 
sat bine literele, Connaros a primit ca premiu optzeci de arsice... .“ 

44. Vezi F. Buffière, Les mythes d'Homère et la pensée grecque, p. 10. 

45. Vezi H.-I. Marrou, Histoire de l'éducation dans l'antiquité, p. 219 
şi plansa din dreptul p. 216. 

46. Vezi cartea lui L. Séchan, La danse grecque (1930). 

47. Odiseea VIII 479-481. Reproducem traducerea lui G. Murnu (VIII 
655-658), Bucuresti, ESPLA 1956. 

48. Iliada IX 186-189. Reproducem traducerea lui G. Murnu (IX 
184-186), Bucuresti, ESPLA, 1955. 

49. Plutarh, Temistocle 2. 

50. Platon, Republica IV 424 c; Plutarh, Agis 10. 

51. Vezi P. Boyancé, Le culte des Muses chez les philosophes grecs 
(1936), passim. 

52. Vezi Ch. Dugas, Aison et la peinture céramique à Athènes à l'épo- 
que de Pericles, fig. 2. 

53. P. Girard, L'éducation athénienne au V et au IV? siècle avant 
Jésus-Christ, p. 183. 

54. Vezi Imnul homeric către Hermes, v. 24-61. 

55. Vezi începutul Vieții lui Isocrate, ediţia G. Gudé a lui Isocrate, 
vol. L p. XXXIII. 

56. Vezi P. Girard, L'éducation athenienne..., figurile de la pp. 103, 
105, 109, 111, 165, 171 şi 173. 

57. Aristofan, Norii 966-972. 

58. Plutarh, Alcibiade 2. 

59. Vezi Ch. Picard, La sculpture antique II; p. 197, fig. 81. 

60. Plutarh, De E delphico 394 b—c. 

61. Vezi, de exemplu, Plutarh, Eroticos 753 d. 

62. Aristotel, Politica 1338 b 38. 

63. Expresia îi aparţine lui H.-I. Marrou, Histoire de l'éducation dans 
l'antiquité, p. 198. 

64. Viața lui Sofocle 3 (Sofocle, ediția G. Budé, I, p. XXXIII). 

65. Sylloge Inscr. Graec.3, III 1087. 

66. Vezi H.-I. Marrou, Histoire de 1 'education..., p. 504, notele 1, 2 
si 3. 

67. Vezi Platon, Lysis 206 d. 


NOTE 305 


68. Tucidide, 1, 6. 

69. Vezi mai sus, p. 107. 

70. Vezi, de pildă, P. Girard, L'éducation athénienne ..., figurile de 
la pp. 193 şi 199. 

71. Vezi, de exemplu, Pierre Louis, Les métaphores de Platon, p. 214. 

72. Lucian, Asinus, cap. 8-10. 

73. Lucian, Hermotimos, cap. 40; vezi Louis Robert, Hellenica, VII, 
pp. 106-113. 

74. Vezi figurile din articolul lui F. Chamoux, „Bull. de Corr. hell.“ 
81 (1957), pp. 141-159: după părerea acestui autor, stela care 
apare pe faimosul basorelief al „Atenei melancolice“ este un ast- 
fel de rerma, iar monumentul este un ex-yoto dedicat de un atlet 
care a ieșit învingător la alergare, la jocurile panatenaice. Această 
teorie a fost însă contestată de Ch. Picard, „Revue archéologi- 
que“ 1958, I, pp. 95-98. 

75. J. Charbonneaux, La sculpture grecque classique, 1, pp. 22-24, 
pl. 4,5si6c. 

76. Vezi P. Girard, L'éducation athenienne..., p. 205, fig. 24. 

77. Plutarh, Licurg 19, 9; vezi R. Flacelière, „Revue des ét. gr.“ 61 
(1948), pp. 400-401. 

78. H.-I. Marrou, Histoire de l'éducation, p. 179. 

79. Aristotel, Politica V, 3, 3; Etica nicomahică II, 2, 6. 

80. În legătură cu jocurile cu mingea (trasul la țintă, hochei) vezi cele 
două basoreliefuri arhaice reproduse la Ch. Picard La vie privee 
dans la Grece classique, pl. XLVII, iar în legătură cu cercul, vezi 
pictura de pe vasul „Ganimede cu cocoșul“, J. Charbonneaux, La 
sculpture grecque classique 1, pl. 14. 

81. Platon, Legile 689 d. 

82. Vezi H.-I. Marrou, Histoire de l'éducation, pp. 168-169. 

83. Plutarh, Eroticos 766 E-768 B. Vezi mai sus cap. III, p. 63. 

84. Plutarh, Eroticos 760 B-C. 

85. Pentru toate acestea, vezi H.-J. Morrou, Hist. de l’éduc., pp. 55-58. 

86. Plutarh, Eroticos 750 D. 

87. Platon, Banchetul 217 a-219 e. 

88. Plutarh, Eroticos 752 A. 

89. Vezi H.-I. Marrou, Histoire de l'éducation, pp. 64-67. 

90. Vezi P. Boyancé, Le culte des Muses chez les philosophes grecs, 
passim. 

91. Vezi dialogul lui Platon, Protagoras, care se referă tocmai la aceas- 
tă problemă. 

92. Platon, Protagoras, 315 a-b. 

93. În legătură cu Academia, vezi mai sus, cap. I, p. 31. 

94. Vezi în esenţă dialogul lui Platon, Phaidon. Este foarte utilă si 
cartea lui Victor Goldschmidt, La religion de Platon (1949). 

95. Mai sus, p. 110. 

96. Aristotel, Politica V 2, 3 şi 6. 


Capitolul V 


1. Homer, Odiseea XI 487-491, este faimosul răspuns pe care i-l 
dă Ahile lui Ulise, în infern. 
2. Vezi André Aymard, L'idée de travail dans la Grèce archaïque 
(„Journal de psychologie“, 1948, pp. 29-50). 
3. Aristotel, Politica III 3, 2-4 si V 2, 1-2. 
4. Platon, Gorgias 512 c, Xenofon, Economicul 4, 2-3. 
5. Xenofon, Memorabilia 2, 7. 
6. Vezi pasajul din Plutarh, Licurg 24, 3, pe care l-am citat mai sus, 
în cap. II, la p. 59. 
7. Plutarh, Solon 2, 5-7. 
8. Plutarh, Pericle 2, 1. 
9. Euripide, în Electra sa, a făcut din acel autourgos care e soțul 
Electrei un personaj extrem de simpatic. 
10. Vezi Isocrate, în ediția G. Budé, I, p. XXXIII. 
11. Tucidide 2, 40. 
12. Herodot 2, 167. Redau aici ideile lui P. Chantraine, 7kois noms grecs 
de l'artisan, în Mélanges offerts à Myr Diès (1956), pp. 41—47. 
13. Vezi mai sus, cap. II, p. 75. 
14. Plutarh, Licurg 9. 
15. Eschil, Perșii 238. 
16. Vezi J. Labarbe, La loi navale de Thémistocle (1957), 10-51. 
17. Vezi L. Robert, Etudes de numismatique grecque (1951), p. 105 sqq. 
18. M.N. Tod, À selection of Greek historical inscriptions 1 nr. 67, 
dar de atunci s-au mai gäsit si alte exemplare ale acestui decret: 
vezi J. si L. Robert, Bulletin épigraphique, „Revue des ét. gr.“ 
64 (1951), pp. 152-153, nr. 70. 
19. Aristofan, Päsärile 1040-1041. 
20. Aristofan, Pacea 169-172; vezi şi articolul lui P. Roussel, L'amen- 
de de Chios, în „Revue des ét. anc.“ 1933, 385-386. 
21. Aristofan, Adunarea femeilor 815-822. 

22. Vezi mai sus, în legătură cu înmormântarea, pp. 87-88. 

23. Vezi E. Bourguet, L'administration financière du sanctuaire py- 
thique au IVe siècle. 

24. Aristofan, Norii 16-18. 

25. Vezi Th. Homolle, „Bull. de corr. hell.“ 50 (1926), p. 87. 

26. Xenofon, Economicul 5, 4-17. 

27. Vezi P. Roussel, Sparte, pp. 71-78. 

28. Vezi mai sus, cap. I, p. 33. 

29. Vezi mai sus, cap. I, p. 35. 

30. G. Glotz, Le travail dans la Grece ancienne, p. 303. 

31. Vezi P. Cloché, Les classes, les métiers, le trafic, pl. VIII, 1. 

32. Vezi P. Cloche, ibid., pl. IX, 2. 

33. Vezi P. Cloche, ibid., pl. XXIII, 2; X, 2. 

34. Vezi P. Cloche, ibid., pl. XI şi XII. 

35. Aristofan, Pacea, 571-579; vezi mai sus, p. 35. 

36. Aristofan, Pacea 253-254. 

37. Vezi P. Cloche, Les classes..., pl. XXXVII. 

38. Platon, Republica 2, 373 c. 

39. Aristofan, Pacea 374. Vezi mai jos, cap. VIII. 

40. Aristofan, Norii, 71-72. 

41. Vezi L. Robert, Hellenica, VII, pp. 161-170. 

42. Vezi mai sus pasajul din Xenofon, Memorabilia, citat la p. 126. 

43. G. Glotz, Le travail dans la Grece ancienne, p. 315. 

44. Aristotel, Constituţia Atenei 50, 2. 

45. Plutarh, Pericle 12. 

46. Vezi P. Cloché, Les classes..., p. XXI, 1. Pe această pictură, prin- 
tre ucenicii care se ocupă cu decorarea vaselor, se observă, în 
dreapta, o fată. 

47. Aristofan, Viespile 100-102. 

48. Aristofan, Păsările 489-492. 

49. Aristofan, Pacea 13-14; Athenaios 548 c. 

50. Vezi E. Ardaillon, Les mines du Laurion dans l'antiquité (1897), 
passim. 

51. Vezi, de pildă, pentru cele mai importante dintre aceste forme, 
Ch. Dugas, La ceramique grecque (Payot, 1924), figurile de la 
pp. 8, 10 şi 15. 

52. P. Cloché, Les classes..., pl. XVIII, 1. 

53. M.N. Tod, A selection of Greek hist. inscriptions, II, 162. 

54. Vezi P. Cloché, Les classes..., pl. XXIII, 1 si 3; p. XXIV, 1 şi 2. 

78. 


83. 


. Vezi P. Cloché, ibid., pl. XXVI; XXVII, 3 si 4; XXVII, 1. 

. Vezi P. Cloché, ibid., pl. XXX, 2 şi XXXI, 1. 

„Xenofon, Ciropedia 8, 2, 5. 

. Vezi P. Cloché, Les classes..., pl. XXVIII, 1 şi 2; XXIX, 1, 2 


si 5. Este instructiv sä facem comparatie cu tehnica folositä as- 
täzi de femeile care torc si tes în satele grecesti: vezi P. de La 
Coste-Masselière si G. de Miré, Delphes (éd. du Chêne, 1943) 


. Platon, Republica IV, 429 d-430 b. 

. Teofrast, Caractere, 10, 14. 

. Vezi P. Cloché, Les classes..., pl. XXXII-XXXIV si XXXVI. 

. Aristofan, Lisistrata 457-458. 

. G. Glotz, Le travail dans la Grèce ancienne, pp. 345-346. 

. Aristofan, Cavalerii 217-218. 

. Aristofan, Aharnienii 870-218. l 

. În legătură cu diolcos, vezi „Bull. de corr. hell.“ 81 (1957), 


pp. 526-528 si figurile 1-8 si G. Roux, Pausanias en Corinthie 
(Les Belles Lettres, 1959), pp. 88-89 si fig. 2 si 3. 


. Pseudo-Xenofon, Statul atenienilor cap. 2. 

. M.N. Tod, A selection of Greek hist. inscriptions, II, 115 si 167. 
. Demostene, Împotriva lui Leptines 31-33. 

. Platon, Alcibiade 131. 

. În Iliada, fiii lui Asclepios, Machaon si Podaleiros îngrijesc ră- 


nitii. Vezi si Iliada XI, 514 si Odiseea XVII, 384. 


. Herodot III, 125-137. 
. Louis Bourgey, Observation et expérience chez les médecins de 


la collection hippocratique (Paris, 1953), p. 270. Vezi si artico- 
lul lui René Dumesnil asupra lui Hipocrate, în „Lettres d'huma- 
nité“ III (1944), pp. 33-70 şi traducerea tratatului Despre vechea 
medicină, făcută de P. Festugière. 


. Platon, Republica III, 406 a-b. 

. Vezi L. Robert, Hellenica IX, p. 25 sqq. 

. Xenofon, Anabasis III 4, 30; V 5, 4; VII 2, 6. 
. Platon, Phaidros 268 c. 


Aristofan, Tesmoforiile 504. 


. C.D. Buck, The Greek dialects (Chicago, 1955), pp. 210-213. 
. Platon, Gorgias 455 b. 

. Aristofan, Adunarea femeilor 363-364. 

. Platon, Theaitetos 149 a sqq. 


Euripide, Hipolit 293-296. 


1. 
2: 


3 
4 
5 
6 
7 
8. 
9 
10. 
11 
12 


13 
14. 


15. 
16. 
17. 
18. 
19. 
20. 
21. 
22. 
23. 
24. 
25. 
26. 


27. 
28. 
29. 


30. 
31. 


NOTE 309 
Capitolul VI 


Xenofon, Banchetul 2. 

Athenaios XIII 590 f. Aici şi în cele ce urmează folosesc lucrarea 
lui R. Ginouvès, Balaneutikè. Recherches sur le bain dans l'an- 
tiquité grecque... 


. Vezi J. Jannoray, Le gymnase de Delphes (1953), p. 61 şi urm. 
. Aristofan, Norii 991 si 1095 si urm. 
. Athenaios XII 519 e. 
. Aristofan, Păsările 1282. 
. Plutarh, Focion 4. 
Aristofan, Plutos 535, vezi mai sus, cap. I p. 23. 
. Aristofan, Aharnienii 17-19, Broastele 709-712. 
, Teocrit Siracuzanele 30 (vezi si nota lui Ph. E. Legrand). 
. Platon, Banchetul 174 a. 
. Vezi pasajul din Lysias, Despre invalid 20, pe care l-am citat mai 


sus, cap. L p. 16. 


. Vezi Aristofan, Adunarea femeilor 12-13. 


Aristofan, Adunarea femeilor 65 şi 68—72; Tesmoforiile 215-218. 
Vezi P. Lévèque, Agathon (1955), p. 39. 

Tucidide 1, 6. 

Teofrast, Caractere 10. 

Vezi J. Charbonneaux, La sculpture grecque classique, 1, pl. 69. 
Vezi , Bull. de corr. hell.“ 80 (1956), p. 237, fig. 6. 

Xenofon, Economicul 10. 

Aristotel, Istoria animalelor V, 9, 11. 

Herodot III, 47 si 106. 

L. Heuzey, Histoire du costume antique, p. 5. 

Plutarh, Cleomene 37, 2. 

Vezi J. Charbonneaux, La sculpture grecque classique, 1, pl. 62. 
Hesiod, Munci si zile 344. 

Vezi Ch. Dugas si R. Flacelière, Thésée, images et récits (De 
Boccard, 1958), pl. 9; vezi şi figura tânărului Troilos pe o altă cupă 
a lui Euphronios: E. Pottier, Douris, p. 89, fig. 18. 

F. Chamoux, L'aurige de Delphes (1955), p. 51. 

Vezi L. Heuzey, Histoire du costume antique, pp. 80-84. 

Vezi, de exemplu, P. Cloché, Les classes, les métiers, le trafic, 
pl. XXIV B si XXX B. 

Plutarh, Licurg 16, 12. 

Vezi F. Ollier, Le mirage spartiate, |, pp. 172-173 şi 184-185. 

32. Xenofon, Memorabilia I, 6. 

33. Aristofan, Păsările 1568-1569; cf. F. Robert, „Revue des ét. gr.“ 
70 (1957), pp. XVI-XVII. 

34. Platon, Theaitetos 175 e. 

35. Eschine, Împotriva lui Timarchos 25. 

36. Vezi L. Heuzey, Histoire du costume antique, p. 102, fig. 53, 
cu care trebuie să comparäm statuia lui Demostene, ibid., p. 30, 
fig. 19. 

37. Aristofan, Adunarea femeilor 266-267. 

38. Licurg, Împotriva lui Leocrate 40. 

39. Vezi J. Charbonneaux, La sculpture grecque classique, 1, pl. 64. 

40. Plutarh, Alcibiade 39. 

41. Aristofan, Adunarea femeilor 311-332. 

42. Vezi mai sus, cap. III, p. 63. 

43. Plutarh, Comparaţie între Licurg si Numa 3, 6-7. 

44. L. Heuzey, Histoire du costume antique, p. 156. 

45. Vezi J. Charbonneaux, La sculpture grecque classique, I, pl. 46. 

46. Vezi J. Charbonneaux, ibid., pl. 83. 

47. Herodot V, 87-88. 

48. Vezi J. Charbonneaux, La sculpture grecque classique, I, pl. 41. 

49. Vezi alabastrul lui Pasiades, reprodus de L. Heuzey, Hist. du cost. 
ant., pl. V, în dreptul p. 220. 

50. Vezi J. Charbonneaux, La sculpt. gr. class., II, pl. 104 si E. Pot- 
tier, Diphilos et les modeleurs de terres cuites grecques (Laurens, 
1909), passim. 

51. Platon, Scrisoarea XIII 363 a. 

52. Euripide, Medeea 1156-1166; asupra ultimului vers, vezi nota 
din ediţia lui H. Weil. 

53. Vezi J. Charbonneaux, La sculpt. gr. class., Il, pl. 57. 

54. Vezi, de pildä, E. Pottier, Diphilos et les modeleurs de terres cui- 
tes grecques, pl. XII; P. Guillon, La Béotie antique, pl. XXI. 

55. Vezi mai sus, cap. V, p. 136. 

56. Xenofon, Elenicele, II, 3, 30-31. 

57. Herondas, Mimi, VII, 56-85 (cu unele omisiuni). 

58. Herodot III, 12. 

59. Vezi, de pildă, o stelă funerară gravată, P. Guillon, La Beotie an- 
tique, pl. XXIV. 

60. Platon, Republica III 406 d. 


6 

. Vezi R. Flacelière, Le bonnet de Solon, „Revue des ét. anc.“ 49 


(1947), pp. 235-247. 


Capitolul VII 


Aristofan, Adunarea femeilor 651-652. 

Eubulos, Comicorum Atticorum Fragmenta, ed. T. Kock, fr. 119 
păstrat la Athenaios I, 8 b—c. 

Vezi P. Guillon, La Beotie antique (1948), pp. 79-92. 

Platon, Republica II, 372 b. 

Aristofan, Broastele 62-63. 

Aristofan, Pacea 529 şi 1127-1129. 

Aristofan, Pacea 374. 


. Vezi R. Flacelière, Thémistocle, les Eretriens et le calmar, „Re- 


vue des ét. anc.“ 50 (1948), pp. 211-217. 
Platon, Gorgias 518 b. 
Plutarh, Licurg 12, 13. 


. A. Delatte, Le cycéon (1955), p. 27 unde se citează Aristofan, 


Pacea 712 şi 1169 şi Teofrast, Caractere 4, 2-3. 

Plutarh, Licurg 9, 8. 

Vezi Inscr. Gr. XII, sup. 347, 1, şi, mai recent, J. Pouilloux, Re- 
cherches sur l'histoire et les cultes de Thasos (1954), pp. 37-45. 


. Homer, Iliada IX, 202-203. Reproducem traducerea lui G. Murnu 


(IX, 200-201), Bucureşti, ESPLA, 1955. 


. Vezi Aristofan, Pacea 1136 şi nota lui P. Mazon la acest vers în 


ediția stabilită de el. 


. Platon, Banchetul 201 d—e; vezi şi nota introductivă din ediţia 


lui L. Robin, pp. XXII-XXVII. 


. Plutarh, Moralia III, 1 (647 e). 

. Athenaios II, 66 c-d. 

. Platon, Banchetul 176 a. 

. Id., ibid., 176 d-177 c. 

. Id., ibid., 212 c-e. 

. În legătură cu acest pasaj si cu diferitele tipuri de psyctéres, vezi 


G. Daux, „Revue des ét. gr.“ 55 (1942), pp. 268-269. 


. Vezi interesantul articol al lui P. Boyancé, Platon et le vin,în „Let- 


tres d’humanité. Supplément au Bulletin de l’Assoc. G. Gudé“ 
X (1951), pp. 3-19. 
Platon, Banchetul 223 b. 


312 NOTE 


25. 
26. 


27. 
28. 


31. 


32. 


48. 


Xenofon, Banchetul, cap. I. 

Aceste thymiatéria apar destul de des pe vasele pictate: cf., de 
exemplu, H. Metzger, Les représentations dans la céramique atti- 
que du IV siècle, pl. I, 1 si II, 2. În legătură cu o anume folosire 
a parfumurilor, vezi Aristofan, Lisistrata 938-947. 

Xenofon, Banchetul, cap. VII-IX. 

P. Girard, L'éducation athenienne, p. 182. 


„Xenofon, Elenicele II, 3, 56. 
. F. Chapouthier, „Syria“ 31 (1954), p. 199, după elegia lui Ovi- 


diu, Nux, acest joc cu nucile este însă atestat în epoca grecească 
clasică, iar F. Chapouthier citează un vas atic de la sfârșitul se- 
colului V (fig. 16, p. 200) unde crede că se văd trei copii jucân- 
du-se astfel. 

Vezi J. Taillardat, „Revue des ét. anc.“ 58 (1956), p. 191: acest 
joc se numea ostrakinda. 

Vezi A. Gardner, „Journal of Hellenic Studies“ 43 (1923), pp. 
142-143 şi Ch. Picard, La vie privée dans la Grèce classique, 
pl. LVIII. 


. Vezi Ch. Picard, ibid., pl. LIX, fig. 1. 
. H. Jeanmaire, Dionysos, p. 42. 
. Vezi Ch. Picard, La vie privée dans la Grèce classique, pl. XLVII, 


fig. 3 


. Vezi Ch. Picard, La sculputre antique 1, p.397, fig. 119. 
. Platon, Lysis 206 e. 
. Vezi P. Wuilleumier, Istros I (1934), pp. 14-18: Zar de jucat din 


Tarente. 
Eschil, Agamemnon 32-33. 


. Vezi J. Taillardat, „Revue des ét. anc.“ 58 (1956), p. 193. 


CNT 


. Vezi, de pildă, Odiseea 1, 107. În legătură cu „naumachia“ îndo- 


ielnică, vezi H. van Effenterre, „Bull. de corr. hell.“ 79 (1955), 
pp. 541-548. 


. Tucidide II, 38. 
. Vezi E. Delebecque, Essai sur la vie de Xenophon, pp. 173-181. 
. Vezi P. Cloché, Les classes, les métiers, le trafic, p.24, fig. 9 si 


pl. XIV, fig. 5. 


. P. Chantraine, Études sur le vocabulaire grec (1956), p. 64. 
. Vezi P. Chantraine, ibid., p. 84. 
. P. Cloché, Les classes, les métiers, le trafic, pl. XV şi legenda: cf. 


Aristotel, Istoria naturală VIII, 28. Vezi si P. Cloché, ibid., pl. XVI. 
Platon, Legile 823 e. 

49. Plutarh, De sollertia animalium 9. 

50. P. Cloché, Les classes, les métiers, le trafic, pl. XVII, fig. 7. 

S1. Louis Robert, Hellenica X, p. 272. 

52. Opian, Hal. IV, 640-646; vezi F. Vian, „Revue de philologie“ 
28 (1954), pp. 50-51. 

53. Vezi Stratis Myrvilis, Notre-Dame la Sirène (roman tradus din 
greceste de A. Mirambel; R. Laffont, 1957), pp. 31, 113 etc. 

54. Vezi mai sus, pp. 189-190. 

55. Vezi Carl Sittl, Die Gebärden der Griechen und Romer (Leip- 
zig, 1890), pp. 78-81. 

56. Vezi mai ales Platon, Legile 3, 700 c. 

57. Vezi mai sus, p. 160. 

58. P. Mazon, editor al lui Aristofan, Pacea, nota la versul 549. 

59. Teofrast, Caractere XVI, 14. 

60. Vezi povestirea ultimelor clipe din viaţa lui Socrate la Platon, Phai- 
don 117 c si 118 a. 

61. Lucian, Despre doliu 12. 

62. Vezi mai sus, cap. III, pp. 87-88. 


Capitolul VIII 


— 


. Vezi cartea mai veche a lui P. Decharme, La critique des tradi- 
tions religieuses chez les Grecs, carte care-şi păstrează şi astăzi, 
aproape neştirbite, întreaga ei valoare si tot interesul. 

2. Această demonstraţie a fost făcută din nou, în ultima vreme de 
către E.R. Dodds, The Greeks and the irrational (Sather Classi- 
cal Lectures, vol. 25, Univ. of California Press, 1951; Grecii si 
irafionalul, trad. rom. de Catrinel Pleșu, București, Editura 
Polirom, 1993). 

3. A.-J. Festugière a analizat cu fineţe noțiunea de thámbos în His- 
toire générale des religions, Grece-Rome (A. Quillet, 1944) pp. 
41-42. 

4. A. de Musset, începutul poeziei Rolla. 

5. În legătură cu sofistii, vezi mai sus, cap. IV, pp. 121-122. 

6. Plutarh, Pericle 38, după Etica lui Teofrast. 

7. Vezi cartea lui V. Goldschmidt, La religion de Platon (Presses 
Univ. de France, 1949). 

8. Cf. A.-J. Festugiere, Epicure et ses dieux. 

9. Vezi E. Derenne, Les proces d 'impicte intentés aux philosophes 

à Athènes au V° et au IV" siècle avant Jésus-Christ (Liège, 1930). 

10. Martin P. Nilsson, La relgion populaire dans la Grèce antique 
(Plon, 1954), pp. 6-7. 

11. Homer, Iliada 1, 37-42. Reproducem traducerea lui G. Murnu, 
Bucureşti, ESPLA, 1955. 

12. În legătură cu suovetaurile, vezi Odiseea XI, 130-131. 

13. Părinţii bisericii aveau să se mire că „zeii, care au norocul de a 
avea nectarul şi ambrozia, se delectează cu mirosul infect al oa- 
selor carbonizate“ (Thedoretos din Cyr, Therapeutica VII, 15). 

14. Vezi Louis Moulinier, Le pur et l'impur dans la pensée des Grecs 
d'Homere à Aristote (Klincksieck, 1952), passim, iar în legătură 
cu scuipatul care te purifică, vezi p. 76. 

15. Vezi mai sus, cap. III, p. 110. 

16. Act de eliberare de la Delfi, Griech. Dial. Inschr, Delphi, 1807; 
vezi L. Lerat, „Revue de philologie“ 1943, p. 82. 

17. Vezi mai sus, cap. VII, p. 194. 

18. Vezi mai sus, cap. IV, pp. 113-117. 

19. Lucrarea fundamentală este cea a lui L. Deubner, Attische Feste 
(Berlin, 1932). 

20. Aristofan, Norii 615-622. 

21. Alergările de acest gen par să fi fost foarte răspândite si aveau 
loc şi la sărbătorile lui Hephaistos, Prometeu şi Pan, vezi M. Del- 
court, Hephaistos ou la legende du magicien (Bibl. Fac. Phil. et 
Lettres de Liège, fasc. 146, 1957), pp. 200-203. 

22. Plutarh, Tezeu 22. 

23. Este vorba de bäietii cärora le träiesc si tatäl si mama, vezi mai 
sus, cap. III, p. 70. 

24. Mi se pare foarte probabil, în ciuda rezervelor exprimate de H. 
Jeanmaire, Dionysos, p. 486, că Oschophoria, era într-adevăr o 
sărbătoare a culesului viilor. 

25. Vezi comedia lui Aristofan intitulată Tesmoforiile. 

26. Vezi Theodoretos din Cyr, Terapeutica XII, 73. 

27. Vezi M. Delcourt, Héphaïstos ou la légende du magicien, pp. 
195-200. 

28. Ch. Michel, Recueil d'inscr. gr, 1597 (dedicație) si 1820 (epi- 
taf). Un thiasos este o asociaţie religioasă care poate grupa oa- 
meni cu aceeaşi meserie. 

29. Vezi reproducerea acestei pelike de la Londra în L. Deubner, AH. 
Feste, pl. 3, fig. 3. 

30. Vezi Aristofan, Aharnienii, v. 247—262. 


31 
32 
33. 
34. 
35. 
36. 
37. 


38. 


39. 
40. 
41 
42. 
43. 
44. 
45. 


46. 


47. 
48. 
49. 
50. 
51. 


52. 


53. 
54. 


55. 
56. 

. M.N. Tod, A selection of greek hist. inscr., I, 44, 1, 11-13. 
. Vezi mai sus, cap. VII, p. 192. 


Vezi H. Jeanmaire, Dionysos, pp. 44—47. 

Aristofan, Aharnienii 504-508. 

Vezi mai sus, cap. IV, p. 97. 

Vezi H. Jeanmaire, Dionysos, pp. 48-56. 

Vezi J. si G. Roux, Grèce (Arthaud, 1957), plansele de la pp. 74-75 
si 104-105. 

Vezi A. Canac, L'acoustique des théâtres antiques, în „La revue 
scientifique“, mai 1951, pp. 151-169. 

Vezi mai sus, cap. III, pp. 77-79. 

Vezi mai sus, cap. VII, p. 199. 


. Platon, Legile III, 701 a. 


Vezi mai sus, cap. IV, p. 111. 

Plutarh, Cimon 10. Vezi mai sus, cap. I, p. 33. 

Plutarh, Nicias 3. 

În legătură cu această întrebuințare dată corturilor, skendi, vezi 
L. Robert, Le sanctuaire de Sinuri, p. 50 şi Hellenica, X, p. 287, 
unde se semnalează asemănarea lor cu un çardak turcesc; în tä- 
rile arabe, şi mai ales în Egipt, căsătoriile, ca şi alte evenimente 
sunt un prilej de a se înălța corturi mari de pânză la adăpostul 
cărora sunt ospätati musafirii. 

Cf. Andochide IV, 29-30; Isocrate, Despre atelaj, passim. Vezi 
şi J. Hatzfeld, Alcibiade, pp. 130-131 şi 139-140. 

Vezi mai sus, cap. IV, pp. 114-115. 

Platon, Apărarea lui Socrate 36 d. 

Vezi mai sus, p. 209. 

Vezi mai sus, în legătură cu Phryne la baie, cap. VI, p. 147. 
Vezi A. Delatte, Le cyceon, breuvage rituel des mysteres d'Ele- 
usis (Les Belles Lettres, 1955) şi mai sus, cap. VII, p. 179. 
Vezi Martin P. Nilsson, Les croyances, religieuses de la Grece 
antique (Payot, 1955), p. 179. 

Platon, Republica II, 364-365 a. 

L. Molinier, Orphée et l'Orphisme à l'époque classique (Les Bel- 
les Lettres, 1955), pp. 115-116. 

Ch. Michel, Recueil d'inscriptions grecques, nr. 1330. 

Vezi Plutarh, Pericle 6, unde nasterea unui berbec cu un singur 
corn la o fermä care-i apartine lui Pericle este interpretatä în chip 


316 NOTE 


diferit de cätre prezicätorul Lampon si de cätre filozoful Anaxa- 
goras, ambi prieteni ai omului politic atenian. 

57. Homer, Odiseea XVII, 541-546. 

58. Xenofon, Anabasis III, 2, 9. 

59. Plutarh, De sollertia animalium 22. 

60. Euripide, Electra 826-833. 

61. Această importanță a ficatului pentru arta prezicerii a avut două 
consecinţe însemnate: ea a determinat un progres timpuriu al cu- 
noașterii anatomiei acestui organ şi tot ea a avut o influenţă ne- 
mijlocită asupra teoriilor lui Platon și Aristotel cu privire la 
prezicere si, într-un mod mai general, asupra doctrinei lor fizio- 
logice. 

62. Vezi, de exemplu, pentru lămuriri mai detaliate, A.-J. Festugière, 
în Histoire générale des religions, Grece-Rome, pp. 128-136. 

63. Vezi si ce le prezice Socrate judecătorilor care-l condamnă, Pla- 
ton, Apărarea lui Socrate 39 c. 

64. Lucian, Îndoita acuzaţie, cap. I. 

65. Vezi mai ales P. Amandry, La mantique apollinienne ă Delphes 
(de Boccard, 1950); R. Flacelière, Le délire de la Pythie est-il 
une légende? („Revue des et. anc.“ 52, 1950, pp. 306-324); M. 
Delcourt, L'oracle de Delphes (Payot, 1955); H.W. Parke and D.E. 
Wormeil, The delphic oracle (2 vol. B. Blackwell, Oxford, 1956). 

66. Această punere la încercare cu ajutorul unei capre nu ne este cu- 
noscută decât prin intermediul lui Plutarh, pentru epoca târzie, 
dar ea era probabil practicată încă din epoca clasică. În cazul când 
capra rămânea nemiscatä sub dușul rece, consultarea oracolului 
putea fi primejdioasă sau chiar mortală pentru Pitia; vezi Plutarh, 
Despre dispariția oracolelor, cap. 51. 

67. În legătură cu influența oracolului de la Delfi, vezi J. Defradas, 
Les themes de la propagande delphique (Klincksieck, 1954). 
68. Ziua numită Choes era cea de a doua zi a Antesteriilor; vezi mai 
sus, p. 213. Se considera că atât laurul, cât şi apa de mare si us- 

turoiul care sunt amintite mai jos au puterea de a purifica. 

69. Acesta este un semn rău prevestitor, deopotrivă cu strigătul buf- 
nitei sau cu vederea unui obiect pe care l-au ros soarecii, accidente 
care sunt menționate mai jos. 

70. Zeu străin, de origine tracă, al cărui cult a pătruns în Grecia, ca 
si cel al zeiței Bendis, încă din secolul V; şarpele este unul din- 
tre atributele sale obişnuite. 


71. 


72. 


73. 


74. 


75. 
76. 
77. 


78. 
79. 
80. 


81. 
82. 
83. 


84. 


85. 


1. 
2. 
3. 


NOTE 317 


Este vorba de niște bäityloi, sau pietre consacrate lui Apolon 
Agyiéus, în jurul cărora se puneau bentite de lână, la fel ca în ju- 
rul omphalos-ului delfic (vezi mai sus, p. 232) şi care erau unse cu 
ulei. 

Exegetul este un interpret al lucrurilor divine care, la Atena, are 
rang de magistrat: vezi James H. Oliver, The Athenian expoun- 
ders of the sacred and ancestral law (Baltimore, 1950). 
Compară cu Bion Borysthenitul, fragmentul 45: „Ce e de mirare, 
dacă un şobolan care nu are altă mâncare îţi roade sacul? De mi- 
rare ar fi, aşa cum spunea glumind Arcesilaos, dacă sacul ar în- 
ghiti șobolanul!“ 

Zeitä a vrăjitoriilor magice si a aparitiilor nocturne; vezi mai jos, 
p. 235. | 

Zile socotite ca nefaste (apophrädes). 

Sau ale lui Hermes? Textul manuscriselor nu este sigur. 
„Exista obiceiul să i se ofere Hecatei, la răspântii, merinde care 
erau lăsate să se altereze acolo. Cred că este vorba de oamenii 
puși să ridice aceste gunoaie. Superstitiosul se socotește atins de 
impuritate dacă îi întâlneşte.“ (Nota lui O. Navarre, în ediția sa 
a Caracterelor). 

Teofrast, Caractere XVI. 

Menandru, fragmentul 109. 

Fustel de Coulanges, La cite antique (ed. a XV-a, Hachette, 1895), 
p. 264, reluând pe Tucidide VII si pe Plutarh, Nicias 23 (trad. rom. 
citată). 

Platon, Gorgias 513 a. 

Pindar, Pitica a IV-a 213-216. 

Milligen, Peinture de vases antiques, pl. XLV: vezi articolul ci- 
tat în nota următoare, pp. 28-29. 

J. de La Genière, Une roue à oisseaux du cabinet des médailles, 
„Revue des ét. anc.“ 60, 1958, pp. 27-35. 

Vezi Ch. Michel, Recueil d'inscriptions grecques, nr. 1319-1325 
si L. Robert, Collection Froehner 1, nr. 11-12. 


Capitolul IX 


Tucidide I, 130-134. 
Aristofan, Viespile 549 şi 620. 
J. Carcopino, L'ostracisme sihenien (Alcan, ed. a Il-a, 1935), p. 5. 

19. 

25. 
26. 


8 NOTE 


Vezi mai sus, cap. VIII, pp. 212-213. 
Philochoros, fragmentul 79 b. 


. Vezi J. Carcopino, op. cit., pl. I, II, III. Acele ostraca care au fost 


descoperite mai recent sunt publicate în revista „Hesperia“. Nu- 
mărul total de ostraca cunoscute în 1952 se ridica la 1650: vezi 
A.E. Raubitschek, în Actes du II° Congres international d'épi- 
graphie gr. et lat., p. 62. 


. Vezi anecdota povestitä de Plutarh în legäturä cu ostracismul lui 


Aristide; vezi mai sus, cap. IV, p. 100. 


. Plutarh, Aristide 7. După Philochoros, numărul de 6 000 nu ar 


reprezenta totalul votantilor, ci persoana ostracizată trebuia să fie 
desemnată prin cel putin 6 000 de voturi. J. Carcopino şi-a ma- 
nifestat preferința pentru afirmația lui Philochoros, nu pentru cea 
a lui Plutarh. Nu există încă nici o certitudine. 


. G. Glotz, La cite grecque, p. 275. 


Xenofon, Elenicele I, 7. 

Vezi mai sus, cap. II, p. 46. 

Vezi mai sus, cap. II, pp. 45-46. 

Este vorba de capitolele 63-65 din Constituţia Atenei. Cele două 
articole ale lui Sterling Dow la care mă refer au apărut în „Hes- 
peria“, suppl. I, 1937, pp. 198-215 (Allotment machines) şi în 
Harvard Studies in Class. Philology“ 50, 1939, pp. 1-34 (Aris- 
totle, the Kleroteria and the courts). 

Vezi Aristofan, Viespile 219, 248, 257. 

Dareste, Plaidoyers civils de Demosthène, p. 17. 

Aristofan, Pacea 452. 


. Eschil, Eumenidele 185-190. 


Lucrarea lui Kéramopoullos (Ho apotympanismos) dateazä din 
1923; vezi L. Gernet, Sur l'exécution capitale în „Revue des ét. 
gr.“ 37, 1924, pp. 261-293. 

Herodot VII, 33. 

Plutarh, Pericle 28. 

Aristofan, Tesmoforiile 930-1014. 

Aristofan, Cavalerii 1037-1049. 

L. Gernet, „Revue des et. gr.“ 37, 1924, pp. 264-265. 


. Vezi Kurt Latte, Real-Enzyklopädie, Suppl. VII, articolul Todes- 


strafe, col. 1606-1608. 
Platon, Republica IV 439 e. 
Herodot IX, 5. 


NOTE 319 


27. Vezi G. Glotz, La solidarité de la famille dans le droit criminel 
en Grèce (Paris, 1904), p. 406 sqq. si passim. 
28. Platon, Phaidon 118 a. 


Capitolul X 


— 


. Vezi remarcabilul studiu întreprins de Jacqueline de Romilly, Thu- 
cydide et l'impérialisme athénien (Les Belles Lettres, 1947) şi 
cartea sugestivä a lui Albert Thibaudet, La campagne avec Thu- 
cydide (N.R.F., 1922). 

. Vezi, mai sus, cap. V, pp. 148-149. 

. Vezi J. Labarbe, La loi navale de Thémistocle (Les Belles Let- 

tres, 1957). 

Vezi mai sus, cap. IV, pp. 90-94. 

Plutarh, Licurg 24. 

„Xenofon, Statul lacedemonienilor 11, 5-1 0: vezi ediţia lui F. Ol- 
lier şi comentariul său de la pp. 57-62, ilustrat de nişte schițe care 
lămuresc foarte bine lucrurile. 

. Herodot VII, 208. Este fără îndoială vorba de un rit pe care-l cu- 
noaștem si din alte surse; cf. începutul canticului Deborei Jude- 
cătorii 5, 2: „În Israel, războinicii şi-au desfăcut pletele“ (s-au 
pregătit adică de luptă). Beduinii mai au şi astăzi acest obicei îna- 
inte de luptă. 

8. Herodot IX, 28. 
9. Xenofon, Elenicele VI, 4, 15. 

10. Vezi L. Lacroix, Le bouclier. emblème des Béotiens („Revue 
belge de phil. et d’hist.“ 36, 1958, pp. 5-30) si planşele II-IV. 

11. Plutarh, Eroticos 761 b. 

12. Vezi mai sus, cap. IV, pp. 94-100. 

13. Xenofon, Elenicele VI, 1, 5. 

14. Aristotel, Constituția Atenei 53, 4; el marchează cu grijă distinc- 
ţia dintre aceşti patruzeci si doi de eponimi ai claselor militare 
si eponimii celor zece triburi. 

15. Tucidide II, 13; vezi G. Glotz şi R. Cohen, Histoire grecque II, 
p. 223 sq. 

16. Aristofan, Viespile 578. 

17. Vezi L. Robert, Etudes epigr et phil. (E. Champion, 1938), pp. 
296-307). 

18. Aristotel, Constitufia Atenei 42, 3. 

19. Vezi mai sus, cap. VI, pp. 157-158 şi pentru culoare, P. Rous- 
sel, „Revue des ét. anc.“ 43, 1941, pp. 163-165, Les chiamydes 
noires des éphèbes athéniens. 

20. Aristotel, Constituţia Atenei 42, 3. 

21. A. Martin, Les cavaliers athéniens (Paris, 1887), p. 327. 

22. Aristotel, Constituția Atenei 42, 4. 

23. Vezi L. Robert, Hellenica X, pp. 283-292: Peripolarques. 

24. J. Pouilloux, La forteresse de Rhamnonte (E. de Boccard, 1954), 
pp. 81-82. 

25. Vezi, de exemplu, hoplitul Aristion, J. si C. Roux, Grèce (Art- 
haud, 1957), pl. 80; scena plecării războinicului, Ch. Dugas, Aison, 
fig. 3 şi multele planse din lucrarea lui P. Couissin, Les institu- 
tions militaires et navales, pl. VII-XXI. Pentru o epocă mai în- 
depărtată este interesant să se compare cu P. Courbin, „Bull. de 
corr. hell.“ 81, 1957, pp. 322-386, pl. I-III. 

26. Vezi Aristofan, Pacea 303 şi 1172-1178. 

27. Vezi mai sus, cap. IV, p. 114. 

28. Herodot VI, 112. 

29. A. Plassart, Les archers d'Athènes, „Revue des ét. gr.“ 26, 1913, 
p. 202. 

30. A. Plassart, ibid., pp. 187-195. 

31. G. Glotz si R. Cohen, Histoire grecque II, pp. 343-344. 

32. Xenofon, Despre arta cäläritului (ed. E. Delebecque, Les Belles 
Lettres, 1950), cap. 12. 

33. Vezi H. Bengtson, Aus des Lebengeschichte eines griechischen 
Distanzläufers („Symbolae Osloensens“ 32, 1956, pp. 35-39). 

34. Vezi Eschil, Agamemnon 8 sqq. şi mai ales Tucidide II, 94, 1. 

35. Herodot IX, 61-62. 

36. Plutarh, Tezeu 35. 

37. Vezi G.-Ch. Picard, Les trophees romains (E. de Boccard, 1957), 
pp. 13-64: Le trophée grec. 

38. Plutarh, Despre oracolele Pitiei, cap. 15. 

39. Aristofan, Pacea 528-529. 

40. Vezi reproducerea basoreliefului la G. Fougère, Athènes, p. 143, 
iar inscripţiile la M.N. Tod, A selection of Greek historical in- 
scriptions II, 104 şi 105. 

41. Platon, Banchetul 221 a-b. Versul citat din Aristofan (care asis- 
tă la acest banchet) este versul 362 din Norii. 


42. 


43. 
44. 


45. 


— 


2. 
3. 


4. 

Vezi J. Pouilloux, La forteresse de Rhamnonte (E. de Boccard, 
1954), pp. 966. 

Eschine, Despre ambasadă 115. 

Aeneas Tacticus în colecţia Loeb (1948). În legătură cu rolul câi- 
nilor, vezi P. Roussel, „Revue des et. gr.“ 43, 1930, pp. 361-371. 
Plutarh, Temistocle 4: Platon si alți filozofi socoteau că existența 
marinei de război este o nenorocire pentru stat. 


. Vezi mai sus, cap. V, pp. 137, 139-140. 


Vezi J. Labarbe, La loi navale de Themistocle (Les Belles Lettres, 
1957), p. 42. 


. Despre marina de comerţ vezi mai sus, cap. V, pp. 145-149. 
. Vezi planşele XXVII-XXIX din cartea lui P. Couissin, Les in- 


stitutions militaires et navales. 


. P. Couissin, ibid., pp. 97-98. 

. Tucidide II, 93. 

. Vezi mai sus, cap. VIII, pp. 219-220. 

. Tucidide VI, 30-32, 2. 

. Triera Páratos este cea care a adus la Atena vestea dezastrului 


de la Aigos Potamos (Xenofon, Elenicele II, 2, 3). 


. Xenofon, Elenicele VI, 2, 27-30. 
. Plutarh, Licurg 27, 2-3; vezi R. Flaceliere, „Revue des ét gr.“ 


61, 1948, pp. 403-405. 


. Tucidide II, 34. 
. Vezi, de exemplu, M.N. Tod, A selection of Greek hist. inscrip- 


tions I, 48 şi 59. 


. Eschine, Împotriva lui Ctesifon, 154. 

. Plutarh, Solon 31. 

. Aristotel, Constituţia Atenei 49, 4. 

. Tucidide V, 84-116. 

. G. Giotz si R. Cohen, Histoire grecque, III, p. 42. 


Privire de ansamblu 


. Ch. Picard, La vie privée dans la Grèce classique, p. 97. 


Ch. Picard, ibid. 

N. Kazantzakis, Du mont Sinaï à l'île de Vénus. Carnets de vo- 
yage (Plon, 1958), pp. 205-206. 

Aşa se intitulează o carte a lui F. Ollier privitoare la.idealizarea 
Spartei. 

5. Vezi J. Defradas, Les themes de la propagande delphique, pp. 
268-283. 

6. Vezi A. Diès, Platon (Flammarion, 1930). 

7. Vezi R.-A. Gauthier, Magnanimite, l'idéal de la grandeur dans la 
Philosophie païenne et dans la théologie chrétienne (J. Vrin 1951). 

8. Vezi mai sus, cap. VIIL pp. 231-233. 

9. A.-J. Festugière, Sur une épitaphe de Simonide în „La vie intel- 
lectuelle“, 25 ian. 1937, p. 302. 

10. Iliada XXIV 529 sqq. Vezi R. Flacelière, Homère (col. „Pleia- 
de“, N.R.F:, 1955), Introduction, pp. 47-50. 

11 Theognis 425-428. Reproducem traducerea Siminei Noica, Anto- 
logie lirică greacă, Bucureşti, Editura Univers, 1970, p. 40. 

12. Aceasta este concluzia pe care o sugerează implicit povestea celor 
doi gemeni din Argos, Cleobis şi Biton, ale căror statui au fost 
descoperite în săpăturile de la Delfi, Herodot I, 31 

13. Euripide, fragmentul 449. 

